
Introducere 


De mii de ani, omenirea a încercat să-şi rezolve problemele 
politice prin intermediul asasinatelor. Uciderea duşmanului era 
văzută - şi în unele ţări încă mai este - ca o modalitate 
acceptabilă de a răsturna guverne. Nu-ţi place conducătorul? 
Impuşcă-l. Aruncă-l în aer. Înjunghie-l. Otrăveşte-l. Metodele de 
a ucide sunt aproape nelimitate. 

Primii „asasini” au activat în Persia şi Siria, din secolul al VIII- 
lea până în secolul al XIV-lea. Erau membrii unui grup de 
musulmani fanatici, care se opuneau califului Abbasid, 
folosindu-se de agenţii lor secreţi pentru a-l ameninţa cu 
moartea. Erau priviţi ca nişte paria şi denumiți hashshashin, un 
cuvânt ce însemna la origine „utilizatori de haşiş”. În realitate, 
nu există dovezi că gruparea ar fi folosit vreodată acest drog. În 
ciuda acestui lucru, circulau numeroase poveşti de- spre crime, 
asasini înnebuniţi de droguri sau criminali care făceau valuri 
prin Europa. 

Exploratorul venețian Marco Polo 
povestea cum tinerilor asasini li se 
administra o băutură care-i făcea să 
tânjească după paradis - răsplata 
pentru moartea lor în acţiune - unde 
urmau să se dedea plăcerilor. Cuvântul 
a trecut în franceză şi italiană, spre a 
apărea în engleză în secolul al XVI-lea 
cu înţelesul de astăzi. 

Michael Collins, care a ordonat numeroase 
asasinate înainte de a cădea victima unui glonţ. 

Asasinatele prezentate aici se întind 
din Antichitate până în zilele noastre. 
Cartea prezintă atât conspiratorii implicaţi, care doreau să-şi 


schimbe statutul ucigând lideri politici, cât şi „nebunii 
singuratici”, a căror ură era canalizată spre cineva anume. 

Totuşi, nu doar figurile politice pot cădea pradă gloanţelor, 
cuţitelor sau bombelor asasinilor. Figuri din crima organizată 
sunt adesea ucise de soldaţi simpli care doresc să urce în 
ierarhia grupărilor mafiote spre a deveni „oameni importanţi”, şi 
chiar autorii ajung uneori victimele crimei, din pricina viziunilor 
lor „greşite”. 

Una dintre primele consemnări despre asasinate îi aparţine 
politicianului chinez Chanakya (350-283 î.Hr.), care a tratat 
subiectul pe larg în lucrarea sa Arthashastra. Protejatul său, 
Chandragupta Maurya, fondatorul Imperiului Maurya, a învăţat 
secretele „meseriei” de la maestrul său, ordonând asasinarea 
multora dintre dușmanii săi. 

Imperiul Roman a avut şi el partea lui de asasinate - lulius 
Caesar fiind una dintre victimele cele mai cunoscute - iar, de 
atunci, numeroşi regi, regine, împărați şi conducători au căzut 
victime celor care foloseau crima pe post de instrument politic. 

În secolul XX, natura asasinatului a cunoscut o nouă 
schimbare, când unele ţări au început să-şi dea seama că 
terorismul sponsorizat de stat - finanţarea şi antrenarea 
patrioţilor nemulţumiţi - putea fi folosit pentru atingerea 
scopurilor politice. 


Prăbuşirea lui Rasputin a fost cauzată de 
apropierea lui de familia imperiala rusească, 
asasinată la rândul ei la doar doi ani distantă. 

Ne confruntăm cu o întrebare morală. 
Mulți argumentează că asemenea 
acțiuni se pot dovedi spre binele public - 
dacă preşedintele Clinton ar fi reuşit să-l 
ucidă pe Osama bin Laden, s-ar mai fi 
confruntat lumea din zilele noastre cu o 
ameninţare din partea  teroriştilor 
musulmani? Este drept din punct de 

vedere moral ca un lider ales democratic să ordone asasinarea 
conducătorului altei naţiuni, chiar dacă acesta din urmă a fost 
ales prin vot sau nu? Funcţionează asasinatul terorist? 
Răspunsul, destul de trist, este da, în multe cazuri. În Marea 
Britanie, brigăzile de asasini ale IRA, conduse de Michael Collins, 
au ucis nenumărați agenţi britanici, soldaţi şi civili. Acum, 
urmaşii lui Collins, Gerry Adams şi Martin Meguinness, sunt la 
putere în Parlamentul Irlandei de Nord. Meguinness este 
viceprim-ministru. În Africa de Sud, primul şef de stat de culoare 
era Nelson Mandela, fost şef al organizaţiei teroriste ANC, care 
şi-a asasinat oponenții cu bombe sau, în multe cazuri, punându- 
le cauciucuri cu benzină în jurul gâtului şi dându-le foc. ANC a 
fost sprijinită financiar de URSS. 

Pe scurt, oricât de greu ne-ar fi să recunoaştem, asasinatul 
politic poate uneori să funcţioneze, răsturnând regime sau 
conducători aflaţi la putere. După cum arată această carte, 
bombele şi gloanţele pot fi infinit mai puternice decât urna de 
vot. 


CAIUS IULIUS CAESAR 


(100-44 Î.Hr.) 
Victima 


Caius lulius Caesar, fiul lui Caius lulius Caesar, pretor 
(magistrat), şi al Aureliei Cotta, s-a născut pe 12 iulie, probabil 
în 100 î.Hr. (unii specialişti în domeniu consideră 102 î.Hr. anul 
naşterii sale. Cel mai recent biograf al său, Adrian Goldsworthy, 
afirmă că lulius Caesar s-a născut pe 13 iulie.) Familia sa 
pretindea că ar fi descins din lulus, fiul prinţului troian Enea, el 
însuşi fiu al zeiţei Venus. 

Nu se cunosc prea multe detalii despre primii ani de viaţă ai 
băiatului. Familia, care număra şi două surori, ambele pe nume 
lulia, trăia într-o casă modestă din Subura, un cartier roman 
pentru nevoiaşi. În 84 î.Hr., Caius lulius Caesar senior a murit 
brusc într-o dimineaţă, în timp ce se încălţa şi, la doar 
şaisprezece ani, lulius a ajuns capul familiei. La vremea aceea, 
era logodit cu Cossutia, fiica unei familii bogate de crescători de 
cai, căreia îi fusese făgăduit din copilărie, însă, în 83 î.Hr. a fost 
propus pentru postul de flamen dialis sau „marele preot al lui 
lupiter”. Acesta impunea să fie patrician (membru al unei clase 
privilegiate) şi să fie căsătorit cu o femeie de acelaşi rang, prin 
urmare lulius şi-a încheiat relaţia cu Cossutia şi s-a căsătorit cu 
Cornelia, fiica lui Lucius Cornelius Cinna, un aliat al unchiului 
său, şi ales de patru ori consul (magistrat-şef). Caesar a ajuns 
flamen  dialis, dar după bătălia de la poarta Collina, din 
noiembrie 82 î.Hr., când s-a numărat printre învinşi, a rămas 
fără moştenire, fără zestrea soţiei şi postul de preot. Sulla, 
dictatorul, i-a ordonat să divorţeze de Cornelia. Caesar a refuzat 
şi a fost nevoit să fugă. După intervenţia mamei sale influente, 
ai cărei tată şi bunic fuseseră ambii consuli, Caesar a intrat în 

armată şi a servit în Asia sub comanda lui Marcus Minucius 
Thermus. 

În 78 î.Hr., Caesar a considerat că se putea întoarce în 
siguranţă la Roma. S-a consacrat unei vieţi publice, 
remarcându-se prin talentul său oratoric. Cicero, la rândul său 
un orator desăvârşit, comenta: „Este oare cineva mai înzestrat 
decât Caesar în arta discursului?” 

Caesar şi-a făcut un renume, iar în 69 î.Hr. A fost ales chestor 
(funcţionar al trezoreriei). Soţia sa, Cornelia, a murit în acelaşi 
an. Doi ani mai târziu, s-a căsătorit cu Pompeia, fiica lui Quintus 
Pompeius şi nepoata duşmanului său, Sulla. În această 
perioadă, Caesar a început să ţină piept conducerii lui Sulla, 
care încă se mai afla în fruntea guvernului. 

lulius Caesar era, potrivit lui Suetonius „înalt, 
blond şi bine clădit, cu faţa lată şi ochii căprui”. 
Avea un început de calvitie, după cum se poate 
vedea aici, fiind obligat să o ascundă cu o cunună 
de măslin. 

În 63 î.Hr, după moartea lui 
Cecilius Metullus Pius, a fost ales 
pontifex maximus, conducătorul 
preoţilor religiei de stat romane. În 
anul următor, Caesar a divorţat de 
Pompeia, după ce aceasta a fost 
implicată într-un scandal, spunând: 
„Soţia mea nici n-ar fi trebuit 
= bănuită.” 

În 59 î.Hr., Caesar li s-a împotrivit lui Lucius Lucceius şi lui 
Marcus Calpurnius Bibulus la alegerile pentru funcția de consul. 
A ieşit învingător împreună cu Bibulus. Caesar a format o alianţă 
cu Pompei şi Crassus, cunoscută ca Primul Triumvirat. La 
sfârşitul lui aprilie sau începutul lui mai, Pompei s-a căsătorit cu 
lulia, fiica de cincisprezece ani a lui Caesar. La scurt timp, 
Caesar s-a recăsătorit, la rândul său. Cea de-a treia sa căsnicie 

a fost cu Calpurnia, fiica lui Lucius Calpurnius Cesoninus. În 58 
î.Hr., Caesar a început campania de cucerire a Galiei. Curând, a 
ajuns recunoscut ca un adevărat geniu militar. Pe durata celor 
nouă ani de război din Galia, a pierdut doar două bătălii la care 
a luat parte personal. A cucerit întreg teritoriul de la est de Rin, 
a izgonit popoarele germanice din Galia şi a trecut Rinul, într-o 
campanie militară menită să le arate tuturor puterea Romei. A 
invadat Britania de două ori, în 55 şi 54 î.Hr. În 54 î.Hr., lulia, 
fiica sa, a murit la naşterea unui copil, lăsându-i pe Caesar şi pe 
Pompei profund îndureraţi. Triumviratul s-a destrămat în 53 î.Hr., 
când Crassus a fost ucis în timpul campaniei sale din Parţia. În 
52 î.Hr., Caesar i-a învins pe galii conduşi de Vercingetorix, în 
bătălia de la Alesia. 

În 50 î.Hr., Pompei, în fruntea Senatului, a insistat ca lulius 
Caesar să-şi părăsească armata şi să se întoarcă la Roma. 
Mandatul său de proconsul (magistrat) se încheiase, iar Senatul 
nu voia să-i acorde un al doilea, temându-se de puterea sa tot 
mai mare. Caesar a refuzat să se întoarcă. El considera că avea 
să fie compromis politic dacă revenea la Roma fără protecţia 
cuvenită unui proconsul. Pompei a considerat această decizie 
drept o insubordonare, acuzându-l pe Caesar de trădare. Pe 10 
ianuarie 49 î.Hr., Caesar a trecut Rubiconul (râul ce forma 
frontiera cu Italia), în fruntea unei armate de 5 000 de soldaţi. 
Spusele sale au rămas în istorie: „Să acceptăm lucrul acesta ca 
pe un semn al zeilor şi să mergem unde vor aceştia, drept 
răzbunare asupra duşmanilor noştri vicleni. Zarurile au fost 
aruncate." Războiul civil devenise inevitabil. 

Pe 9 august 48 î.Hr., Caesar l-a învins pe Pompei la Pharsalus, 
în nordul Greciei, în ciuda trupelor de două ori mai numeroase 
ale lui Pompei. La Roma, Caesar a fost numit dictator, dar a 
renunţat la această funcţie după nouă zile şi a fost ales pentru a 
doua oară consul. Pompei a fugit în Alexandria, unde doi foşti 
ofiţeri romani care-l serveau pe regele Ptolomeu al XIII-lea l-au 
înjunghiat mortal, la vârsta de 58 de ani. Capul i-a fost tăiat şi 

ţinut ca dar pentru Caesar. Trupul i-a fost ciopârţit şi lăsat să 
putrezească până când cineva s-a îndurat să-l îngroape. 

Caesar a sprijinit-o pe faraoana Cleopatra a VIl-a în războiul 
civil alexandrin dintre ea şi Ptolemeu, care-i era nu doar frate, ci 
şi soţ şi coregent. Caesar a ieşit victorios şi a ajutat-o pe 
Cleopatra să devină conducătoare. Se crede că au avut 
împreună un fiu, pe Ptolemeu al XV-lea Caesar, cunoscut drept 
Cezarion. Pe 2 august 47 î.Hr., Caesar l-a învins pe Pharnaces al 
II-lea al Pontusului în bătălia de la Zela, din nordul Turciei de azi, 
declarând: Veni, vidi, vici („Am venit, am văzut, am învins”). 

Întors la Roma în octombrie 45 î.Hr., Caesar şi-a întocmit 
testamentul, numindu-l pe nepotul său, Caius Octavius 
(Octavian), drept moştenitor al întregii averi, inclusiv al titlului 
său. Caesar a stipulat şi că, dacă Octavian avea să moară 
înaintea sa, Marcus Junius Brutus avea să fie următorul 
moştenitor. Senatul i-a acordat lui Caesar nenumărate onoruri, 
inclusiv dreptul de a purta robă purpurie şi cunună de măslin 
(care-i plăcea pentru că-i ascundea începutul de chelie). 
Suetonius spunea despre el: 


Înalt, blond şi bine clădit, cu faţa lată şi ochii căprui. Era 
chinuit de coşmaruri... iar în timp ce se afla în campanie a 
suferit două crize de epilepsie. Era întotdeauna proaspăt 
tuns şi bărbierit. A fost acuzat că şi-ar fi depilat anumite 
părți ale trupului cu penseta. Hainele îi erau neobişnuite: 
avea mâneci lungi până la încheietura mâinii, cu franjuri la 
tunica sa senatorială cu dungi purpurii, iar centura pe care 
o purta nu era niciodată strânsă. 


Caesar a devenit primul om în viaţă care să apară pe o 
monedă republicană romană. Senatul l-a ales consul pe viaţă. 
Luna în care s-a născut, Quintilis, a fost redenumită lulius (iulie) 
în onoarea sa, iar ziua naşterii sale, 12 iulie, a fost proclamată 
sărbătoare naţională. Toată această pompă şi cheltuielile din 
banii statului au atras după sine furia anumitor membri ai 


9 


Senatului roman. Printre ei se număra şi prietenul apropiat al lui 
Caesar, Marcus Junius Brutus. 


Data şi locul asasinării 
15 martie 44 î.Hr., Senatul roman, Roma 
Evenimentul 


Motivul asasinării lui Caesar, potrivit istoricului Cassius Dio, a 
fost ofensa adusă de acesta unei delegaţii trimise de Senat spre 
a-i aduce la cunoştinţă noile onoruri care îi erau acordate. În loc 
să se ridice pentru a primi grupul pe când acesta sosea la 
templul zeiţei Venus Genetrix, Caesar a rămas aşezat. Această 
ofensă uriaşă se pare că a fost suficientă pentru a-i face pe 
senatori să-i plănuiască demiterea. Cu toate acestea, se pare că 
senatorii erau îngrijoraţi că lulius Caesar ar putea crea o bază 
de putere pentru familia şi descendenţii săi, transformând 
republica în imperiu. Unii dintre susţinătorii lui Caesar i-au 
scuzat gestul, susţinând că ar fi fost surprins de o criză de 
diaree, dar duşmanii săi nu au acceptat motivul, întrucât Caesar 
reuşise să ajungă acasă, după întrevedere, fără nici un ajutor. 
Brutus a început să conspire împotriva lui Caesar, cu prietenul şi 
cumnatul său, Cassius, şi cu alţii, autointitulându-se Liberatores 
(Eliberatorii). Nicolaus din Damasc nota: 

A l | 
Moartea lui lulius Caesar de Alexander Zick, bazată pe opera lulius Caesar a lui Shakespeare, 
Actul III, Scena 3. 


Conspiratorii se întâlneau pe ascuns, la întruniri la care 
participau doar câteva persoane, desfăşurate acasă la unul 
dintre ei. Existau nenumărate discuții şi propuneri, fireşte, 
în timp ce dezbateau cum şi unde să-şi execute planul. Unii 
sugerau să facă incercarea în timpul plimbărilor lui Caesar 

pe Calea Sacră, locul său favorit. Altă idee susținea ca 
atacul să aibă loc în timpul alegerilor, când liderul trebuia 
să treacă un pod spre a se întâlni cu magistraţii pe Câmpul 
lui Marte. Trebuiau să tragă la sorți cine să-l împingă de pe 
pod. Ceilalţi trebuiau să alerge la el şi să-l ucidă. Al treilea 
plan susținea atacul în timpul spectacolului cu gladiatori. 
Avantajul acestuia ar fi fost că, datorită spectacolului, n-ar fi 
existat nici o suspiciune la vederea armelor pregătite pentru 
atentat. 

Dar opinia majoritară înclina spre un atac în Senat, unde 
avea să fie singur, întrucât doar senatorii erau admişi acolo 
şi mulţi dintre conspiratori îşi puteau ascunde pumnalele 
sub togi. Acest plan s-a impus. 


Conspiratorii ştiau că lulius Caesar plănuia să părăsească 
Roma pe 18 martie şi să lipsească mai mulţi ani. S-a consemnat 
faptul că Spurinna, prezicătorul, l-a avertizat pe Caesar să se 
„teamă de ldele lui Marte“, iar a treia soţie a lui Caesar, 
Calpurnia, l-a rugat să nu viziteze Senatul în acea zi, din pricina 
coşmarului pe care-l avusese în noaptea de 14 martie. Cu toate 
acestea, Caesar s-a grăbit spre Senat şi s-a întâlnit cu Spurinna 
pe drum. 

— Au sosit ldele lui Marte. 

— Aşa este, Caesar, au sosit, i-a spus înțeleptul, dar încă n-au 
trecut. 

Lui Caesar i s-a cerut să citească o petiție prin care i se 
solicita să redea puterea Senatului, dar o asemenea petiție nu 
exista. Înainte ca lulius Caesar să pătrundă în Senat, se obişnuia 
ca preoţii să facă sacrificii în cinstea zeilor. În acea zi, 
prevestirile erau sumbre, dar Caesar a fost încurajat, cu toate 
acestea, să intre în Senat. Înăuntru, de el s-a apropiat Tillius 
Cimber, căruia Caesar îi izgonise fratele de la Roma. În timp ce 
discutau, Tillius Cimber i-a smuls lui Caesar toga de la gât - 
semnalul pentru începerea atacului. Casca s-a năpustit asupra 

lui Caesar, dar nu a reuşit decât să-i zgârie pieptul (unii susţin 
că obrazul). Cassius l-a înjunghiat pe Caesar în faţă, dar acesta 
s-a apărat. Doi senatori i-au sărit în ajutor, dar n-au reuşit să 
facă faţă mulţimii. Marcus Brutus şi Rubrius au fost, din 
întâmplare, înjunghiaţi în îmbulzeală. Abia în clipa în care 
Caesar l-a văzut pe Brutus cu pumnalul în mână şi după cea 
fost înjunghiat în zona inghinală, a acceptat inevitabilul. Se 
spune că ar fi rostit următoarele cuvinte greceşti: Kai su teknon? 
(„Şi tu, fiul meu?) 

S-a prăbuşit la picioarele statuii lui Pompei. Şi-a acoperit 
capul şi picioarele, aşteptându-şi moartea. A fost înjunghiat de 
23 de ori. 


Asasinii 


Numărul conspiratorilor nu s-a stabilit nici până în ziua de azi. 
Nicolaus din Damasc afirma că fuseseră peste 80, Suetonius 
susţinea că 60, dar dacă Plutarh avea dreptate, iar fiecare 
asasin a înjunghiat o singură dată pe Caesar, atunci au fost 23. 
Nici acest lucru nu este însă pe de-antregul stabilit, întrucât 
Nicolaus afirma că lulius Caesar suferise 35 de răni. Printre 
asasini se numărau Tillius Cimber, Publius Servilius, Casca 
Longus, Cassius şi Marcus Brutus, pe care mulţi îl credeau fiul lui 
Caesar. 


Urmarea 


Foarte puţini dintre asasini i-au supravieţuit lui Caesar mai 
mult de trei ani, unii pierind de morţi violente, alţii luându-şi 
singuri viaţa. 

Un discurs funerar s-a ţinut pe 18 martie 44 î.Hr., ziua în care 
Caesar intenţiona să părăsească Roma. Marc Antonius a vorbit 
la înmormântare şi a citit testamentul lui Caesar. Roba pătată de 
sânge a victimei a fost expusă la locul faptei, împreună cu o 
statuie de ceară a lui Caesar, pe care se vedeau şi rănile. 

Asasinarea lui Caesar a dus la izbucnirea unui război civil. 
Marc Antonius, Octavian şi mulţi alţii s-au luptat cu Senatul atât 
din dorinţa de răzbunare, cât şi pentru preluarea puterii. 
Moartea lui Caesar a marcat, în mod ironic, sfârşitul Republicii 
Romane, care reprezentase însuşi scopul asasinării sale. Ca unic 
moştenitor al uriaşei averi a acestuia, Caius Octavian a dobândit 
foarte puternicul nume de Caesar şi controlul asupra unei sume 
uriaşe de bani din trezoreria statului. Octavian, Marc Antonius şi 
comandantul de cavalerie Lepidus, loial lui Caesar, au format Al 
Doilea Triumvirat. Între triumvirat, Brutus şi Cassius a izbucnit 
un al doilea război civil, pe care Antonius şi Octavian l-au 
câştigat la Philippi. Al treilea război civil s-a dus între Octavian, 
pe de o parte, şi Antonius şi Cleopatra, pe de alta. Antonius şi 
Cleopatra au fost învinşi la Actium, ceea ce a contribuit la 
ascensiunea lui Octavian. El a devenit primul împărat al Romei, 
sub numele de Caesar Augustus. În 42 î.Hr., Caesar a fost 
zeificat drept Divinul lulius (Divus lulius). 

THOMAS BECKET 


(1118-1170) 


Victima 


Thomas Becket s-a născut pe 21 decembrie 1118, în casa 
familiei sale din cartierul londonez Cheapside, fiind singurul fiu 
(celelalte patru fiice au trăit numai până la maturitate) al 
înstăritului negustor Gilbert din Thierceville, Normandia, şi al 
soţiei acestuia, Matilda. Gilbert Becket a fost, un timp, şeriful 
oraşului Londra. 

Baronul normand Richer de l'Aigle s-a arătat preocupat de 
băiat şi, astfel, Thomas a locuit o perioadă pe moşia acestuia 
din Sussex. Cu toate că a urmat cursurile celor mai prestigioase 
şcoli, Becket nu a fost un intelectual şi chiar admiratorii săi sunt 
de acord cu faptul că până şi cunoştinţele sale de limbă latină 
lăsau de dorit, în schimb, farmecul personal, memoria 
excelentă, ambiția şi atitudinea prietenoasă au contribuit la 
ascensiunea sa ulterioară. Era de aşteptat să calce pe urmele 
tatălui său, însă atunci când Gilbert Becket şi-a pierdut capitalul, 
după ce proprietăţile sale au fost distruse, Thomas s-a orientat 
către o carieră ecleziastică. 

În 1145 a început să lucreze ca funcţionar în administraţia 
arhiepiscopului de Canterbury, Theobald, care fusese ales în 
1139. Cum administraţia acestuia presupunea studiu intens, 
Becket a fost discipolul a patru arhiepiscopi şi şase episcopi. 
Impresionat de calitaţile sale, Theobald l-a trimis cu mai multe 
însărcinări la curia papală de la Roma. În 1154, Becket devine 
arhidiacon de Canterbury. Nu a durat mult până când regelui 
Henric al II-lea să-i ajungă la urechi vestea performanţelor sale, 
acesta numindu-l pe Becket Lord Cancelar în ianuarie 1155. 
Între cei doi s-a legat o strânsă prietenie. Regele era convins că 
mai câştigase de partea sa încă un fidel adept al planului său de 

unificare a legilor bisericii şi statului. Mai târziu însă, s-a dovedit 
că se înşelase amarnic. 


| Sir Thomas, sosind în 
Anglia, la întoarcerea 
din exil - ilustrație dintr- 
o carte versificată din 
secolul al XII-lea, ce 
relata viata lui Becket. 

Pe 8 aprilie 
1161, Theobald a 
încetat din viață, 
iar scaunul 
arhiepiscopal a 
rămas vacant. Pe 
23 mai 1162, 
Becket a fost ales 
arhiepiscop de 
Canterbury. Pe 2 iulie, a fost hirotonisit preot în Catedrala din 
Canterbury, de către episcopul Walter de Rochester. În acea 
perioadă, Becket era arhiepiscop, arhidiacon, cancelar, 
posesorul unui număr însemnat de beneficii ecleziastice şi 
custodii regale, bogat şi puternic. În ianuarie 1163, Henric, 
conştient de puterea tot mai mare a lui Becket, l-a forțat să 
renunțe la funcția de arhidiacon. Pe 23 iulie, în acelaşi an, cei 
doi au intrat în conflict, din pricina faptului că Henric încerca să- 
şi însuşească veniturile ce rezultau dintr-o taxă pe pământ 
cuvenită şerifilor. Henric a renunţat la această pretenţie, dar, cu 
toate acestea, a fost deranjat de situaţia creată de prietenul şi 
de omul pe care îl promovase şi care acum se folosea de 
puterea cu care-l învestise, pentru a-l înfrunta. 

La Consiliul de la Clarendon Palace, de pe 30 ianuarie 1164, 
Henric a căutat să reducă independenţa clerului şi legăturile cu 
Roma. Becket a fost de acord, a sprijinit aceste sugestii, dar, 

când a trebuit să semneze documentul, cunoscut drept 
Constituţia de la Clarendon, a refuzat. Şi-a dat seama că acesta 
era momentul în care prietenia cu Henric lua sfârşit. Becket s-a 
autosuspendat din toate funcţiile ecleziastice, şi-a impus 
penitenţă şi a trimis un raport papei Alexandru al Ill-lea. Acuzat 
de fraudă de către Henric, Becket a început negocierile cu 
regele Franţei, pentru a i se acorda azil. 

În 1166, de Duminica Rusaliilor, Henric şi partizanii săi au fost 
excomunicați. Temându-se pentru viaţa sa, Becket a părăsit pe 
ascuns Anglia la 2 noiembrie, poposind la Dunkerque. De vreme 
ce Henric îi confiscase întreaga avere, Becket s-a trezit complet 
dependent de regele Franţei, Ludovic al VIl-lea. În noiembrie 
1166, Becket şi însoțitorii săi s-au mutat într-o veche mănăstire 
benedictină din Sainte-Colombe, în afara graniţei de nord a 
oraşului Sens. Aici avea să locuiască pentru următorii patru ani, 
ţinând în fiecare zi toate slujbele preoţeşti. Dieta sa consta în 
vin de calitate (amestecat cu apă), ghimbir şi cuişoare. Patul îi 
era acoperit cu pânză fină de olandă, dar în timpul zilei purta o 
haină şi pantaloni făcuţi din păr aspru de capră. De trei ori pe zi, 
capelanul său îi biciuia spatele până la sânge. 

Papa şi cei doi regi ai Angliei şi Franţei au pornit o tentativă 
de reconciliere între Henric şi Becket, în credinţa că 
retrocedarea teritoriului Canterbury avea să pună bazele unei 
alianţe pentru o nouă cruciadă în Ţara Sfântă. Între timp, Becket 
era înştiinţat că, în Anglia, episcopii se pregăteau de trecerea 
Canalului pentru a se alătura regelui Henric - care-i întinsese o 
cursă la Bur-le-Roi, lângă Bayeux - pentru a forma o alianţă 
împotriva lui. Hotărât să preîntâmpine ceea ce considera drept 
un afront adus Sfintei Dioceze, Becket s-a hotărât să se 
reîntoarcă în Anglia şi, după cât se pare, pe 30 noiembrie a 
traversat Canalul Mânecii pe timpul nopţii, ajungând la 
Sandwich, în Kent. 

La reîntoarcerea sa în Canterbury, Becket a trecut la 
instaurarea disciplinei în rândul călugărilor. De asemenea, a 

trimis o delegaţie de încredere papei, pentru a-l informa pe 
Alexandru că Henric încălcase termenii tratatului de pace. 

La curtea regelui Henric, evenimentele erau privite cu totul 
diferit. Nu o dată Henric a fost auzit plângându-se: „Nimeni nu e 
în stare să mă scape de acest preot turbulent?” şi: „Ce vipere 
dezgustătoare am crescut la sân, de-l lasă pe stăpânul lor să fie 
insultat de această piticanie de cleric!” Aceste lamentaţii au 
ajuns la urechile a patru cavaleri - Reginald Fitzurse, Hugh de 
Morville, William de Tracy şi Richard le Breton - care au hotărât 
să-l asasineze pe arhiepiscop. 

Cei patru au părăsit curtea separat şi s-au întors în secret în 
Anglia. Când dispariţia lor a fost remarcată, pe urmele lor au 
fost trimişi mai mulţi soli pentru a le zădărnici planul. Cavalerii 
erau conştienţi că regele se putea răzgândi şi nu au vrut să fie 
opriţi, de aici şi caracterul secret al complotului. Au stabilit să se 
întâlnească la castelul Saltwood, în Kent, domiciliul celui de-al 
cincilea cavaler, Ranulf de Broc, pe 28 decembrie 1170. 


Data şi locul asasinării 
29 decembrie 1170, catedrala din Canterbury, Kent, Anglia. 
Evenimentul 


Însoţiţi de mai mulţi oameni, cei patru cavaleri au pornit spre 
Canterbury în dimineaţa zilei de marţi, 29 decembrie 1170. La 
mănăstirea Sf. Augustin li s-au alăturat şi alţii. Becket a luat 
prânzul la ora 14:00 şi s-a retras în sala de şedinţe împreună cu 
câţiva dintre consilierii săi. Asasinii au ajuns la catedrală în jurul 
orei 17:00 şi şi-au croit drum către încăperea sa. Becket nu a 
luat în seamă prezenţa lor - posibil şi pentru că aceştia 
insultaseră locaşul sfânt pătrunzând în forţă -, dar când numărul 
lor a început să crească, temându-se pentru siguranţa 
mentorului lor, călugării l-au obligat pe Becket să se retragă mai 
în interior, spunându-i că trebuia să înceapă vecernia. Acesta 
era calm şi stăpân pe sine, spre deosebire de călugări, care erau 

surprinşi să-l vadă, după ce auziseră că ar fi fost deja ucis. 
Aceştia au încercat să ferece porţile, dar Becket i-a oprit, 
refuzând să transforme în fortăreață casa Domnului. Dacă ar fi 
dorit, Becket ar fi putut să se salveze ascunzându-se undeva în 
imensa catedrală, dar el a rămas pe loc - poate din nesăbuinţă, 
din curaj şi cu siguranţă din credinţă - pentru a-i înfrunta pe 
asasini. 

În timp ce majoritatea complotiştilor supravegheau călugării 
în corpul principal al catedralei, pentru a-i împiedica să pună la 
cale fuga lui Becket, cei patru cavaleri s-au apropiat - alături de 
ei se afla şi unul dintre călugării lui Becket, Hugh de Horsea, 
numit mai târziu Hugh Călugărul cel Rău, pentru rolul jucat în 
acest asasinat. Hugh de Morville ţinea mulţimea la distanţă, cu 
sabia în mână. Fitzurse striga: „Unde este Thomas Becket, 
trădător al regatului şi al regelui?” întunericul domnea în 
catedrală, deci este foarte posibil ca asasinii să nu-l fi zărit pe 
Becket în penumbră. Arhiepiscopul şi-a croit drum prin mulţime 
şi a spus: „Aici sunt, dar nu trădător, ci preot. Pentru ce mă 
căutaţi? Dumnezeu îmi interzice să mă feresc de săbiile voastre 
ca astfel să nu mă îndepărtez de ceea ce este adevărat." 
Becket, aşezat în mijlocul transeptului, s-a întors cu faţa către 
altarele Fecioarei Maria şi Sf. Benedict. Cavalerii s-au năpustit 
asupra lui. Fitzurse a încercat să-l ridice pe Becket pe umerii lui 
de Tracy, pentru a-l duce afară, dar arhiepiscopul s-a luptat cu 
îndârjire. Fitzurse a ridicat sabia, iar Becket şi-a împreunat 
mâinile în semn de rugăciune: „Mă rog pentru mine şi pentru 
Biserica lui Dumnezeu, Sfintei Marii şi binecuvântatului martir 
Sf. Denis." În acel moment, călugării care se aflau în apropierea 
lui Becket au fugit, în afară de un anume Edward Grim, care l-a 
imobilizat pe Becket. Sabia lui Fitzurse i-a lovit capul, 
îndepărtându-i tonsura şi pătrunzându-i în umărul stâng şi în 
braţul lui Grim până la os. Încă o lovitură s-a abătut asupra lui 
Becket şi apoi încă una înainte ca acesta să cadă cu capul către 
nord, încadrat la dreapta de altarul Sf. Benedict. Lovitura fatală 

i-a fost dată de le Breton, care i-a retezat vârful capului. Hugh 
de Horsea şi-a pus piciorul pe gâtul lui Becket şi i-a străpuns 
capul cu sabia, împrăştiindu-i creierul pe podea. Odată săvârşit 
asasinatul, făptuitorii au părăsit catedrala. 


Cavalerii îl ucid pe Thomas Becket în 
catedrala din Canterbury, scăpându-l pe Henric 
al II-lea de „preotul turbulent”. Gravură de Opie 
Stowe, 1793. 

Versiunea lui Edward Grim, deşi 
scrisă câţiva ani mai târziu, este 
singura mărturie directă a 
evenimentelor din acea zi. El îşi 
amintea: 


Ucigaşii l-au urmat, strigâna: 
„lartă şi d dreptul la 
împărtăşanie celor pe care i-ai 
excomunicat şi înapoiază rangurile celor cărora le-au fost 
luate.” 

El a răspuns: „Nu s-au ispăşit, nu le voi absolvi păcatele.” 

”Atunci o să mori", strigară ei, „şi-ai să primeşti ceea ce 
meriti. “ 

„Sunt gata să mor pentru Dumnezeu”, a spus el, „căci, 
prin sângele meu, Biserica va obtine libertate şi pace. Dar 
în numele Celui Atotputernic vă interzic să vă atingeti de 
oamenii mei, fie ei clerici sau laici.” 

Apoi şi-au ridicat mâinile pângăritoare asupra lui, 
târându-l după ei ca să-l omoare în afara bisericii sau să-l ia 
prizonier, după cum au mărturisit ulterior. Dar când nu au 
putut să-l desprindă de lângă un stâlp, unul dintre ei l-a 
apucat mai zdravăn. El l-a impins, numindu-l „Codoş” şi 
strigând „Nu mă atinge, Reginald, îmi datorezi credință şi 
supunere, tu şi complicii tăi făptuiți lucruri necugetate. ” 

Cavalerul, cuprins de o mânie grozavă la auzul acestui 
refuz, şi-a fluturat sabia deasupra capului sfânt. „Nu-ţi 

datorez nici credință, nici supunere care să violeze 
loialitatea faţă de regele meu.” 


Asasinii 


Cavalerii erau într-adevăr baroni. Oricât de curios ar părea, în 
ciuda faptului că sunt autorii celui mai faimos asasinat din Evul 
Mediu, se cunosc foarte puţine amănunte despre ei. Reginald 
Fitzurse s-a născut, probabil, în 1130. Avea moşii în Somerset, 
Kent şi Northamptonshire. Hugh de Morville era proprietarul 
castelului Knaresborough şi frecventa des curtea regală. A fost 
unul dintre semnatarii Constituţiei de la Clarendon. Sabia cu 
care a oprit mulţimea în timpul asasinării lui Becket a devenit o 
relicvă sfântă. 


Urmarea 


Valetul lui Thomas Becket, Osbert, şi-a sfâşiat cămaşa şi a 
învelit capul arhiepiscopului. Călugării au ieşit din ascunzătorile 
lor, pe când afară începea furtuna. În timp ce ploaia răpăia, 
călugării se rugau în tăcere, spălând corpul neînsufleţit al 
arhiepiscopului. Au observat că acesta purta sub veşmântul 
preoţesc haine de călugăr şi o pânză de sac prin care mişunau 
paraziţii. A doua zi, o rudă de-a lui Ranulf de Broc s-a reîntors la 
Canterbury şi le-a spus călugărilor să-l înmormânteze pe Becket 
într-un loc secret. 

Îi era teamă să nu ia naştere un cult, un loc de pelerinaj la 
mormântul arhiepiscopului asasinat. Călugării l-au aşezat într-o 
criptă, dar au păstrat hainele sale pline de sânge ca relicve. A 
fost construit un alt mormânt, încadrat de doi stâlpi din 
marmură de Purbeck. Astăzi, în acel loc nu mai există nimic. Pe 
7 iulie 1220, un impresionant sanctuar a fost amplasat în 
spatele altarului principal, decorat cu numeroase pietre 
preţioase. Şi acesta a rămas astăzi doar un loc pustiu, din 
pricina regelui Henric al VIII-lea. În zilele noastre, doar lumina 


unei candele mai marchează locul în care se afla sanctuarul. 

Asasinii au fost excomunicați de către papă, dar şi-au găsit 
adăpost la curtea lui Henric al II-lea. Acesta le-a spus să fugă în 
Scoţia pentru siguranţa lor, dar când au ajuns la graniţa de 
nord, regele Scoției şi populaţia au vrut să-i spânzure. Au fugit 
spre sud, luând drumul Knaresboroughului, în nordul ținutului 
Yorkshire, unde au stat la adăpost aproape un an, huliţi de 
populaţia locală, în ciuda dorinţei poporului ca asasinii să fie 
executaţi, acest lucru nu s-a întâmplat. Cu toate acestea, au 
fost trimişi să lupte pe Pământul Sfânt. Înainte de a pleca, 
Fitzurse şi-a împărţit moşia în mod legal între fratele lui şi 
cavalerii ioaniţi. La trei ani după asasinarea lui Becket, Reginald 
Fitzurse a murit la rândul său şi a fost îngropat la lerusalim. 
William de Tracy a construit o capelă la Devon după 
reîntoarcerea din exil, unde a fost înmormântat înainte sau 
poate chiar în anul 1174. Richard le Breton s-a retras la Jersey. 
Hugh de Morville a murit în 1173. 

Thomas Becket a fost sanctificat de către papa Alexandru, pe 
februarie 1173. Pe iulie 1174, Henric a făcut penitenţă la 
mormântul lui Becket. A intrat desculţ în catedrala din 
Canterbury, îmbrăcat numai în cămaşă. A sărutat locul unde 
fusese asasinat Becket şi toţi cei 80 de călugări l-au lovit de trei 
ori. Episcopul şi preoţii l-au pălmuit de cinci ori, înainte ca 
Henric să se retragă în cripta catedralei, unde a postit şi s-a 
rugat o zi întreagă. 

Acest eveniment a inspirat opere importante ale literaturii 
universale. Pelerinii lui Geoffrey Chaucer din Povestiri din 
Canterbury se întâlnesc la hanul din Tabard, în Southwark, 
înainte de a merge să aducă un omagiu la mormântul lui 
Becket. Printre operele moderne care se bazează pe acest 
eveniment se numără piesa de teatru Asasinat în Catedrală a lui 
T.S. Eliot şi Becket a lui Jean Anouilh, după care a fost turnat şi 
un film cu acelaşi titlu. Nuvela lui Follet, Coloanele pământului, 
este o povestire ficțională despre conflictele dintre biserică şi 
mica nobilime, culminând cu asasinarea şi martiriul lui Becket. 

Cultul lui Becket a dăinuit până în secolul al XVI-lea. Pe 16 
noiembrie 1538, regele Henric al VIll-lea a declarat că moartea 
lui Becket a fost „pe nedrept numită martiriu” şi că „nu există 
nimic în viaţa lui sau în contextul în care a trăit care să ne facă 
să-l considerăm un sfânt, ci, mai degrabă, trebuie să fie văzut 
ca un rebel şi un trădător faţă de regele lui.” Abia în secolul XX 
s-a ordonat reabilitarea reputației lui Becket. Cu toate acestea, 
în 2005, Becket a fost decretat drept cel mai „rău“ britanic al 
secolului al XII-lea în sondajul „Cei mai «răi» britanici”, organizat 
de către BBC History Magazine. Profesorul John Hudson de la 
Universitatea St. Andrews, care l-a ales pe Becket, a afirmat: 
„Becket a divizat Anglia în aşa fel încât chiar oameni ai Bisericii 
care îi împărtăşeau unele dintre opinii au considerat această 
diviziune neîntemeiată. A fost fondatorul practicii demagogiei.” 

JEAN-PAUL MARAT 


(1743-1 793) 
Victima 


Jean-Paul Marat, unul dintre personajele principale ale 
Revoluţiei Franceze, s-a născut la Boudry, principatul Neuchâtel, 
Elveţia, pe 24 mai 1743. Înainte de revoluţie era bine cunoscut 
ca doctor şi savant. Era pasionat de aeronautică, optică şi 
terapie cu ajutorul electricităţii. Pe plan instituţional, nu era luat 
în serios, fiind considerat un excentric. A fost preocupat şi de 
politică, publicând, în 1774, Lanţurile sclaviei, un opuscul 
revoluţionar. În septembrie 1789 a fondat ziarul Moniteur 
Patriote (Monitorul patriotic), al cărui titlu a fost schimbat după 
patru zile în Publiciste Parisien (Publicistul parizian) şi, în final, în 
L'Ami du Peuple (Prietenul poporului). Marat se folosea de ziar 
pentru a-şi ataca duşmanii şi a sări în apărarea oricărei 
persoane pe care o credea nedreptăţită, chiar şi atunci când nu 
era cazul. Deseori, aceasta însemna că cineva avea de suferit 
doar pentru că ziarul lua partea unei persoane care nu avea alt 
motiv de atac, în afară de ranchiună. 

Marat era ceea ce numim un revoluţionar independent - nu s- 
a raliat niciodată unui grup, unei facţiuni sau ideologii. O 
strategie riscantă şi, cu siguranţă, o cauză a numărului destul 
de mare de inamici. Pentru a-i evita, s-a ascuns prin pivnițe şi 
canalizări. Acolo s-a îmbolnăvit de o supărătoare boală de piele. 

După execuţia regelui Ludovic al XVI-lea pe 21 ianuarie 1793, 
a urmat o dispută de cinci luni între Marat şi girondini. Aceştia 
au încercat să-l acuze pe Marat în faţa Tribunalului Revoluționar, 
dar a fost achitat pe 24 aprilie 1793. Girondinii au depăşit 
măsura, iar populaţia Parisului a ieşit în stradă pe 27 mai şi încă 
o dată patru zile mai târziu. Pe 2 iunie a avut loc o nouă revoltă, 

iar Franţois Hanriot, un lider revoluţionar, împreună cu Garda 
Naţională, i-a îndepărtat pe girondini din Convenţie. 

Boala de piele a lui Marat s-a înrăutățit atât de tare, încât a 
trebuit să petreacă mult timp în baie pentru a-şi alina 
mâncărimile. Scria într-o cadă, pe o scândură sprijinită de 
marginile ei. 


Data şi locul asasinării 


iulie, 1793, Rue des Cordeliers, 
Paris, Franţa. 


Evenimentul 


Pe 9 iulie 1793, Charlotte Corday a părăsit casa verilor săi din 
Caen, având cu ea un exemplar din volumul Vietile paralele al 
lui Plutarh, şi s-a îndreptat spre Paris cu poştalionul. Odată 
ajunsă acolo, a închiriat o cameră la Hotel de Providence. Şi-a 
cumpărat un cuţit de bucătărie de 15 centimetri de la Palais- 
Royal şi a redactat Discurs către francezii adepți ai legilor şi ai 
păcii, în care încerca să explice ceea ce avea de gând să 
înfăptuiască. 

În ziua asasinatului, Marat muncea, ca de obicei, în baie. 
Corday a sosit la locuinţa lui la 11:30 şi le-a spus celor două 
menajere că trebuia să-l vadă, pentru „a-l ajuta să aducă un 
deosebit serviciu Franţei”. Acestea au refuzat-o, explicându-i că 
Marat era prea slăbit pentru a primi vizitatori. Seara, pe la 
ceasurile 19:00, a revenit, strigând că are informaţii importante 
despre girondinii din Caen. Marat a auzit-o şi le-a cerut celor 
două femei să o primească. Au discutat despre revoluţie timp de 
un sfert de oră, Marat în apă şi ea pe marginea căzii. Marat i-a 
cerut numele deputaţilor girondini din Caen şi le-a notat, 
adăugând: „Vor fi ghilotinaţi.” În clipa aceea, ea a scos cuțitul şi 
l-a înjunghiat pe Marat în spatele omoplatului drept, retezându-i 
carotida. Înainte de a muri, Marat a strigat: „Ajută-mă, draga 
mea prietenă!” 

Asasinul 


Marie Anne Charlotte de Corday d'Armont s-a născut într-o 
fermă din Saint-Saturnin-des-Ligneries, Normandia, Franţa, pe 
27 iulie 1768, fiind cel de-al patrulea copil al unei familii 
aristocratice sărăcite. Era o rudă îndepărtată a dramaturgului 
Pierre Corneille. După ce a primit o educaţie severă într-o 
mănăstire catolică, s-a mutat la un văr, pe strada St. Jean nr. 
148 din Caen. Era o femeie năvalnică - a susţinut cauza 
girondinilor, dar, cu doi ani mai înainte, fusese o monarhistă 
convinsă. Când şi-a dat seama că girondinii pierduseră bătălia 
pentru conducerea ţării, în favoarea iacobinilor, l-a învinovăţit 
pe Marat. Cu toate acestea, deşi Marat îi prefera pe iacobini, nu 
avea nici o legătură cu 
aceştia. 


Revoluţionarul Marat a fost 
ucis în propria baie. Crima a 
fost descoperită de mulțime. 


Urmarea 


Şase poliţişti au 
interogat-o pe 
Charlotte Corday, 
acasă la Marat, înainte 
de a o transporta la 
închisoarea Abbaye şi apoi la Conciergerie, unde a continuat să 
susțină că acționase de una singură: „Chiar şi femeile de rând 
pot da dovadă de fermitate.” La procesul ei, care a început în 
ziua asasinatului, a declarat: „Numai la Paris îl admiră lumea pe 
Marat. La ţară e privit ca un monstru”, adăugând: „Am omorât 
un om ca să salvez o sută de mii.” Corday a apărut în faţa 
judecătorului Jacques Montane şi l-a avut ca apărător pe 
Chauveau-Lagarde, acuzarea fiindu-i încredinţată lui Antoine 

Fouquier-Tinville. A fost condamnată la moarte şi executată la 
ora 17:00, pe 17 iulie 1793. 

După asasinarea lui Marat, cada lui de baie a dispărut. Unii 
cred că soţia lui i-a vândut-o unui ziarist - a fost găsită printre 
lucrurile personale la moartea acestuia. A fost apoi cumpărată 
de monarhistul Monsieur de Sainte-Hilaire şi transportată la 
Sarzeau, în Normandia. Fata acestuia, Capriole de Sainte-Hilaire, 
a moştenit-o la moartea lui, în 1805, şi a lăsat-o prin testament 
parohului din Sazeau, când s-a stins din viaţă, fără moştenitori, 
în 1862. Acesta a vândut-o muzeului figurilor de ceară Grevin, 
pentru suma de 5 000 de franci. 

JOSEPH SMITH JR. 


(1805-1844) 
Victima 


Fondatorul Bisericii lui lisus Hristos a Sfinţilor din Zilele cele 
din Urmă s-a născut pe 23 decembrie 1805 în Sharon, Windsor 
County, Vermont, SUA, fiind cel de-al patrulea dintre cei 11 copii 
ai lui Joseph Smith Sr. și ai lui Lucy Mack. Familia era mai mult 
decât rătăcitoare - s-au mutat de zece ori în 19 ani. 

În 1920, la 14 ani, Joseph a căzut victimă depresiei. Atunci a 
avut prima sa viziune, într-o zonă forestieră din apropierea casei 
sale din vestul New Yorkului, regiune denumită acum Dumbrava 
Sfântă. A mai avut două viziuni, pe 21 şi 22 septembrie 1823. 
Susţinea că îi apăruse îngerul Nephi (mai târziu Moroni), care îi 
spusese că nici una dintre religiile şi cultele de pe pământ nu 
reprezenta cuvântul lui Dumnezeu. Mai mult, Biserica lui Hristos 
fusese înlăturată de pe pământ, iar Dumnezeu îl alesese pe 
Smith să o restaureze. 

Pe 20 martie 1826, Smith a fost condamnat, sub pretextul că 
ar fi recunoscut a fi o „persoană turbulentă” şi un „impostor” în 
urma unei acuzaţii de infracţiune, la curtea din Bainbridge, New 
York. Viziunile i-au reapărut anual, până pe 22 septembrie 1827, 
când Smith a pretins că a descoperit „plăci” de aur în HIll 
Cumorah, lângă Manchester, New York. Aceste „plăci” 
povesteau istoria bisericii americane de la migrarea ei din 
lerusalim pe acest continent. Fireşte, povestea nu era scrisă în 
engleză, iar Smith a petrecut trei ani de muncă pentru a o 
traduce. Lucrarea sa a fost publicată apoi, în iulie 1830, sub 
denumirea de Cartea lui Mormon (Mormon este autorul/profetul 
din această carte). Specialiştii nu cred că cineva ca Smith, aşa 
de puţin instruit, ar fi putut scrie volumul (există o teorie 
îndelung susţinută, dar neconfirmată, conform căreia respectiva 

Carte a lui Mormon s-ar fi bazat de fapt pe un roman de 
Solomon Spaulding). Volumul conţine material autobiografic şi 
subiectul este specific comunităţii în care fusese crescut Smith. 
Un specialist în domeniu a descris-o drept „captând întrega 
doctrină protestantă, atingând practic orice convingere 
controversată a epocii respective”. 

Înainte de a o publica, Smith fondase Biserica lui lisus Hristos 
a Sfinţilor din Zilele cele din Urmă pe 6 aprilie 1830, la Fayette, 
Seneca County, New York. Membrii făceau parte în totalitate din 
rudele, vecinii şi prietenii lui Smith, până pe 14 noiembrie 1830, 
când Sidney Rigdon, primul venit din afară, a fost botezat. 
Biserica a devenit o societate cooperatistă, condusă de o 
oligarhie ecleziastică. Rigdon era purtătorul de cuvânt oficial al 
bisericii şi al lui Smith. 

În 1831, Smith şi-a dus turma în Kirtland, Ohio, unde Rigdon 
avea o biserică. Şapte ani mai târziu, pe 12 ianuarie 1838, 
Rigdon şi Smith au fugit din calea autorităţilor, din cauza unei 
neînţelegeri bancare, ajungând până în Missouri. În toamna 
acelui an, cei doi au fost închişi şi condamnaţi la moarte. Au 
scăpat atunci când un general a refuzat să execute ordinul. 
Localnicii din Missouri i-au gonit pe mormoni, obligându-i să se 
retragă într-o parte mai îndepărtată a statului, iar apoi, în 1839, 
în Commerce, Illinois, pe care Smith l-a redenumit Nauvoo. 
Comunitatea s-a mărit datorită influxului de convertiți, atât 
americani, cât şi europeni. 

Odată cu creşterea numărului de membri, mormonii au 
început să atragă atenţia politicienilor interesaţi de voturi. Smith 
se desfăta cu rolul său de conducător, bucurându-se de acest 
statut, de publicitate şi putere. El şi Rigdon s-au certat însă (din 
cauza sugestiei lui Smith ca fiica lui Rigdon, Nancy, să devină 
una dintre nevestele sale „spirituale”, adică nelegitime). Pe 15 
februarie 1844, Smith şi-a anunţat candidatura la preşedinţia 
SUA, cu Rigdon în calitate de tovarăş de partid (în ciuda 
animozităţii dintre ei). Totuşi, megalomania sa i-a făcut 

nepopulari pe mormoni, iar nepopularitatea lor s-a accentuat 
când s-a descoperit că discipolii săi practicau poligamia. Acest 
lucru a produs o schismă în sânul bisericii. 

Pe 7 iunie 1844, prima şi singura ediţie a publicaţiei Mauvoo 
Expositor, tipărită de William Law, un canadian convertit, 
conţinea un atac al lui Law la adresa lui Smith. „Căutăm cu 
onestitate să distrugem principiile viciate ale lui Joseph Smith şi 
ale celor care practică aceleaşi ticăloşii şi abuzuri sexuale”, 
începea articolul. Motivul atacului erau avansurile făcute de 
Smith doamnei Law. Trei zile mai târziu, Smith a ordonat 
distrugerea preselor tipografice ale lui Law. Ordinul s-a executat 
fără incidente, dar pe 12 iunie, Charles A. Foster, coeditorul 
publicaţiei  Expositor, a reclamat că 
fusese deteriorată şi clădirea în care se 
afla presa. Nu era adevărat, dar unii 
susțineau că Smith viola libertatea 
presei. Au fost făcute ameninţări la 
adresa lui. S-au emis procuri din afara 
localităţii Nauvoo pe baza unui habeas 
corpus. La 18 iunie, Smith a declarat 
legea marțială. 

Ca mulţi fondatori de religii, Joseph Smith a fost o 


figura controversată, stârnind ură şi dragoste 
deopotrivă. 


Thomas Ford, guvernatorul statului Illinois, a sugerat un 
proces în Carthage, cu un juriu lipsit în totalitate de mormoni. 
Smith a intenţionat la început să fugă, dar s-a răzgândit. A 
declarat: „Dacă viata mea nu are valoare pentru prietenii mei, 
atunci nu are nici pentru mine. Merg ca mielul la tăiere, dar sunt 
senin ca o dimineaţă de vară. Nu vreau să-l supăr pe Dumnezeu 
sau pe oameni. Voi pieri nevinovat şi se va spune despre mine - 
a fost ucis cu sânge-rece.” 

A fost arestat pe 25 iunie, împreună cu fratele său, Hyrum, 
alţi cincisprezece membri din consiliul oraşului şi câţiva prieteni, 

fiind acuzaţi la început de revoltă. Joseph şi Hyrum au fost 
acuzaţi apoi de trădarea statului Illinois, prin declararea legii 
marţiale în Nauvoo. Cei din consiliu au fost eliberaţi pe cauţiune 
contra sumei de 5 000 de dolari, dar fraţii Smith au rămas 
arestaţi, sub acuzaţia de trădare. 


Data şi locul asasinării 
27 iunie 1844, în Carthage, Hancock County, Illinois, SUA. 
Evenimentul 


Smith a fost plasat într-o celulă spațioasă de la etajul 
închisorii din Carthage. După-amiaza târziu, pe când bea vin cu 
fratele său, Hyrum, şi cu câţiva 
prieteni, a auzit apropiindu-se o 
mulţime furioasă. Înarmat cu un 
pistol cu şase gloanţe, care-i 
fusese adus pe ascuns, Smith şi-a 
aşteptat soarta. Mulțimea a 
dărâmă uşa celulei şi l-a împuşcat 
pe Hyrum în faţă. 

„Sunt un om mort!” a strigat el, 
prăbuşindu-se la podea, unde a 
mai fost împuşcat de cinci ori. 

Smith a fost împuşcat pe când sărea de la 
geamul închisorii, dar, pentru a se asigura ca 
a murit, mulțimea a continuat să tragă asupra 
lui. 

Prietenii lui Smith, dr. Willard 
Richards şi John Taylor au încercat 
să riposteze. Taylor a fost împuşcat de patru ori, dar a 
supravieţuit, căci un glonţ i s-a oprit în ceasul pe care-l avea în 
buzunar (acele s-au oprit la 17:46). Richards a scăpat 
nevătămat, întrucât fusese împins în spatele uşii, când aceasta 
fusese deschisă forţat. Abandonând lupta, Smith a sărit pe 

fereastra închisorii, sub o ploaie de gloanţe venite atât din 
interior, cât şi de jos. A murit înainte să atingă pământul. Ca să 
fie sigură că murise, mulţimea l-a aşezat pe un scaun şi a 
continuat să tragă. Cineva a încercat să-l decapiteze, dar s-a 
oprit datorită „intervenţiei divine”: a început o furtună cu tunete 
şi trăsnete. 


Asasinii 


O mulţime formată din 200 de persoane cu feţele vopsite în 
negru. 


Urmarea 


Dacă Smith ar fi trăit, este posibil ca biserica mormonilor să 
se fi divizat, dar martiriul său a dus la consolidarea credinţei 
membrilor săi. 

La mai puţin de două luni după asasinarea lui Smith, Brigham 
Young (1801-1877), un zugrav de 43 de ani, a devenit noul 
conducător al mormonilor. Sub conducerea sa, mormonii s-au 
deplasat spre vest, între 1846-1847, şi s-au stabilit la Salt Lake 
City. 

ABRAHAM LINCOLN 


(1809-1865) 
Victima 


Al şaisprezecelea şi cel mai înalt preşedinte al SUA, Abraham 
Lincoln s-a născut pe 12 februarie 1809, pe podeaua murdară a 
unei cabane cu o singură încăpere, de la ferma Sinking Spring, 
de 141 hectare, din Nolin Creek, la 5 kilometri sud de 
Hodgenville, în sud-estul ținutului Hardin, statul Kentucky. A fost 
al doilea dintre cei trei copii şi cel mai mare fiu al lui Thomas 
Lincoln şi al lui Nancy Hanks. În decembrie 1816, familia s-a 
mutat în Indiana, după ce Thomas Lincoln a început să se 
confrunte cu dificultăţi financiare. Un an mai târziu, soţia sa a 
murit. Pe 2 decembrie 1819, Thomas Lincoln s-a căsătorit cu 
Sarah Bush Johnston, o văduvă cu trei copii. 

Abraham Lincoln a fost un autodidact. Cariera sa politică a 
început în primăvara lui 1832, când a făcut o campanie 
nereuşită pentru Adunarea Generală a statului Illinois, ca 
membru al Partidului Whig. Pe 2 mai 1832 a intrat în serviciul 
militar federal şi a servit sub comanda căpitanului Zachary 
Taylor în Războiul Şoimului Negru. A părăsit armata pe 10 iulie, 
iar pe 6 august 1832 ajungea al optulea dintr-un număr de 13 
candidaţi. A primit 277 de voturi. A fost singura alegere directă 
pe care a pierdut-o. 

În acelaşi an, a intrat în afaceri cu un magazin general din 
New Salem. Vindea ceai, cafea, zahăr, sare, pânză albastră de 
bumbac, muselină maro, pălării de paie şi whisky. Pe 7 mai 1833 
a fost numit şeful poştei din New Salem, iar în toamna lui 1833 
a început lucrul ca supraveghetor. Pe 4 august 1834 a fost ales 
în Camera Legislativă şi a început să studieze Dreptul. În 
decembrie 1834, a devenit deputat în Vandalia, pe atunci 
capitala statului Illinois. A fost reales în Camera Legislativă pe 1 

august 1836, iar în luna următoare, pe 9 septembrie, şi-a luat 
licenţa în Drept. Pe 1 martie 1837 a fost admis în barou. Şase 
luni mai târziu, s-a mutat la Springfield, statul Illinois. Pe 5 
august 1838 a fost reales în Camera Legislativă. Exact doi ani 
mai târziu, a fost reales pentru a patra oară. În decembrie 1840, 
s-a îmbolnăvit de o depresie care a ţinut trei săptămâni. 

Pe 27 august 1842, Sangamo Journal a publicat o scrisoare 
satirică despre conducătorul democrat şi auditor al statului, 
James Shields. Semnată cu pseudonimul „Rebecca”, scrisoarea 
fusese, în realitate, scrisă de Lincoln, ca o glumă. La scurt timp, 
a apărut o a doua scrisoare, în care aceasta se oferea să se 
mărite cu Shields. Când Shields a descoperit că cea de-a doua 
scrisoare fusese scrisă de viitoarea doamnă Abraham Lincoln, 
Mary Todd, şi de prietena ei, Julia Jayne, l-a provocat pe Lincoln 
la duel, dar acesta n-a avut loc. Pe 4 noiembrie 1842, în casa 
surorii miresei din Springfield, Illinois, Lincoln s-a căsătorit cu 
Mary. Fiica unui bancher, aceasta se născuse la Lexington, 
Kentucky, pe 13 decembrie 1818. (Mary era certăreaţă şi 
instabilă psihic, iar pe 20 mai 1875 a fost închisă într-un 
sanatoriu psihiatric. A murit pe 16 iulie 1882 la Springfield, în 
Illinois.) Cuplul a avut patru fii. Lincoln a fost nominalizat pentru 
Camera Reprezentanţilor pemai 1846 şi a fost ales pe 3 august. 
Pe 6 decembrie 1847 şi-a ocupat locul în cel de-al 
treisprezecelea Congres. În ianuarie 1848 a votat un 
amendament antirăzboi şi mai târziu în acelaşi an şi-a ştirbit 
reputaţia în creştere cu un discurs necugetat în Cameră. Acuzat 
de partidele locale, Lincoln s-a hotărât să nu mai candideze 
pentru prelungirea mandatului. Din august până în noiembrie 
1848 a făcut campanie pentru vechiul său coleg de armată, 
Zachary Taylor, care a reuşit în alegerile pentru preşedinţie. 
Revenind de pe teritoriul Oregonului, Lincoln s-a întors la 
Springfield şi a renunţat la politică pentru câţiva ani, 
câştigându-şi existenţa ca avocat. A fost implicat în peste 5 100 
de cazuri numai în Illinois, în timpul celor 23 de ani de 

avocatură. Lincoln şi partenerii săi au apărut în faţa Curţii 
Supreme a statului Illinois de peste 400 de ori. În mai 1849 a 
primit un brevet de invenţie (singurul preşedinte care a făcut 
asta) pentru „o metodă îmbunătăţită de a ridica vasele peste 
bancurile de nisip” prin intermediul „camerelor plutitoare 
ajustabile”. 

În ciuda succesului carierei sale de avocat, Lincoln nu se 
simţea satisfăcut profesional, prin urmare s-a hotărât să se 
întoarcă la politică. Pe 7 noiembrie 1854 a fost ales pentru a 
cincea oară în Camera Legislativă, dar şi-a dat demisia imediat 
pentru a candida la Senat. Pe 8 februarie 1855 a pierdut în faţa 
lui Lyman Trumbull (Trumbull era căsătorit cu Julia Jayne, 
coautoare la cea de-a doua scrisoare către James Shields.) În 
anul următor, a părăsit Partidul 
Whig şi s-a alăturat Partidului 
Republican antisclavagist. Pe 17 
iunie 1856 a fost favorit la 
nominalizarea  vicepreşedintelui 
de la prima Convenţie 
Republicană, dar a pierdut în faţa 
lui William L. Dayton. Pe 16 iunie 
1858 a fost nominalizat pentru 
Senat la Convenţia Republicană 
din Springfield. Discursul său de 
acceptare a devenit cunoscut ca 
„Discursul casei dezbinate”. 

Potrivit legendei, Lincoln şi-a lăsat barbă 
în urma unei scrisori primite de la Grace 
Bedell, în care aceasta îl sfatuia sa-şi 


schimbe înfăţişarea. Cu toate acestea, unii susțin că ar fi fost o simpla strategie 
politică. 


Nu era prima dată când utiliza expresia - o folosise într-o 
circulară de campanie a Partidului Whig pe 4 martie 1843. 
Lincoln a citat din Biblie: „Şi dacă o casă se va dezbina în sine, 

casa aceea nu va mai putea să se ţină” (Marcu 3:25). „Cred că 
acest guvern nu poate să îndure la nesfârşit pe de o parte 
sclavia şi pe de altă parte libertatea. Nu mă aştept ca Uniunea 
să se dizolve - nu mă aştept să cadă casa - dar mă aştept să nu 
mai fie divizată. Va deveni fie un lucru, fie celălalt.” 

Senatorul democrat Stephen A. Douglas, unul dintre cei mai 
puternici oameni din Senat, l-a părăsit pe preşedintele James 
Buchanan în 1857 şi 1858, iar Lincoln l-a înfruntat pentru 
scaunul său din Senat. Pe 24 iulie 1858, Lincoln l-a provocat pe 
Douglas la o serie de dezbateri care au avut loc între 21 august 
şi 15 octombrie 1858. În cadrul ultimei dezbateri, Lincoln a 
redus disputa la chestiunea morală a sclaviei. Douglas a 
declarat: „Dacă doriţi cetăţenie pentru negri... dacă doriţi ca ei 
să voteze ca egali ai voştri... atunci sprijiniţi-i pe domnul Lincoln 
şi Partidul Republican. Negru, care 
vor cetăţenie pentru negri." 

Lincoln ajungând la  Capitoliu, pentru 
inaugurarea sa din 4 martie 1861 

Contestaţiile verbale l-au adus pe 
Lincoln în atenţia unui public mai 
larg, dar pe 5 ianuarie 1859, 
Douglas a fost cel care a câştigat. 

În aprilie 1859, Lincoln spunea că 
nu era „potrivit pentru preşedinţie”, 
o părere pe care o bună parte din 
populaţie nu o împărtăşea. 

Pe 18 mai 1860, după al treilea 
balotaj, a devenit primul republican 
nominalizat pentru preşedinţie. 
Lincoln nu şi-a pierdut capul şi a oferit discursuri foarte bune. 
Campania s-a ţinut la nivel local, dar nimeni nu s-a dus în 
statele din sud. Însă suporterii lui Lincoln afirmau că, în cadrul 
alegerii sale, secesiunea statelor din sud nu era inevitabilă. 

În octombrie 1860 a început să-şi lase barba să crească, 
pentru a fi mai uşor de recunoscut. Pe 6 noiembrie 1860, a fost 
ales primul preşedinte republican, învingându-i pe democratul 
Stephen A. Douglas, pe John C. Breckinridge din cadrul 
Partidului Democrat din sud şi pe John Bell de la noul Partid 
Unional Constituţional. Alegerile au fost câştigate în totalitate 
pe baza suportului regiunilor din nord. Lincoln n-a fost nici 
măcar la balotaj în nouă state sudice şi a câştigat doar două 
dintre cele 996 de comitate din alte state sudice. A câştigat 180 
de voturi ale Colegiului Electoral şi 18 state. După alegerea sa 
victorioasă, devenea evident că statele sudice se pregăteau de 
secesiunea de cele nordice. Carolina de Sud a fost prima care a 
făcut-o, urmată de alte şase state sudice. Delaware, Maryland, 
Virginia, Carolina de Nord, Tennessee, Kentucky, Missouri şi 
Arkansas au decis să rămână în Uniune. Cele şapte state ale 
Confederaţiei au făcut secesiunea înainte ca Lincoln să-şi ocupe 
funcţia, declarându-se o naţiune cu totul nouă, Confederaţia 


Statelor Americane. 
Lincoln adresându-se trupelor, în timpul Războiului Civil. 

a: 


OT PAL 


Pe 11 februarie 1861, Lincoln a plecat din Springfield spre 
Casa Albă. Fusese urzit un complot pentru uciderea lui. Lovitura 
trebuia să aibă loc pe 23 februarie, pe când trenul său oprea la 
Calvert Street Depot, în Baltimore, Maryland. O diversiune 
trebuia să ţină poliţia departe, în timp ce un asasin trebuia să-l 
ucidă pe preşedintele ales. Allan Pinkerton, desemnat să-l 
protejeze pe Lincoln, a descoperit complotul şi a zădărnicit 
tentativa. 

Lincoln a sosit la Washington cu nouă zile înainte de 
inaugurarea sa de pe 4 martie 1861, la porticul estic de la 
Capitoliu. Preşedintele anterior, James Buchanan, i-a spus: 
„Dacă eşti la fel de fericit, domnule, să intri în casa aceasta, 
precum sunt eu că o părăsesc şi mă întorc la domiciliul meu, 
atunci eşti cel mai fericit om de pe pământ.” În discursul său de 
inaugurare, Lincoln a declarat că nu avea nici un drept legal să 
intervină în problema sclaviei şi nici nu avea de gând să o facă. 
Un mare contingent de armată îl apăra pe preşedintele ales şi 

era gata să înăbuşe orice revoltă a confederaţilor. 

Lincoln credea în Constituţie şi nu a făcut nici o mişcare 
împotriva statelor sudice secesioniste. Pe 12 aprilie 1861, 
clădirea Uniunii de la Fort Sumter a fost atacată şi localnicii s-au 
predat la ora 19:00, în aceeaşi zi. Începuse Războiul Civil 
American. Pe 15 aprilie, preşedintele le-a cerut guvernatorilor 
de state să trimită o miliţie de 75 000 de oameni pentru 
recucerirea forturilor, protejarea capitalei şi „păstrarea Uniunii”. 
Pe 17 aprilie, Virginia s-a rupt de Uniune, împreună cu Arkansas 
(5 mai). Carolina de Nord a făcut secesiunea pe 20 mai, iar 
Tennessee pe 8 iunie, fiind ultimul stat care s-a alăturat 
Confederaţiei. 

Pe 19 aprilie, Lincoln a ordonat blocarea porturilor 
secesioniste. Pe 3 mai, a cerut ca 42 000 de voluntari să se 
alăture armatei, iar 18 000, marinei. Pe 10 mai, a declarat legea 
marţială. Pe 29 iunie, a decis atacarea cartierului general al 
confederaţilor, de la Manassas. Prima bătălie, de la Bull Run, 
Manassas Junction, Virginia, a avut loc pe 21 iulie şi a dus la 
victoria Confederaţiei. Pe 6 aprilie 1862 a început bătălia de la 
Shiloh, care s-a încheiat a doua zi cu izbânda Uniunii. De câteva 
ori în timpul războiului, Lincoln a spus răspicat că nu se luptau 
pentru abolirea sclaviei, ci pentru salvarea Uniunii. Pe 22 august 
1862 scria: „Aş vrea să salvez Uniunea. Aş vrea s-o salvez pe 
cea mai scurtă cale constituţională. Cu cât mai repede poate fi 
restaurată autoritatea naţională, cu atât mai repede Uniunea va 
fi ceea ce a fost odată... Obiectivul meu principal în această 
luptă este salvarea Uniunii şi salvarea sau distrugerea sclaviei. 
Dacă aş putea salva Uniunea fără să eliberez vreun sclav, aş 
face-o, şi dacă aş putea-o salva eliberând toţi sclavii, iar aş 
face-o. Dacă aş salva-o eliberându-i pe unii şi lăsându-i pe alţii 
singuri, aş face şi asta.” Eliberarea sclavilor era o politică 
economică pentru subminarea bazelor de putere ale stăpânilor 
de sclavi, oponenții săi. 

Pe 17 septembrie 1862, bătălia de la Antietam s-a dus în 
nordul orăşelului Sharpsburg, din Maryland. A început în zori şi 

s-a încheiat la căderea nopţii. A fost cea mai sângeroasă din 
timpul războiului, soldându-se cu peste 22 000 de răniţi. Cinci 
zile mai târziu, Lincoln a conceput Proclamaţia preliminară de 
Emancipare, ce nu elibera nici un sclav cu excepţia celor din 
armata Uniunii, motiv pentru care nu a atras prea mult atenţia 
confederaţilor. 

Lincoln considera că preşedinţia era menită doar a promulga 
legile Congresului şi a se opune prin veto celor care îi afectau 
eforturile de război. A semnat Legea Fermelor pe 20 mai 1862, 
disponibilizând 65 de hectare din pământul guvernamental din 
vest pentru fiecare adult cap de familie, pentru sume între 26 şi 
34 de dolari, legea Colegiilor Morrill Land-Grant, pe 2 iulie 1862, 
care-l recompensa pe fiecare senator loial cu 12 140 de hectare 
şi stabilea universităţi agricole în fiecare stat, Legea Căii Ferate 
spre Pacific, pe 1 iulie 1862, şi Legile Naţionale ale Băncilor, din 
1863, 1864 şi 1865. 

Pe 17 octombrie 1863, Lincoln a cerut 300 000 de voluntari 
pe durata conflictului, iar mai apoi, pe 1 februarie 1864, a mai 
solicitat încă o jumătate de milion. Pe 19 noiembrie 1863 a ţinut 
discursul de la Gettysburg, în cadrul ceremoniei de sfinţirea 
Cimitirului Naţional al Soldaţilor. Spunea: 


Acum optzeci şi şapte de ani, înaintaşii noştri au adus pe 
acest continent o națiune nouă, concepută în libertate şi 
dedicată ideii că toți oamenii se nasc egali. Acum ne aflăm 
într-un mare război civil, care pune la încercare rezistența 
acelei națiuni. Ne-am întâlnit pe marele câmp de luptă al 
acelui război. Am venit să consacrăm o parte din acel câmp 
ca loc final de odihnă al celor care şi-au dat vieţile pentru ca 
națiunea aceea să dăinuie. Şi asta trebuie să facem. Vitejii 
care trăiesc sau au murit, care s-au luptat aici au consacrat 
acest pământ, iar noi nu putem schimba lucrul acesta. 
Lumea nu va ține seama, ba chiar va uita peste o vreme 
ceea ce am spus noi aici, însă faptele lor nu vor fi uitate 

niciodată. Noi, cei vii, trebuie să ne dedicăm muncii lor 
neterminate, pe care, cu nobleţe, au dus-o atât de departe. 
Trebuie să ne dedicăm măreței sarcini care ne-a rămas de 
îndeplinit. De la aceşti onorati martiri să învăţăm 
devotamentul înalt pentru acea cauză pentru care şi-au dat 
întreaga măsură a devotamentului lor - pentru a ne asigura 
că nu au pierit degeaba - ca națiunea aceasta, cu ajutorul 
lui Dumnezeu, să zămislească iar libertatea şi ca guvernul 
acestor oameni, făcut din oameni, pentru oameni, să nu 
piară de pe pământ. 


Pe 9 martie 1864, Lincoln l-a promovat pe Ulysses S. Grant la 
gradul de general-locotenent, cel mai înalt rang din armată. Pe 
7 iunie 1864, la Front Street Theatre din Baltimore, Maryland, 
Lincoln a obţinut al doilea mandat prezidenţial. Andrew Johnson 
din Tennessee a fost numit vicepreşedinte, după ce Lincoln l-a 
înlăturat de la putere pe vicepreşedintele său, Hannibal Hamlin. 
La 8 noiembrie 1864, Lincoln a fost 
reales, în ciuda temerilor fără 
fundament, legate de o posibilă 
înfrângere. 

Andrew Johnson, care a fost ales preşedinte 
după moartea lui Lincoln, a fugit de acasă la 
16 ani şi a fost croitor înainte de a-şi descoperi 
vocația în politică A devenit consilier 
orăşenesc la 20 de ani şi maior doi ani mai 
târziu. 

A câştigat 212 de voturi ale 
Colegiului Electoral şi 22 de state. 
Generalul democrat George B. 
McClellan a câştigat doar trei state 
şi 21 de voturi ale Colegiului 
Electoral. Pe 4 martie 1865, Lincoln a fost sărbătorit încă o dată 
la porticul de est al Capitoliului. Într-o fotografie imortalizată la 
inaugurare, se pot vedea John Wilkes Booth, David Herold, Lewis 

Powell, George Atzerodt, John Surratt şi Edmund Spangler, care 
aveau să joace un rol important în viaţa (şi moartea) lui Lincoln, 
în luna următoare. 

O săptămână mai târziu, preşedintele anunţa că dezertorii din 
armată aveau 60 de zile să se întoarcă dacă nu doreau să-şi 
piardă cetăţenia. Pe 9 aprilie 1865, Războiul Civil se încheia, 
odată cu predarea generalului Robert E. Lee, de la Appomattox 
Court House, din Virginia. 


Data şi locul asasinării 


aprilie, Teatrul Ford, 10th Street, nr. 511, NW Washington DC, 
SUA 


Evenimentul 


În septembrie 1864, împreună cu conspiratorii Samuel Bland 
Arnold, Michael O'Laughlen, George Andreas Atzerodt, David 
Edgar Herold, Lewis Thornton Powell (Lewis Paine) şi John 
Harrison Surratt jr., actorul John Wilkes Booth a plănuit să-l 
răpească pe Lincoln pentru negocierea unui schimb pentru 
prizonierii confederați de război. Conspiratorii s-au întâlnit la o 
petrecere dată de Mary Surratt, mama, rămasă văduvă, a lui 
John. Unul dintre rezidenţi, Louis J. Weichmann, a fost la rândul 
său suspectat de participare la tentativa de răpire. 

Pe 4 martie 1865, Booth a luat parte la cea de-a doua 
inaugurare a lui Lincoln, ca invitat al logodnicei sale secrete, 
Lucy Hale, fiica lui John P. Hale, ambasadorul SUA în Spania, la 
vremea aceea. La două săptămâni de la inaugurare, pe 17 
martie 1865, Booth a descoperit că preşedintele avea să fie 
spectator la piesa Apele tăcute sunt adânci, jucată la spitalul 
militar din Campbell. Banda s-a ascuns de-a lungul drumului 
care ducea la spital, dar planul lor a eşuat deoarece Lincoln nu 
s-a prezentat. Preşedintele a ţinut în schimb un discurs la 
hotelul Naţional din capitală unde, în mod ironic, locuia Booth. 

Pe 11 aprilie 1865, Lincoln a ţinut ultimul său discurs public. A 
vorbit în faţa Casei Albe, militând pentru eliberarea negrilor. 

Acest lucru l-a înfuriat atât de tare pe Booth, încât s-a 
răzgândit în privinţa răpirii lui Lincoln şi s-a decis să-l ucidă. 

Preşedintele, doamna Lincoln şi maiorul Henry R. Rathbone 
împreună cu logodnica sa, Clara Harris, aveau să vizioneze 
piesa Vărul nostru american cu Laura Keene în rol principal, la 
teatrul Ford, în Vinerea Bună din 1865. Booth şi-a informat 
colegii conspiratori că intenţiona să-l ucidă pe Lincoln şi i-a 
desemnat pe câţiva dintre ei să-l omoare pe vicepreşedinte, 
Andrew Johnson, şi pe secretarul de stat, William H. Seward. 

Herold şi Powell au primit sarcina de a-l ucide pe Seward, care 
zăcea la pat în casa lui din Lafayette Park, în Washington, după 
ce suferise un accident de trăsură. Powell era înarmat cu un 
revolver Whitney 1858 şi cu un cuţit uriaş din argint. Cei doi au 
ajuns acasă la Seward după 22:00, iar William Bell, valetul lui 
Seward, a răspuns la uşă. Powell i-a spus că aducea 
medicamente din partea doctorului Verdi şi că trebuia să-i arate 
lui Seward dozele exacte. Powell a ajuns în dormitorul lui 
Seward de la etajul trei, unde s-a întâlnit cu fiul acestuia şi 
asistentul secretarului de stat, Frederick. l-a spus fiului său 
aceeaşi poveste, dar Frederick Seward nu s-a lăsat păcălit şi a 
răspuns că tatăl său dormea. Fanny, sora lui Frederick Seward, a 
deschis uşa şi a zis: „Fred, tata nu doarme.” 

Powell şi-a scos arma şi i-a pus-o lui Frederick la tâmplă. A 
tras, dar arma nu s-a descărcat, aşa că a fost nevoit să-l 
lovească pe secretarul de stat cu ea până ce acesta s-a prăbuşit 
la pământ. Powell a alergat în camera lui William Seward şi l-a 
înjunghiat de mai multe ori. Viaţa lui Seward a fost salvată de 
dispozitivul de metal pe care-l purta la gât. Alt fiu al său, 
Augustus, şi sergentul Robinson l-au scos de acolo pe Powell, 
deşi atât ei doi, cât şi Fanny, au suferit mai multe răni de cuţit. 
Herold, care aştepta afară, a auzit ţipetele fetei şi a fugit. Pe 
când Powell cobora scările în viteză spre uşa din faţă, un poştaş, 

Emerick Hansell, a sosit cu o telegramă pentru Seward. A fost 
înjunghiat la rândul lui de Powell, care a sărit pe calul lăsat de 
Herold în apropiere. 

George  Atzerodt a primit sarcina de a-l ucide pe 
vicepreşedintele Andrew Johnson la 22:15. Pe 14 aprilie 1865, 
Atzerodt s-a cazat în camera 126 de la Kirkwood House Hotel 
din Washington, chiar lângă suita vicepreşedintelui. După ce s-a 
spălat şi s-a schimbat, a coborât la bar, unde l-a întrebat pe 
barman despre itinerarul şi mişcările vicepreşedintelui Johnson. 
Atzerodt s-a gândit la ceea ce avea să facă, apoi s-a ridicat de 
pe scaunul său de la bar şi a părăsit hotelul. Booth se temuse că 
George nu avea să dea dovadă de curajul necesar pentru a 
îndeplini planul şi pe drumul său către teatrul Ford, Booth s-a 
oprit la casa vicepreşedintelui şi a lăsat un bileţel: „Nu vreau să 
vă deranjez. Sunteţi acasă? J. Wilkes Booth.“ 

S-a povestit că în zilele dinaintea asasinatului, preşedintele 
Lincoln a avut vise repetate despre moartea sa. Garda sa de 
corp, Ward Hill Lamon, îşi aminteşte că Lincoln spusese: 


Acum vreo zece zile, am venit acasă târziu. Aşteptasem 
depeşe importante de pe front. N-am stat mult în pat şi am 
adormit, căci eram obosit. Curând, am început să visez. În 
jurul meu era o tăcere ca de moarte. Apoi am auzit 
plânsete, de parcă mai mulți oameni se lamentau. Cred că 
am părăsit patul şi am coborât pe scări. Acolo, liniştea a 
fost întreruptă de acelaşi plânset, dar nu puteam vedea pe 
nimeni. Am trecut dintr-o cameră în cealaltă. Nu se vedea 
nimeni, însă mi-au atras atenţia aceleaşi lamentări. Am 
văzut lumină în toate încăperile. Am recunoscut fiecare 
obiect. Dar unde erau oamenii care se vitau de li se rupea 
inima? M-am alarmat. 

Ce sens aveau toate acestea? Decis să aflu cauza acestei 
stări de lucruri atât de misterioase şi şocante, am continuat 

să merg până ce am ajuns în Camera de Est, unde am 
intrat. 

Acolo am dat peste o surpriză neplăcută. Înaintea mea se 
afla un catafalc pe care se odihnea un trup îmbrăcat în 
haine de înmormântare. Era păzit de soldați. Mai mulţi 
oameni se uitau cu tristețe la cadavru, a cărui față era 
acoperită, iar alții plângeau. „Cine a murit în Casa Albă?” l- 
am întrebat pe un soldat. „Preşedintele”, mi-a răspuns el. 
„A fost asasinat.” 

Apoi s-au auzit planşete dinspre mulțime şi m-am trezit 
din vis. N-am mai dormit în acea noapte şi, deşi a fost doar 
un vis, m-a tulburat foarte mult. 


Trebuie notat că Lincoln nu credea că visul se referea la 
moartea sa, ci a unui alt preşedinte, necunoscut. 

Preşedintele şi doamna Lincoln au sosit la teatru la ceasurile 
21:00 şi au fost conduşi în loja prezidenţială (numărul 7), 
împreună cu Rathbone şi Harris. Lincoln era aşezat într-un 
balansoar din stânga lojei. Pe la aceeaşi oră a sosit Booth prin 
spatele teatrului, pe la uşa care dădea în culise. S-a furişat 
printr-un culoar strâmt dintre loja lui Lincoln şi balconul 
teatrului, apoi a baricadat uşa. Între timp, garda de corp, John F. 
Parker, plecase pentru a vedea mai bine piesa, deşi unii cred că 
îşi abandonase postul ca să bea ceva. Preşedintele şi doamna 
Lincoln se ţineau de mână, în timp ce se uitau la piesă. Mary 
Lincoln i-a şoptit soţului ei: 

— Ce o să creadă domnişoara Harris văzându-mă cum te ţin? 

— N-o să creadă nimic, i-a răspuns Lincoln. 


John Wilkes Booth a aşteptat cel mai zgomotos hohot de râs din piesă, care să 
acopere zgomotul împuşcăturii. Preşedintele a fost împuşcat în ceafă. 


45 


Booth aştepta cel mai zgomotos hohot de râs din 
reprezentaţie pentru a-l împuşca pe preşedinte. Cateva clipe 
mai târziu, a intrat fără zgomot în lojă şi, în timp ce hohotele de 
râs răsunau în sală, l-a împuşcat pe Lincoln în ceafă, cu un 
Deringer, calibrul 44. Maiorul Rathbone a încercat să-l împiedice 
pe asasin să fugă, dar a fost înjunghiat în braţ. Booth s-a urcat 
pe parapet, încercând să sară, dar a fost apucat de maior, pe 
care l-a înjunghiat din nou. Când Booth a sărit, pintenul i s-a 
prins în steagul trezoreriei şi, căzând, şi-a rupt piciorul stâng. A 
strigat: 

— Sic semper tyrannis! 

A reuşit să plece şchiopătând. Cuvintele sale înseamnă „Aşa li 
se întâmplă mereu tiranilor” şi sunt motto-ul statului Virginia. În 
ciuda eforturilor mulţimii, el a reuşit să scape. S-a strigat după 
un doctor şi a răspuns un chirurg militar, Charles Leale. El a 
oprit sângerarea, dar se părea că Lincoln nu avea să 
supravieţuiască. Preşedintele, care fusese rănit mortal, a fost 
dus la casa William Petersen de pe 10" Street, numărul 516. 
Doctorii, inclusiv generalul-chirurg din armata SUA, Joseph K. 
Barnes, de la Muzeul Medical al Armatei, l-au îngrijit pe Lincoln, 

dar nu s-a putut face nimic. Lincoln nu şi-a mai revenit şi a fost 
declarat mort la 19:20, a doua zi. Avea 56 de ani. 


Asasinul 


John Wilkes Booth era al nouălea copil al unei familii de actori. 
S-a născut pe 10 mai 1838, într-o cabană spațioasă de la ferma 
tatălui său, Junius, de lângă Bel Air, Maryland. A fost botezat 
după politicianul englez John Wilkes. Era un rebel, fugea adesea 
de acasă şi mulţi presupun că a suferit de boala tatălui său. 
Ferma părinţilor săi era un sanctuar pentru tot felul de animale 
şi, nu de puţine ori, Junius a desfăşurat ceremoniale de 
înmormântare pentru prietenii săi  patrupezi, decedați. 
Dragostea sa pentru animale nu era împărtăşită de John Wilkes 
Booth, care ura pisicile şi le omora pe cele care-i intrau pe 
proprietate. 

A urmat tradiţia familiei, făcându-şi debutul în actorie la 17 
ani, la teatrul St. Charles din Baltimore, în rolul Richmond din 
Henric al VI-lea de Shakespeare, partea a Ill-a. În 1860, cariera 
sa a luat avânt şi a avut parte de succes pe scenă. Faima i-a 
permis să se bucure de atenţia multor doamne. Cu toate 
acestea, în mai 1861, la Madison, Indiana, o admiratoare l-a 
înjunghiat şi şi-a luat la rândul ei viaţa, după ce a descoperit că 
n-o iubea. Războiul Civil American l-a separat pe Booth de 
familia sa - el a sprijinit Sudul, în credinţa că sclavia reprezenta 
„una dintre cele mai mari binecuvântări pe care le-a dat 
Dumnezeu unei naţiuni favorizate”. Cu doi ani mai devreme, 
Booth făcuse parte din miliția care-l executase pe aboliţionistul 
John Brown. Booth nu s-a înrolat în armata confederată. Se 
crede că din pricina unei promisiuni făcute mamei sale, dar 
îndeosebi pentru că nu voia să fie un simplu soldat. 


Urmarea 


Curând după aceea, a început vânătoarea asasinului, 
organizată de secretarul de război Edwin Stanton. Booth s-a 

întâlnit cu Herold şi au mers să ia armele şi mâncarea pe care le 
ascunseseră la Surattsville. Apoi s-au dus acasă la doctorul 
Samuel Alexander Mudd, o cunoştinţă de-a lui Booth. Mudd i-a 
pus piciorul lui Booth în aţele. Respectarea jurământului 
hipocratic n-a avut niciodată rezultate mai nefericite. După ce 
că a făcut închisoare pentru rolul jucat de el, numele lui Mudd a 
rămas imortalizat în expresia his name is mud!. Conspiratorii au 
petrecut o zi acasă la Mudd înainte de a plăti un localnic să-i 
ducă la Samuel Cox, apoi la Thomas A. Jones, care i-a ascuns pe 
fugari într-o mlaştină de lângă casa lui, timp de şase zile şi cinci 
nopţi, până ce au putut să scape traversând Potomacul. Pe 23 
aprilie au trecut râul, iar pe 24 aprilie au trecut Rappahannockul 
şi au călătorit spre hambarul lui Richard J.H. Carrett. Pe 26 
aprilie, soldaţii i-au găsit închişi în hambar. Li s-a strigat să se 
predea. Herold s-a predat, dar Booth a refuzat să iasă. Soldaţii 
au dat foc hambarului, iar sergentul Boston Corbett, un maniac 
religios, s-a apropiat şi l-a împuşcat pe Booth în gât, în ciuda 
ordinelor de a nu deschide focul. Booth a fost dus la porticul de 
la casa lui Garrett şi a zăcut acolo până la şapte seara, când a 
murit. Ultimele sale cuvinte au fost: „Spuneţi-i mamei că am 
murit pentru ţara mea.“ 

Nu după mult timp, au fost prinşi „ceilalţi conspiratori” şi 
judecaţi de un tribunal militar condus de generalul-maior David 
Hunter. Au fost acuzaţi că ar fi conspirat cu Jefferson Davis, 
preşedintele Statelor Confederate ale Americii şi oficiali 
confederați din Canada pentru a-l ucide pe preşedintele 
american, deşi Davis a denunţat explicit complotul privind 
asasinarea, crezând că ar aduce dezavantaje Sudului şi ar face 
din Lincoln un martir. Mulţi au crezut că acuzaţii aveau să fie 
judecaţi de un tribunal civil. Procesul a durat şapte săptămâni, 
de pe 10 mai până pe 29 iunie 1865, fiind aduşi 366 de martori 
- mulţi irelevanţi - pentru a depune mărturie. Pe 5 iulie, toţi 
acuzaţii au fost găsiţi vinovaţi: Mary Surratt, Lewis Powell, David 


1joc de cuvinte. În traducere liberă: numele lui nu face doi bani (n. Tr.). 

Herold şi George Atzerodt au fost condamnaţi la moarte prin 
spânzurare şi executaţi pe 7 iulie la Penitenciarul Vechiului 
Arsenal. Mary Surratt a fost prima femeie spânzurată de 
guvernul SUA. Samuel Mudd, Samuel Arnold şi Michael 
O'Laughlen au primit închisoare pe viaţă. Edmund Spangler, 
care se ocupa de decoruri la teatrul Ford, a fost condamnat la 
şase ani de închisoare. 

Michael O'Laughlen a murit în temniţă, de friguri galbene, pe 
23 septembrie 1867. Preşedintele Johnson i-a amnistiat pe 
Mudd, Arnold şi Spangler pe 4 martie 1869. John Surratt a 
rămas ascuns în Canada, apoi a plecat în Europa şi s-a întors în 
America în decembrie 1866. Procesul său a început pe 10 iunie 
1867 şi s-a încheiat pe 10 august 1867, cu votul juraţilor, opt 
contra patru, pentru achitare. În ciuda acestui verdict, Surratt a 
rămas în închisoare până pe iunie 1868, când a ieşit pe 
cauţiune. A devenit profesor şi a murit de pneumonie pe 21 
aprilie 1916, într-o vineri, la ceasurile 21:00. 

Cadavrul lui Abraham Lincoln a fost dus la Casa Albă, unde a 
fost plasat în Camera de Răsărit. Cortegiul funerar, alcătuit din 
300 de persoane, a călătorit 2 662 de kilometri până în Illinois, 
începând din 19 aprilie. A purtat, de asemenea, şi coşciugul 
fiului său, William Lincoln. 

Preşedintele a fost îngropat la cimitirul Oak Ridge din 
Pringfield, Illinois. Mormântul său măsoară 54 de metri înălţime. 
În 1901, Robert Lincoln a exhumat cadavrul tatălui său şi l-a 
reîngropat sub câţiva metri de beton, pentru a-l proteja de 
jefuitorii de morminte. 

Andrew Johnson a devenit preşedinte pe 15 aprilie 1865, când 
a avut loc festivitatea de inaugurare, la hotelul Kirkwood House. 
Avea 58 de ani. Pe 21 decembrie 1865, a semnat o lege pentru 
plata a 25 000 de dolari către doamna Lincoln, pentru 
cheltuielile funerare. 

În 1867, Congresul s-a opus prin veto la propriul veto al 
preşedintelui Johnson, în privinţa legii care interzicea 

preşedintelui să concedieze anumiţi funcţionari publici fără a 
primi înainte consimţământul Senatului. În februarie 1868, 
Johnson l-a concediat pe Edwin Stanton din funcţia de secretar 
de război, din cauză că acesta îl subminase. Pe 24 februarie 
Camera Reprezentanţilor a votat cu 126 contra 47 blamul 
preşedintelui Johnson pentru „crime de nivel înalt şi 
comportament necorespunzător”. Preşedintele a solicitat 40 de 
zile pentru a-şi pregăti apărarea, dar i s-au acordat numai 10. 
Camera a pus la dosar 11 articole pentru discreditarea lui 
Johnson. Senatul a votat de trei ori condamnarea lui Johnson, cu 
35 contra 19, doar cu unul mai puţin decât marja necesară de 
două treimi. Johnson a „supravieţuit” mulţumită curajului celor 
şapte senatori republicani care au votat alături de democrați. 

William Seward şi-a revenit de pe urma rănilor şi a continuat 
să lucreze ca secretar de stat. Pe 30 martie 1867 a semnat 
înţelegerea pentru cumpărarea statului Alaska de la Rusia, 
pentru suma de 72 milioane de dolari. Criticii au denumit acest 
act „Nebunia lui Seward”, dar Alaska avea să valoreze peste 
750 milioane de dolari pentru resursele ei în aur, petrol, 
cherestea, minerale şi peşte. 

WILLIAM McKinley 


(1843-1901) 
Victima 


William McKinley Jr. (a renunţat la „Jr.” după moartea tatălui 
său), cel de-al 25-lea preşedinte al Statelor Unite, s-a născut la 
Niles, Ohio, fiind cel de-al treilea fiu şi al şaptelea copil dintre cei 
nouă ai lui William McKinley (1807-1892) şi ai lui Nancy Allison 
(1809-1897), pe 29 ianuarie 1843. La vârsta de 17 ani, a intrat 
la Allegheny College din Meadville, Pennsylvania, dar o boală 
scurtă şi grijile financiare l-au făcut să se retragă după un singur 
trimestru. 

Pe 11 iunie 1861, aproape de începerea Războiului Civil 
American, s-a înrolat în Regimentul 23 Ohio, ca infanterist 
voluntar. Unitatea era comandată de Rutherford B. Hayes. 
William McKinley a fost primul din oraşul său care s-a înrolat. 
După război a devenit avocat, fiind admis în Baroul din Ohio în 
1867. A devenit interesat de politică şi a intrat în Partidul 
Republican. Pe 25 ianuarie 1871, la First Presbyterian Church din 
Canton, s-a căsătorit cu Ida Saxton (născută în Canton, pe 8 
iunie 1847), fiica lui James Asbury Saxton, un bancher local. 
Cuplul a avut două fete, dintre care, Ida (născută pe 31 martie 
1873) a murit pe 22 august 1873, la vârsta de patru luni, iar 
cealaltă, Katherine (născută pe ianuarie 1872), s-a stins din 
viaţă pe 25 iulie 1875, la vârsta de trei ani. Durerea şi o criză de 
epilepsie au transformat-o pe doamna McKinley într-o invalidă. 

Pe 5 octombrie 1876, McKinley a fost ales în Congres, ceea ce 
a marcat începutul ascensiunii sale spectaculoase. Pe 6 
octombrie 1890, Congresul a votat Tariful lui McKinley, legea 
care a mărit taxa vamală, cu excepţia comerţului pe bază de 
reciprocitate. De vreme ce măsura nu s-a bucurat de 
popularitate, la alegerile din 1890, republicanii au fost învinşi, 

iar McKinley şi-a pierdut locul. A rămas însă foarte influent în 
interiorul partidului. În octombrie 1891 a fost ales guvernator al 
statului Ohio. În februarie 1892, Robert L. Walker, un prieten 
pentru care garantase McKinley, s-a declarat falit şi McKinley s-a 
trezit înglodat în datorii în valoare de 130 000 de dolari. Prietenii 
săi bogaţi l-au sprijinit şi i-au plătit obligaţiile. În toamna lui 
1893, acest fiasco i-a adus simpatia electoratului şi a fost reales 
guvernator. 

McKinley a rezistat încercărilor partidului de a-l face să intre 
în cursa pentru preşedinţie din iunie 1892, când era plin de 
datorii, dar pe 3 noiembrie 1896 a fost ales preşedinte, avându-l 
vicepreşedinte pe Garret A. Hobart din New Jersey. McKinley a 
câştigat 271 de voturi ale Colegiului Electoral şi 23 de state, 
faţă de William Jennings Bryan, cu 

1 176 de voturi şi învingător în 22 de 
state. Festivitatea de inaugurare a 
lui McKinley s-a desfăşurat pe 4 
martie 1897. Prima parte a 
preşedinţiei şi-a petrecut-o 
călătorind, explicând populaţiei 
politica sa şi introducând presa la 
Casa Albă, unde aceasta primea 
date şi scurte rapoarte zilnice de la 
secretarul pentru presă. 


William McKinley a fost cel de-al treilea 
preşedinte american care a murit asasinat. 


Unul dintre cele mai importante evenimente din cursul 
preşedinţiei lui McKinley a avut loc pe 15 februarie 1898 la 
21:00, când nava americană Maine, de 6.680 tone, s-a 
scufundat în portul Havana. Dintre cele 354 de persoane aflate 
la bord, 262 s-au înecat. Spaniolii au declarat că fusese vorba 
despre un accident, dar americanii au susţinut că tragedia 
fusese provocată de o mină. Ancheta solicitată de McKinley s-a 
încheiat pe 15 martie cu concluzia că Maine a explodat în zona 

portului, dar nu s-a putut stabili cauza accidentului. Nava a fost 
absolvită de orice „vină din neglijenţă”, dar n-au fost acuzaţi nici 
spaniolii, nici cubanezii. Unii proprietari de ziare, precum William 
Randolph Hearst, au afirmat că spaniolii se făcuseră vinovaţi de 
atrocități împotriva Americii şi au folosit scufundarea lui Maine 
ca scuză pentru intensificarea sentimentelor antispaniole din 
America. 

Pe 25 aprilie, Congresul a declarat că starea de război dintre 
Statele Unite şi Spania existase din 20 aprilie (mai târziu s-a 
schimbat în 21 aprilie). Prima bătălie s-a dat pe 1 mai în Filipine, 
iar americanii au învins. Pe 1 iulie, în jur de 15 000 de soldaţi 
americani, printre care Theodore Roosevelt şi ai săi Rough 
Riders („Călăreţi Duri”) au atacat 1 270 de spanioli în bătălia de 
la El Caney şi cea de la San Huan Hill, de lângă Santiago. Mai 
bine de 200 de soldaţi americani au fost ucişi şi circa 1 200 
răniţi în lupte. Războiul s-a încheiat pe 12 august 1898, iar 
tratatul de pace s-a semnat la Paris, pe 10 decembrie. 

Vicepreşedintele Hobart a murit la 55 de ani, în Paterson, New 
Jersey, pe 21 noiembrie 1899, ceea ce a dus la numirea lui 
Theodore Roosevelt. Pe 6 noiembrie 1900, McKinley a fost 
reales cu 292 de voturi ale Colegiului Electoral, învingând în 28 
de state, în faţa lui William Jennings Bryan, care a câştigat 155 
de voturi şi 17 state. McKinley a declarat: „Acum sunt 
preşedintele întregului popor.” Exista o convenţie nescrisă ca 
preşedinţii americani să nu călătorească în străinătate în timpul 
funcţiei, dar McKinley s-a decis să nu bage în seamă edictul şi a 
călătorit mult. În vara lui 1901 a făcut un turneu în Statele Unite 
şi a vizitat Expoziţia panamericană de la Buffalo. Excursia a fost 
amânată până la începutul lui septembrie, din cauza stării sale 
de sănătate. 


Data şi locul asasinatului 


6 septembrie 1901, Templul Muzicii, Expoziţia panamericană, 
Buffalo, New York, SUA. 

Evenimentul 


Pe 5 septembrie, de Ziua Preşedintelui, William McKinley a 
ţinut un discurs la Buffalo, în care a vorbit în favoarea tratatelor 
de reciprocitate. În public se afla un bărbat pe nume Leon 
Czolgosz, care s-a înfuriat peste măsură. „Cred că nu-i corect ca 
un om să se bucure de atâtea ceremonii”, avea să declare el 
mai târziu. A doua zi, un grup vesel de vizitatori ai Expoziţiei 
panamericane din Buffalo stătea la coadă pentru a-l întâlni pe 
McKinley, la Templul Muzicii. Czolgocz, cu mâna înfăşurată într- 
un bandaj fals, a aşteptat răbdător. Când a ajuns în fruntea 
şirului, la ceasurile 16:07, şi-a scos revolverul Iver Johnson, 
calibrul 32, şi l-a împuşcat de două ori pe McKinley. Primul glonţ 
a lovit un nasture şi a ricoşat, dar al doilea i-a pătruns 
preşedintelui în abdomen, între buric şi piept, în partea stângă, 
a trecut peste rinichiul stâng şi s-a înfipt în pancreas. McKinley a 
încremenit, prăbuşindu-se în braţele ajutoarelor sale. „Nu vă 
purtaţi urât cu el, băieţi!” a strigat preşedintele când l-a văzut 
pe Czolgosz atacat. Apoi, McKinley a fost dus la spitalul din 
apropierea expoziţiei. Doctorii l-au operat şi au căutat glonţul 
timp de o oră. Au spălat cavitatea abdominală cu soluţie salină 
şi au cusut rana împuşcată. Patru zile mai târziu, a urmato a 
doua operaţie, spre a îndepărta o bucăţică de stofă pe care 
glonţul o împinsese în abdomen. McKinley a fost dus acasă la 
preşedintele expoziţiei, John G. Milburn, pentru recuperare. 

Părea că avea să se facă bine. Pe 11 septembrie, temperatura 
i-a scăzut la 37,4*C de la 38,5. A cerut o ţigară, dar nu i s-a dat. 
A cerut mâncare solidă şi a primit. Pe 12 septembrie, starea lui 
s-a înrăutățit, iar doctorii i-au administrat digitalină, care însă nu 
i-a folosit la nimic. În ziua următoare, McKinley se simţea şi mai 
slăbit şi a murit la 02:15 dimineaţa. Ultimile sale cuvinte au fost: 
„Aşa vrea Dumnezeu. Voința Lui contează, nu a noastră.” 

Cauza morţii a fost cangrena pancreasului, care se crede că s- 
a datorat rănii, dar şi slabelor servicii chirurgicale. 

Asasinul 


Leon Czolgosz, fiul lui Paul Czolgosz, muncitor polonez, s-a 
născut la Detroit, Michigan, în 1873. În copilărie, catolic devotat, 
Czolgosz a câştigat bani lustruind pantofi şi vânzând ziare. În 
1880, când Leon avea şapte ani, familia lui s-a mutat în Rogers 
City, din nordul statului Michigan, dar a rămas acolo numai cinci 
luni, întorcându-se în comunitatea poloneză din Posen. În 1885, 
pe când avea 12 ani, mama sa a murit la naşterea unui copil. A 
căpătat o slujbă ca supraveghetor la Newberg Wire Mills, în 
Cleveland. A economisit 400 dolari şi i-a pus alături de banii 
familiei, pentru cumpărarea unei ferme. După un accident în 
care fost izbit de o bobină electrică, rănile suferite i-au lăsat faţa 
plină de cicatrice. În 1893 a fost concediat după ce a participat 
la o grevă, alături de alţi muncitori. Odată cu pierderea slujbei, 
şi-a pierdut şi credinţa, trecând în rândul grupărilor radicale. 

În 1898, Czolgosz a suferit o criză şi s-a întors să se 
recupereze la ferma familiei. Şi-a petrecut timpul citind ziare, 
mai ales publicaţia anarhistă Free Society, A fost intrigat de 
reportajele lui Gaetano Bresci, un anarhist din Paterson, New 
Jersey, care, în 1900, l-a împuşcat mortal pe regele Umberto | al 
Italiei (vezi Anexa). În aprilie 1901, Czolgosz a cerut familiei să-i 
înapoieze banii daţi pentru cumpărarea fermei, pentru a putea 
pleca la muncă în Vest. A mai primit doar 70 de dolari. Pe 5 mai 
a pornit spre Cleveland, unde a cunoscut diverşi anarhişti, 
cărora li s-a prezentat drept Fred Nieman. Aceştia au fost 
consternaţi de atitudinea sa, mai ales atunci când i-a întrebat 
dacă ei „complotau ceva, aşa ca Bresci“. 

În iulie, a mers la Buffalo şi a închiriat o cameră la un mic 
hotel din West Seneca. 

Spera probabil să găsească de lucru. La sfârşitul lunii iulie, 
anarhiştii au descoperit că Czolgosz îi minţise în privinţa 
numelui său şi au intrat la bănuieli, crezând că ar fi fost un spion 
guvernamental care se infiltrase în rândul lor. Au publicat o 

avertizare despre el pe 1 septembrie în jurnalul lor, Free Society 
Este posibil ca acest lucru să-l fi făcut pe Czolgosz să încerce să- 
şi arate loialitatea. Pe 2 septembrie, a cumpărat un revolver Iver 
Johnson în schimbul a 4,5 dolari. 


Urmarea 


Pe 14 septembrie 1901, Theodore Roosevelt a depus 
jurământul ca preşedinte, ajungând, la 42 de ani, cel mai tânăr 
deţinător al acestei funcţii. 

William McKinley a fost înmormântat la cimitirul Westlawn din 
Canton, înainte ca rămăşiţele sale să fie transferate la McKinley 
National Memorial din Canton, în 1907. Şi-a lăsat întreaga 
avere, în valoare de peste 200 000 de dolari, soţiei sale. 

Czolgosz a fost găsit vinovat şi condamnat la moarte, pe 23 
septembrie 1901, după o judecată care a durat doar 8 ore şi 26 
de minute, de la selectarea juriului până la stabilirea sentinţei. 
Când doctorii l-au examinat în vederea cercetării sănătăţii sale 
mintale, el a admis de bună voie că: „Am înţeles pe deplin ceea 
ce am făcut atunci când l-am împuşcat pe preşedinte.” La 
proces a spus un singur cuvânt: „Vinovat.” Ca anarhist, nu a 
recunoscut autoritatea Curţii. Czolgosz a fost electrocutat cu trei 
şocuri de 1 700 de volţi fiecare, pe 29 octombrie 1901, la 
închisoarea Auburn, din New York. Ultimele sale cuvinte au fost: 
„L-am ucis pe preşedinte fiindcă era duşmanul oamenilor 
cumsecade, muncitori. Nu-mi pare rău pentru crima asta.“ Când 
paznicii închisorii l-au legat de scaun, a mărturisit printre dinţii 
încleştaţi: „Îmi pare rău că n-am mai apucat să-l văd pe tata." 
Peste cadavrul său s-a turnat acid sulfuric, în vederea unei 


descompuneri mai rapide. 
McKinley (stânga) şi succesorul său, Theodore Roosevelt (dreapta) 

FRANZ FERDINAND 


(1863-1914) 

Victima 

Franz Ferdinand Karl Ludwig Josef von Habsburg-Lothringen s- 
a născut pe 18 decembrie 1863 la Graz, în Austria, fiind fiul cel 
mai mare al arhiducelui Karl Ludwig de Austria (1833-1896) 
(care era fratele mai mic al împăratului Franz Josef) şi al celei 
de-a doua soţii a acestuia, prinţesa Maria Annunciata (1843- 
1871) a Regatului celor Două Sicilii. Pe 20 noiembrie 1875, 
ducele Francisc al V-lea de Modena s-a stins din viaţă, 
desemnându-l moştenitor pe Franz Ferdinand, cu condiţia ca 
acesta să-şi adauge numele Este la titulatură. Opt ani mai 
târziu, Franz Ferdinand s-a înrolat în armată cu gradul de 
locotenent. Pe 30 ianuarie 1889 a devenit moştenitorul 
prezumtiv al tronului austro-ungar, atunci când vărul său, 
prinţul moştenitor al coroanei, Rudolf, s-a sinucis la vârsta de 40 
de ani, în cabana sa de vânătoare din Mayerling (vezi caseta din 
stânga). 

Pe 1 iulie 1900, în ciuda opoziţiei familiei sale, Franz 
Ferdinand s-a căsătorit cu contesa Sofia Maria Albina Chotek 
von Chotkowa şi au avut împreună patru copii, care însă nu 
aveau drept la tron. Între timp, în acelaşi an, regele Aleksandru 
al Serbiei (născut la Belgrad pe 15 august 1876) se confrunta la 
rândul său cu opoziţia familiei la planurile sale de nuntă. Se 
îndrăgostise de Draga Masin, o văduvă cu nouă ani mai în 
vârstă decât el. După ce s-a căsătorit cu ea pe 5 august 1900, a 
fost dezmoştenit de tatăl său, Milan al IV-lea, care a murit, se 
spune, de inimă rea, câteva săptămâni mai târziu, pe 11 
februarie 1901. Regina Draga s-a străduit din răsputeri să fie 
populară, dar strădaniile ei s-au dovedit inutile. S-a pus la cale o 
conspirație care să-i îndepărteze pe Aleksandru şi pe Draga de 


58 


la putere şi care să-l aducă în locul lor pe tron pe Petru 
Karagheorghevic (fiul prinţului Alexandru Karagheorghevic, care 
a domnit între 1841-1858). 

Aleksandru îşi dădea seama că tronul şi viaţa sa erau în 
pericol şi nu mai ştia în cine să aibă încredere. Pe 10 iunie 1903, 
soldaţii au luat cu asalt Palatul Regal din Belgrad şi, găsindu-i pe 
rege şi pe regină ascunşi într-o cameră, i-au împuşcat şi i-au 
înjunghiat cu săbiile. Cadavrele au fost aruncate afară, pe 
ferestrele palatului, şi au zăcut goale în grădină, în timp ce 
conspiratorii au băut în sănătatea noului rege. În următorii zece 
ani, Serbia s-a angajat în numeroase dispute cu vecinii săi. În 
1906 a fost implicată într-un conflict vamal, cunoscut ca 
Războiul Porcilor (porcii fiind cel mai important produs de 
export), cu Austro-Ungaria. În 1908, Austro-Ungaria a anexat 
Bosnia-Herţegovina, în ciuda protestelor Serbiei. În perioada 
1912-1913, Serbia a luat Macedonia şi Kosovo de la Imperiul 
Otoman şi Bulgaria. Pe acest fundal volatil, Franz Ferdinand a 
vizitat Bosnia, pentru a observa manevrele militare, la invitaţia 
generalului Oskar Potiorek, guvernatorul Bosniei, şi pentru a 
deschide un muzeu în Sarajevo. 


Arhiducele şi arhiducesa în Sarajevo, fotografiaţi cu câteva minute înainte de 
moartea lor. 


59 


Mare parte din populaţia Bosniei-Herţegovina dorea unirea cu 
Serbia, şi nu conducerea austro-ungară. Nu-l priveau cu ochi 
buni pe Franz Ferdinand, care avea să menţină statu-quo-ul şi să 
împiedice unirea. Vizita a fost programată pentru 28 iunie 1914. 
Data a fost percepută ca o insultă. Era aniversarea bătăliei de la 
Kosovo (sau bătălia de la Amselfeld) din 1389, dată la care turcii 
cuceriseră vechiul regat sârb. 


Data şi locul asasinării 
iunie 1914, strada Franz Joseph, Sarajevo, Bosnia. 
Evenimentul 


Insulta privitoare la dată, adăugată la opinia negativă despre 
Franz Ferdinand, a stârnit multă vâlvă. Grupul terorist sârb Mâna 
Neagră s-a decis să-l asasineze. Totuşi, ziua respectivă s-a 
transformat într-o adevărată comedie a erorilor, deşi cu 
rezultate fatale. 

Conducătorul Mâinii Negre, colonelul Dragutin Dimitrijević, 
şeful Departamentului de Informaţii al statului-major sârb, şi 
ceilalţi conspiratori, Milan Ciganović şi maiorul Voja Tankosić, au 
însărcinat trei tineri dintre membrii grupării Mâna Neagră pentru 
a-l ucide pe Franz Ferdinand. Aleşii erau Gavrilo Princip, 
Nedeljko Cabrilovic şi Trifko Grabež. Toţi trei erau suferinzi de 
tuberculoză şi nu mai aveau speranţe să trăiască mult. A primit 
fiecare câte un pistol, două bombe şi o fiolă de cianură cu care 
să-şi ia viaţa după eveniment. 

Cei trei au sosit în Bosnia-Herţegovina şi s-au întâlnit cu alţi 
şase asasini: Vaso Čubrilović, Veljko Čubrilović - un elev, Danilo 
Ilić - un intelectual radical şi organizatorul tehnic şef, Misko 
Jovanović, Muhamed Mehmedbasic - un tâmplar musulman, şi 
Cvjetko Popović - tot un elev. Înainte de sosirea lui Franz 
Ferdinand în gara din Sarajevo, 35 de agitatori au fost arestaţi şi 
închişi. O sută douăzeci de poliţişti au fost scoşi pentru a ţine 
mulţimea la distanţă. În Sarajevo mai erau, de asemenea, 70 

000 de soldaţi austro-ungari, însă erau limitați la garnizoană. 
Atunci când trenul a tras în gară, generalul Potiorek s-a întâlnit 
cu Franz Ferdinand şi cu soţia acestuia, Sofia. Au pornit cu un 
cortegiu de automobile spre primăria oraşului, pentru recepţia 
oficială. 

Franz Ferdinand călătorea într-un autoturism Gräf and Stift 
Rois De Blougne din 1911, decapotabil, spre a-i permite mulţimii 
să vadă mai bine cuplul regal. Câţiva potenţiali asasini s-au 
amestecat prin mulţime. Prima ocazie a avut-o Muhamed 
Mehmedbasic, pe malul austro-ungar, dar n-a avut curaj şi a 
rămas să privească şirul de automobile trecând cu bine mai 
departe. Mai târziu a afirmat că un poliţist se aflase lângă el şi 
cu siguranţă ar fi intervenit dacă ar fi scos bomba. 

Al doilea asasin era Vaso Čubrilović, înarmat cu un revolver şi 
o bombă. Nici el nu a acţionat. Nedeljko Cabrilovic a fost al 
treilea. El a aruncat bomba. Şoferul a văzut-o zburând spre 
maşină şi a apăsat pe acceleraţie. Bomba s-a lovit de capota 
automobilului lui Franz Ferdinand şi a sărit, explodând sub 
maşina următoare şi rănind doi ocupanţi şi 20 de persoane din 
mulţime. Cabrilovic şi-a înghiţit pilula cu cianură şi a sărit în râul 
Miljacka. Însă cianura n-a avut efect. Acolo unde a sărit el, apa 
avea doar 10 centimetri adâncime şi alţi patru oameni au sărit 
după el şi l-au tras afară. Mulțimea l-a luat la bătaie înainte ca 
poliţia să-l aresteze. 

Undeva mai jos pe drum, Princip a auzit explozia şi a crezut 
că asasinarea reuşise, aşa că a intrat într-o cafenea din 
apropiere, Schiller's Delicatessen, pentru a sărbători cu o cafea 
şi un sendviş. 

Suita de automobile a ajuns cu bine la primărie, unde 
primarul Fehim Efendi Curcic a ţinut un discurs de primire doar 
pentru Franz Ferdinand, care l-a întrerupt: „La ce bun discursul 
dumneavoastră? Am venit la Sarajevo în vizită şi am primit o 
bombă. E scandalos!” întrucât recepţia continua, Franz 
Ferdinand şi-a exprimat îngrijorarea pentru răniţi şi a insistat să 

meargă la spital ca să-i viziteze. Baronul Andreas von Morsey l-a 
sfătuit să n-o facă, simțind că pericolul nu trecuse complet. Cu 
toate acestea, generalul Potiorek l-a contrazis, spunându-i: 
„Credeţi că Sarajevo este plin de asasini?” Generalul a hotărât 
ca grupul să meargă pe cheiul Appel, drumul din centrul 
oraşului, de pe malul râului, spre spitalul din Sarajevo, dar dintr- 
un motiv anume a uitat să-i spună şoferului Franz Urban de 
schimbarea planului. Urban a pornit pe strada Franz Joseph, 
înainte ca Potiorek să-şi dea seama de greşeală şi să strige: „Nu 
pe acolo! Trebuia să mergem pe cheiul Appel.“ 

Din pură coincidenţă, maşina se afla acum pe strada pe care 
Princip îşi servea cafeaua. Când şoferul a început să dea înapoi, 
Princip s-a îndreptat spre automobil şi a început să tragă cu 
pistolul său semiautomat belgian, Fabrique Naţionale M 1910 
(număr de serie 19074), de două ori, de la mai puţin de un 
metru distanţă. Primul glonţ l-a lovit pe Franz Ferdinand în gât şi 
i-a străpuns vena jugulară. Al doilea a lovit-o pe Sofia în 
abdomen. Ferdinand a strigat: Sopheri! Sopheri! Sterbe nicht! 
Bleibe am Leben fiir unsere Kinder! (Sofia, Sofia, nu muri! 
Trăieşte pentru copiii noştri!) 

După asasinarea lui Franz Ferdinand, politia a arestat cu repeziciune suspecții. 


Franz Urban i-a dus la vila guvernatorului pentru îngrijiri 
medicale. Era prea târziu. Sofia a murit la cinci minute după ce 
a fost împuşcată, iar arhiducele curând după aceea. După 
scenă, Princip a încercat să se împuşte, dar doi trecători, Ante 
Velic şi Danilo Pusic, l-au împiedicat să apese pe trăgaci. Poliţia 
a venit repede şi, la fel ca în cazul lui Cabrilovic, i-a administrat 
o bătaie bună lui Princip. Cabrilovic şi Princip au fost torturați şi 
au dezvăluit poliţiei numele celorlalţi conspiratori. Grabež, Vaso 
Čubrilović, Veliko Čubrilović, Ilić, Jovanović şi Popović au fost cu 
toţii arestaţi şi acuzaţi de trădare şi crimă. Muhamed 
Mehmedbasic a scăpat, fugind în Serbia. 


Asasinul 


Gavrilo Princip s-a născut în satul Objaj, de lângă Bosansko 
Grahovo, în Bosnia-Herţegovina, pe 25 iulie 1894, fiul lui Marija 
şi al soţului ei, Petar, funcţionar poştal. Princip a fost unul dintre 
cei nouă copii ai familiei, cinci băieţi şi patru fete, dintre care 
şase au murit în copilărie. Bolnăvicios de mic, Gavrilo a 
contractat tuberculoza în adolescenţă. A fost trimis să trăiască 
alături de un frate mai mare la Sarajevo. Există păreri împărţite 
între istorici, cu privire la apartenenţa lui fie la Mâna Neagră, fie 
la Tânăra Bosnie, o grupare formată din sârbi, croaţi şi 
musulmani bosniaci, care luptau pentru independența 
popoarelor slave din sud, împotriva Austro-Ungariei. În februarie 
1912, Princip a fost exmatriculat din şcoală după ce a participat 
la o demonstraţie împotriva autorităţilor din Sarajevo. În mai 
1912 a mers la Belgrad, unde a încercat să se înroleze în Primul 
Gymnasium, dar a picat examenul. În acelaşi an, a încercat să 
intre în gherila sârbă de sub comanda maiorului Vojislav 
Tankosić, dar a fost refuzat din cauza constituţiei sale 
pipernicite. 

Princip a fost judecat la Sarajevo în 1915, găsit vinovat şi 
condamnat la maximum 20 de ani de temniţă. A murit de 

tuberculoză osoasă, pe 28 aprilie 1918, în închisoarea Bohemia 
Terezin. 


Urmarea 


În vara anului 1914, Europa era un cazan sub presiune, gata 
să sară-n aer. În mai, acelaşi an, preşedintele american 
Woodrow Wilson îl trimisese pe colonelul Edward M. House, 
emisarul său personal, să estimeze situaţia şi să hotărască dacă 
războiul era inevitabil. House a raportat că „militarismul a 
scăpat de sub control... Este nevoie doar de o scânteie pentru 
ca totul să explodeze.” Acţiunea lui Princip a fost scânteia ce a 
pornit Primul Război Mondial. 

Procesul conspiratorilor a început pe 12 octombrie 1914 la 
Sarajevo, în faţa preşedintelui Curţii, Luigi von Curinaldi, fără 
juriu, doar cu asistenții acestuia: Bogdan Naumowicz şi doctorul 
Mayer Hoffmann. Crima era o ofensă capitală, dar complicii la 
crimă nu erau executaţi, de aceea au fost acuzaţi de înaltă 
trădare, a cărei pedeapsă era moartea. Procesul s-a desfăşurat 
în sârbo-croată. A durat 11 zile şi, deşi a fost deschis publicului, 
era necesară o invitaţie specială pentru a participa. Verdictele s- 
au dat pe 28 octombrie. Cei 16 acuzaţi au fost găsiţi vinovaţi şi 
li s-au acordat cinci zile până la executare. Doi dintre ei au 
primit comutarea pedepsei în temniţă pe viaţă. Trei au fost 
spânzurați pe 3 februarie 1915: Danilo Ilić, Misko Jovanović şi 
Veliko Cubrilovi€. 

Trifko Grabež, născut la Pale, în Bosnia-Herţegovina, preot 
sârb ortodox, a primit 20 de ani de temniţă. A murit de 
tuberculoză în februarie 1918. 

Nedeliko Cabrilovic a primit tot 20 de ani de închisoare. A 
murit pe 23 ianuarie 1916 de tuberculoză. 

Vaso Čubrilović, născut în Bosnia-Herţegovina în 1897,a 
primit 16 ani de închisoare. A fost eliberat în noiembrie 1918, 
după victoria aliaţilor. A devenit profesor în Sarajevo, apoi a 
ocupat o catedră universitară în Belgrad. După cel de-al Doilea 

Război Mondial, Čubrilović a servit ca ministru al Domeniului 
Forestier în guvernul iugoslav. A murit în 1990. 

Cvjetko Popovic a primit 13 ani de închisoare. A fost eliberat 
în noiembrie 1918. A redevenit profesor, apoi curator al 
Departamentului Etnografic de la Muzeul din Sarajevo. 

După Primul Război Mondial, Muhamed Mehmedbasic s-a 
întors în Sarajevo. În 1919 a fost iertat pentru rolul jucat în 
timpul asasinării. În timpul celui de-al Doilea Război Mondial, a 
fost ucis, pe 29 mai 1943, de Ustase, organizaţie fondată în 
1929, ce urmărea formarea statului croat independent, la 
Sarajevo. 

Sub tortură, conspiratorii au mărturisit că respectivul complot 
pentru asasinarea lui Franz Ferdinand fusese organizat de 
Dimitrijević, Ciganović şi Tankosić. Pe 23 iulie 1914, guvernul 
austro-ungar a cerut arestarea lor de către autorităţile sârbe şi 


trimiterea lor la Viena, spre judecare. 
Asasinarea lui Franz Ferdinand a dus la „războiul menit sa pună capăt războaielor”, 
dar, după numai 20 de ani, lumea pornea un alt conflict armat. 


Pe 25 iulie, Nikola Pašić, premierul Serbiei, a răspuns 
guvernului austro-ungar că nu putea să îi extrădeze pe cei trei, 
întrucât acest lucru „ar fi violat Constituţia sârbă”. Pe 28 iulie, 
Imperiul Austro-Ungar a declarat război Serbiei. Cursa 

înarmărilor din deceniile anterioare precipitase tratatele şi 
alianțele. În consecinţă, diverse ţări au început să-şi declare 
război unele altora, astfel că în a doua săptămână din august 
1914, mare parte din Europa era implicată într-un conflict 
sângeros ce avea să coste milioane de vieţi şi să dureze peste 
patru ani. 

Mâna Neagră a fost oficial desfiinţată şi Dimitrijević împreună 
cu alţi colegi militari au fost arestaţi. Pe 23 mai 1917, 
Dimitrijević a fost găsit vinovat de trădare şi condamnat la 
moarte. O lună mai târziu, a fost împuşcat de plutonul de 
execuţie. 

Glonţul tras de Princip este păstrat ca exponat la muzeul din 
castelul Konopiste, de lângă oraşul Benesov, din Cehia. 

Arma lui Princip, maşina lui Franz Ferdinand, uniforma sa 
albastră pătată de sânge şi pălăria cu pene, trăsura pe care a 
fost pus în timp ce a fost îngrijit de doctori sunt păstrate la 
Muzeul de Istorie Militară din Viena, Austria. 

Oscar Potiorek, născut pe 20 noiembrie 1853, a murit pe 17 
decembrie 1933. 

După ce războiul s-a încheiat în 1918, Bosnia-Herţegovina a 
făcut parte din noul Regat al sârbilor, croaților şi slovenilor. 
Acesta şi-a schimbat numele în Iugoslavia în 1929. În martie 
1992, Bosnia şi-a declarat independenţa faţă de Iugoslavia. 

GRIGORI RASPUTIN 


(1869-1916) 
Victima 


Pe 21 ianuarie 1862 (stil vechi, potrivit calendarului iulian), 
Anna Egorovna se mărita cu Efim Aklovlevici Rasputin (numele 
de familie nu înseamnă „cel imoral”, aşa cum se susţine 
adesea), căruţaş şi fermier, cu doi ani mai tânăr ca ea. Între 
1862 şi 1867 au avut şase fete, dar toate au murit de mici. Pe 7 
august (stil vechi) 1867, li s-a născut fiul Andrei, cunoscut drept 
Mişa. Doi ani mai târziu a văzut lumina zilei al doilea lor fiu, 
Grigori  Efimovici, pe 10 ianuarie (stil vechi) 1869, la 
Pokrovskoie, Tobolsk, în vestul Siberiei. Nu se ştie mai nimic 
despre copilăria sa şi despre primii ani de viaţă. În august (stil 
vechi) 1877, Mişa a căzut într-un iaz, iar Grigori a sărit după el, 
încercând să-l salveze, dar amândoi au fost scoşi din apă de un 
trecător. Mişa s-a îmbolnăvit de pneumonie şi a murit. Se spune 
că sora lui, Maria, epileptică, s-a înecat la rândul ei într-un râu. 

Când Grigori a împlinit 18 ani, a petrecut trei luni într-o 
mănăstire, dar în ciuda poreclei sale de 
mai târziu, „călugărul nebun”, nu a intrat 
în ordinul sfânt. S-a căsătorit cu 
Praskovia Fiodorovna Dubrovina în 1889 
şi a avut cu ea trei copii, Dmitri (născut 
la Pokrovskoie în 1897, care era înapoiat 
mintal), Maria (născută la Pokrovskoie pe 
26 martie 1898) şi Varvara (născută la 
Petrovskoie în 1900). Alt fiu, numit tot 
Dmitri, a murit la numai şase luni. În 
1901, Grigori a plecat în pelerinaj în 
Grecia şi lerusalim, iar doi ani mai târziu 

a ajuns la Sankt-Petersburg, unde a dobândit rapid reputaţia 
unui mistic cu puteri vindecătoare. 

Influența uriaşa a lui Rasputin asupra familiei regale, îndeosebi asupra țarinei 
Alexandra, a constituit unul dintre motivele asasinării sale. 

Pe 30 iulie (stil vechi) 1904, țareviciul Alexei s-a născut la 
Peterhof şi, ca majoritatea descendenților reginei Victoria (tatăl 
său, ţarul Nicolae al II-lea, era nepotul Victoriei), s-a îmbolnăvit 
de hemofilie. În 1905, țarina Alexandra, temându-se foarte tare 
ca fiul ei să nu moară, i-a cerut unui prieten să o pună în 
legătură cu Rasputin, a cărui reputaţie ajunsese până în 
cercurile regale. Din casa lui, din Siberia, Rasputin s-a rugat 
pentru băiat, iar Alexei şi-a revenit. De fiecare dată când băiatul 
se îmbolnăvea, tarina lua legătură cu Rasputin şi, de fiecare 
dată, acesta „îl vindeca” pe băiat. Influenţa lui la curte a crescut 
din ce în ce mai mult, iar Rasputin a început să se folosească de 
poziţia lui pentru a-şi permite un comportament sexual 
nepotrivit (se spune că a violat o călugăriţă), conştient de 
protecţia pe care i-o asigura prietenia ţarului. 

Biserica ortodoxă rusă l-a criticat frecvent pe Rasputin. La 
iunie 1914, pe când se afla în Pokrovskoie ca să-şi viziteze 
familia, Chionia Gusieva l-a înjunghiat de mai multe ori în 
stomac. Atacatoarea era o fostă prostituată (se spune că 
suferea de efectele nocive ale sifilisului) şi o discipolă a lui 
lliodor călugărul, un fost prieten de-al lui Rasputin. Lui Rasputin i 
s-au revărsat intestinele, iar Gusieva a strigat: „Am ucis 
Antihristul!” Rasputin a zăcut ceva timp mai mult mort decât 
viu, dar a supravieţuit datorită intervenţiei chirurgicale rapide. 
Evenimentul a sporit aura de mister care-l înconjura, cu toate că 
fiica sa spunea că nu a mai fost acelaşi după atac. Obosea 
repede şi lua adesea opiu pentru a scăpa de durere. 

Rasputin s-a opus întotdeauna războiului, atât din punct de 
vedere moral, cât şi pentru că simţea că ar fi putut duce lao 
catastrofă politică. La vremea aceea, Rasputin începuse să bea 

pentru a-i ajuta pe solicitanţii care se înghesuiau la el acasă, 
făcea eforturi ca să-i demită din posturile lor pe cei care-l 
criticau. Toate acestea îl făceau să pară extrem de cinic. Țarina 
germană era acuzată de spionaj, iar prietenia ei cu Rasputin 
(oare doar prietenie? se întrebau duşmanii, fără prea multă 
subtilitate) sporea motivele de suspiciune. Rasputin a declarat 
atunci că a avut o revelaţie: că armata rusă nu avea să fie 
victorioasă până ce ţarul nu avea să preia comanda. Nicolae, 
care ar fi putut deveni un bun monarh constituţional, dar care 
nu era tocmai un autocrat, a preluat controlul armatei. 
Consecințele au fost cumplite atât pentru el, cât şi pentru Rusia. 
În timp ce ţarul se afla departe, pe front, influenţa lui Rasputin 
asupra Alexandrei a crescut. Curând, a devenit sfătuitorul ei 
personal şi confidentul ei. A convins-o să schimbe unii 
funcţionari cu anumiţi oameni aleşi de el. Avea să fie un 
adevărat dezastru. 


Data şi locul asasinării 
decembrie (stil vechi) 1916, Moika 94, Petrograd, Rusia. 
Evenimentul 


Circumstanţele din jurul morţii lui Rasputin şi motivele din 
spatele ei nu au fost pe deplin clarificate nici până acum, la 
peste 90 de ani de la eveniment. Potrivit unei teorii, influenţa lui 
Rasputin asupra familiei imperiale, şi asupra țarinei în special, 
devenise atât de mare, încât moartea lui fusese necesară. 

Mulţi ani la rând, varianta cea mai acceptată a asasinatului a 
fost cea povestită de prinţul Felix lusupov, chiar dacă el şi-a 
modificat-o în repetate rânduri. Se pare că lusupov îl ducea pe 
Rasputin cu maşina, după ce părăsiseră apartamentul său, de la 
numărul 20, de pe strada Gorokhovaia, numărul 64, la scurt 
timp după miezul nopţii, sub pretextul că urma să se 
întâlnească cu o frumoasă rusoaică din familia Romanov, care 
se căsătorise cu un homosexual travestit. lusupov l-a dus pe 

Rasputin la subsolul clădirii de pe strada Moika, numărul 94, 
casa lui de lux, unde se aflau cel puţin două femei. Tot acolo, 
aşa cum admisese el mai târziu, se găseau locotenentul Oswald 
Rayner (născut în noiembrie 1888), educat la Oxford, şi 
căpitanul (mai târziu maiorul) Stephen J. Allen 

(născut în 1876 la Krivo, un palat al familiei lusupov din 
Moscova, decedat pe 6 aprilie 1969), din armata britanică, 
ataşaţi secţiei Serviciului Secret de Informaţii din Sankt- 
Petersburg. 

Rayner şi căpitanul John Dymoke Scale (mort în lupta de la 
East Sussex, din 22 aprilie 1949) se întâlniseră cu lusupov de 
câteva ori, spre a pune la punct asasinatul, lucru confirmat de 
jurnalul şoferului lor, William Compton. Potrivit lui Compton, „e 
puţin cunoscut faptul că Rasputin a fost împuşcat nu de un rus, 
ci de un englez”. În acest timp, în pivniţă, lui Rasputin i se 
ofereau prăjituri şi vin roşu care conţineau cianură. (La autopsie, 
profesorul Kossorotov a dezvăluit că Rasputin nu mâncase nimic 
înainte de a muri.) Spre groaza asasinilor, Rasputin a refuzat 
trataţia otrăvită. Este posibil să fi încercat să-l omoare în bătaie, 
căci autopsia arată că, printre alte răni, ochiul drept îi fusese 
detaşat din orbită, organele genitale îi fuseseră zdrobite, avea o 
rană mare în spate şi urechea dreaptă aproape că îi fusese 
smulsă. Presupunând că Rasputin murise, asasinii l-au cărat 
afară sau este posibil ca el să fi încercat să fugă, în timp ce ei se 
întorceau înăuntru. Gemea. A fost sprijinit de un morman de 
zăpadă şi împuşcat de două ori. Trupul i-a fost acoperit cu o 
haină şi dus într-o maşină care aştepta. După ce asasinii s-au 
urcat în maşină, Rasputin a scos un zgomot, alertându-i că încă 
mai trăia. A fost aşezat pe jos şi împuşcat în frunte, murind pe 
loc. 

Autopsia profesorului Kossorotov a raportat că cele trei 
gloanţe fuseseră de calibre diferite. Ceea ce l-a ucis în cele din 
urmă a fost un Webley 455. Rasputin a fost dus apoi la râul 
Neva şi aruncat în apa îngheţată. Singurul prezent la crimă 

înarmat cu un Webley a fost Oswald Rayner. La următoarea 
întâlnire între ţar şi ambasadorul englez, sir George Buchanan, 
Nicolae a spus că îl credea pe Rayner asasinul lui Rasputin. 
Rayner şi-a ars toate documentele înainte de a muri răpus de 
cancer, la Oxford, pe 6 martie 1961. Singurul său fiu, John Felix 
Hamilton Rayner (născut pe 1 februarie 1924), care fusese 
botezat după prietenul din şcoală şi din universitate al lui 
Oswald Rayner, lusupov, a murit patru ani mai târziu, la doar 41 
de ani. 

Faptul că asasinatul nu s-a desfăşurat conform planului este 
sugerat într-o scrisoare pe care Allen i-a trimis-o lui Scale la opt 
zile după crimă: „Deşi lucrurile n-au mers în totalitate conform 
planului, obiectivul a fost realizat pe deplin... totuşi, se pun 
anumite întrebări despre unele implicări mai largi. Rayner este 
atent la scopurile pe termen lung şi fără îndoială te va informa 
pe scurt despre acestea.” 

La 08:40 dimineaţa, luni, 19 decembrie (stil vechi), trupul lui 
Rasputin a fost scos din apele râului. A fost nevoie de două zile 
pentru dezgheţarea cadavrului în vederea autopsiei. Faţa îi era 
înnegrită, ochii şi nasul umflaţi. Picioarele, de la genunchi în jos, 
erau legate şi băgate într-un sac, dar braţele îi erau libere şi 
îndoite la coate, de parcă s-ar fi zbătut pentru aer. 

Asasinii 

A existat o conspirație pentru uciderea lui Rasputin. Printre 
complotişti s-au numărat prinţul Felix lusupov, ofiţeri din armata 
britanică şi marele duce Dmitri Pavlovici. Pavlovici (decedat la 
Davos, Elveţia, pe 5 martie 1941) a fost unul dintre puţinii 
membri ai familiei Romanov care a scăpat cu viaţă din Revoluţia 
de la 1917. A supravieţuit după ce a fost trimis pe frontul din 
Persia pentru rolul pe care îl jucase în uciderea lui Rasputin, 
scăpând astfel de criminalii bolşevici. Se cunosc puţine despre 
ceilalţi asa- sini, locotenentul Serghei Sukhotin (mort la Paris, în 
iunie 1939), 

Vladimir Purişkevici (mort în 1920) şi Stanislaus Lazovert (de- 
cedat la Paris, în 1934). 


Prinţul Felix lusupov şi soţia sa, Irina. 


Nimeni n-a fost acuzat pentru uciderea lui Rasputin. Ţarul Ni- 
colae l-a exilat pe lusupov în Kursk şi pe marele duce Dmitri 
Pavlovici în Persia. [arina a făcut 
pregătirile pentru ca trupul neînsufleţit 
al lui Rasputin să fie îngropat la Ţarskoe 
Selo, pe 21 decembrie (stil vechi), la 
08:30 dimineaţa. După Revoluţia din 
Februarie, cadavrul i-a fost deshumat şi 
ars într-o pădure din apropiere. O altă 
povestire susţine că Rasputin şi-ar fi 
prevăzut propria moarte. Cu puţin timp 
| înaintea asasinării sale, se presupune că 
a scris: 


Urmarea 


Scriu şi las în urma mea scrisoarea aceasta, la Sankt- 
Petersburg. Simt că voi părăsi lumea aceasta înainte de 
ianuarie. Vreau să fac cunoscut poporului rus, Tătucului Rus 
şi Mamei şi Copiilor, întregii țări, ce trebuie să înțeleagă. 
Dacă voi fi ucis de asasini de rând şi mai ales de fraţi de-ai 
mei, tărani ruşi, tu, Țar al Rusiei, să nu te temi pentru copiii 
tăi, căci vor domni sute de ani în Rusia. Dar dacă voi fi ucis 
de boieri şi dacă ei îmi vor vărsa sângele, mâinile le vor 
rămâne murdare pentru douăzeci şi cinci de ani şi nu le vor 
putea spăla de sângele meu. Ei vor părăsi Rusia. Fraţii se 
vor ucide între ei şi se vor uri, iar în douăzeci şi cinci de ani 
nu vor mai fi boieri în ţară. Jar al Rusiei, dacă vei auzi 
clopotul vestindu-mi moartea, ia aminte: dacă rudele tale 
mi-au adus moartea, nimeni din familia ta, nici unul dintre 

copiii sau rudele tale nu va mai rămâne în viață mai mult 
de doi ani. 

Vor fi ucişi de poporul rus. Plec şi simt în mine porunca 
divină de a-i spune Ţarului Rusiei cum trebuie să trăiască 
dacă eu voi dispărea. Va trebui să reflectați şi să acționați 
cu prudență. Gândiţi-vă la siguranța voastră şi spuneți-le 
rudelor voastre că am plătit pentru ele cu sângele meu. Voi 
fi ucis. Am plecat dintre cei vii. Rugati-vă, rugați-vă, fiti 
puternici, gândiți-vă la familia voastră binecuvântată. 
Grigori. 


Cu toate acestea, scrisoarea originală nu a fost găsită 
niciodată (dacă, într-adevăr, a existat), iar specialiştii atrag 
atenţia asupra lipsei surprinzătoare de similitudini cu scrierile 
cunoscute ale lui Rasputin. 

În februarie 1917 a avut loc prima revoluţie din acel an, iar 
Nicolae, fiind plecat pe front, nu a reuşit să influenţeze 
evenimentele de acasă. Pe 2 martie (stil vechi) a abdicat. În 
luna următoare, revoluţionarul Lenin a sosit în Petrograd din 
Elveţia. Popularitatea bolşevicilor a crescut semnificativ. 
Guvernul provizoriu condus de Alexandr Kerenski i-a arestat la 
domiciliu pe Romanovi, la palatul Alexandr de la Ţarskoe Selo, 
aflat la 24 kilometri la sud de Petrograd. În august, Nicolae şi 
familia sa au fost evacuaţi şi duşi la Tobolsk, pentru siguranţa 
lor. Pe 25 octombrie (stil vechi) 1917, Lenin şi-a condus 
bolşevicii în răscoala împotriva guvernului provizoriu. Mulţi 
dintre revoluționari cereau judecarea lui Nicolae. În aprilie 1918, 
Romanovii au fost duşi la casa pentru scopuri speciale din 
Ekaterinburg. Pe iulie (stil nou, calendar gregorian), la ora 02:33 
dimineaţa, Nicolae, Alexandra, țareviciul de 13 ani, Alexei, cele 
patru fete ale lor - Olga (22), Tatiana (21), Maria (19) şi 
Anastasia (17), doctorul Evgheni Botkin (53) şi trei servitori - 
Alexei Trupp (60), bucătarul Ivan Kharitonov (46) şi Anna 
Demidova (40), bona Alexandrei, au fost duşi la subsol şi 

executaţi. În ciuda nenumăratelor zvonuri care afirmau 
contrariul şi care au circulat ani la rând, nici un membru al 
familiei imperiale nu a supravieţuit nopţii în pivniţă. 

În 1932, MGM a lansat filmul Rasputin şi împărăteasa. Deşi 
studioul a schimbat numele protagoniştilor, lusupov a fost uşor 
de identificat cu Chegodieff, iar filmul afirma că Rasputin se 
culcase cu soţia sa, Irina (numită Nataşa în peliculă) - ei nu se 
cunoscuseră niciodată - prin urmare, lusupov l-a dat în judecată 
pentru calomnie. Pe 27 februarie 1934, procesul de calomnie al 
lui lusupov a început la Londra. În martie, a fost câştigat şi s-au 
primit despăgubiri în valoare de 25 000 lire, iar personajul 
Nataşa a fost scos din difuzările ulterioare. În 1965, lusupov a 
deschis un nou proces pentru calomnie (cu canalul de 
televiziune CBS), dar de data aceasta a pierdut. A murit la Paris 
pe 27 septembrie 1967, la 80 de ani. 

După Revoluţia din Octombrie, Maria, fiica lui Rasputin, a 
plecat din Rusia în Franţa, apoi în America. A lucrat ca 
dansatoare, apoi ca dresoare de tigri într-un circ. A scris o 
biografie a tatălui ei, dar aceasta nu este privită ca o sursă de 
încredere. A murit la Los Angeles, California, în septembrie 
1977. 

Unul dintre cele mai neaşteptate aspecte ale consecinţelor se 
referă la penisul lui Rasputin. S-a zvonit că lusupov ar fi fost 
bisexual şi că l-ar fi abuzat sexual pe Rasputin în timpul 
asasinării. Se spune că un alt asasin l-ar fi castrat pe Rasputin. 
Se pare că un servitor ar fi luat membrul secţionat şi i l-ar fi dat 
unei servitoare, care ar fi păstrat organul, care arăta „ca o 
banană înnegrită şi coaptă, de 30 de centimetri lungime”, într-o 
cutie din lemn. 

Ţarul Nicolae, aşezat aici împreuna cu soţia sa, tarina Alexandra Fiodorovna, şi cu 
copiii lor (de la stânga la dreapta), Maria, Olga, Tatiana, Anastasia şi Alexei, se referea 
la Rasputin ca la „prietenul nostru”. 


În 2004, Igor Kniazkin, şeful unui centru de cercetări pentru 
prostată de la Academia Rusă de Ştiinţe Naturale, a anunţat 
deschiderea muzeului rusesc al eroticii, susţinând că avea să 
expună penisul lui Rasputin. Nu se ştie dacă respectivul organ 
genital i-a aparţinut întradevăr lui Rasputin. 

LEV TROȚKI 


(1879-1940) 
Victima 


Lev Troțki, unul dintre conducătorii Revoluţiei din Rusia, s-a 
născut la 26 octombrie 1879 (stil vechi) la lanovka, în provincia 
Kerson din Rusia, purtând numele de Lev Davidovici Bronstein. 
Era al cincilea copil al lui David 
Leontievici Bronstein (1847-1922), 
un fermier evreu fără carte, dar 
înstărit, şi al Annei Bronstein 
(decedată în 1910). 

Reputația lui Lev Troțki nu a fost reabilitată în 


Rusia, spre deosebire de aceea a celor ce 
suferiseră sau muriseră sub regimul stalinist. 


În 1888 a fost trimis la şcoală în 
Odessa. Opt ani mai târziu, devine 
revoluţionar, optând pentru marxism. 
În 
1897 a organizat Sindicatul 
Muncitorilor Ruşi din Sud la Nikolaev, 
convertind noi adepţi, dintre studenţi 
şi muncitori, la marxism. Anul următor, în ianuarie 1898, Troțki, 
împreună cu alţi 200 de membri ai sindicatului, a fost arestat; 
şi-a petrecut următorii doi ani în închisoare, în aşteptarea 
procesului. În martie, acelaşi an, a avut loc congresul inaugural 
al Partidului Social-Democrat al Muncii din Rusia. În timpul 
detenţiei, s-a căsătorit cu Alexandra Sokolovskaia (1872-1938), 
o simpatizantă marxistă, şi a început să studieze filosofia. În 
1900 a fost trimis în exil patru ani, în Ust-Kut şi Verkolensk din 
regiunea lrkuţk, Siberia. Acolo s-au născut fetele sale, Zinaida 
(în 1901) şi Nina (în 1902). 

În vara naşterii celei de-a doua fiice ale sale, Troțki a fugit din 
Siberia, ascuns într-o căruţă cu fân, ajungând la Londra, unde a 
devenit redactor la ziarul /skra (Scânteia). Către sfârşitul anului 
1902 a întâlnit-o pe Natalia Sedova, cu care s-a căsătorit în 
1903. Au avut împreună doi fii: Lev (născut în februarie 1906) şi 
Serghei (născut în 1908). Colectivul redacţional al ziarului /skra 
era împărţit în două tabere: „vechea gardă“, condusă de 
Gheorghi Plekanov, şi „noua gardă”, condusă de V.I. Lenin şi 
lulius Martov. Noua gardă era şi aceasta divizată între bolşevici 
(majoritatea), conduşi de Lenin, şi menşevici (minoritatea), 
conduşi de Martov. S-a presupus că Troțki avea să treacă de 
partea lui Lenin, dar acest lucru nu s-a întâmplat, iar el s-a 
îndreptat către facțiunea menşevică a Partidului Social- 
Democrat al Muncii din Rusia. Alianţa a rezistat numai un an, 
dar Troțki şi-a petrecut următorii zece ani încercând să aducă la 
un numitor comun cele două facţiuni. 

Pe 9 ianuarie 1905 (stil vechi), un preot ortodox rus, Gheorghi 
Gapon, a organizat o adunare a reprezentanţilor clasei 
muncitoare pentru a protesta împotriva ţarului. Trupele ţariste 
au deschis focul asupra demonstranţilor, ucigând aproape o mie 
de persoane. În timpul Revoluţiei din Octombrie 1905, Troțki a 
fost liderul Sovietului Deputaţilor Muncitorilor din Sankt- 
Petersburg, prima instituţie democratică recunoscută în Rusia. 
Acest Soviet a durat doar 50 de zile şi, pe 2 decembrie, Troțki şi 
alţi lideri sovietici au fost arestaţi şi judecaţi. A fost condamnat, 
iar sentinţa a fost deportarea. În drum spre Siberia, Troțki a 
scăpat şi s-a întors din nou la Londra, înainte de a se stabili în 
cele din urmă la Viena. În octombrie 1908 a fondat şi coeditat 
un ziar bisăptămânal intitulat Pravda, care a apărut până în 
aprilie 1912. 

Odată cu izbucnirea Primul Război Mondial, Troțki a părăsit 
Viena, de teamă să nu ajungă într-un lagăr de concentrare. 
Lenin şi Troțki s-au opus războiului, dar mulţi bolşevici şi 
menşevici au sprijinit guvernul rus. Pe 19 noiembrie 1914, Troțki 

se mută în Franţa, unde lucrează ca reporter de război pentru 
Kievskaia Misl. În septembrie 1915 a fost delegat la conferinţa 
socialiştilor pacifişti de la Zimmerwald. Un an mai târziu, în 
octombrie 1916, Franţa decide deportarea lui Troțki din cauza 
poziţiei sale pacifiste. Spania refuză să-l primească şi, de 
Crăciun, în anul 1916, este trimis în America, aterizând la New 
York pe 13 ianuarie 1917. 

Troțki se afla în America atunci când a avut loc, pe 2 martie 
1917 (stil vechi), abdicarea ţarului Nicolae al II-lea. Pe 4 mai s-a 
reîntors în Rusia, dar nu s-a întâlnit imediat cu bolşevicii. După 
ce li s-a alăturat, a fost arestat pe 7 august (stil nou), la 
Petrograd, după o răzmeriţă sortită eşecului, şi a petrecut 40 de 
zile în închisoare. După revoluţia din 7 noiembrie, Troțki 
ajunsese numărul doi, după Lenin, în ierarhia bolşevică. Noua 
Uniune Sovietică a legalizat homosexualitatea şi avortul, a 
abolit conceptul de  nelegitimitate, a deschis mai multe 
biblioteci, a desfiinţat taxele universitare şi a dat femeilor 
dreptul la vot şi la plată egală. Prima funcţie oficială a lui Troțki 
a fost cea de comisar pentru afaceri externe, ajungând astfel sa 
negocieze tratatul de pace cu Germania. Pe 13 martie 1918 a 
demisionat şi a devenit comisar de război şi şeful Armatei Roşii. 

Trupele sale au învins Armata Albă, dar acest lucru nu a fost 
suficient pentru cei din vârful ierarhiei bolşevice, care l-au 
criticat aspru. Între 1920 şi 1921, diferenţele din punct de 
vedere politic şi chiar personal dintre Lenin şi Troțki au început 
să devină evidente. Deşi Roşii câştigaseră războiul civil, ţara se 
afla în colaps economic. Singurii care prosperaseră erau cei care 
se bucurau de funcţii oficiale - birocraţii. Lenin şi Troțki erau 
îngrijoraţi din cauza creşterii numărului de funcţionari de stat şi 
amândoi criticau această situaţie de fapt. Dar toate acestea 
erau încurajate de o singură persoană: losif Stalin, Secretarul 
General al Comitetului Central. Când Lenin s-a îmbolnăvit, Stalin 
a făcut un pact cu Gregori Zinoviev şi cu Lev Kamenev, pentru a 
se asigura că Troțki nu avea să-i succeadă lui Lenin la putere. 

Acest trio i-a oferit lui Troțki câteva funcţii mărunte, în 
convingerea că avea să le refuze, folosindu-se de această 
tactică pe post de scuză pentru a-l îndepărta. Lenin şi-a petrecut 
ultimele luni încercând să se asigure că Stalin nu avea să-i fie 
succesor şi a recomandat în testamentul său politic 
îndepărtarea lui Stalin de la putere. 

Totuşi, la cel de-al 12-lea Congres al Partidului Comunist din 
aprilie 1923, când Lenin îşi trăia ultimele clipe, discursul oficial a 
fost ţinut de Stalin şi nu de liderul adjunct, Troțki. În 1923, Troțki 
a întemeiat Opoziția de Stânga, în încercarea de a combate 
stalinismul care se răspândise în Rusia. După cel de-al 14-lea 
Congres, Troțki a plecat în vacanţă în Caucaz unde, pe 21 
ianuarie 1924, a aflat de moartea lui Lenin. Din culise, Stalin a 
condus organizarea funeraliilor lui Lenin şi i-a ocupat locul, drept 
moştenitor de drept, spre disperarea văduvei lui Lenin. Confuzia 
era răspândită în rândul membrilor de partid, ducând la 
formarea bazelor unor alianţe, şi la ruperea altora. Stalin a 
folosit poliţia secretă pentru a-i descuraja pe oponenții politici. 
În 1926, Troțki, Zinoviev şi Kamenev au pus bazele Opoziţiei 
Unite. În octombrie 1927, Troțki şi Zinoviev au fost excluşi din 
Comitetul Central. Pe 12 noiembrie, cei doi au fost excluşi din 
Partidul Comunist. Pe 31 ianuarie 1928, Troțki a fost exilat la 
Alma Ata, în Kazahstan, şi în februarie 1929 a fost alungat din 
Uniunea Sovietică împreună cu soţia, Natalia Sedova şi fiul său, 
Lev. 

În ciuda aparentei prietenii, între Lenin (stânga) şi Stalin (dreapta) exista o 


anumită raceală, iar primul a încercat să facă tot ce-i stătea în putinţă pentru ca 
„Omul de Oțel” sa nu-i succeadă. 

francez, Edouard Daladier, să-i ofere azil politic în Franţa în 
1933, dar după doi ani i s-a sugerat să-şi găsească o reşedinţă 
altundeva şi s-a mutat în Norvegia. În 1937 a fost pus sub arest 
la domiciliu, considerat a fi în solda Uniunii Sovietice. La 
invitaţia pictorului Diego Rivera, s-a mutat în Mexic. 


Data şi locul asasinării 
21 august 1940, strada Viena, nr. 45, Coyoacân, Mexic. 
Evenimentul 


Când Stalin intra în conflict cu cineva, aranja să fie ucis. A pus 
la cale până şi un atentat împotriva lui John Wayne, din pricina 
urii „Ducelui” faţă de comunism. Stalin a anunţat că Troțki şi 
Zinoviev complotaseră în scopul asasinării lui. Prin urmare, a 
ordonat asasinarea lui Troțki. În 1939, Troțki s-a mutat în 
Coyoacân, o suburbie a capitalei Mexico City. Pe 24 mai 1940, la 
ceasurile 04:00, agentul stalinist losif Romualdovici Grigulevici, 
ajutat de David Alfaro Siqueiros, Vittorio Vidale şi alte 17 
persoane, a atacat casa lui Troțki, ciuruind clădirea cu sute de 

gloanţe. Deşi Troțki a supravieţuit, o gardă de corp şi un 
vizitator american au fost ucişi. 

(În viaţa publică, Grigulevici era cunoscut ca un respectat 
istoric, iar viaţa sa secretă ca spion nu a fost dezvăluită decât 
după moartea lui, pe iunie 1988.) 

În vara lui 1940, Troțki a cunoscut un bărbat care s-a 
recomandat drept Jacques Mornard şi care era iubitul Silviei 
Agelov, una dintre adeptele lui Troțki. Mornard susţinea că era 
interesat de ideile politice ale lui Troțki, iar cei doi purtau 
conversații îndelungate. Pe 20 august 1940, Troțki l-a invitat pe 
Mornard la ceai şi, întrucât era invitat, garda de corp a lui Troțki 
nu l-a percheziţionat şi nu a găsit ciudat faptul că acesta purta 
un balonzaid în plină vară. Avea să fie o greşeală fatală. Pe 
neaşteptate, Mornard a scos un picon? şi i l-a înfipt lui Troțki în 
craniu, în umărul drept şi în genunchiul drept. Nu a murit 
imediat, iar când garda de corp a lui Troțki a auzit zgomotul, s-a 
repezit în ajutorul şefului său. Troțki, conştient încă, a strigat: 
„Nu-l omori! Trebuie să ne spună ce ştie!” Fostul înalt demnitar 
sovietic a fost dus la spital, unde a zăcut o zi, înainte de a muri, 
la vârsta de 61 de ani. După cum a declarat James P. Cannon, 
secretarul Partidului Muncitoresc Socialist (SUA), ultimele 
cuvinte ale lui Troțki au fost: „Nu voi supravieţui acestui atac. 
Stalin a reuşit, în sfârşit, ce-şi propusese fără succes mai 
înainte.” 


Asasinul 


Jaume Ramon Mercader del Rio Hernández s-a născut pe 7 
februarie 1914 la Barcelona, în Spania. A fost crescut mai mult 
în Franţa, după ce părinţii săi, Eustacia Maria Caridad del Rio şi 
Don Pablo Mercader Marina, s-au despărţit. 


2PICON, picoane, Parte a ciocanului de abataj constituită dintr-o bară cilindrică de oţel cu 


vârful ascuţit sau lat, care servește la ruperea sau la dislocarea rocilor șpiț2; ciocan de abataj. 
- Din piccone. 

Au fost adepţi ai comunismului încă de tineri şi au fost închişi 
pentru activităţile lor. Mama lui a fost agent sovietic şi, nu mult 
după aceea, a urmat-o şi el, cu numele de cod „Piticul”. 

În octombrie 1939, Mercader ajunge în Mexic cu un paşaport 
fals, pe numele unui canadian, Frank Jacson. Când a fost arestat 
pentru uciderea lui Troțki, a insistat că numele lui era Jacques 
Mornard, iar identitatea sa reală nu a fost descoperită până în 
august 1953. 


Urmarea 


Casa lui Troțki din Coyoacán este în prezent muzeu şi este 
întreţinută mai bine decât pe vremea asasinatului. Mormântul 
său se află în curtea muzeului. 

Spre deosebire de alţi politicieni sovietici care au murit în 
acea vreme, reputaţia lui Troțki nu a fost niciodată reabilitată 
oficial, deşi Mihail Gorbaciov l-a numit „erou şi martir”, în 1987. 
În acel an, fotografia lui a apărut pe o serie de timbre poştale. 
Cărţile lui Troțki au fost interzise până în 1987 şi au fost 
publicate în Rusia începând cu anul 1989. 

Procesul lui Mercader a început, practic, pe 22 august 1940, 
la 48 de ore după arestare, în Mexic. Completul era format din 
trei judecători. Nu a existat nici un juriu. Pe 16 aprilie 1943, 
Mercader a fost găsit vinovat de crimă şi condamnat la 20 de 
ani de închisoare - 19 ani şi şase luni pentru crimă şi 6 luni 
pentru deţinere ilegală de armă albă. A fost eliberat din 
închisoarea Palacio de Lecumberri, Mexico City, pe 6 mai 1960 
şi s-a mutat la Havana. În 1961 s-a stabilit în Uniunea Sovietică, 
unde a fost unul dintre cei 21 de cetăţeni din afara acestei 
federaţii care a primit medalia de Erou al Uniunii Sovietice. A 
murit la Havana pe octombrie 1978 şi a fost înmormântat (cu 
numele de Ramon Ivanovici Lopez) în cimitirul Kuntsevo, 
Moscova. 

ADOLF HITLER 


(1889-1945) 

Victima 

Adolf Hitler s-a născut în Gasthof zum Ponner, la Branau-am- 
inn, în Austria, la ceasurile 18:30, sâmbătă, 20 aprilie 1889, 
fiind al treilea fiu şi al patrulea copil din cei şase ai lui Alois 
Hitler. Mama lui Hitler, Klara Pozla, a fost cea de-a treia soţie a 
lui Alois. În ciuda zvonurilor, numele lui nu a fost niciodată 
Schicklgruber. Alois Hitler îşi schimbase numele de familie pe 6 
ianuarie 1877, şi nu a fost niciodată zugrav. Pe 22 mai 1904, 
Hitler a primit prima comuniune. La 16 ani, s-a retras de la 
şcoală fără nici o calificare, începând cu 1905 a dus o viaţă de 
boem, bazându-se pe o pensie de orfan şi pe ajutorul mamei. A 
fost respins de Academia de Arte Frumoase din Viena în 
octombrie 1907 din pricina „lipsei de talent pentru pictură”, dar 
i s-a spus că avea aptitudini pentru arhitectură. După moartea 
mamei sale, a lucrat ca artist la Viena. Respins pentru a doua 
oară de Academia de Arte Frumoase în octombrie 1908, a 
suferit o cădere nervoasă şi a ajuns să locuiască într-un adăpost 
pentru oamenii străzii. 

Pe 16 august 1914 s-a înrolat în armata bavareză. În timpul 
Primului Război Mondial, a luptat în Belgia şi Franţa. Hitler a fost 
decorat de două ori pentru acte de curaj. A primit Crucea de 
Fier, clasa a doua, pe 2 decembrie 1914 şi Crucea de Fier, clasa 
întâi, pe 4 august 1918. Cu cinci luni mai devreme, în martie 
1918, începuse ultima mare ofensivă a Primului Război Mondial 
din satul La Fere, de pe râul Oise, în Franţa. Germanii aveau 
superioritatea asupra aliaţilor de zece soldaţi la unul. Un tânăr 
adjutant britanic îşi regrupa trupele din cauza 
bombardamentelor. 

De cealaltă parte, un caporal german decorat cu Crucea de 
Fier, clasa a doua, era hotărât sa câştige bătălia pentru ai săi. 
Cei doi s-au întâlnit din nou în februarie 1934 la un banchet din 
Berlin. Anthony Eden, căci el era adjutantul britanic, scria în 
memoriile sale: „Am realizat că am luptat faţă în faţă... Am 
desenat împreună o hartă pe o invitaţie la cină, pe care o mai 
am şi acum, semnată de 
amândoi. Hitler nota 
unele amplasamente, eu 
pe celelalte. Caporalul 
german îşi aducea 
aminte cu claritate de 
numele locurilor şi 
dispozitivelor. Şi eu, 
proaspăt ofițer, îmi 
aminteam detaliile, dar 
de pe cealaltă parte a 
frontului." 

Pe 11 noiembrie 
1918, Hitler a plâns la 
auzul înfrângerii 
Germaniei. (Se spune că 
a plâns doar de două 
ori. Prima oară la 
mormântul mamei sale, care a murit de cancer la sân pe 21 
decembrie 1907). În timpul luptei de la Ypres, pe 15 octombrie, 
a orbit temporar din pricina gazului cu dorină folosit de britanici. 
Pe un pat de spital, Hitler îşi aminteşte: „În acel întuneric, ura 
creştea în mine, ura pentru cei responsabili de această 
înfrângere... criminali mizerabili şi degeneraţi! Cu cât încercam 
să înţeleg mai mult evenimentul acela monstruos, cu atât 
ruşinea indignării şi ocării îmi ardea mai tare ochii. Dar ce era 
durerea din ochii mei faţă de această mizerie?” Hitler a devenit 

un adept înflăcărat al teoriei Dolchstosslegende („înjunghierii pe 
la spate”), care susţinea că armata, „neînvinsă pe câmpul de 
bătaie”, a fost „înjunghiată pe la spate” de către conducătorii 
civili şi marxiştii de acasă. Aceşti politicieni aveau să fie numiţi 
Criminalii din Noiembrie, deşi Tratatul de la Versailles (21 iunie 
1919) nu le-a lăsat nici o alternativă. 

În martie 1920, Hitler a fost lăsat la vatră şi s-a alăturat 
Partidului Muncitoresc German. În următorul an, a început să 
vorbească deschis împotriva Tratatului de la Versailles. În 
discursurile sale, îi critica pe evrei, pe marxişti şi pe alţi 
politicieni. Faima lui, sau mai degrabă notorietatea lui, creştea, 
iar conducerea partidului a încercat să reducă din influenţa pe 
care o avea asupra populaţiei, formând o alianţă cu un grup de 
socialişti din Ausburg. Pe 11 iulie 1921, Hitler a părăsit partidul, 
conştient că acesta avea să dispară odată cu retragerea unui 
membru care se bucura de atât de multă popularitate. Când a 
fost rugat să se întoarcă, a acceptat, dar impunându-şi 
condiţiile, ceea ce însemna să fie lider. Membrii partidului au 
supus la vot solicitarea lui Hitler, care a câştigat 543 de voturi 
pentru şi unul împotrivă. Pe 29 iulie 1921, la următoarea 
şedinţă, Hitler a fost prezentat ca führer al Partidului Naţional 
Socialist. Era prima oară când această titulatură era folosită 
public. Mai târziu, Hitler a schimbat numele partidului în 
Nationalsozialistische Deutsche Arbeiterpartei (Partidul Naţional 
Socialist al Muncitorilor Germani). 

Joi, 8 noiembrie 1923, Hitler s-a trezit cu o chinuitoare durere 
de cap şi de dinţi. Sfătuit să meargă la un doctor, a refuzat, 
afirmând că era prea ocupat. Mai târziu, în cursul aceleiaşi zile, 
a încercat să preia puterea în aşa-numitul „Puci de la Berărie”, 
de la Munchen. Peste 3 000 de nemți s-au adunat în 
Burgerbrăukeller, o berărie din Munchen, pentru a asculta 
discursul lui Gustav Ritter von Kahr, comisarul de stat al 
Bavariei. La 20:30, în timp ce Kahr vorbea, peste 600 de 
discipoli înarmaţi au înconjurat clădirea. Hitler a înaintat pe 

culoarul din mijloc, a urcat pe un scaun, a tras un foc în aer, şi a 
strigat: „Revoluţia naţională este victorioasă! Guvernul bavarian 
şi Guvernul de la Berlin sunt desfiinţate din acest moment. Un 
nou Guvern va fi ales fără întârziere." Hitler i-a luat pe von Kahr 
şi pe alţi demnitari într-o cameră separată şi le-a spus că el şi cu 
eroul de război, generalul Erich Ludendorff, aveau să formeze o 
nouă administraţie. La ora 23:00, Ludendorff a apărut la tribună, 
ovaţionând. 

A doua zi, dimineaţa devreme, Hitler şi-a dat seama că puciul 
său nu se bucurase de efectul scontat. La ceasurile 11:00, 
împreună cu Ludendorff, Herman Goering şi Julius Streicher, 
Hitler a iniţiat o demonstraţie către centrul Munchenului. La ora 
12:20, atunci când cei 3 000 de protestatari au ajuns la 
destinaţie, au fost întâmpinați de 100 
de poliţişti înarmaţi. Hitler le-a ordonat 
să renunţe la arme. Dar ei au deschis 
focul. În câteva secunde, 16 nazişti 
(cărora le va dedica volumul Mein 
Kampf) şi trei poliţişti au fost ucişi. 
Goering a fost rănit la coapsă şi Hitler a 
fugit cu o maşină. La trei zile de la 
puci, a fost arestat şi acuzat de 
trădare. A fost dus la închisoarea- 
fortăreață Landsberg, unde a declarat 
greva foamei. 


Hitler avea grijă să prezinte o imagine idealizată 
a persoanei sale, aşa cum demonstreaza şi această 


fotografie. 


Pe 26 februarie 1924 a început procesul lui Hitler şi al altor 10 
persoane, inclusiv Ludendorff, într-o sală a şcolii de ofiţeri de 
infanterie de la Munchen. A prezidat judecătorul Georg 
Neithardt, împreună cu doi specialişti şi trei judecători civili. În 
realitate, toţi judecătorii îl simpatizau pe Hitler, iar apărătorii lui, 
chiar Hitler însuşi, au încercat să manipuleze publicul şi opinia 

mass-media în acest sens. Pe 27 martie, în timp ce erau ţinute 
ultimele pledoarii, milioane de germani l-au sprijinit pe Hitler. 
Verdictul a fost pronunţat de Ziua Păcălelilor, în 1924. 
Ludendorf, aşa cum era de aşteptat, a fost achitat, dar ceilalţi 
au fost declaraţi vinovaţi. Hitler a fost condamnat la cinci ani 
închisoare, cu posibilitatea de a fi eliberat condiţionat după şase 
luni. 

În timp ce a stat la Landsberg, s-a delectat mâncând 
numeroasele cutii de ciocolată trimise de admiratoarele lui. Tot 
acolo a dictat (secretarul său particular era Rudolf Hess) 
plictisitoarea şi prolixa carte Mein Kampf (volumul întâi a fost 
publicat pe 18 iulie 1925, iar al doilea volum, în care îşi dezvoltă 
opiniile în alte trei capitole, a apărut doi ani mai târziu), în care 
subliniază doctrina sa privitoare la rase: „Niciodată naţiunile nu 
sunt distruse de războaie, ci de pierderea capacităţii puterii lor 
de rezistenţă, care este exclusiv o caracteristică a sângelui 
rasial pur. În această lume, ceea ce nu are un sunet de lemn 
trainic nu este decât pleavă" şi continuă cu antisemitismul: 
„Nimeni nu trebuie să fie surprins dacă, în imaginaţia poporului, 
evreul apare drept încarnarea Satanei şi simbolul răului" şi 
propaganda: „Peste tot populaţia unei naţiuni este mai uşor 
coruptă în straturile de adâncime ale naturii ei emoţionale decât 
în mod conştient sau voluntar şi, de aceea, în simplicitatea 
primitivă a minţii, cad victime mai degrabă minciunilor mari 
decât celor mărunte". A stat în închisoare nouă luni şi a fost 
eliberat datorită unei amnistii generale pentru prizonierii politici, 
pe 20 decembrie 1924. 

După eliberarea din închisoare, Hitler şi-a petrecut cea mai 
mare parte a timpului regrupându-şi partidul. La alegerile din 
decembrie 1924, naziştii au cumulat 907 300 de voturi, 
câştigând astfel 14 locuri. În 1924, în ajunul Anului Nou, Hitler a 
fost invitat la o petrecere acasă la fotograful Heinrich Hoffman. 
S-a hotărât destul de greu să meargă, dar, în final, a acceptat. 
Acolo, o fată drăguță i-a oferit vâsc, după care l-a sărutat. Hitler, 

tremurând de furie, a părăsit petrecerea. La alegerile din mai 
1928, voturile naziştilor au scăzut. În septembrie 1930, după 
criza financiară, situaţia s-a schimbat radical şi au câştigat 107 
locuri. În 1932 au avut loc două tururi de scrutin - unul în iulie şi 
altul în noiembrie - şi naziştii au câştigat 230 şi respectiv 196 de 
locuri. În acel an, Hitler i-a scris lui Mussolini pentru a-i cere o 
fotografie cu autograf, dar a primit următorul răspuns prin 
intermediul ambasadei Italiei la Berlin: „vă rugăm să-i mulţumiţi 
domnului respectiv pentru frumoasele sentimente şi să-i spuneţi 
în termenii dumneavoastră că Ducele nu crede potrivit să 
răspundă cererii sale.” 

Hitler intenţiona să-l conteste pe preşedintele Paul von 
Hindenburg, dar acest lucru nu a fost posibil din cauză că nu 
avea cetăţenie germană. Această situaţie a fost reglementată 
pe 25 februarie 1932. Campania a fost denumită „Hitler uber 
Deutschland” (Hitler pentru Germania). A pierdut în faţa lui 
Hindenburg, dar s-a remarcat ca o alternativă viabilă. Cu toate 
că au pierdut câteva locuri la ultimele alegeri, naziştii au rămas 
cel mai mare partid din Reichstag. Hindenburg l-a numit 
cancelar pe aristocratul Franz von Papen, dar Hitler, bazându-se 
pe faptul că partidul său deţinea majoritatea, a solicitat funcţia 
pentru sine. Când von Papen a demisionat, Hindenburg a apelat 
la generalul Kurt von Schleicher, dar acesta a fost incapabil să 
formeze guvernul. 

Pe 30 ianuarie 1933, Hitler a devenit cancelar şi a început să 
se întâlnească şi cu alţi lideri ai lumii. Opiniile acestora despre el 
erau împărţite. Preşedintele american, Herbert Hoover, afirma 
că Hitler era „convingător, foarte inteligent, avea o memorie 
remarcabilă şi riguroasă, dispunea de o gamă largă de informaţii 
şi o capacitate lucidă de expunere... De la haine şi până la 
frizură era, evident, un exhibiţionist. Părea să aibă un punct 
sensibil care, odată atins, îi provoca o mânie periculoasă.” 
Anthony Eden îşi aduce aminte în memoriile sale, Față în fată cu 
dictatorii (1962): „Am fost impresionat nefavorabil de 

personalitatea lui Hitler. Spre deosebire de Stalin, aşa cum l-am 
cunoscut eu, sau de Mussolini, mi-a apărut într-o lumină 
negativă, desigur nu dădea această impresie în mod evident, ci 
era mai degrabă ingenios din acest punct de vedere. Stalin şi 
Mussolini, fiecare în felul său, erau oameni care nu-şi schimbau 
personalitatea indiferent de companie. Hitler era într-adevăr 
omul care nu se făcea remarcat în mulţime.” În 1936, fostul 
prim-ministru britanic, David Lloyd George, l-a întâlnit pe Hitler 
la Obersalzburg şi l-a salutat ca pe un „om excepţional”. Lordul 
Halifax, cel pe care mulţi conservatori, la demisia lui 
Chamberlain, din mai 1940, şi-l doreau prim-ministru în locul lui 
Churchill, l-a confundat cu un lacheu în timpul vizitei sale, în 
1937, la Berchtesgaden. Chamberlain, căruia i se păruse cel mai 
comun om de rând, i-a scris surorii sale că pare să fie o 
persoană care îşi respectă cuvântul. Ducele de Windsor afirma: 
„Ochii îi erau pătrunzători şi magnetici. Mărturisesc deschis că l- 
am apreciat greşit. L-am crezut când a insinuat că nu urmărea 
un război cu Marea Britanie.” El i-a trimis o telegramă lui Hitler 
în august 1939, cerându-i să respecte pacea. Harold Macmillian 
scria: „Poporul britanic nu-l prea lua în serios pe Hitler, un 
personaj cu mustață à la Charlie Chaplin şi îmbrăcat în veşnicul 
său pardesiu. Normal, nimeni nu citise Mein Kampf. Nimeni nu 
ar fi putut să  întrevadă, în spatele unei  aparenţe 
nesemnificative, existenţa unui creier inventiv şi răuvoitor.” 

La 22:00, pe 27 februarie 1933, autorităţile au fost informate 
că Reichstagul era în flăcări. Poliţia germană a arestat un 
comunist olandez, Marinus van der Lubbe, care susţinea că ar fi 
stârnit incendiul de unul singur. Mai târziu, alte patru persoane, 
Ernst Torgler şi trei comunişti bulgari, Georgi M. Dimitrov, Blagoi 
Popov şi Vasili Tanev au fost arestaţi preventiv. Procesul lor a 
început la Leipzig la 08:45, pe 21 septembrie, şi s-a încheiat pe 
21 decembrie 1933. Van der Lubbe, în vârstă de 24 de ani, a 
fost adus în sală purtând lanţuri, iar ceilalţi patru fără cătuşe. 
Când a fost pronunţat verdictul, Van der Lubbe a fost găsit 

vinovat de înaltă trădare, incendiere în scopul revoltei şi 
instigare la incendiere. Ceilalţi patru au fost achitaţi. Marinus 
van der Lubbe a fost decapitat în închisoarea din Leipzig, pe 10 
ianuarie 1934, cu trei zile înainte de a împlini 25 de ani. (În 
1981, un tribunal al Berlinului de Vest a schimbat verdictul, 
postum, declarându-l nevinovat.) După şaptezeci de ani, istoricii 
n-au căzut nici până azi de acord în ceea ce priveşte cauza 
incendiului de la Reichstag. Unii, cum ar fi Alan Bullock şi Willian 
L. Shiror, cred că, în ciuda acestui verdict, naziştii ar fi dat foc 
parlamentului în încercarea de a-şi consolida puterea. Totuşi, 
Fritz Tobias a descris în detaliu evenimentul şi a ajuns la 
concluzia că van der Lubbe a fost singurul incendiator. lar Hitler, 
într-un interviu acordat în iunie 1931 lui Richard Breitling, 
editorul ziarului Leipziger Neueste Nachrichten, adăuga două 
argumente în favoarea incendierii clădirii. Primul era de ordin 
estetic, iar al doilea se referea la faptul că Reichstagul 
reprezenta burghezia degenerată şi mijlocul prin care clasa 
muncitoare era indusă în eroare. 

În martie 1935, Hitler a încălcat Tratatul de la Versailles, 
reintroducând serviciul militar obligatoriu în Germania şi 
construind o uriaşă maşină de război, care includea atât marina, 
cât şi aviația. În martie 1936 l-a încălcat pentru a doua oară, 
reocupând zona demilitarizată din Rhineland. Hitler a urmărit 
îndeaproape reacţia Marii Britanii şi a Franţei şi a fost 
impulsionat de faptul că acestea nu au întreprins nimic 
diplomatic. Pe 25 octombrie 1936 a pus bazele unei alianţe cu 
Mussolini. Pe 27 aprilie 1937, avioanele nemţeşti au bombardat 
Guernica, venind în ajutorul generalului Franco. Pe 5 noiembrie 
1937, Adolf Hitler a ţinut o întâlnire secretă, Conferinţa 
Hossbach, la Cancelaria Reichului, unde şi-a expus planurile de 
expansiune pentru dobândirea /ebenraum-ului („spaţiului vital”) 
în favoarea poporului german. Pe 12 martie 1938, trupele 
germane au pătruns în Austria, Anschluss-ul. Pe 26 septembrie 
1938, Hitler a anunţat că Regiunea Sudeţilor reprezenta cea mai 

nouă achiziţie a Germaniei. Trei zile mai târziu, Hitler, Mussolini, 
Chamberlain şi Eduard Daladier au semnat acordul de la 
Munchen, în care acceptau ocupaţia germană a Regiunii 
Sudeţilor. O lună mai târziu, pe 28 octombrie, primul evreu 
polonez a fost exilat din al Treilea Reich. Pe 9 noiembrie, în 
Noaptea de cristal, mulțimile au atacat 1 574 de sinagogi şi 8 
000 de magazine evreieşti. Treizeci de mii de evrei au fost 
arestaţi şi transportaţi în lagărele de concentrare. Pe 4 iulie 
1939, evreilor germani li s-a interzis să deţină slujbe la stat. 
Şaptesprezece zile mai târziu, Adolf Eichmann a fost numit 
directorul Biroului de Emigrare Evreiască din Praga. Pe 1 
septembrie 1939, Germania a invadat Polonia. 

Încă din ianuarie 1933, de când devenise cancelarul 
Germaniei, Hitler a fost ţinta nenumăratelor comploturi, dar 
numai două au fost aproape de reuşită - unul în noiembrie 1939 
şi al doilea pe 20 iulie 1944. 


ATENTATUL DE LA BURGERBRĂUKELLER 


Data şi locul atentatului 
8 noiembrie, Burgerbrâukeller, Munchen, Germania. 
Evenimentul 


De fiecare dată, pe 8 noiembrie, Hitler ţinea un discurs la 
Burgerbrăukeller, unde se desfăşurase puciul de la München. În 
1939, din pricina izbucnirii războiului, Hitler s-a hotărât să-l 
anuleze. La scurt timp după aceea, s-a răzgândit, dar a anunţat 
că avea să se întoarcă la Berlin în aceeaşi noapte. Hitler 
intenţiona să călătorească cu avionul, dar cum noaptea era 
ceţoasă, a fost nevoit să ia trenul. Prin urmare, trebuia să 
părăsească  Burgerbrăukeller devreme. Avea obiceiul să 
vorbească de la 20:30 la 22:00 şi, după aceea, să stea la un 
pahar cu colegii. În acea seară, a început discursul la 20:10, în 
faţa unei draperii acoperite de o svastică de mari dimensiuni. A 

ţinut o cuvântare sarcastică despre britanici, spre încântarea 
auditoriului. La 21:20, la 13 minute după plecarea lui, în spatele 
tribunei a explodat o bombă care a omorât opt germani şi a 
rănit 63, dintre care 16 s-au aflat în stare gravă. 

Hitler a crezut că în spatele atentatului s-a aflat Serviciul 
Secret Britanic, cu toate că mulţi erau de altă părere. Unii 
considerau că, la fel ca în cazul incendiului Reichstagului, fusese 
vorba despre o invenţie nazistă. Erau vizaţi Heinrich Himmler, 
şeful SS-ului, şi Reinhard Heydrich. Totuşi, investigaţiile au 
arătat că fusese vorba despre un atentat veritabil. Din pură 
întâmplare, Johann Georg Elser fusese arestat cu 35 de minute 
înainte ca bomba să explodeze. Poliţia vămii din Konstanz 
devenise bănuitoare atunci când acesta încercase să treacă 
frontiera în Elveţia şi îl oprise. S-au găsit asupra lui fotografii cu 
Burgerbrăukeller şi a fost transportat la Munchen, unde a fost 
interogat de către Gestapo. Elser a negat că ar fi avut vreun 
amestec în atentat, dar când a fost pus faţă în faţă cu dovezile, 
a mărturisit. Himmler nu a crezut că Elser acţionase de unul 
singur şi l-a torturat pentru a-l forţa să-şi dezvăluie complicii. 


Atentatorul 


Johann Georg Elser s-a născut la 4 ianuarie 1903 în 
Hermaringen, Wurttemberg, fiul nelegitim al lui Ludwig Elser şi 
al Mariei 
Miller. În 1910 a intrat la şcoală în Königsbronn. Şapte ani mai 
târziu, după ce a terminat cursurile, a ajuns ucenic strungar, dar 
din pricina sănătăţii şubrede, a trebuit să-şi caute o altă carieră. 
În 1922 s-a calificat ca dulgher. Începând cu 1925 a lucrat patru 
ani într-o fabrică de ceasuri, unde a învăţat ceea ce avea să 
pună în aplicare în cadrul atentatului. În 1928 s-a înscris în 
Asociaţia Luptătorilor Frontului Roşu, o organizaţie militantistă 
afiliată la Partidul Comunist. În 1929 se mută în Elveţia unde 
lucrează ca tâmplar. În 1930, prietena lui, Mathilde Niedermann 

dă naştere fiului său, Manfred, dar Elser o părăseşte la scurt 
timp după aceea. 

Doi ani mai târziu, se reîntoarce la Königsbronn, iar în 1936 
începe lucrul la o fabrică de asamblări din Heidenheim. 

După ce Hitler ajunge la putere, Elser refuză să ridice braţul 
drept pentru a saluta şi nu ascultă discursurile lui Hitler la radio. 
Se opunea înăbuşirii libertăţii religioase şi legislaţiei introduse 
de nazişti, mai ales controlului total asupra sistemului 
educaţional. Pe 8 noiembrie 1938, Elser a călătorit la Munchen 
pentru a-l asculta pe Hitler la Burgerbrâukeller. Ceea ce a auzit 
în acea seară i-a întărit convingerea că Hitler trebuia să moară 
şi că seara de la Burgerbrăukeller era cea mai potrivită alegere 
pentru comiterea atentatului. În octombrie 1939, Elser s-a 
reîntors la Munchen şi a început să supravegheze 
Burgerbrăukeller în fiecare seară. Acum ştia când se dădeau 
ultimele comenzi, locurile de întâlnire şi perioadele sărace în 
clientelă. l-a luat timp să facă o gaură în stâlpul din spatele 
tribunei. A plasat o bombă în spaţiul acela. 


Urmarea 


Georg Elser a fost trimis la Sachsenhausen şi apoi la Dachau, 
fiind considerat un deţinut cu statut special. Se pare că Hitler 
era convins că vor fi descoperite dovezi care să ateste că 
Serviciul Secret Britanic se aflase la originea atentatului şi, 
astfel, Elser ar fi putut să facă obiectul unui proces spectaculos. 
Când a devenit evident că naziştii pierdeau războiul, Hitler şi-a 
pierdut interesul pentru proces. În aprilie 1945, Hitler a ordonat 
execuţia „deţinutului cu statut special Eller”, numele sub care 
era cunoscut Elser la Dachau. Şeful Gestapo, SS-Gruppenfuhrer 
Heinrich Muller a transmis ordinul comandantului de la Dachau, 
Obersturmbannfuhrer Eduard Weiter. Pe 9 aprilie, Elser a fost 
executat prin împuşcare la Dachau. În memoria lui Elser a fost 
ridicată o placă comemorativă la Königsbronn, pe care sunt 
înscrise cuvintele: „ «Am vrut prin această faptă să previn o 

vărsare de sânge mult mai mare.» În amintirea lui Georg Elser, 
care şi-a petrecut tinereţea la Königsbronn. Pe 8 noiembrie 
1939, el a dorit să împiedice un genocid prin atentatul împotriva 
lui Hitler. Pe 9 aprilie 1945, Johann Georg Elser a fost ucis în 
lagărul de concentrare de la Dachau.” 

În München, o sală de concerte îi poartă numele - Georg Elser 
Halle. 


COMPLOTUL DIN 20 IULIE - OPERAŢIUNEA 
VALKIRIA 


Data şi locul atentatului 


20 iulie 1944, Wolfsschanze (Bârlogul Lupului), lângă 
Rastenburg, Prusia de Est (în prezent Ketrzyn, Polonia). 


Evenimentul 


Pe 19 octombrie 1938, generalul-colonel Ludwig Beck a 
demisionat din funcţia de şef al Cartierului General, în semn de 
protest faţă de planurile lui Hitler de a ocupa Cehoslovacia. 
Beck a încercat un timp să formeze un grup de înalţi ofiţeri 
pentru a-i sprijini planul de a-l răsturna pe Hitler de la putere. Și- 
a creat o organizaţie restrânsă pentru a-şi duce planul la 
îndeplinire. Timp de şase ani, din ce în ce mai mulţi ofiţeri au 
aderat pe ascuns. Printre complotişti se numărau generalul- 
maior Henning von Tresckow, şeful de stat-major al Grupului de 
Armată Centru de pe frontul rusesc; generalul-colonel Erich 
Hoepner, un şef de armată care fusese concediat de Hitler în 
decembrie 1941; generalul-colonel Friedrich Olbricht, şeful 
secţiei de aprovizionare a Armatei de Rezervă; generalul-colonel 
Karl Heinrich von Stuelpnagel, un guvernator militar din Franţa; 
generalul-maior Hans Oster, şeful de stat-major al Abwehr şi 
feldmareşalul Witzleber, care se pensionase în 1942. 

Pe 6 iunie 1944, Aliaţii au invadat Franţa, operaţiune 
cunoscută drept Ziua Z. Mulţi germani începuseră să 


94 


comploteze împotriva lui Hitler, în credinţa că războiul era 
pierdut. Cel care coordona aceste acţiuni complotiste era Claus 
Philipp Maria Schenk Graf von Stauffenberg. El hotărâse să 
înceapă totul din birourile de pe Bendlerstrasse din Berlin. 
Intenţiona să cheme unităţi armate din toată Europa şi din Reich 
pentru a le convinge să aresteze liderii nazişti ai organizaţiilor 
politice, cum ar fi Sicherheitsdienst şi Gestapo. El era singurul 
ofiţer (colonel) care îi cunoştea personal pe cei mai mulţi lideri 
militari şi singurul care avea acces direct la Hitler, prin urmare, 
a fost de acord să organizeze atentatul. S-a hotărât să-l lanseze 
în timpul întâlnirii lui Hitler cu ofiţerii superiori, ţinute într-o 
cabană din Rastenburg, Prusia de Est, numită Bârlogul Lupului. 

Stauffenberg şi-a pus în servietă două încărcături explozive. 
Ambele erau echipate cu un cronometru silențios, chimic, care 
putea fi potrivit să explodeze la 10 sau 15 minute după activare. 
Pe 20 iulie, când a ajuns la întâlnire, la ora 10:15, Stauffenberg 
a aflat cu stupoare că, din subteranul Fuhrerbunker, Cartierul 
General se mutase la Lagebaracke, o cabană din lemn care era 
folosită de obicei de către Albert Speer, ministrul pentru 
Armament şi Producţie de Război. Stauffenberg i-a spus 
ordonanţei lui Hitler că trebuie să meargă la baie şi şi-a luat 
servieta cu el. A închis uşa după el şi a început să regleze 
încărcăturile explozive. Îi era foarte greu din pricina rănilor 
suferite cu un an mai înainte, pe 7 aprilie 1943, când, lângă 
trecătoarea Kasserine, în Tunisia, britanicii îi bombardaseră 
maşina; a petrecut trei luni într-un spital din Munchen, şi-a 
pierdut un ochi, mâna dreaptă şi al patrulea şi cincilea deget de 
la mâna stângă. 

Înaltul comandament al Puterilor Axei (de la stânga la dreapta): arogantul 


Hermann Goering, Benito Mussolini, Rudolf Hess (în spate), Adolf Hitler şi Henrich 
Himmler (în spate, în uniforma neagră). 

Stauffenberg reuşise să regleze numai prima bombă când a 
fost chemat din nou la întrunire. Pe cealaltă i-a înmânat-o 
aghiotantului său. A plasat servieta sub masa unde avea loc 
conferinţa, nu departe de Hitler. Întâlnirea a avut loc cu 30 de 
minute mai devreme decât fusese planificată, la 12:30, din 
cauză că Mussolini trebuia să sosească la ora 15:00. După 
câteva minute, Stauffenberg s-a scuzat, spunând că trebuie să 
dea un telefon urgent la Berlin. A aşteptat într-un adăpost 
alăturat producerea exploziei. Bomba a explodat exact la 12:42, 
iar cabana a fost practic distrusă. Toţi cei 24 de participanţi au 
fost răniţi - unul a murit în acea după-amiază şi alţi trei câteva 
zile mai târziu. Hitler a scăpat cu bine datorită lemnului solid de 
stejar al mesei de conferinţe, care a deviat explozia. A suferit o 
comoţie uşoară, zgârieturi pe frunte, vânătăi pe spate, câteva 
arsuri la pulpa piciorului şi la mâna stângă şi răni la urechi; dar 


cea mai rănită era demnitatea lui - explozia îi sfâşiase 
pantalonii. 
Atentatorul 

Claus Philipp Maria Schenk Graf von Stauffenberg s-a născut 
pe 15 noiembrie 1907, fiind cel mai tânăr dintre cei trei fii 
(ceilalţi fiind gemenii Berthold şi Alexander) ai lui Alfred Schenk 
Graf von Stauffenberg şi ai contesei Caroline Schenk von Üxküll- 
Gyllenband. Catolic practicant, s-a înrolat în armată în 1926. 
Deşi era un militar loial, a fost dezgustat de Noaptea de cristal, 
iar în 1939, când unchiul său, Nikolaus Graf von Üxküll, i-a cerut 
să se alăture mişcării împotriva lui Hitler, a acceptat. Contele 
Peter Yorck von Wartenburg şi Ulrich Wilhelm Graf Schwerin von 
Schwanenfeld au încercat să-l determine să devină adjutantul 
lui Walther von Brauchitsch, Comandantul Suprem al Armatei, 
pentru a participa la o lovitură împotriva lui Hitler. A refuzat, 
întrucât armata jurase credinţă nu preşedinţiei Reichului 
german, ci lui Hitler personal. Pentru bravura din luptele pentru 
cucerirea Franţei, Stauffenberg a primit Crucea de fier, clasa 
întâi. Pe 22 iunie 1941, Germania a pus în mişcare operaţiunea 
Barbarossa (invadarea URSS). Pentru a-şi atinge obiectivul, 
germanii au ucis sau au trimis în lagăre evrei, polonezi şi ruşi. 
Această cruzime fără seamăn l-a convins într-un final pe 
Stauffenberg să-şi schimbe destinul, alăturându-se grupului de 
rezistenţă din cadrul Wehrmacht, în 1942. Nu s-au bucurat de 
succes, întrucât Hitler era pe atunci în culmea gloriei. Totuşi, au 
alcătuit un plan în vederea unei perioade posthitleriste a 
Germaniei. În 1943, Stauffenberg a fost înaintat la gradul de 
Obersleutnant i.G. (im Generalstab) (locotenent-colonel în 
statul-major general) şi trimis în Africa pentru a se alătura 
Diviziei 10 Panzer ca „ofiţer superior în statul-major”. După ce a 
fost rănit, a fost trimis acasă pentru recuperare, iar în 
septembrie 1943 a fost numit ofiţer de stat-major la Ersatzheer 
(armata din ţară), care îşi avea sediul într-un birou din Berlin, pe 
Bendlerstrasse. Organizarea atentatului pentru asasinarea lui 
Hitler a continuat. 


Urmarea 

Convins că Hitler este mort, Stauffenberg şi aghiotantul 
acestuia, locotenentul Werner von Haeften, au părăsit locaţia, 
discutând pe drum despre paza întărită a acesteia - zona era 
înţesată de soldaţi, garduri electrificate şi sârmă ghimpată. 
Şoferul i-a dus la un teren de aterizare. Înainte de a urca în 
avionul Heinkel He 111, care trebuia să-i ducă la Berlin, au 
scăpat de a doua bombă, aruncând-o într-o pădure din 
apropiere. În timp ce avionul se afla în plin zbor, la ora 13:00, 
Hitler a dat ordin ca Stauffenberg şi Haeften să fie împuşcaţi 
imediat după aterizare. Friedrich Georgi, din statul-major al 
aviaţiei, a primit instrucţiunile, dar nu le-a respectat, întrucât 
facea parte la rândul lui din conspirație. Stauffenberg a ajuns la 
Berlin la 16:30 şi, crezând în continuare că Hitler murise, a 
început a doua fază a planului: organizarea unei lovituri 
împotriva liderilor nazişti. 

Ministrul Propagandei, Joseph Goebbels, s-a înfiinţat la postul 
de radio naţional pentru a anunţa că Hitler supravieţuise 
atentatului. Hitler însuşi, mai târziu, a făcut o declaraţie 
radiofonică. La birourile din Bendlerstrasse, conspiratorii au 
înţeles că atentatul eşuase şi au încercat să fugă. Într-un schimb 
de focuri, Stauffenberg a fost rănit la umăr. Generalul Friedrich 
Fromm, el însuşi unul dintre conspiratori, a încercat să-şi salveze 
viaţa arestând alţi participanţi la complot. A improvizat o curte 
marţială şi i-a condamnat la moarte pe cei arestaţi. 
Stauffenberg, împreună cu ceilalţi ofiţeri, generalul Olbricht, 
locotenentul Haeften şi Oberst Albrecht Mertz von Quirnheim, a 
fost împuşcat mai târziu de un pluton de execuţie în curtea din 
Bendlerblock, statul-major al armatei. Stauffenberg şi tovarăşii 
săi au fost înmormântați în cimitirul bisericii Matthäus din 
Schoneberg. A doua zi, SS-ul i-a exhumat trupul, i-a smuls 


medaliile şi l-a incinerat. 

Reichmareşalul Hermann Goering (stânga) şi fostul sau aghiotant, Rudolf Hess 
(centru), la procesul de la Nurnberg. Goering a scăpat de ştreang luând otravă în 
celula închisorii. Hess a fost condamnat la închisoare pe viaţă la Spandau, în Berlin. A 
murit în 1987. 

Fratele cel mai mare al lui Stauffenberg, Berthold Schenk Graf 
von Stauffenberg, fusese, de asemenea, implicat în complot. Pe 
10 august, el şi încă opt complotişti au fost judecaţi de către 
Roland Freisler (un judecător nazist notoriu) în Volksgericht, 
Tribunalul Poporului. Au fost cu toţii executaţi prin sugrumare în 
acea noapte, la închisoarea Plotzensee din Berlin (după cum se 
spune, cu o coardă de pian). Mai bine de o mie de complotişti au 
fost condamnaţi în procese publice şi executaţi. SS-ul i-a arestat 
pe membrii familiei Stauffenberg, inclusiv pe soţia şi copiii 
contelui. În urma atentatului din 20 iulie şi-au pierdut viaţa între 
100 şi 200 de persoane. Printre complotişti, cei care au sprijinit 
planul atentatului, fără însă să joace un rol activ, se numără şi 
feldmareşalul Erwin Rommel,  generalul-locotenent Adolf 
Heusinger şi feldmareşalul Günther Hans von Kluge. 

Generalul-colonel Luwig Beck, care a fost operat de cancer în 
1943, a încercat să se sinucidă de două ori după eşecul 
atentatului. L-a rugat pe un sergent să-i administreze lovitura de 
graţie în Bendlerstrasse, pe 20 iulie 1944. 

Generalul Erich Hoepner trebuia să treacă la comandă, dacă 
atentatul ar fi reuşit. După eşecul acestuia, a fost arestat, 
judecat de către Tribunalul Poporului şi găsit vinovat. | s-a oferit 

un pistol pentru a se sinucide, dar a refuzat. A fost spânzurat la 
Berlin, pe 8 august 1944. 

Friederich Olbricht a fost arestat de către superiorul său, 
generalul Friederich Fromm, imediat ce s-a anunţat că 
încercarea de asasinare dăduse greş. A fost împuşcat de către 
un pluton de execuţie în aceeaşi zi. Hans Oster a fost arestat 
după atentat. A fost executat în lagărul de concentrare de la 
Flossenburg pe 9 aprilie 1945, împreună cu amiralul Wilhelm 
Canaris şi pastorul Dietrich Bonhoeffer. 

Pe 20 iulie 1944, generalul-colonel Karl von Stuelpnagel a 
arestat 1 200 de lideri Gestapo şi SS la Paris, dar, când a aflat 
că atentatul nu reuşise a distrus cu mult calm hârtiile. | s-a 
ordonat să se prezinte la Berlin a doua zi. S-a plimbat tacticos 
până să fie pus sub pază. Lângă Sedan, s-a oprit şi a cerut săi 
se permită câţiva paşi pe jos. La ceva distanţă de convoi, s-a 
împuşcat în cap. Deşi trăsese în ochi, a supravieţuit încercării de 
sinucidere. A fost spânzurat la Berlin, pe 30 august 1944. 

După război, guvernul german a transformat Bendlerblockul 
într-un memorial al evenimentelor din 20 iulie. Aici se află o 
expoziţie care cuprinde mai bine de 5 000 de fotografii şi 
documente. În curtea unde au avut loc execuțiile a fost ridicată 
o placă comemorativă. 

Debarcarea din Ziua Z a prevestit începutul sfârşitului celui 
de-al Treilea Reich care, departe de a rezista cei o mie de ani, s- 
a rezumat la 12. Din cauză că aliaţii se aflau la periferia 
Berlinului, Hitler a fost silit să se refugieze în buncărul personal. 
„După şase ani de război care, în ciuda tuturor interpretărilor, va 
intra într-o zi în istorie ca manifestarea cea mai glorioasă şi mai 
eroică a voinţei unui popor de a trăi, nu pot abandona capitala 
statului”, a spus el. 

La ora 16:10, sâmbătă, 28 aprilie 1945, în satul Giulino di 
Mezzegra, Como, fostul său aliat, Benito Mussolini şi amanta sa, 
Clara Petacci, au fost împuşcaţi de către un pluton de partizani 
comunişti şi apoi spânzurați cu capul în jos de stâlpii de iluminat 

din faţa unei benzinării din Milano. Pe 29 aprilie, undeva între 
orele 01:00 şi 03:00, Hitler s-a căsătorit cu amanta sa, Eva 
Braun. Martori au fost Joseph Goebbels şi Martin Bormann. După 
aceea, Hitler şi-a dictat testamentul secretarei Trudi Junge. L-a 
numit executor testamentar pe Bormann. În testamentul său 
politic, menţiona: „Nu este adevărat că eu sau altcineva din 
Germania a dorit război în 1939. A fost dorit şi provocat de către 
acei politicieni internaţionali care fie că proveneau din sămânță 
evreiască, fie lucrau în interesul evreilor." De asemenea, i-a 
exclus pe Goering şi Himmler din Partidul Nazist şi i-a deposedat 
de toate titlurile lor oficiale. Hitler a ordonat să fie otrăvită 
căţeluşa sa alsaciană, Blondi. Hitler şi Eva s-au încuiat mai jos 
de Cancelarie, la 15:30, pe 30 aprilie şi, după un prânz compus 
din spaghetti cu sos vegetarian, s-au sinucis. El s-a împuşcat, iar 
ea a luat cianură. SS-ul a folosit, conform ordinului lui Hitler, 
două sute de litri de petrol pentru a le incinera corpurile, dar 
totul a fost făcut în pripă şi acestea nu au ars complet. Joseph şi 
Magda Goebbels s-au sinucis, la rândul lor, după ce, mai întăi, 
şi-au otrăvit cei şase copii. 

La procesul de la Nurnberg s-a estimat că germanii 
omorâseră 5.750.000 de evrei şi că războiul costase vieţile a 
54.800.000 de persoane. 

MICHAEL COLLINS 


(1890-1922) 

Victima 

Michael Collins (Micheâl Seân O Coileâin) s-a născut pe 16 
octombrie 1980 (pe piatra funerară este inscripționată data de 
12 octombrie), în Woodfield, lângă Clonakilty, în ţinutul Cork din 
Irlanda. A fost al treilea fiu şi cel mai tânăr dintre cei opt copii ai 
lui Michael John Collins (1815-1897) şi Mary Anne O'Brien (1855- 
1907). Familia Collins era mai înstărită decât celelalte familii 
irlandeze de muncitori din acea vreme, iar Collins era un băiat 
precoce, atât intelectual, cât şi pe terenurile de sport. Cu toate 
acestea, copilăria lui nu a fost întotdeauna uşoară; tatăl lui, care 
avea 75 de ani când s-a născut Michael, a murit pe când acesta 
avea doar 6 ani. 

Când a terminat şcoala, mama lui a încercat să-i găsească o 
slujbă în serviciile poştale. Profesorul cu care a studiat Michael 
pentru a trece de examinările pentru slujba din serviciile 
respective era un naţionalist declarat. Acesta a avut o enormă 
influenţă asupra lui Collins. În iulie 1906 a lucrat temporar în 
calitate de funcţionar în West Kensington, la Londra, la Casa de 
Economii şi Consemnaţiuni care aparţinea de aceleaşi servicii. 
Collins a petrecut următorii nouă ani şi jumătate locuind cu sora 
lui, Joanna („Hannie”) şi cu fiul acesteia nelegitim, Daniel, la 
numărul 5, pe strada Netherwood, West Kensington, Londra. A 
încercat să intre în administraţia civilă, dar a picat examenul de 
mai multe ori. În 1910 a reuşit să obţină o slujbă la o firmă de 
contabilitate, ajungând mai tărziu la o agenţie de bursă, Horne 
and Company, cu sediul la nr. 23, Moorgate. Pe 1 septembrie 
1914, s-a mutat din nou, lucrând ca funcţionar la Ministerul 
Comerţului. În mai 1915 era funcţionar la departamentul de 

reclamaţii al Guarantee Trust Company, filiala londoneză New 
York de pe strada Lombard. 

Ca majoritatea emigranților, Collins îşi petrecea mare parte 
din timp cu conaţionalii săi. A intrat în Liga Celtică şi a studiat 
irlandeza. A jucat hochei pe iarbă 
şi fotbal în cadrul clubului Asociaţiei Celtice de Atletism. 
Radicalismul lui s-a dezvoltat printre irlandezii londonezi. În 
1908 a intrat în Sinn Féin, iar în noiembrie 1909, în Frăția 
Republicană Irlandeză. Această organizaţie fusese creată în 
1860 şi „a jurat să elibereze Irlanda printr-o revoluţie violentă şi 
să instituie o republică independentă”. A depus jurământul la 
Barnsbury Hali, strada Barnsbury, 
Islington, Londra N1, în faţa lui Sam 
Maguire, un coleg de serviciu și 
membru al Frăției Republicane 
Irlandeze din Londra, până în 1921. Nu 
se ştie de ce a părăsit Londra. Frăția 
Republicană Irlandeză era organizația 
din care făcuse parte tatăl său şi pe 
care Collins avea să o conducă. 


Dublin după furtuna: oficialii inspectează ruinele 
ramase după explozia bombelor ca urmare a 
Rebeliunii de Paşte. 


Pe 25 aprilie 1914, Collins devine 
voluntar irlandez şi 
este numit trezorier al Frăției Republicane 
Irlandeze pentru sudul Angliei; este informat 
despre planurile privind o rebeliune plănuită 
pentru 1916. Pe 15 ianuarie 1916, se retrage 
la Dublin pentru a evita să fie încorporat în 
Í armata britanică. Îşi găseşte de lucru la o 
firmă de contabilitate şi se mută la o 
pensiune, la nr. 44, pe strada Mountjoy, unde 


103 


începe pregătirile pentru rebeliune. Când întârziata Rebeliune 
de Paşte a început în cele din urmă pe 24 aprilie, la amiază, 
Collins a fost ajutorul lui Joseph Plunket, şeful tuberculos al 
acesteia. Sub conducerea lui Padraic Pearse şi James Connolly, 1 
600 de voluntari s-au revoltat în Dublin şi au luat în stăpânire 
punctele-cheie ale oraşului. Nu s-au bucurat de sprijinul 
necesar. 


Michael Collins în uniforma IRA. Complota pentru a ucide popular agenţi britanici. 


Rebeliunea a durat cinci zile şi a dus la distrugerea unei mari 
părţi din oraş, înainte ca militarii britanici să-i pună capăt. 
Cincisprezece dintre liderii rebeliunii au fost arestaţi, judecaţi 
sumar şi condamnaţi la moarte. Toţi cei 15 au fost împuşcaţi de 
către un pluton de execuţie. 

După această nereuşită, Collins a fost arestat şi trimis la 

Frongoch, un lagăr de concentrare, la 15 kilometri de Bala, în 
Merionethshire, în nordul Ţării Galilor. A devenit liderul de facto 
al contingentului. 
Prizonierii de la Frongoch au fost eliberaţi pe 23 decembrie 
1916. Încurajaţi de eliberarea lor, Collins şi camarazii săi s-au 
implicat în politica locală, câştigând mai multe alegeri. Pe 19 
februarie 1917, Collins a ajuns secretar al Asociaţiei Naţionale 
Irlandeze de întrajutorare, un paravan pentru Frăția Republicană 
Irlandeză, prin intermediul căreia Collins colecta contribuţii din 
America. 

Pe 25 septembrie 1917, Thomas Patrick Ashe, preşedintele 
Frăției Republicane Irlandeze, a murit în timpul unei greve a 
foamei la spitalul Mater din Dublin. Funeraliile lui au avut 
aspectul unei manifestări paramilitare în care rolul lui Collins a 
fost proeminent. După ce a fost trasă o salvă lângă mormânt, 
Collins, întotdeauna prezent, a remarcat: „Nu mai rămâne nimic 
de spus“. 

Sinn Féin a fost oficial relansată la convenţia naţională din 
octombrie 1917. În acea perioadă, Collins se remarcase printre 

liderii executivi ale Frăției Republicane Irlandeze, voluntarii 
irlandezi şi Sinn Féin. La alegerile generale din 14 decembrie 
1918, Sinn Féin a câştigat 73 din cele 105 locuri ale irlandezilor. 
Collins a fost ales membru al Parlamentului pentru South Cork 
dar, asemeni compatrioţilor săi, Adams, McGuiness şi alţii, a 
refuzat acest loc la Westminster şi a făcut parte dintr-un 
parlament independent din Dublin, Dâil Eireann (Adunarea 
Irlandeză), format pe 21 ianuarie 1919. Eamon de Valera, 
ministrul cu puteri depline al Dâil Eireann, l-a numit ministru al 
Afacerilor Interne, funcţie deţinută până în aprilie, când a fost 
numit ministru de Finanţe. Collins nu a fost numai un politician 
emfatic - în 1919 şi-a asumat oficial titlul de director al 
Serviciului de Informaţii Secrete, ca şi pe cel de preşedinte al 
Frăției Republicane Irlandeze. Începând din iulie, şi-a petrecut 
timpul punând la cale uciderea agenţilor britanici şi ocupându- 
se de contrabanda cu arme. 

În septembrie 1919, toate organizaţiile politice au fost 
interzise. Sinn Fein a trecut în clandestinitate. Pe 19 ale lunii, 
Collins a organizat o echipă de asasini numită „Cei Doisprezece 
Apostoli”. Pe 19 decembrie 1919, feldmareşalul lord French, 
Lordul Locotenent al Irlandei, a scăpat de un atentat. Numai 
fatalitatea a făcut ca asasinii să fie împuşcaţi în schimbul de 
focuri. În dimineaţa zilei de 24 noiembrie 1920 - Duminica 
Sângeroasă - 14 ofiţeri britanici au fost asasinați în paturile lor, 
o operaţiune concertată în principal în sudul oraşului Dublin. 
Collins a încercat să justifice crimele: 


Singura mea intenţie a fost anihilarea indezirabililor care 
au continuat să provoace necazuri vieții cetățenilor de rând 
cumsecade. Am dovezi destule ca să fiu sigur de 
atrocitățile pe care le-a comis această bandă de spioni şi 
informatori. 

Dacă aş avea un al doilea motiv, nu ar fi decât acela al 
unui sentiment pe care l-aş avea față de o reptilă. Prin 

anihilarea lor, până şi aerul a devenit mai respirabil... Din 
punctul meu de vedere, am conştiinţa curată. Nu este o 
crimă să identifici în timp de război un spion sau un 
informator. Au distrus fără să apeleze la instanță. Le-am 
plătit polita cu propria lor monedă. 

Cei care au comis crima au fost în poziția legitimă de 
autopărare la care au fost obligați de poporul irlandez față 
de agresiunea englezilor. 

După doi ani de abţineri, am început să ne apărăm pe 
noi înşine şi viața acestei națiuni. Nu noi am început 
războiul, nici nu am ales câmpul de bătaie. Când Guvernul 
Britanic, În măsura în care i-a stat în putere, a lipsit poporul 
irlandez de arme şi a întrebuințat orice mijloace pentru a-l 
împiedica să deţină arme şi, decretând drept o infracțiune 
penală (într-o zonă majoritară a capitalei) dreptul de a 
purta armă şi, în acelaşi timp, a început o campanie brutală 
şi criminală împotriva lui şi împotriva guvernului naţional, 
nu a mai avut nici o scuză în ceea ce priveşte violenţa lui şi 
nici un motiv pentru a se plânge de poporul irlandez care a 
luat măsuri pentru a se proteja. 


Mai târziu în aceeaşi zi, la 15:25, Forţa Regală a Poliţiei 
Irlandeze de Rezervă s-a răzbunat, deschizând focul asupra a 8 
000 de oameni la un meci de fotbal galic între Dublin și 
Tipperary, ţinut la Croke Park, în nordul Dublin-ului. Şapte 
persoane au murit pe loc, inclusiv unul dintre jucători, Michael 
Hogan, şi alţi cinci au fost răniţi mortal. În acea noapte, doi 
ofiţeri de rang înalt IRA, Dick McKee, comandant de brigadă, şi 
adjunctul său, Peadar Clancy, cei care sprijiniseră uciderea 
agenţilor britanici, au fost arestaţi. De asemenea, a fost dus în 
arestul poliţiei şi prietenul lor civil Conor Clune, un funcţionar 
din vestul Irlandei, care a fost confundat cu alt voluntar IRA. Au 
fost transportaţi la castelul din Dublin, torturați cu baioneta şi 
împuşcaţi, în timp ce, după cum se afirmă, încercau să evadeze. 

În 1920, Collins a fugit, dar ştirea că s-ar fi pus o răsplată de 
10.000 de lire pe capul său nu era adevărată. A fost cu 
siguranţă sugerată, dar nu a avut vreun efect asupra cuiva. 
Aceasta nu l-a oprit, iar el a participat la numeroase întruniri cu 
agenţi, curieri, luptători din rezistenţă, prieteni nedeghizaţi, 
gărzi de pază. Eamon de Valera s-a reîntors la Dublin în 
decembrie 1920, ca lider necontestat, dar nu numai el, ci şi alţii, 
cum ar fi Charles Burgess, ministrul Apărării, şi Austin Stack, 
ministrul Afacerilor Interne. Cu toate că apreciau eforturile lui 
Collins, deveniseră bănuitori în ceea ce-l privea. 

Pe 11 decembrie 1920, Sinn Féin a organizat o ambuscadă 
împotriva trupelor auxiliare ale Poliţiei Cadeţilor, cunoscută ca 
Auxiliarii, omorând o persoană şi rănind alte unsprezece. În 
noaptea aceea, Auxiliarii şi Forţa de Poliţie de Rezervă şi-au 
făcut apariţia în Cork şi au ars mai multe clădiri, inclusiv 
biblioteca Carnegie, primăria şi aproape 50 de case. De 
asemenea, au împuşcat şi doi membri IRA. A fost declarată 
legea marţială pe o mare parte a teritoriului. În perioada lunilor 
ianuarie-aprilie, rebelii au împuşcat 73 de pretinşi spioni şi 
informatori. Forţa de poliţie de rezervă şi Auxiliarii duceau un 
război de represalii. În ziarele britanice au început să apară 
articole care condamnau atitudinea guvernului. În întreaga 
lume, protestele se îndreptau împotriva guvernului britanic. În 
aprilie 1921, Lloyd George, prim-ministrul britanic, l-a trimis pe 
lordul Derby să negocieze o încetare a focului cu rebelii. Pe 25 
mai 1921, IRA a dat foc clădirii care adăpostea Vama din Dublin. 
Şaptezeci şi doi de poliţişti şi soldaţi au fost ucişi în luna aceea 
de către terorişti. Pe 22 iulie, de Valera a fost arestat, dar 
eliberat, spre surpriza sa, două zile mai târziu. Pe 11 iulie 1921 
a fost semnată o încetare a focului. 

Trei luni mai târziu, şi oarecum surprinzător, Collins a fost 
trimis la Londra pentru a negocia un tratat de pace. Conferinţa a 
început pe 1 octombrie. În capitală, acesta a fost rezervat faţă 
de colegii lui, chiar s-a cazat în altă parte. Când a semnat 

tratatul, pe 6 decembrie 1921, la ora 02:15, sub ameninţarea 
unei acţiuni militare imediate din partea lui Lloyd George, şi-a 
semnat în acelaşi timp şi condamnarea la moarte, întrucât unii 
republicani au considerat gestul drept o trădare. A scris unui 
prieten: „Când ai transpirat, ai muncit din toate puterile, ai avut 
avut vise nebuneşti, coşmaruri disperate, te trezeşti pe străzile 
reci şi umede ale Londrei, în aerul nopţii. Gândeşte-te - ce am 
realizat pentru Irlanda? Ceva ce şi-a dorit în aceşti şapte sute de 
ani care au trecut. Va fi cineva satisfăcut de această negociere? 
Va fi oare? Îți spun că în zorii acestei zile mi-am semnat 
condamnarea la moarte. M-am gândit atunci cât de nepotrivit, 
cât de ridicol - un glonţ ar fi rezolvat la fel de bine treaba acum 
cinci ani.“ O versiune mai scurtă este aceea în care lordul 
Birkenhead îi spusese lui Collins: „Tocmai mi-am semnat 
condamnarea la moarte din punct de vedere politic”, la care 
Collins ar fi replicat „Eu chiar mi-am semnat condamnarea la 
moarte.” 

Pe 19 decembrie 1921, Dáil Éireann a mers să ratifice 
tratatul. Arthur Griffith a fost acuzat de conspirație cu Lloyd 
George împotriva irlandezilor; Collins era numit trădător şi 
renegat, iar de Valera a susţinut într-o pledoarie înverşunată 
respingerea tratatului de către Dâil. Pe 7 ianuarie 1922, Dâil nu 
a tinut seamă de pledoaria lui de Valera şi a ratificat tratatul cu 
un vot de 64-57. A doua zi, Eamon de Valera şi-a dat demisia 
din funcţia de preşedinte, întrucât nu votase ratificarea 
tratatului. Collins a fost numit preşedinte şi ministru de Finanţe 
în guvernul provizoriu. În următoarele şapte luni, Collins a făcut 
eforturi pentru a consolida noul guvern şi, în acelaşi timp, a 
trecut cu vederea anumite puncte ale tratatului, care nu-i 
conveneau, cu ajutorul contactelor sale din cadrul IRA. Collins 
era hotărât să redacteze un tratat care să facă posibilă o 
constituţie cvasirepublicană pentru noul stat independent, dar 
în iunie 1922, guvernul britanic i-a refuzat iniţiativa. | se 
opuneau cei mai mulţi dintre membrii apropiaţi ai cabinetului şi 

conducerea IRA. Pe 28 iunie 1922, Collins a aprobat un atac 
asupra conducerii IRA şi, după o luptă relativ scurtă, în iulie a 
preluat puterea în calitate de comandant-şef al Armatei Statului 
Independent Irlandez. Această acţiune a reprezentat începutul 
Războiului Civil. 


Data şi locul asasinării 


22 august 1922, Beai na mBlâth, lângă Bandon, ţinutul Cork, 
Irlanda. 


Evenimentul 


Ca multe alte asasinate politice, moartea lui Michael Collins 
rămâne învăluită în mister. Pe 18 august, Collins îşi anunţa 
intenţia de a continua inspecția în sudul ţării, în ciuda 
avertismentelor ofiţerilor din serviciile secrete privitoare la 
potenţialele primejdii ale unei asemenea călătorii. Trebuie 
adăugat că starea sănătăţii sale era precară. Collins a trecut 
prin Curragh, apoi prin Limerick şi Mallow. A ajuns în oraşul Cork 
duminică, 20 august, şi s-a întâlnit cu prietenul său apropiat, 
generalul Emmet Dalton, comandantul trupelor Statului 
Independent din regiunea Cork, la statul-major de la hotelul 
Imperial. Aici a fost plănuită o inspecţie pe întreg teritoriul de 
comandă din vestul Cork-ului. 

Michael Collins avea obiceiul ciudat de a-şi provoca prietenii 
la „o bucăţică de ureche”, ceea ce însemna un concurs de lupte 
corp la corp, care se sfârşea de cele mai multe ori cu victoria lui 
Collins, care îşi înfigea dinţii în urechea prietenului său până ce 
acestuia îi dădea sângele. Înainte de a porni pe „ultimul său 
drum“, Collins şi unul dintre prietenii săi din Frongoch s-au 
luptat pentru „o bucăţică de ureche”. (Probabil că acest joc 
neobişnuit a contribuit la răspândirea zvonului conform căruia 
Collins ar fi avut înclinații homosexuale.) 

Însoţit de Dalton, de comandantul O'Connel şi de alţi membri 
ai statului-major, Collins a pornit la drum la 06:15, pe 22 august. 

S-a îndreptat spre Macroom via Coachford, iar apoi spre Bandon. 
Călătoria era o adevărată cursă cu obstacole sub formă de 
poduri distruse şi drumuri desfundate. Pierzând, pentru 
moment, contactul cu iscoada şi ajungând la o întretăiere de 
drumuri de lângă Bandon, l-au întrebat pe un bărbat care ieşise 
din Long's Pub în care direcţie să înainteze. Denny „The Dane” 
Long le-a arătat cu multă solicitudine drumul către Bandon. 
Acesta era membru IRA. Mulţi alţi republicani de marcă se 
găseau în cârciumă. Locul ales pentru ambuscadă se afla la sud 
de intersecţia de la Béai na mBláth, unde un drum strâmt de 
ţară se desprindea de drumul principal de-a lungul căruia 
trebuia să treacă convoiul. Trei mine au fost amplasate de-a 
lungul drumului şi 37 de oameni înarmaţi luaseră poziţii în 


ambuscadă. 
Soldat de gardă la corpul neînsufleţit al lui Michael Collins. 


Aşteptau întoarcerea lui Collins. Dar cum se însera treptat, la 
19:30, asasinii au început să se întrebe dacă Collins avea să se 
mai întoarcă în acea seară. Comandantul Liam Deasy, crezând 
că grupul se oprise pentru a înnopta, a ordonat dezafectarea şi 
dezasamblarea minelor. La scurt timp după aceea, convoiul lui 
Collins a apărut pe drum şi a căzut în capcană. Lupta nu a durat 
mai mult de 20 până la 40 de minute şi, aproape de sfârşit, 

Collins a fost singurul care şi-a pierdut viaţa. Nu se ştie exact 
dacă a fost lovit direct sau dacă a fost ucis de un glonţ. Probabil 
că, în grabă, a ordonat convoiului să se oprească şi să răspundă 
cu focuri de armă, în loc să aleagă opţiunea cea mai favorabilă, 
adică să se îndepărteze în siguranţă cu maşina blindată. 
Conform mărturiei lui Emmet Dalton, convoiul avea în dotare 
arme uşoare tip Crossley, o mitralieră Lewis, opt oameni cu 
puşti, un motociclist, o maşină blindată şi maşina în care se afla 
alături de Collins când au intrat sub ploaia de gloanţe din faţă şi 
din spate. O căruţă aflată în mijlocul drumului le-a stânjenit 
înaintarea şi, bineînţeles, salvarea. Şoferul lui Collins, M.J. Corry, 
a declarat că acel convoi era dotat cu arme uşoare tip Crossley, 
o motocicletă, un Rolls Royce Whippet blindat şi o maşină de 
curse Leyland Tomas în care se afla Collins la momentul plecării 
convoiului din Bandon. Corry a mai adăugat că a oprit convoiul 
la ordinul lui Collins, doar după ce s-a auzit o singură 
împuşcătură. Nu era nici o căruţă pe drum la Béai na mBláth. 
De asemenea, a mai declarat că se trăgea numai din faţă. 
Collins stătea în drum, la câţiva metri de vehicul, pentru a 
vedea mai bine cine trăgea de pe colină. S-a auzit o 
împuşcătură, iar Collins s-a prăbuşit. Avea numai 31 de ani. 

Michael Collins a fost înmormântat în cimitirul Glasnevin din Dublin. 


Asasinii 


Cine l-a omorât pe Michael Collins? Serviciul Secret Britanic? 
Un grup de membri IRA nemulţumiţi de tratatul de pace? Dacă 
este aşa, atunci Denis „Sonny“ O'Neill, un fost ţintaş în armata 
britanică, decedat în 1950, are toate şansele să fie cel care l-a 
ucis pe Collins. Sau să fi fost chiar oamenii lui cei care l-au ucis? 


Urmarea 


Moartea lui Collins nu a oprit vărsarea de sânge din Irlanda. 
De fapt, au murit mai mulţi oameni în Războiul Civil decât în 
luptele cu britanicii. 

Corpul său a fost transportat la Dublin şi depus la Primărie, 
unde mii de oameni au trecut prin faţa coşciugului pentru a-şi 
prezenta omagiul. Collins a fost înmormântat în cimitirul din 
Dublin. La Béai na mBláth a fost ridicat un monument care 
indică locul unde Collins şi-a sfârşit zilele. 

Pe 9 septembrie 1922, Dâil l-a ales pe William Cosgrave ca 
preşedinte. Constituţia Statului Independent Irlandez a fost 

validată, deşi mulţi membri republicani nu au dorit să fie 
prezenţi. Noul guvern irlandez a legiferat pedeapsa cu moartea 
şi pentru posesia de armament. Mai mulţi lideri republicani au 
fost executaţi, inclusiv romancierul Erskine Childers. IRA a 
încetat lupta pe 30 aprilie 1923, iar în noiembrie 1925, Dâil a 
recunoscut oficial separarea ţării. 

Eamon de Valera nu a fost nici pe departe un admirator al lui 
Michael Collins, nici măcar după asasinarea acestuia din urmă. 
În vârstă de 85 de ani, Valera a declarat: „Nu văd cum aş putea 
să devin preşedintele Fundaţiei Michael Collins. Este sigur că, pe 
parcursul timpului, istoria va înregistra măreţia lui Collins, dar 
aceasta va fi înregistrată în contul meu.“ 

EARL MOUNTBATTEN 


(1900-1979) 

Victima 

Amiral al flotei britanice, Louis Francis Albert Victor Nicholas, 
Primul Conte Mountbatten de Burma, onorat cu nenumărate 
titluri, s-a născut la Frogmore House, Windsor, în Berkshire, la 
ora 06:00, pe 25 iunie 1900. Era cel de-al doilea fiu, al patrulea 
şi cel mai mic copil al prinţului Louis de Battenberg (mai târziu 
primul marchiz de Milford Haven, născut la Graz, Austria, pe 24 
mai 1954 şi decedat la 42 de ani, pe strada Half Moon, în 
Piccadilly, Londra - în anexa Clubului Naval şi Militar, pe 11 
septembrie 1921, în urma unui atac de inimă provocat de o 
gripă cu complicaţii) şi al prinţesei Victoria de Hesse (născută la 
Castelul Windsor, în Berkshire, pe 5 aprilie 1863, decedată la 
Palatul Kensington, Londra, pe 24 septembrie 1950). Nou- 
născutul era strănepotul reginei Victoria. La începutul Primului 
Război Mondial, tatăl lui fusese Primul Lord al Flotei, dar 
demisionase pe 29 octombrie 1914 la 
cererea lui Winston Churchill, care avea 
puternice convingeri  antigermane. 
Familia şi-a anglicizat numele în mod 
discret pe 14 iulie 1917, cu trei zile 
înainte de transformarea Casei de 
Saxa-Coburg-Gotha în Casa de Windsor. 

Frumos, curajos şi inteligent - cel puţin asta 
credea Mounbatten despre sine. 

În timpul Marelui Război, 
Mountbatten şi-a făcut serviciul militar 
pe nava amiralului Beatty. După 
armistițiu, a plecat la 
Cambridge, unde a rămas timp de cinci 

luni, devenind prietenul lui Edward, Prinţul de Wales. L-a însoţit 
pe prinţ într-o călătorie prin imperiu şi şi-a notat cu deosebită 
plăcere în jurnalul călătoriei greşelile gramaticale ale localnicilor 
care se adresau incorect înălţimii Sale Regale. În martie 1920, în 
Indiile de Vest, Mountbatten a notat că „o femeie bătrână şi 
grasă” într-o „mulţime de negri” reprezenta o greşeală 
fundamentală. Istoricul Andrew Roberts a comentat remarca lui 
Mountbatten, afirmând că „cel puţin are eleganța de a jigni 
încălcând orice regulă de corectitudine politică.” Grija cu care şi- 
a cultivat Mountbatten relaţia cu prinţul l-a salvat de la 
destituire din Marina Regală în 1922, când mulţi alţi ofiţeri au 
fost obligaţi să-şi părăsească funcţiile. Prietenul său, prinţul de 
Wales, a pus o vorbă bună pentru el. În anul acela a plecat 
împreună cu prinţul în India, unde a cunoscut-o pe Edwina 
Cynthia Annette Ashley; s-au logodit de Sfântul Valentin. 
Imediat după aceea, pe 18 iulie, a urmat căsătoria, avându-l 
drept cavaler de onoare, aşa cum era de aşteptat, pe prinţul de 
Wales. Edwina era bogată, moştenind de la bunicul ei, Sir Ernest 
Classel, o avere de 2 milioane de lire şi o poziţie distinctă 
datorită contactelor ei regale. Au avut două fiice: Patricia 
Edwina Victoria, a doua contesă Mountbatten de Burma 
(născută pe 14 februarie 1924) şi Pamela Carmen Louise 
(născută pe 19 aprilie 1929). El a fost un tată deosebit de 
afectiv, ea o mamă uşor insensibilă, în realitate, Edwina prefera 
mai degrabă să-şi petreacă timpul în compania unui mare 
număr de amanți - bărbaţi şi femei - decât să aibă grijă de 
copii. 

În 1936, în timpul crizei provocate de abdicare, Mounbatten a 
trebuit să aleagă între prietenia cu bărbatul care devenise 
regele Edward al VIl-lea şi propria sa ambiţie. Nu a fost prima 
oară când ambiția a prevalat, iar centrul atenţiei sale s-a 
orientat de la monarh către Bertie, fratele acestuia mai tânăr, 
cel care avea să ajungă regele George al VI-lea. În martie 1937, 
Mountbatten i-a vizitat în exil pe fostul rege şi pe viitoarea sa 

soţie, în Austria, pentru a-i asigura de prezenţa familiei regale la 
nunta apropiată din iunie. Dar nu numai că familia regală a 
boicotat nunta, dar Mountbatten nici măcar nu s-a deranjat să 
se prezinte. Mai târziu a invocat faptul că nu fusese invitat. Era 
o minciună, pentru că, pe 5 mai 1937, acesta îi scrisese Ducelui 
(şi viitoarei Ducese) de Windsor, mulţumindu-i pentru „amabila 
invitaţie”. După moartea ducelui, Mountbatten a apărut la BBC 
şi a susţinut că ducele fusese „mai mult decât cavalerul meu de 
onoare, a fost cel mai bun prieten pe care l-am avut...”. Spre 
deosebire de mulţi din tagma lui, ba chiar din familia lui, 
Mountbatten nu dorea descurajarea Germaniei. În timpul 
războiului a comandat Flotila a 5-a de distrugătoare. În ciuda 
legendei care s-a ţesut în jurul lui, comanda sa la bordul 
distrugătorului HMS Kelly (lansat pe 28 octombrie 1938) nu ar fi 
putut fi considerată eroică. Lui Mountbatten îi plăcea să facă 
totul cu o viteză uimitoare; această trăsătură se poate dovedi 
problematică atunci când eşti la comanda unui distrugător. Unul 
dintre foştii membri ai echipajului de pe Ke//y comenta că în 
primele opt luni ale războiului, nava petrecuse numai 57 de zile 
în afara docurilor. Subordonaţii săi îl adorau, dar amiralitatea 
sau ceilalţi comandanţi nu-l priveau cu ochi buni. Pe 9 martie 
1940, Kelly s-a izbit de un alt distrugător, HMS Gurkha, 
eveniment urmat de şase săptămâni petrecute în şantierul 
naval, pentru reparaţii. La începutul lui mai 1940, Mountbatten 
a condus un convoi de patru distrugătoare pentru a salva 
trupele de recuperare după campania de la Namsos. Pe 23 mai 
1941, vasul Kelly a fost scufundat în timpul bătăliei pentru 
Creta. Mountbatten a declarat mai târziu că germanii trăseseră 
cu mitraliera în marinarii militari care înotau pentru a-şi salva 
viaţa. În orice caz, acest detaliu nu a fost raportat de nici un alt 
membru al echipajului. 

În august 1941, Mountbatten a fost numit căpitanul 
portavionului HMS ///ustrious. Pe 27 octombrie 1941, l-a înlocuit 
pe Roger Keyes în calitate de şef al operaţiunilor combinate. 

Mountbatten i-a cerut lui Churchill permisiunea de a rămâne în 
flota militară şi s-a trezit cu următorul răspuns: „Ce crezi că vei 
realiza? Poate doar să mai scufunzi o navă, de data asta mai 
mare şi mai scumpă.” Pe 19 august 1942, Aliaţii au pornit atacul 
dezastruos de la Dieppe. Printre trupele care au traversat 
Canalul în cadrul Operațiunii Jubileul s-au numarat şi 4 963 de 
soldaţi din Divizia a doua canadiană. În nouă ore au fost ucişi, 
capturați sau răniţi 3 369 de militari. Atacul a constituit cea mai 
amplă operaţiune de pe coasta franceză de la Dunkerque până 
la Ziua Z, iar Mounbatten a fost responsabil de întreaga 
operaţiune. Unii dintre colegii lui au numit atacul „nebunesc”, 
alţii au spus că: „A fost un plan cât se poate de prost”. 
Generalul Eisenhower l-a considerat un „fiasco”. Bernard 
Montgomery, mai târziu învingătorul de la El Alamein, 
abandonase planul atacului de la Dieppe, repus pe tapet de 
Mounbatten. 

În octombrie 1943, Churchill l-a numit pe Mountbatten 
comandantul suprem al Aliaților în teatrul de operaţiuni din Asia 
de Sud-Est. Montgomery a afirmat: „Dickie Mountabatten este, 
bineînţeles, nepotrivit pentru funcţia de comandant suprem. 
Este o persoană încântătoare, are o gândire promptă şi ageră şi 
multe idei bune. Dar cunoştinţele sale despre arta războiului 
sunt ZERO.” Asemeni politicienilor de la Whitehall, Mountbatten 
a realizat forţa pe care ar fi putut-o dobândi alături de o echipă 
personală numeroasă şi şi-a organizat un stat-major complex în 
Piaţa Regală din Kandy, Sri Lanka, la aproape 3 218 de kilometri 
de linia frontului. Statul său major s-a mărit de la 23 la 540, o 
creştere cu mai mult de 2 200%. Singurul aspect din viaţa 
militară în care Mountbatten excela erau relaţiile cu publicul, PR 
- era neîntrecut în a-şi însuşi rezultatele muncii altora şi în a-i 
mustra pe alţii pentru propriile greşeli. Militarii de carieră nu 
credeau în blamarea publică a ofiţerilor superiori, ceea ce i-a 
permis lui Mountbatten - care nu avea asemenea scrupule - să 
beneficieze din plin. l-a făcut şi pe Şefii de Stat-Major de la 

Londra să creadă că era ocupat şi că obținea rezultate, 
evitându-şi adesea comandanții. 

Când Japonia a capitulat, Mountbatten a susţinut că el ar fi 
fost cel care, trecând printre gărzile călare, îl informase cel 
dintâi pe prim-ministru despre eveniment. În realitate, fusese 
altcineva, Jock Colville, secretarul particular al lui Churchill, care 
îl anunţase pe Clement Attlee. Attlee, care ajunsese la putere cu 
o majoritate zdrobitoare de voturi, fapt care nu avea să se mai 
repete până la triumful lui Tony Blair, de pe 1 mai 1997, l-a 
numit pe Mountbatten Vicerege al Indiei pe 24 martie 1947. 
Pentru Marea Britanie era o necesitate să se delimiteze de India, 
atât din motive politice, cât şi din motive financiare şi se credea 
că fostul vicerege, mareşalul Lord Wavell nu a putut face faţă 
situaţiei. El sugerase ca soldaţii să fie trimişi în disputata zonă 
musulmană din nord iar puterea să fie imediat transferată 
Partidului Congresului în zona hindusă. Atllee a considerat 
planul defetist, deşi în înţelegea ulterioară a evenimentelor, 
acesta ar fi putut să salveze mai multe vieţi decât transferul lui 
Mountbatten. 

Attlee a făcut public anunţul numirii lui Mountbatten pe 20 
februarie 1947, adăugând că Marea Britanie avea să părăsească 
India nu mai târziu de iunie 1948. Mountbatten avea să susţină 
că stabilirea datei fusese ideea lui şi că făcuse nenumărate 
eforturi pentru a-l convinge pe Attlee să fie de-acord. În loc să 
concentreze eforturile indienilor, aşa cum fusese planul, limita 
de timp a exacerbat problema în interiorul ţării şi a făcut 
retragerea inevitabilă. Trei secole şi jumătate de dominație 
britanică în India au fost şterse, datorită lui Mountbatten, în 16 
luni. Cei care nu erau hinduşi - sikhii, Incoruptibilii, musulmanii 
şi maharadjahii - şi-au dat seama că nu aveau prea mult timp la 
dispoziţie pentru a-şi stabili poziţiile - prin violenţă dacă era 
necesar - sau pentru a face faţă dictaturii unei majorităţi 
hinduse. La o săptămână de la sosirea familiei Mountbatten în 
India au început să circule zvonuri despre o aventură între 

Edwina şi Jawaharlal Nehru (1889-1964), care avea să devină 
cel dintâi prim-ministru al Indiei independente. Mountbatten şi 
Nehru se ştiau din Singapore, încă de la sfârşitul războiului. 

Pe 5 aprilie, Mountbatten l-a întâlnit pentru prima oară pe 
Mohammed Ali Jinnah (1876-1948), cunoscut ca „părintele 
Pakistanului”, care fusese liderul Ligii Musulmane. Cei doi nu s- 
au înţeles. Jinnah a cerut mai mult timp şi a întrebat dacă 
Mountbatten voia „să aducă haos în această ţară şi să o 
însângereze prin război civil”. Antipatia lui Mountbatten faţă de 
Jinnah şi musulmani era aparentă, deşi în public Mountbatten 
continua să insiste că era imparţial. În particular şi în faţa 
jurnaliştilor, Mountbatten îl numea pe Jinnah „un nebun”, 
„extrem de rece, trufaş şi dispreţuitor”, un „geniu al răului”, un 
„caz psihopatologic”, un „nătărău” şi o „corcitură”. Musulmanii 
s-au simţit, în mod justificat, ofensaţi de vicerege. Mountbatten 
a fost avertizat că era posibilă o vărsare de sânge la Punjab, 
dar, mai târziu, a declarat că nimeni n-ar fi putut anticipa 
pierderi de vieţi omeneşti. A hotărât să ignore avertizările, fapt 
care a dus la consecinţe îngrozitoare. 

Se pare că mare parte din timpul petrecut de Mountbatten în 
India fusese dedicat propriei sale imagini. Istoricul Andrew 
Roberts nota: „Discuţiile despre steaguri, titluri, formule de 
salut, onoruri, maşini, uniforme, medalii şi toasturi... trebuiau să 
fie reglementate la cel mai înalt nivel. Când era vorba despre 
probleme care se refereau la prestigiul lui personal, 
Mountbatten nu delega pe nimeni niciodată.” Pe 25 aprilie, 
Jinnah i-a spus lui Mountbatten că, până şi în eventualitatea 
unui referendum la Calcutta care să decidă viitorul, Liga 
Musulmană avea să triumfe. 

Chiar cu două săptămâni înainte, Mountbatten declarase că 
anumite zone din interiorul provinciilor aveau să deţină dreptul 
la autodeterminare. Temându-se că oraşul Calcutta ar putea să 
ajungă să facă parte din Pakistan, Mountbatten a revenit cu 
câteva argumente prin care arăta de ce acest lucru nu era o 

idee bună. Mountbatten le-a spus membrilor personalului său 
că: „Nu ar fi de dorit să întocmim o procedură de 
autodeterminare care să dea răspunsul greşit.” Musulmanii nu 
au fost invitaţi la întruniri pentru a discuta despre dificultăţile 
posibile sau probabile de după separare, ci numai membrii 
Partidului Congresului. Mountbatten dorea, de asemenea, să fie 
guvernator general al Indiei şi Pakistanului după separare şi a 
vrut să impună o marcă de uniune în colţul steagului 
pakistanez. Nici una dintre aceste idei neobişnuite nu s-a 
bucurat de aprobare. 

În luna mai, Mountbatten a început să ia în considerare 
retragerea pentru august 1947, în loc de iunie 1948. Guvernul 
lui Attlee avea intenţia să păstreze India în cadrul 
Commonwealth, dar era mult mai puţin interesat dacă rămânea 
şi Pakistanul. Mountbatten a susţinut că ziua aleasă pentru 
declararea independenţei - 14/15 august - era pur arbitrară 
atunci când a anunţat-o la o conferinţă de presă. Încă o 
minciună - data fusese stabilită împreună cu secretarul de stat 
cu o zi înaintea conferinţei. Era, de asemenea, data unui festival 
religios musulman - altă palmă pentru credincioşii Islamului sau 
o nefericită coincidenţă? Sir Cyril Radcliffe, un avocat pledant 
londonez, care nu fusese niciodată în India, a fost însărcinat cu 
dificila misiune de a trasa noile frontiere - cunoscute ca Teritorii. 
Mai târziu, avea să afirme că ar fi îndeplinit sarcina cum trebuie 
dacă ar fi avut doi ani la dispoziţie - Mountbatten l-a limitat la 
40 de zile. Până de curând, istoricii şi cronicarii au crezut că 
viceregele nu a avut nici un rol în deciziile privitoare la care 
teritorii aparţineau Indiei şi care Pakistanului, în realitate, acesta 
şi-a dedicat mult timp pentru a se asigura că India avea să fie 
reprezentată favorabil în Teritorii. Poate părea greu de înţeles de 
ce Mountbatten ţinea atât de mult partea Indiei de vreme ce 
liderul indian, Nehru, se culca cu soţia lui. Cu toate acestea, 
există şi zvonuri conform cărora ambii soţi Mountbatten s-ar fi 
culcat cu Nehru. 

După Independenţă - miezul nopţii 14/15 august 1947, 
sărbătorită pe 14 în Pakistan şi pe 15 în India -, Mountbatten a 
rămas zece luni la New Delhi, angajat al primului din cele două 
guverne generale ale Indiei până în iunie 1948. Este imposibil 
de stabilit numărul celor morţi după separare - la nunta regală 
din noiembrie 1947, Mountbatten declara că fuseseră „numai 
100 000“. Mai târziu a afirmat că cifra se apropia de 200 000, 
dar funcţionarul civil Sir Algernon Rumbold, de la Compania 
pentru India, estima că cifra se apropia de 600 000. Alţii 
sugerau că adevărata cifră era de 800 000, în timp ce câţiva, 
inclusiv Churchill şi politicienii Tory Rab Butler şi Julian Amery, 
considerau că pieriseră aproape un milion de oameni. 

Lui Mountbatten i s-a acordat titlul de viconte pe 23 august 
1946, apoi de conte şi baron pe 28 octombrie 1947. Un an mai 
târziu, în octombrie 1948, Mountbatten s-a reîntors la serviciul 
naval activ. Pe 18 aprilie 1955 a fost numit Primul Lord al Flotei, 
poziţie deţinută, pe vremuri, şi de tatăl său. Pe 30 aprilie 1959 a 
ajuns şeful Statului-Major al Apărării, funcţie pe care a păstrat-o 
timp de şase ani. Pe 21 februarie 1960, Edwina a decedat la 
Jesselton, Borneo, în timpul unei vizite la Brigada de Ambulanţă 
Sf. John. 

La trei ani după părăsirea serviciului activ, Mountbatten a 
ajuns să fie implicat într-unul dintre cele mai bizare evenimente. 
La casa lui din Knightbridge, strada Kinnerton, nr. 2, Londra, 
SW1X8AE, pe 8 mai 1968, Mountbatten, baronii de mass-media 
Cecil Harmsworth King şi Hugh Cudlipp, şi Sir Solly Zuckerman, 
consilier-şef al guvernului pe domeniul ştiinţific, au ţinut o 
şedinţă în care s-a discutat despre înlăturarea lui Harold Wilson, 
prim-ministrul, şi instalarea lui Mountbatten ca şef al unui 
guvern militar. King era convins că Wilson conducea ţara spre 
anarhie şi război civil şi că numai un complot al liderilor 
oamenilor de afaceri, politicieni şi soldaţi ar fi putut preveni 
furtuna care se apropia. Considera că Mountbatten, ca membru 
al familiei regale şi lider al Statului-Major al Apărării, ar fi putut 

să ceară sprijin public ca lider al unui guvern nondemocratic. 
Mountbatten a insistat ca Zuckerman să fie prezent la întrunire. 
(Mai târziu, Zuckerman avea să declare că ginerele lui 
Mountbatten, Lordul Brabourne, îl obligase să participe la 
întrunire, fiind îngrijorat de influenţa pe care o avea King asupra 
lui Mountbatten.) După ce King şi-a exprimat punctul de vedere, 
şi anume că ţara era condusă spre un colaps social, l-a întrebat 
pe Mountbatten dacă ar fi fost dispus să conducă un guvern 
provizoriu. Zuckerman a spus că ideea putea fi considerată o 
trădare şi că Mountbatten nu ar trebui să se implice în aşa ceva. 
Mountbatten a ascultat de sfatul prietenului său şi l-a ignorat pe 
King. Două zile mai târziu, King a publicat un articol în cotidianul 
Daily Mirror, semnat cu numele real şi intitulat „Destul!”. Scria: 
„DI. Wilson şi guvernul său şi-au pierdut toată credibilitatea şi 
noi suntem acum confruntaţi cu cea mai mare criză financiară 
din istorie. Aceasta nu poate fi rezolvată prin minciuni, ci printr- 
un nou început, alături de un nou lider.” Oraşul era 
înspăimântat, iar trei săptămâni mai târziu, pe 30 mai 1968, 
King a fost ales lider al International Publishing Corporation. În 
1974, Mountbatten a fost numit primul lord locotenent al Isle de 
Wight. Mountbatten şi-a petrecut mare parte din anii cei din 
urmă asigurând păstrarea moştenirii sale. 


Data şi locul asasinării 


27 august 1979, Mullaghmore, ţinutul Sligo, Republica 
Irlanda. 


Evenimentul 


În iulie 1970, Mountbatten a purtat Sabia Statului la 
deschiderea Parlamentului şi aproape că a leşinat. În noaptea 
aceea, s-a înfuriat când doctorul l-a informat că avea arterele 
îngroşate şi că trebuia să stea la pat o perioadă de timp. În 1976 
i-a fost interzis să mai poarte Sabia Statului după ce medicul i-a 
depistat o problemă la inimă. Îl îngrozea ideea că îmbătrânea, 

dar ceea ce-l speria cu adevărat era teama de senilitate şi 
neputinţă mai degrabă decât moartea însăşi. Mountbatten îşi 
petrecea, de obicei, vacanţele la Classiebawn, casa lui de vară 
din Mullaghmore, ţinutul Sligo, un sat mic de la malul mării, 
aflat între Bundoran, ţinutul Donegal şi oraşul Sligo din 
Republica Irlanda, pe coasta îndepărtată de nord. Era conştient 
de pericol. În 1960, administratorul proprietăților lui 
Mountbatten, Patrick O'Grady, a ridicat problema siguranţei 
contelui. „În timp ce totul demonstrează că în nici o clipă nu a 
fost luat în considerare vreun atac de orice fel asupra contelui 
prin mijloace subversive” a început el „în opinia mea, nu putem 
afirma cu mâna pe inimă că vom reuşi să-i garantăm siguranţa 
atâta vreme cât rămâne în această ţară.“ În 1971, 12 poliţişti 
erau la datorie, spunea Mountbatten „în cazul în care IRA 
încearcă să mă ia ostatic.” În următorul an, a întrebat Cabinetul 
dacă era mai bine să părăsească ţara. Răspunsul a fost că nici o 
vizită în Irlanda nu era sigură. În 1974, Sir Robert Mark, comisar 
în cadrul Poliţiei Metropolitane, a afirmat că ar fi preferat ca 
Mountbatten să nu meargă în Irlanda. În acel an, 28 de poliţişti 
aveau ordin să-l protejeze pe Mountbatten. În fiecare an, 
contele îi scria comisarului pentru a-şi anunţa plecarea, ca de 
obicei, în Irlanda. Cum fiecare an trecea fără incidente, se părea 
că primejdia pentru Mountbatten trecuse. 

În 1979, contele se apropia de 80 de ani şi, deşi era unchiul 
soţului reginei, de paisprezece ani nu mai avusese nici o funcţie 
care să-i confere putere. Familia a informat Garda Siochâna că 
nava lor de pescuit de 9 metri, Shadow V, fusese nefolosită, 
ancorată în micul port din Mullghmore lungi perioade de timp, 
dar că, în mod sigur, nu constituia nici o primejdie reală. La 
11:30, luni, 27 august 1979, Mountbatten şi însoțitorii lui s-au 
urcat la bordul navei Shadow V Acesta era însoţit de fiica lui, 
Patricia, de ginerele, Lord Brabourne, nepoţii gemeni, Nicholas şi 
Timothy, bunica lor, Doreen, de 83 de ani, distinsa baroneasă 
Brabourne şi de un localnic protestant, un băiat de 15 ani, Paul 

Maxwell, din ţinutul Fermanagh. De obicei, îi însoțea un membru 
din gardă, dar anul precedent polițistul fusese atât de afectat de 
răul de mare, încât Mountbatten s-a gândit că prezenţa lui la 
bord nu mai era necesară. Ambarcaţiunea, pilotată de 
Mountbatten, naviga cu motoarele la maximum către destinaţie. 
Înainte de a putea să oprească motorul, o bombă de 22,5 
kilograme a aruncat vasul în aer. Se pare că dispozitivul fusese 
acţionat de pe țărm. 

Mountbatten a murit pe loc, la fel ca şi nepotul său, Nicholas, 
şi localnicul Paul Maxwell. Doreen Brabourne s-a stins din viaţă 
a doua zi, de pe urma rănilor. Lordul şi Lady Brabourne au avut 
picioarele fracturate şi au suferit mai multe răni deschise. 
Timothy a avut răni serioase, dar a supravieţuit. În aceeaşi zi a 
asasinatului, organizaţia Provisional IRA a omorât, de asemenea, 
18 soldaţi din armata britanică, din Regimentul de paraşutişti, în 
ambuscada de la Warrenpoint, din ţinutul Down. 

Asasinii 

Thomas McMahon s-a născut în Monaghan Town, în ţinutul 
Monaghan din Irlanda, în 1948. S-a alăturat mişcării Sinn Fein în 
1966 şi a fost liderul Brigăzii Armagh de Sud a Provisional IRA, în 
ciuda faptului că a fost achitat de două ori (1972 şi 1975) 
pentru aparteneţa la o organizaţie proscrisă. La 09:40, în ziua 
asasinatului, maşina în care se găsea a fost oprită de poliţie 
pentru un control de rutină. Şoferul, Francie McGiri din 
Ballinamore, ţinutul Leitrim, a dat poliţiei un nume fals. Cu scurt 
timp înainte de prânz, în vreme ce erau interogaţi cei doi, 
Shadow V era spulberată în bucăţi de o explozie activată prin 
telecomandă. Când McGiri a spus: „Nu am pus o bombă pe 
vas“, cu toate că faptul că fusese vorba despre o bombă şi nu 
despre o rachetă lansată de pe mal nu fusese încă dezvăluit 
opiniei publice, poliţia irlandeză şi-a dat seama că pusese mâna 
pe criminali. 


124 


Urmarea 


Slujba religioasă oficiată pentru Mountbatten a avut loc în 
catedrala Sf. Patrick din Dublin. A fost înmormântat la biserica 
din Romsay după funeraliile televizate oficiate în biserica din 
Westminster, pe care şi le hotărâse el însuşi în detaliu. 

Thomas McMahon şi Francie McGirl au fost judecaţi pentru 
omor. McMahon a fost condamnat pe 23 noiembrie 1979, iar 
McGirl a fost achitat. În 1985, McMahon se număra printre cei 
11 prizonieri IRA care au folosit arme de contrabandă, explozibili 
şi uniforme false de poliţişti încercând să evadeze din 
închisoarea Portlaoise. În 1988, în timp ce era deţinut într-o 
celulă din înalta Curte din Dublin, a tras cu pistolul, dar glonţul a 
lovit tavanul, iar McMahon a fost doborât. A fost eliberat 
condiţionat în 1998, fiind supus condiţiilor reglementate de 
Good Friday Agreement. McGiri a murit în 1995, în urma unui 
accident din incinta unei ferme. 

ALBERT ANASTASIA 


(1902-1957) 

Victima 

Cunoscut drept Marele Călău al grupului de crimă organizată 
Murder Inc., Albert Anastasia s-a născut ca Umberto Anastasio, 
la Tropea, în Italia, pe 26 septembrie 1902, fiind unul dintre cei 
nouă fraţi ai familiei. În 1919, odată sosit la New York, Anastasia 
s-a alăturat sindicatului docherilor, International 
Longshoremen's Association, unde a devenit rapid reprezentatul 
muncitorilor. Docurile erau un teren propice criminalităţii, prin 
urmare, era de aşteptat ca Anastasia să devină implicat în 
lumea fărădelegii. (Personajul Johnny Friendly - interpretat de 
Lee J. Cobb - din filmul On the Waterfront se bazează parţial pe 
Anastasia). Pe când lucra în calitate de reprezentant al 
docherilor, Anastasia, care fusese poreclit Pălărierul Nebun, a 
comis prima sa crimă. 

Anastasia, împreună cu un prieten, Giuseppe „Joe“ Fiorino, a 
jefuit un magazin de bijuterii deţinut de James Fallon, de pe 
Myrtle Avenue, din Brooklyn, reuşind să fure 95 de dolari. 
George Tirello, un alt docher, a primit sarcina de a afla cine 
jefuise magazinul. Cu ochii în patru, punând întrebările potrivite, 
Tirello a descoperit că hoţii fuseseră Anastasia şi Fiorino. Pe 26 
mai 1920 i-a confruntat. Cei doi l-au luat la bătaie, după care şi- 
au scos armele şi au deschis focul. Anastasia şi-a ratat ţinta, dar 
Fiorino l-a împuşcat de trei ori. După trei zile, Fiorino era arestat, 
urmat a doua zi de Anastasia. 

Pe 26 mai 1921, ambii au fost găsiţi vinovaţi de crimă. 
Judecătorul James C. van Siclen i-a condamnat la moarte prin 
electrocutare în închisoarea Sing Sing. Cu toate acestea, 
gangsterul Frankie Yale s-a hotărât să le dea o mână de ajutor. ÎI 
cunoştea bine pe judecătorul Francis McQuade, care, pe 

decembrie 1921, a declarat că avusese loc o eroare de judecată 
şi a ordonat începerea unui nou proces. Judecătorul McQuade 
frecventa un cazinou din Havana, iar printre prietenii săi se 
numărau Lucky Luciano, 

Dutch Schultz, Meyer Lansky şi fraţii Mangano. Anastasia a fost 
eliberat după ce patru martori importanţi au fost împuşcaţi, iar 
al cincilea trimis la un azil de boli mintale. 

În aprilie 1923, Anastasia a fost împuşcat, iar un prieten de-al 
său a fost ucis în timpul unei confruntări privind contrabanda cu 
băutură. În acelaşi an, a fost acuzat de port ilegal de armă şi 
trimis doi ani la închisoare. 

Anastasia s-a alăturat bandei conduse mai întâi de Giuseppe 
„Joe Şeful” Masseria, iar apoi, după ce acesta a fost ucis (de o 
echipă formată din patru bărbaţi, pe 15 aprilie 1931, din care 
făcuse parte şi Anastasia) de către Lucky Luciano şi Frank 
Costello, Luciano i-a răsplătit loialitatea numindu-l şeful 
departamentului de constrângere al Murder Inc. Cel mai 
apropiat coleg de muncă al lui Anastasia era Louis „Lepke“ 
Buchalter. Se estimează că, în decurs de un deceniu, Murder 
Inc. a ucis înjur de 500 de persoane. Cu toate acestea, 
Anastasia nu a fost niciodată acuzat de crimă - oricând se 
întrevedea posibilitatea unei astfel de acuzaţii, martorii 
dispăreau sau ajungeau pe neaşteptate să sufere de amnezie. 

Albert Anastasia era cunoscut pentru eleganta lui vestimentară. 


Gruparea de crimă organizată a intrat în declin la începutul 
anilor '40, după ce un procuror i-a garantat imunitate asasinului 
Abe Reies în schimbul mărturiei sale. Din acel moment, 
reputaţia lor de persoane „de neatins” a început să se clatine. 

Cu toate acestea, Anastasia a pus o recompensă de 100 000 de 
dolari pe capul lui Reies, iar pe 12 noiembrie 1941, acesta a 
căzut întâmplător de la balconul camerei sale, aflată la etajul al 
şaselea al hotelului Half Moon din Coney Island, unde era păzit 
de poliţie. În martie 1944, atunci când Buchalter a fost executat 
pentru crimă de gradul întâi, Anastasia a devenit singurul cap al 
Murder Inc. Se presupune că Anastasia a făcut prima mutare în 
planul de a-l elibera pe Lucky Luciano, care primise o sentinţă 
între 30 şi 50 de ani de închisoare. 

În 1951, Anastasia a devenit şeful clanului de crimă 
organizată Mangano (ulterior Gambino), după ce Vincent 
Mangano a dispărut, iar fratele său, Philip, a fost ucis. Familia 
Mangano îşi făcea banii pe docuri - insistând ca toţi docherii să 
plătească o taxă de muncă şi refuzând încărcarea vreunei nave 
până ce compania de transport respectivă nu plătea un „tribut”. 
Vincent Mangano, împreună cu fratele său, Philip, mâna sa 
dreaptă, conducea familia din 1931, asta până când a căzut în 
plasa lui Albert Anastasia. Pe 18 aprilie 1951, Philip Mangano se 
afla într-o casă de pariuri, Joe the Bootblack's Shoe Shop, de pe 
Sackett Street, din Brooklyn, când a fost informat că era chemat 
pe Union Street. A părăsit clădirea, iar a doua zi a fost găsit 
mort lângă Sheepshead Bay, în Brooklyn, cu trei gloanţe calibrul 
45 în cap. Vincent a dispărut în aceeaşi zi. Cadavrul său n-a fost 
găsit niciodată. 

În calitate de şef al crimei organizate, brutalitatea lui 
Anastasia nu a cunoscut limite. În 1952 a ordonat uciderea lui 
Arnold Schuster, un ajutor de croitor din Brooklyn, în vârstă de 
24 de ani. Din nefeicire pentru Schuster, Anastasia îl văzuse 
vorbind la televizor despre rolul său ca martor-cheie în arestarea 
jefuitorului de bănci Willie Sutton. Se spune că Anastasia ar fi 
urlat: „Nu suport turnătorii! Faceţi-i de petrecanie!” 

Pe 8 martie, Arnold Schuster a fost găsit pe strada pe care 
locuia, împuşcat de patru ori, o dată în fiecare ochi şi de două 
ori în abdomen. Ucigaşul său a fost Frederick J. Tenuto, un 

criminal profesionist, care era primul pe lista FBI a celor mai 
căutaţi asasini. Tenuto a fost văzut pe când părăsea scena 
crimei. Temându-se de autorităţi, imediat după aceea, Anastasia 
a ordonat uciderea lui Tenuto. Cadavrul său nu s-a găsit 
niciodată. 

Asasinarea lui Schuster i-a îngrozit pe ceilalţi capi ai Mafiei, 
întrucât le punea organizaţia în centrul cercetărilor poliţiei şi 
încălca o regulă de bază în privinţa uciderii persoanelor din 
afara grupului. Luciano şi Costello nu se puteau ridica împotriva 
lui Anastasia, căci aveau nevoie de brutalitatea acestuia în lupta 
lor pentru putere cu Vito Genovese, capul unei bande rivale. 
Genovese a început să-i atragă de partea sa pe susţinătorii 
Marelui Călău. Cu toate că Gambino îi devenise aliat, Genovese 
încă nu îndrăznea să-l atace pe Anastasia şi pe ţinta sa 
adevărată, Costello (pe care mulţi nu-l considerau moştenitorul 
de drept al lui Luciano; Genovese era de părere că el însuşi 
trebuia să conducă familia), din cauza puternicului Meyer 
Lansky, care autoriza orice execuţie. Abia după ce Anastasia s-a 
întins mai mult decât îi era plapuma şi a cerut o parte 
semnificativă din afacerile cu jocuri de noroc deţinute de Lansky 
în Cuba, Gambino a acceptat să-l susţină pe Genovese în planul 
său de a-l ucide pe Marele Călău. Comportamentul violent al lui 
Anastasia l-a făcut, în cele din urmă, pe Lansky să accepte 
asasinarea. 

Unul dintre fraţii lui Albert, Anthony „Durul” Anastasia, 
ajunsese la rândul său implicat în crima organizată. Conducea 
docurile din New York cu un pumn de fier. Dacă i se opunea 
cineva, nu trebuia decât să murmure cuvintele: „Fratele meu, 
Albert” pentru a i se face voia. Odată, l-a ameninţat pe un 
reporter de la New York World-Telegram and Sun, care scrisese 
un articol devaforabil la adresa lui Albert: „Cum poţi să scrii 
lucruri rele despre fratele meu, Albert? N-a ucis pe nimeni din 
familia ta... nu încă...” 

După moartea fratelui său, Tony „Durul” a intenţionat să 
devină informator guvernamental, dar s-a stins din viaţă în 
urma unui atac de cord, pe 1 martie 1963, înainte de a-şi putea 
pune planul în aplicare. 


Data şi locul asasinării 


25 octombrie 1957, frizeria hotelului Park Sheraton (acum 
hotelul Park Central), Seventh Avenue, numărul 870, la 
intersecţia cu 56" Street, New York. 


Evenimentul 


În dimineaţa zilei de 25 octombrie 1957, Anastasia a fost 
condus în noua sa maşină Oldsmobile de la locuinţa sa excelent 
păzită din Fort Lee, New Jersey, spre hotelul Park Sheraton din 
Manhattan. A pătruns în frizerie în timp ce bodyguardul său, 
Anthony „Durul” Coppola, ducea maşina în parcarea subterană. 
În loc să se întoarcă la Anastasia, acesta a plecat la plimbare. 
Nu se ştie dacă fusese avertizat, dar se pare că da. Marele 
Călău a început să se relaxeze pe scaunul său obişnuit, cu 
numărul patru, şi să discute cu proprietarul, Arthur Grasso. Pe 
scaunul cu numărul cinci stătea „Jimmy Jerome” Squillante, un 
asociat de-al lui Anastasia, iar lângă el, un doctor. La 10:10, doi 
oameni mascaţi au intrat în holul hotelului şi i-au cerut frizerului 
să părăsească încăperea, înainte ca unul dintre ei să deschidă 
focul asupra lui Anastasia cu un pistol Colt, de calibrul 38. Un 
glonţ l-a lovit pe Anastasia în cap, pe la spate, oprindu-i-se în 
partea stângă a creierului. Alte două gloanţe i-au pătruns în 
mâna stângă. Ultimul glonţ i-a pătruns în spate, cu o traiectorie 
descendentă, trecându-i prin plămâni, rinichi şi splină. Al doilea 
asasin, echipat cu un revolver cu ţeavă lungă Smith and 
Wesson, de calibrul 32, l-a lovit pe Anastasia în şoldul drept şi l- 
a rănit la gât. Anastasia s-a prăbuşit pe podea, mort. 
Manichiurista Jean Wineberger a declarat că primul ucigaş avea 
în jur de 40 de ani, 1,78-1,80 metri înălţime, circa 76 de 

kilograme, era blond, cu tenul deschis la culoare şi dreptaci. Al 
doilea trăgător avea în jur de 45 de ani, 1,70 metri înălţime, ten 
măsliniu şi părea italian sau evreu. După ce şi-au încheiat 
misiunea, cei doi au încercat să fugă pe stradă, dar uşa frizeriei 
era încuiată, aşa că au ieşit pe unde intraseră, cu calm, trecând 
prin holul hotelului. Poliţia a găsit una dintre armele crimei pe 
coridorul ce ducea de la frizerie în holul hotelului, iar pe cealaltă 
în stradă, la o oarecare distanţă, în apropierea unei guri de 
metrou. 


Asasinii 

Asasinarea lui Anastasia a rămas „oficial nerezolvată”. Se 
pare că asasinii au fost o echipă de trei oameni (doi ucigaşi şi 
unul care stătea de pază, selectaţi de Joseph „Joe Blondul” 
Biondo (decedat în 1966), care, după crimă, a devenit adjunctul 
lui Gambino. Se presupune că Biondo i-a ales pe Stephen 
Armore, un traficant de droguri, pe Arnold Wittenberg şi pe 
Stephen „Stevie Coogin” Grammauta, un traficant de droguri 
condamnat de mai multe ori pentru transport ilegal de heroină. 


Urmarea 


În 1959, biroul procurorului din districtul Manhattan a revăzut 
cazul şi a concluzionat că fuseseră identificaţi „Ralph Mafrici şi 
Joseph Gioelli ca făptaşi ai crimei”. Gioelli murise, iar Manfrici se 
afla în închisoare, pedepsit pentru tâlhărie şi jaf. A fost 
interogat, dar n-a spus nimic. 

Deşi îşi susţinuse loialitatea, Carlo Gambino l-a trădat pe 
Genovese şi le-a măsturisit lui Lucky Luciano şi lui Costello că 
acesta le dorea moartea. Împreună cu Lansky, Luciano şi 
Costello, Gambino a pus la punct prăbuşirea lui Genovese. l-au 
înscenat un transport ilegal de droguri, pentru care a fost 
condamnat la închisoare pe viaţă. 

Anastasia a fost îngropat în parcela 39, lotul 38325 din 
cimitirul Green Wood, de pe 25th Street, numărul 500, în 
Brooklyn, New York, 11232-1317. 

Spre sfârşitul epocii de prohibiţie, liderul echipei de asasini 
suspectate, Steve Armone, a devenit traficant de droguri. A fost 
închis 28 de luni într-un penitenciar federal, după condamnarea 
din 1935. A murit din cauze naturale în 1960. Witty Wittenberg 
a decedat în 1978. Grammauta a fost judecat pentru trafic de 
heroină în 1965 şi condamnat la cinci ani de închisoare. În urma 
eliberării, a devenit capo (prescurtare de la caporegime, cu alte 
cuvinte, membru de rang înalt) al familiei Gambino, după ce 
şeful său, John Gotti (1940-2002), a intrat la închisoare. 

REINHARD HEYDRICH 


(1904-1942) 

Victima 

Unul dintre cei mai entuziaşti adepţi ai lui Adolf Hitler, 
Reinhard Tristan Eugen Heydrich, descris de Hitler drept „omul 
cu inimă de fier”, s-a născut la 10:30 dimineaţa, la 7 martie 
1904, pe Marienstrasse 21, în Halle, fiind al doilea dintre cei trei 
copii şi fiul mai mare al muzicianului Bruno Heydrich (născut în 
Leuben, Lommatzsch, pe 23 februarie 1863, decedat în 1938) şi 
al lui Elisabeth Anna Maria Amalia Krantz, cu care acesta din 
urmă s-a căsătorit în decembrie 1897. 
La şase luni, micul Reinhard s-a 
îmbolnăvit grav de encefalită şi, de 
teamă să nu ajungă în iad, părinţii l-au 
botezat catolic pe octombrie 1904. 

Heydrich a fost un copil solitar, 
ignorat de părinţi şi terorizat de colegii 
de clasă. 


Nemilos şi pasionat, se zvonea ca până şi lui 
Hitler îi era teama de Reinhard Heydrich. 


În noiembrie 1918, Reinhard 
Heydrich, un german pasionat, a fost 
îngrozit de înfrângerea ţării sale în Primul Război Mondial. Ca 
mulţi dintre compatrioţii săi, i-a învinovăţit pe evrei, comunişti şi 
francmasoni pentru înfrângerea Germaniei. Deşi nu împlinise 
vârsta potrivită, a intrat în Freiwillige Landesjăgerkorps (Trupe 
înarmate de Voluntari Provinciali) în 1919, când teroriştii 
spartacişti (comunişti) au ocupat Halle. Pe 5 martie, insurgenţa 
se încheia. Treizeci de spartacişti şi şapte soldaţi au murit în 
lupte. În anul următor a avut loc o nouă revoltă sângeroasă în 
Halle, iar Heydrich a fost implicat ca mesager voluntar. În 

această perioadă, Heydrich a devenit v6/kisch (naţionalist 
rasist) şi s-a alăturat celor 250 000 de membri ai Völkischer 
Schutz-und Trutzebund (Liga Ofensivă şi Defensivă), legaţi în 
secret de Thule Gesellschaft (Societatea Thule), condusă de 
Dietrich Eckart, mentorul lui Hitler. Thule Gesellschaft avea o 
svastică drept emblemă şi îi blama pe evrei pentru colapsul 
Germaniei. 

Pe 30 martie 1922, Heydrich a intrat în Reichsmarine, la Kiel, 
hotărât să ajungă amiral. Pe timpul tratatului de la Versailles, 
flota germană fusese redusă sever. În 1924, de Ziua Păcălelilor, 
Heydrich a fost promovat la gradul de aspirant senior de 
marină şi trimis să se instruiască spre a deveni ofiţer la 
Murwick Naval College de lângă Flensburg. Aşa cum se 
întâmplase şi în timpul şcolii, tovarăşii săi îl terorizau şi râdeau 
de vocea sa ascuţită, de nasul său coroiat şi de ochii săi mici. ÎI 
numeau „evreul alb”, iar Heydrich răspundea printr-un 
antisemitism şi mai intens. Pe octombrie 1926, a fost promovat 
locotenent, apoi oberleutnant, cel mai înalt rang pe care avea 
să-l obţină până la dezonoranta sa lăsare la vatră de pe 30 
aprilie 1931 (după ce a fost implicat într-un scandal sexual 
minor). S-a înscris în National Sozialistische Deutsche Arbeiter 
Partei (Partidul Naţional-Socialist al Muncitorilor Germani) pe 1 
iunie 1931, la Hamburg, şi în SS, ca Untersturmfuhrer în luna 
următoare, pe 14 iulie, cu un salariu de 120 reichsmarks. 

La 1 decembrie, Reichsfuhrerul SS Heinrich Himmler l-a 
promovat pe Heydrich SS-Hauptsurmfihrer (căpitan). În acelaşi 
an, a doua zi de Crăciun, la biserica evanghelică St. Katerine din 
Grossenbrode, Fehmarn, s-a căsătorit cu Lina vin Osten (născută 
pe 14 iunie 1911, decedată pe 14 august 1985). Naziştii, care 
au format o gardă de onoare, i-au adresat salutul lui Hitler pe 
când cuplul părăsea biserica. Familia Heydrich a avut patru 
copii: Klaus (născut pe 17 iunie 1933, mort pe 24 octombrie 
1943 într-un accident rutier), Heider (născut pe 28 decembrie 

1934), Silke (născut pe 9 aprilie 1939) şi Marte (născută pe 23 
iulie 1942). 

Heydrich a început să înlăture informatorii şi membrii de 
partid neloiali. A admirat munca şi organizarea serviciului MI 6 şi 
a început să-şi semneze scrisorile „C“, drept omagiu faţă de 
şeful Serviciilor Secrete Britanice. 

În 1932 a început să circule zvonul fals conform căruia 
Heydrich ar fi avut sânge „evreiesc ori de culoare”. Pentru a 
scăpa de ruşinea care ar fi putut să-i pună capăt carierei, a 
angajat un genealogist pentru a-i cerceta descendența (acesta 
n-a găsit nici o dovadă a unor rădăcini evreieşti). Mai târziu, 
diverşi istorici au studiat descendența lui Heydrich, ajungând la 
concluzia că nu avusese strămoşi evrei. Există însă un mister ce 
trebuie explicat. În 1810, stră-străbunica acestuia s-a căsătorit 
cu Johann Gottfried Heidrich. Numele ei era Johanna Birnbaum şi 
se născuse în 1773, la Reichenbach. A murit în 1841, la 
Arnsdorf. Numele Birnbaum nu este în mod obligatoriu de 
origine evreiască, dar deschide calea către o posibilitate 
interesantă. Şeful lui Heydrich, Heinrich Himmler, credea într- 
adevăr că ajutorul său avea sânge evreiesc. 

Când Hitler a venit la putere, pe 30 ianuarie 1933, Heydrich 
era şeful Sicherheitsdienst sau SD-ului, poliţia secretă. Alături 
de Himmler, Heydrich a început să-şi aresteze duşmanii politici. 
Pe 22 martie, la Dachau s-a deschis primul lagăr de 
concentrare, în curând avea să fie înţesat de opozanţii regimului 
nazist. Pe aprilie 1933, SS-ul a preluat controlul la Dachau şi, a 
doua zi, au fost împuşcaţi primii evrei. Între 1933 şi 1945, peste 
206 000 de oameni aveau să fie trimişi la Dachau. Pe 20 aprilie 
1934, la data la care Hitler împlinea 45 de ani, Heydrich a 
devenit adjunctul lui Himmler la conducerea Gestapoului, 
continuând să rămână în fruntea SD-ului. Heydrich era hotărât 
să-i arate lui Hitler adevărata sa valoare şi, cu ajutorul lui Joseph 
Goebbels, Hermann Goering şi Himmler, l-a convins că exista o 
conspirație împotriva sa. Între 29 iunie şi 2 iulie 1934, 89 de 

„duşmani ai statului” au fost ucişi din ordinul lui Heydrich, 
inclusiv Ernst Rohm, şeful homosexual al SA-ului (serviciu secret 
rival celui al lui Heydrich, SD) şi naşul fiului lui Heydrich. În acea 
lună, Heydrich a fost avansat în postul de SS-Gruppenfuhrer. 
Avea doar 30 de ani. 

La 26 iunie 1936, Hitler l-a numit pe Heydrich şef al 
Sicherheitspolizei, poliţia secretă. Heydrich a devenit mai 
agresiv faţă de francmasoni (deşi însuşi tatăl său era 
francmason), evrei (oare avea şi el sânge evreiesc?) şi catolici 
(mama sa era catolică, iar el fusese botezat în această religie). 
Departe de casă perioade lungi, îşi căuta alinarea în braţele 
femeilor, dar potrivit unuia dintre biografii săi, comportamentul 
său era atât de brutal, încât femeile obişnuite îl evitau. Era un 
vizitator regulat al bordelurilor, unde se deda la practici sexuale 
bizare. Nu avea prieteni, ci doar cunoştinţe pe care le folosea ca 
să-şi atingă scopurile. Nu-i plăceau colegii săi, care fraternizau 
cu oameni de condiţie socială mai modestă. Heydrich căuta să 
afle orice amănunt despre naziştii de rang înalt, de la 
dependenţa de morfină a lui Reichsmarschall Goering, la 
crampele stomacale suferite de Himmler şi infidelităţile lui 
Goebbels. Voia să afle adevărul din spatele morţii amantei lui 
Hitler, Geli Raubal, din 1931 (credea că fusese ucisă de Hitler). 

În 1939, Heydrich s-a alăturat Luftwaffe şi a învăţat să zboare 
cu aparate Messerschmitt. Abilităţile sale în arta pilotajului erau 
limitate. Nu o dată a ajuns să-şi strice aeroplanul. După câteva 
prăbuşiri, Himmler nu l-a mai lăsat să urce în cabina pilotului. În 
1940, Heydrich a fost numit şeful Comisiei Poliţiei Criminalistice 
Internaţionale, premergătoare Interpolului. Pe 26 martie 1941 i- 
a prezentat lui Goering documentul „Soluţionarea problemei 
evreieşti”, preludiul Soluției Finale. Deşi Heydrich era hotărât să- 
i extermine pe evrei, în mod bizar, le arăta milă anumitor semiţi. 
Era un scrimer talentat şi i-a aranjat fostului campion german 
de scrimă, Paul Sommer, care era evreu, libera trecere spre 
America. 

Când a izbucnit războiul, a insistat ca nici unul dintre membrii 
echipei de scrimă a Poloniei, de la Olimpiada din 1936, să nu 
păţească nimic. 


<- 


Reichs-Protektorul Reinhard Heydrich (în centru, stânga) era o forță de temut. 
Rece şi dur, nu tolera opoziţia. 

În vara anului 1941, Heydrich i-a adus la cunoştinţă SS- 
Obersturmbannfuhrerului Adolf Eichmann, şeful pe probleme 
evreieşti al  Reichssicherheitshauptamtului, că „Fuhrerul a 
ordonat distrugerea fizică a evreilor”. Pe 20 ianuarie la 
conferinţa Wannsee din Berlin, Heydrich a fost ales să 

administreze Soluţia Finală. În acea iarnă, peste 50 000 de evrei 
nemti fuseseră transportaţi în ghetourile din Kaunas, Lodz, 
Minsk şi Roga. Pe 24 septembrie 1941, Hitler l-a numit pe 
Heydrich Reichs-Protektor al Boemiei şi Moraviei. Predecesorul 
lui Heydrich, Konstantin von Neurath (născut la Klein Glattbach, 
în Wurttemberg, pe 2 februarie 1873, decedat la Enzweihingen, 
pe 14 august 1956, la doi ani după ce fusese eliberat din 
închisoarea Spandau), nu fusese destul de „strict” cu cehii. (În 
cele din urmă, şi-a abandonat postul pe 20 august 1943). 

La 19 noiembrie 1941, în capela Wenceslas din catedrala 
pragheză Sf. Vitus, preşedintele Cehiei, Emil Hacha, i-a arătat lui 
Heydrich coroana Boemiei, împodobită cu nestemate. Spre 
groaza celor prezenţi, Heydrich a luat coroana lui Wenceslas şi 
şi-a pus-o pe cap. Coroana era atinsă de un blestem care 
spunea că oricine o va purta fără să aibă dreptul va muri violent 
într-un an de zile, urmat de fiul său mai mare. 

Viaţa din Cehoslovacia era destul de paşnică. Ţara scăpase de 
bombardamentele aeriene ale Aliaților şi rezistenţa partizanilor 
era aproape inexistentă. Reichs-Protektorul von Neurath se 
mulţumise să adopte o atitudine /a/ssez-faire, destul de fermă 
însă, pe domeniul său. Heydrich a văzut în numirea sa ca 
Reichs-Protektor activ o ocazie de a-l impulsiona pe Hitler să-l 
aresteze pe prim-ministrul ceh Alois Elias, să-l judece şi să-l 
condamne la moarte în şapte zile. Motivul oferit de Heydrich 
pentru arestarea lui Elias fusese că acesta din urmă luase 
legătura cu guvernul ceh din exil, de la Londra. La proces, Elias 
a citit o declaraţie prin care mulțumea Gestapoului pentru 
tratamentul decent şi corect din timpul judecății. A adăugat că 
era fericit să moară dacă prin moartea lui strângea legăturile 
dintre Cehoslovacia şi Germania. Sentința nu s-a executat. După 
război, s-a descoperit că Elias fusese ameninţat cu uciderea a 
20 000 de cehi pentru a citi declaraţia respectivă. 

Cât a continuat protectoratul lui Heydrich, mişcarea de 
rezistenţă cehă s-a întărit. În mai 1942, Heydrich a plecat în 

concediu la Paris. A petrecut o parte din timp pregătindu-şi 
următoarea mişcare din carieră. Voia să se mute în Franţa, 
simțind că munca sa din Cehoslovacia se încheiase. Intenţiona 
să folosească metodele din Praga şi la Paris, sperând la efecte 
similare. Pe 26 mai, înapoiat în Praga, a organizat un concert la 
Palatul Waldstein în memoria tatalui său, care murise cu patru 
ani mai devreme. Heydrich credea că oamenii pe care-i 
stăpânise îl respectau, dacă nu chiar îl iubeau. Cu câteva ore 
înaintea concertului, le spunea reporterilor: „Nu voi ezita să 
răspund cu o violenţă nemaivăzută dacă voi continua să am 
sentimentul că Reichul este considerat slab şi concilierea loială 
din partea mea este interpretată ca slăbiciune.” 

Când ministrul Apărării, Albert Speer, l-a vizitat pe Heydrich în 
primăvara anului 1942, a fost uimit să constate că Reichs- 
Protektorul mergea singur cu maşina prin Praga, fără gărzi de 
corp. La protestele lui Speer, Heydrich a replicat: „De ce m-ar 
împuşca cehii mei?“ 


Data şi locul asasinării 
27 mai 1942, Lieben, Praga, Cehoslovacia. 
Evenimentul 


Pe 27 mai 1942, la ceasurile 10:15, Józef Gabcik aştepta 
nervos în staţia de tramvai Klein-Holeschowitz din suburbia 
Lieben a Pragăi. Mai departe, pe stradă, se afla Josef Valcik care, 
înarmat cu o oglindă pentru semnalizare, aştepta sosirea 
Reichs-Protektorului Heydrich. În ciuda vremii calde, Gabcik 
purta un pardesiu pe braţ. Sub acesta avea un Mark II FF 209. 
Peste drum de el, Jan Kubic se sprijinea de un felinar, cu două 
bombe ascunse într-o valiză. 

La 10:29, tramvaiul cu numărul 3 s-a apropiat, odată cu 
Mercedesul 320 verde-închis al lui Heydrich cu numărul de 
înregistrare SS-3. În maşină se aflau Heydrich şi un şofer, 
Johannes Klein, SS-Oberscharfihrer. Îşi făceau plimbarea 

obişnuită între casa lui Heydrich, din Panenske Brezany şi 
Castelul din Praga. Mercedesul s-a oprit pentru a le permite 
pasagerilor din tramvai să urce şi să coboare. De la o distanţă 
de 3 metri, Gabcik şi-a aruncat pardesiul, a îndreptat arma spre 
Heydrich şi a tras. Arma s-a blocat. Heydrich s-a ridicat în 
automobilul decapotabil, a scos pistolul şi l-a aţintit către 
Gabcik. A apăsat pe trăgaci, dar nu s-a întâmplat nimic. Arma 
nu era încărcată. În loc să plece de acolo cu maşina, Klein a 
călcat frâna. Kubic şi-a deschis valiza şi a aruncat o bombă, care 
a căzut şi a explodat lângă roata din dreapta spate a maşinii. 
Schije de metal şi bucăţi din tapiţeria automobilului l-au rănit în 
spate pe Heydrich. Gabcik şi-a aruncat arma şi a fugit, urmărit 
de Johannes Klein. Şoferul l-a prins pe Gabcik într-o măcelărie, 
unde cehul a scos un pistol şi l-a împuşcat pe Klein în picior, 
înainte de a reuşi să fugă. Kubic fusese rănit şi el de bomba 
explodată, dar reuşise să fugă pe bicicletă de la locul 
atentatului. Cel care le dăduse semnalul, Valcik, dispăruse, la 
rândul său. Heydrich s-a prăbuşit, sângerând din pricina rănii de 
la spate. 

La început, nimeni nu s-a dus să-l ajute pe Reichs-Protektorul 
căzut la pământ. S-a făcut 11:00 până când Heydrich a fost dus 
la spitalul Bulovka, din apropiere. În timpul operaţiei, doctorii şi- 
au dat seama că splina lui fusese deteriorată ireparabil. Primul 
chirurg, profesorul Walter Hollbaum, a făcut o incizie prea mare 
(deasupra buricului pacientului) şi a fost înlocuit repede de 
profesorul Walter Dick. Acesta a făcut o tăietură în lateral şi a 
înlăturat splina. Diafragma lui Heydrich a fost cusută, iar rana 
închisă. Din nefericire, prima incizie a cauzat o infecţie 
stomacală, care s-a extins cu repeziciune. La ceasurile 09:00, pe 
4 iunie 1942, la şapte zile după tentativa de asasinat, Reichs- 
Protektorul Reinhard Heydrich, SS-Obergruppenfuhrer şi General 
der Polizei, a murit la spitalul Bulovka, la vârsta de 38 de ani. 

Autopsia a arătat că moartea fusese cauzată de septicemie. 
Cadavrul a rămas în piaţa Hradskin, cu o cruce uriaşă de fier 

alături şi steaguri SS negru cu alb. Mii de cehi au trecut pe acolo 
pentru a-şi prezenta omagiile. Dus înapoi în Germania, în 
cinstea lui Heydrich s-au oficiat funeralii de stat, ceremonia 
desfăşurându-se în principal în Sala Mozaicurilor de la Noua 
Cancelarie a Reichului. Holul cancelariei fusese proiectat de 
arhitectul Celui De-al Treilea Reich, Albert Speer (1905-1982). 
Înainte de distrugerea sa, a găzduit nouă funeralii de stat. 
Himmler şi-a prezentat omagiile, deşi unii i-au considerat elogiul 
uşor lipsit de sinceritate, întrucât acesta credea că Heydrich 
avea sânge de evreu. Hitler l-a răsplătit post-mortem pe 
Heydrich, oferindu-i cea mai înaltă distincţie a Ordinului 
German. 

Însă, deşi Hitler l-a lăudat public pe Heydrich, în particular a 
fost foarte furios pe curajul acestuia de a conduce maşina prin 
Praga fără gărzi de corp, spunând că fusese „o prostie fără folos 
pentru naţiune“. Heydrich a fost înmormântat la Cimitirul 
Invalizilor, de pe Scharnhorst Strasse, din Berlin, Germania. 

Asasinii 

Trei partizani cehi - Józef Gabcik (născut pe 8 aprilie 1912), 
Josef Valcik şi Jan Kubic (născut pe 24 iunie 1913) - au fost 
responsabili pentru moartea lui Heydrich. Au fost antrenați de 
elita British Special Operations Executive, iar operaţiunea a 
purtat numele de cod Anthropoid, oferit de guvernul ceh din 
exil. Gabcik era lăcătuş de profesie, iar Kubic constructor de 
hornuri. Pe 29 decembrie 1941, RAF i-a paraşutat pe Gabcik şi 
Kubic într-un loc greşit, în apropierea Pragăi. Rezistenţa din 
Praga le-a oferit acte de identitate false. 


Urmarea 


Germanii au plasat un monument împodobit cu bustul lui 
Heydrich la locul asasinatului, păzit de o gardă SS permanentă, 
până când au fugit din oraş, în 1945. Ca răzbunare pentru 
asasinarea lui Heydrich, Hitler a vrut să împuşte 10 000 de cehi, 

dar a fost convins de Himmler să aresteze 10 000 şi să împuşte 
doar 100. Unul dintre primii care trebuiau să moară era Alois 
Elias, prim-ministrul care scăpase viu ceva mai devreme. Un 
raport al Gestapoului afirma că satul Lidice, de lângă oraşul 
minier Kladno, la nord-vest de Praga, ascundea partizani cehi. 
Ştirea era falsă, dar pe 10 iunie 1942, germanii i-au executat pe 
toţi cei 184 de bărbaţi din sat. Pe restul locuitorilor, 108 femei şi 
105 copii, i-au trimis în lagărele de concentrare Ravensbriick şi 
Lodz, unde 55 de femei şi 88 de copii şi-au pierdut viaţa. Satul a 
fost distrus prin dinamitare. După război, unii supraviețuitori au 
construit unul nou, denumit tot Lidice, în apropierea primului, 
lângă Praga, în Cehia. În prezent, locul originar a devenit 
muzeu, în memoria suferințelor cehilor sub ocupaţia germană. 
Pe 24 iunie 1942, Gestapoul a împuşcat 33 de locuitori ai satului 
Lezaky, după ce a descoperit un transmiţător ascuns al 
rezistenţei. 

Siegfried Heinz Heydrich, fratele mai mic al lui Reinhard, a 
devenit ziarist şi editor al ziarului militar Der Panzerfaust. După 
uciderea fratelui său, multe dintre dosarele acestuia au ajuns în 
posesia lui. Le-a citit şi s-a îngrozit când a descoperit adevărul 
Soluției Finale. Şi-a folosit apoi experienţa de ziarist falsificând 
acte pentru a-i ajuta pe evrei să fugă în Scandinavia. În 
noiembrie 1944, biroul său a fost investigat. Crezând că 
autorităţile îi cunoşteau activitatea, s-a împuşcat pe 19 
noiembrie într-un compartiment de tren pe care îl folosea drept 
birou pe frontul din Prusia răsăriteană. De fapt, falsurile sale 
trecuseră neobservate. Investigația urmărea pur şi simplu să 
afle de ce lipsea atâta hârtie. 

Guvernul ceh din exil, aflat la Londra, condus de Eduard 
Benes, a descris operaţiunea Anthropoid ca pe un mare succes. 
Însă, cei trei asasini au fost trădaţi de tovarăşul lor, Karel Curda. 
Născut pe 10 octombrie 1911 la Nova Hlina, lângă Trebon, 
acesta a fost plătit cu un milion de reichsmark pentru a deveni 

informator nazist. A fost executat la Praga, pentru trădare, pe 
29 aprilie 1947. 

Gabcik, Kubic, Valcik şi alţi patru partizani au căutat să se 
ascundă în sanctuarul bisericii Sfinţii Kiril şi Metodius. La ora 
două dimineaţa, pe 18 iunie 1942, biserica a fost înconjurată de 
800 de membri ai Gestapo şi ai SS. Au început să scotocească 
întreaga clădire şi la ceasurile 04:15 au pornit lupta cu trei 
partizani viteji - Kubic, Adolf Opalka şi Jaroslav Svarc -, care a 
durat trei ore. În jurul orei 07:00, Opalka a fost ucis, iar ceilalţi 
doi grav răniţi. Nu s-au predat, ci s-au sinucis, împuşcându-se în 
cap, dar încă trăiau atunci când au fost găsiţi şi duşi la spitalul 
SS. Ambii au murit fără să mai iasă din comă. 

Germanii nu ştiau că alţi patru partizani se ascundeau în 
criptă, până ce au găsit un costum care nu se potrivea nici 
unuia dintre cei prinşi. A urmat o luptă îndelungată, iar când 
germanii au pătruns în criptă, au găsit patru morţi, care se 
sinuciseseră, împuşcându-se în cap. În următoarele câteva 
săptămâni, 240 de oameni care-i ajutaseră pe partizani au fost 
arestaţi şi executaţi. 

Mii de cehi au murit în vara anului 1942 în represaliile ce au 
urmat asasinării lui Heydrich. A apărut un nou cuvânt - 
Heydrichiada - spre a descrie teroarea care a urmat. 

BUGSY SIEGEL 


(1906-1947) 
Victima 


Benjamin Siegel - nimeni nu-i spunea Bugsy în faţă dacă 
ţinea la propria viaţă - s-a născut pe 28 februarie 1906 în 
districtul Williamsburg, din Brooklyn, fiind cel de-al doilea dintre 
cei cinci copii ai lui Max Siegel şi ai lui Jennie Riechenthal. A 
crescut în împrejurimile părţii de est a New Yorkului. 

Siegel a fost un rebel încă din copilărie - s-a alăturat unei 
bande de pe strada Lafayette, din Lower East Side şi, curând, a 
început să fure. S-a apucat chiar să ceară taxă de protecţie, 
câte 5 dolari. În aprilie 1918, Siegel, în vârstă de 12 ani, şi 
prietenul său, Herbie „The Marble” Kintisch, de 13, au jefuit o 
casă de amanet de pe West 48" Street. Siegel l-a cunoscut şi s- 
a împrietenit cu Meyer Lansky, 
formând o bandă de hoţi de maşini 
şi începând în acelaşi timp să 
conducă mai multe case de pariuri 
ilegale. Se zvoneşte că Bugsy era 
şi omul care dădea loviturile din 
cadrul bandei. 

Întotdeauna politicos şi la patru ace, Siegel 
era, în realitate, un asasin depravat, care şi-a 
ucis până şi cumnatul. 

Siegel a început o carieră 
semilegitimă ca şofer de taxi, 
folosindu-se de poziţia sa pentru a 
afla informații despre jafurile 
viitoare. Era poate singurul taximetrist din New York care avea 
propriile cărţi de vizită. Pe 3 ianuarie 1926 a fost arestat după 
ce a violat o femeie pe care o luase ca pasageră în taxiul său. 

Sub presiunile lui Lansky, ea a decis să nu depună plângere. 
Patru ani mai târziu, Lansky şi Siegel şi-au unit forţele cu 
Charles Lucky Luciano şi Frank Costello, „Prim-Ministrul lumii 
interlope”. Siegel a început să facă contrabandă cu alcool în 
New York, New Jersey şi Philadelphia. 

În 1928 a început un război de teritoriu, aşa-numitul război 
Castellammarese, între Giuseppe „Joe Şeful” Masseria şi 
Salvatore Maranzano. Unii dintre cei implicaţi, în special 
Luciano, au cerut armistițiu. Luptele s-au încheiat la Nouva Villa 
Tammaro, un restaurant de pe Coney Island, pe 15 aprilie 1931, 
când Vito Genovese, Siegel, Joe Adonis şi Albert Anastasia l-au 
ucis pe Masseria. Luciano a declarat poliţiei că se afla la toaletă 
în momentul asasinatului. Maranzano a fost numit capo di tutti, 
dar şi-a dat seama că adjuncţii săi îi rezervau, probabil, o soartă 
similară cu cea a lui Masseria şi s-a decis să acţioneze. Însă, 
înainte să aibă ocazia, a fost asasinat la rândul său pe Park 
Avenue, la numărul 230, pe 10 septembrie 1931, la ordinul lui 
Luciano, învingătorii au format o organizaţie denumită Murder 
Inc. În 1932, Siegel a fost arestat pentru jocuri de noroc şi 
contrabandă cu băuturi, dar a primit doar o amendă. În 1934, 
Mafia şi Murder Inc. şi-au unit forţele. Lansky şi Siegel au format 
un parteneriat pe termen scurt cu Dutch Schultz şi l-au ucis pe 
cămătarul rival Joseph C. Amberg, într-un garaj din Brooklin, pe 
30 septembrie 1935. Trei săptămâni mai târziu, pe 23 
octombrie, fratele lui Joseph, Louis „Drăguţu'“ Amberg, şi Dutch 
Schultz au fost ucişi. 

Doi ani mai târziu,Siegel a mers în California pentru a pune 
bazele mai multor case de jocuri de noroc pe coasta de vest. 
Siegel l-a recrutat ca adjunctul său pe şeful de bandă evreu 
Mickey Cohen. După ce s-a stabilit acolo, Siegel şi-a chemat 
soţia şi cele două fete. Se căsătorise cu iubita lui din tinereţe, 
Estelle „Esta“ Krakower (1911- 1982), sora lui Whitey Krakower, 
pe 28 februarie 1929. Millicent Siegel s-a născut în 1930, iar 
sora ei, Barbara, a venit pe lume în 1932. Siegel a avut 

nenumărate aventuri extramaritale, iar printre cele mai 
cunoscute iubite ale sale se numără actrițele Ketti Gallian 
(1912-1972), Wendy Barrie (1912-1978), Marie MaCdonald 
(1923-1965) şi contesa Difrasso (născută Dorothy Taylor). 
Contesa şi actorul George Raft (1895-1980), prieten timp 
îndelungat cu Siegel, i-au făcut intrarea în societatea 
hollywoodiană. 

Pe 22 noiembrie 1939, de Ziua Recunoştinţei, Siegel, 
cumnatul său, Whitey Krakower, Frank Carbo şi Harry Segal l-au 
ucis pe gangsterul Harry „Big Greenie” Greenberg care, în pană 
de resurse, le trimisese o scrisoare în care cerea bani peşin, 
scrisă în aşa fel încât părea să-i amenințe că avea să meargă la 
poliţie dacă nu primea cinci mii de dolari. Şeful Murder Inc., 
Emmanuel „Mendy“ Weiss, a ordonat executarea lui Greenberg, 
iar acesta a fost împuşcat pe când stătea pe scaunul din faţă al 
noului său Ford galben, decapotabil, citind un ziar. Siegel a fost 
arestat, iar patru gansteri au depus mărturie. Ca să se apere, 
Siegel şi-a ucis cumnatul pe 31 iulie 1940, pe când acesta se 
relaxa pe propria verandă de pe Delancey Street, din Lower East 
Side, bucurându-se de soarele verii. 

Pe 16 august, Siegel, Carbo şi Segal au fost citați pentru 
uciderea lui Greenberg. Cazul a fost clasat în 5 februarie 1942, 
din pricina lipsei de martori. În 1941, Siegel s-a îndrăgostit de 
Virginia „Sugar” Hill (născută Lipscomb, pe 26 august 1916), din 
Alabama, cu care s-a culcat după o petrecere de la clubul de 
noapte Mocambo. Scriitorul George Carpozi Jr. Vorbeşte despre 
legăturile romantice ale lui Hill cu „Lucky” Luciano, Joe Adonis, 
Frank Costello şi alţii, precum şi cu anumiţi magnați din 
Hollywood. 

Siegel avea să le mărturisească mai târziu prietenilor că Hill 
fusese „cea mai bună partidă pe care am avut-o vreodată”. 
După premiera filmului Ball of fire, din decembrie 1941, în care 
Hill juca un rol mărunt, ea s-a întors acasă cu Siegel la braţ. 

Relaţia lor a devenit atât de cunoscută, încât Esta Siegel a 
divorţat de soţul ei, în Reno, Nevada. 


Data şi locul asasinării 


lunie 1947, North Linden Drive 810, Beverly Hills, California, 
SUA. Virginia Hill a închiriat casa şi i-a oferit o cheie lui Siegel. 


Evenimentul 


Se spune că într-o zi, în timp ce conducea prin Las Vegas, pe 
atunci un oraş liniştit, Siegel a avut ideea de a-l transforma într- 
o Mecca a jocurilor de noroc. În 1941, Siegel s-a mutat în Vegas, 
iar patru ani mai târziu a început lucrările la ceea ce avea să 
devină The Pink Flamingo Hotel and Casino. Flamingo era 
porecla Virginiei Hill. Oricât de uimitor ar părea, contractorii l-au 
ruinat pe Siegel, care nu avea pic de experienţă în afacerile de 
construcţii. Furnizorii de materiale le furau noaptea şi i le 
revindeau lui Siegel a doua zi. Costurile urcau, iar Siegel 
devenea tot mai furios. Un magnat onest din construcţii, Del 
Webb, s-a îngrijorat atunci când Siegel a venit pe şantier şi a 
descoperit că lipsea mare parte din materiale. Siegel l-a liniştit: 
„Nu te îngrijora, ne ucidem doar între noi.” 

În valoare de 6 milioane de dolari şi numărând 105 camere, 
Pink Flamingo Hotel and Casino s-a deschis până la urmă de 
Ziua Cadourilor, pe 26 decembrie 1946. În realitate, doar 
cazinoul s-a deschis în noaptea aceea, restul clădirii rămânând 
încă în fază de construcţie. În acea noapte, vremea era 
îngrozitoare. Celebrităţile pe care Siegel le invitase pentru a 
adăuga un plus de strălucire localului au păstrat distanţa, unele 
din pricina vremii proaste, altele pentru că fuseseră sfătuite să 
nu socializeze cu un gangster. Fântâna ornamentală exterioară, 
care trebuia să se vadă de la mai multe mile distanţă, n-a 
funcţionat. Când uşile s-au deschis, era limpede că numărul 
angajaţilor îl depăşea cu mult pe cel al clienţilor. A fost un 
fiasco, iar Flamingo a suferit pierderi mari. Afacerea a mers atât 

de prost, încât cazinoul a trebuit închis la sfârşitul lui ianuarie 
1947. Siegel a promis că avea să aranjeze lucrurile şi a 
redeschis întregul proiect pe 1 martie. Pierderile nu au scăzut şi 
s-a descoperit că Siegel nu fusese chiar atât de corect în 
privinţa costurilor clădirii Flamingo. A fost o greşeală fatală. S-a 
ordonat uciderea lui. 

La primele ceasuri ale zilei de 20 iunie 1947, după o noapte 
petrecută în oraş, Siegel a plecat spre casă, la Virginia Hill, 
împreună cu regizorul Allen Smiley. După câteva ore de somn, 
cei doi s-au trezit la prânz, iar Siegel s-a dus să-şi facă 
manichiura săptămânală la frizeria lui Harry Drucker, în Beverly 
Hills, după care a trecut pe la avocatul său. Seara, Smiley şi cu 
el au mers să ia cina la restaurantul /ack's din Ocean Park, cu 
Charles „Chick” Hill, fratele de 19 ani al Virginiei, şi Jerri Mason, 
un secretar cu care avea o afacere. Toţi patru s-au întors la 
Linden Drive, iar Hill şi Mason au urcat la etaj. Siegel şi Smiley 
stăteau unul lângă altul, la capetele opuse ale unei canapele din 
sufragerie. Siegel luase Los Angeles Times din ziua anterioară şi 
voia să-l citească. La 22:45 (momentul exact al crimei variază în 
funcţie de sursă, dar acesta este cel trecut în certificatul de 
deces al lui Siegel), un criminal plătit (Eddie Cannizzaro, deşi 
acest lucru este neconfirmat şi nu se ştie nimic despre el), a 
intrat pe o fereastră cu o carabină M1. Smiley s-a aruncat la 
podea. S-au tras şapte focuri şi un glonţ de calibrul 30 l-a atins 
pe Siegel în nas, scoţându-i ochiul stâng din orbită şi 
aruncându-i-l la o distanţă de 4 metri prin cameră, unde fost 
găsit intact. În ciuda reprezentărilor din filme, Siegel nu a fost 
împuşcat în ochi, ci în obraji şi plămâni. 


Asasinul 


Ucigaşul lui Bugsy Siegel este necunoscut oficial. Nimeni nu a 
fost învinuit pentru această crimă. 


Urmarea 

Mafia a continuat să-şi menţină influenţa asupra Americii şi 
asupra 
Las Vegasului în mod deosebit. Partenerii lui Siegel au preluat 
imediat controlul asupra hotelului Flamingo şi l-au transformat 
în principala atracţie din Las Vegas. Corporaţia Hilton a 
cumpărat Flamingo în 1972, iar în 1974 acesta a devenit 
Flamingo Hilton. Pe 14 decembrie 1993, ultima parte din 
clădirea iniţială a fost dărâmată cu buldozerele, iar în locul ei a 
fost construită o grădină. Acolo se mai poate observa şi în ziua 
de azi o placă comemorativă în amintirea lui Bugsy Siegel, 
singurul loc din Las Vegas care recunoaşte oficial amprenta 
Mafiei. 

Autorităţile americane nu au încercat să-l aresteze pe Meyer 
Lansky până în 1970. El a fugit în Israel, unde a cerut cetăţenia. 
Deşi a adus milioane de dolari în Israel, guvernul i-a anulat 
paşaportul pe 18 mai 1971. Pe 5 noiembrie 1972 a părăsit ţara, 
ajungând la Miami două zile mai târziu. În iulie 1973, Lansky a 
fost judecat pentru evaziune fiscală şi achitat. Pe noiembrie 
1974, guvernul a renunţat să-l mai persecute pe gangster. 
Lansky a murit la spitalul Mount Sinai, din Miami Beach, pe 15 
ianuarie 1983. 

Frank Costello a supravieţuit tentativei de asasinat din 2 mai 
1957. Atentatorul fusese Vincent „Bărbie” Gigante, un om de-al 
lui Vito Genovese. După ce s-a retras din activitatea 
infracţională, Costello s-a luptat cu tentativele Serviciului de 
Imigrări şi Naturalizare de a-l deporta în Italia. A murit în oraşul 
New York, pe 18 februarie 1973. 

După deportarea sa din 9 februarie 1946, Lucky Luciano a 
fost acuzat de furnizare de droguri în America, dar dovezile au 
fost insuficiente. Ultimii ani şi i-a petrecut sub supravegherea 
poliţiei italiene şi a Biroului de Narcotice al SUA. Pe 26 ianuarie 
1962 a murit în urma unui atac de cord suferit pe aeroportul 
Capodicino din Napoli, unde trebuia să se întâlnească cu un 
scenarist care intenţiona să facă un film inspirat din viaţa lui. 

Fraţii lui Luciano, Bartolo şi Joseph, i-au adus trupul în America şi 
l-au îngropat în cavoul familiei din cimitirul St. John, din Queens, 
pe februarie 1962. 

Virginia Hill a fost acuzată de evaziune fiscală în iunie 1954, 
dar a fugit în Austria înainte de a fi chemată în judecată. S-a 
sinucis, la vârsta de 49 de ani, cu o supradoză de droguri, pe 24 
martie 1966, la Koppel, lângă Salzburg. 


RONALD REAGAN 


(1911-2004) 
Victima 


Ronald Wilson Reagan s-a născut pe 6 februarie 1911, 
cântărind 4,5 kilograme, într-un apartament cu cinci camere 
închiriat, aflat deasupra brutăriei de pe strada principală din 
Tampico, Illinois. A fost al doilea fiu al lui John Edward „Jack“ 
Reagan (născut în Fulton, Illinois, pe 13 iulie 1883, decedat în 
West Hollywood, Carolina, pe 18 mai 1941), un vânzător de 
pantofi alcoolic, şi al soţiei sale, Nelle Clyde Wilson (născută în 
Fulton, Illinois, pe 24 iulie 1885, decedată la Santa Monica, 
California, pe 25 iulie 1962), cu care acesta se căsătorise în 
cadrul unei ceremonii romano-catolice, ţinute la biserica 
Immaculate Conception din Fulton, Illinois, pe 8 noiembrie 1908. 
Porecla lui Reagan era „Olandezul”, din pricina tatălui său, care 
considera că fiul său arăta ca un „olandez mic şi gras”. 

A studiat la Filas Willard School (februarie 1916-1918), Central 
School, Monmouth (1918-1919), Tampico Grade School (1919- 
decembrie 1920), South Central Grammer School (decembrie 
1920-1923), South Dixon High School (1923-1927), North Dixon 
High School (1927-1928) şi Eureka College, Illinois, din 
septembrie 1928 până la obţinerea diplomei în sociologie şi 
economie, pe 7 iunie 1932. Între 1926 şi 1933 a lucrat pe timp 
de vară ca salvamar pe plaja râului din Lowell Park, de lângă 
Dixon, Illinois, salvând 77 de oameni de la înec. Unul dintre ei i- 
a oferit un bacşiş de 10 dolari, după ce Reagan i-a recuperat 
proteza de pe fundul râului. Oraşul a ridicat până şi o plăcuţă 
comemorativă în onoarea lui. 

După o probă de actorie susţinută în martie 1937, Reagan a 
semnat un contract pe şapte ani, cu un salariu de 200 de dolari 
pe săptămână, cu Warner Bros şi şi-a făcut debutul în Love is în 

the Air (difuzat din 12 noiembrie 1937), ca Andy Meleod, un 
înfocat cititor de ziare. Reagan a căpătat rolul după ce Ross 
Alexander, actorul iniţial din distribuţie, se împuşcase. În 1940, 
în filmul Knute Rockne - Ali American, în care a jucat rolul 
bolnavului incurabil Geoge Gipp, a rostit cuvintele: „Într-o zi, 
când lucrurile se vor complica, poate le vei cere băieţilor să 
meargă acolo şi să câştige încă o dată pentru Gipper.” Aceasta 
frază avea să fie rostită de nenumărate ori la Casa Albă. 

Pe 14 aprilie 1942, Reagan s-a înrolat în armată ca 
sublocotenent de cavalerie, dar nu a activat în serviciu din 
pricina vederii proaste. Înainte de a fi demobilizat cu rangul de 
căpitan, pe 9 decembrie 1945, a petrecut trei ani făcând filme 
pentru instrucţie. După război, a devenit activ în politică, 
alăturându-se Screen Actors' Guild (SAG) în iulie 1941. Pe 17 
noiembrie 1947 a devenit preşedintele SAG şi şi-a păstrat 
poziţia cinci ani, până în noiembrie 1952, când a fost ales în 
consiliul de conducere pe încă trei ani, din noiembrie 1955 până 
în noiembrie 1958. În noiembrie 1959 a fost ales încă o dată 
preşedinte, post în care a rămas 
până şi-a dat demisia, pe 6 iunie 
1960. Pe 9 iulie 1960 a demisionat 
din conducerea SAG. 

În 1947 depusese mărturie în faţa 
Comitetului Activităţilor 
Antiamericane. În anii '40, Reagan a 
lucrat în calitate de informator FBI, 
cu numele de cod T-10, oferind FBI- 
ului numele actorilor pe care îi 
credea comunişti sau având simpatii 
comuniste. În 1948 a făcut campanie 
pentru democratul Harry S. Truman, 
dar treptat a trecut în dreapta, iar în 
1962 a schimbat macazul spre Partidul Republican. În 1964 a 
făcut campanie pentru  arhiconservatorul senator Barry 

Goldwater (1909-1998), împotriva viitorului preşedinte Lyndon 
Baines Johnson (1908-1973), dar a fost de partea învinşilor, 
întrucât pe 3 noiembrie 1964 texanul a câştigat 538 de voturi 
ale Colegiului Electoral faţă de 52 ale adversarului său. 

Cowboyul din filme a părăsit Hollywoodul spre a deveni cel mai puternic om din 
lume. 

Pe 4 ianuarie 1966, Reagan şi-a anunţat candidatura ca 
guvernator al Californiei, promițând reducerea taxelor şi a 
cheltuielilor. A câştigat campania pe 8 noiembrie 1966, 
învingându-l pe popularul şi experimentatul democrat Pat Brown 
(1905-1996). Reagan a depus jurământul la câteva minute după 
miezul nopţii, pe 2 ianuarie 1967. Se spune că Jack Warner a 
remarcat: „Cum nu se poate mai rău! Jimmy Steward ca 
guvernator, Reagan drept cel mai bun prieten.” Patru ani mai 
târziu, pe 4 ianuarie 1971, îşi începea cel de-al doilea mandat, 
după ce-l învinsese pe Jesse Unruh. 

În 1968 şi 1976, Reagan a încercat să obţină nominalizarea 
republicanilor pentru preşedinţie. A pierdut în faţa lui Richard 
Nixon (Reagan a terminat al treilea, cu numai 182 de voturi) şi a 
lui Gerald Ford (Reagan a fost învins la limită - 1 187 voturi la 1 
070). Doborât, Reagan nu a rămas la pământ, iar pe 16 iulie 
1980 a obţinut victoria în Detroit. Campania sa a fost stângace 
şi mulţi s-au înregistrat ca antivotanţi, fără să aleagă un 
candidat anume. Reagan a vorbit despre reînnoirea legăturilor 
cu Taiwanul, în timp ce nominalizatul său ca vicepreşedinte, 
George Bush, se afla la Pekin ca să cultive relaţiile cu chinezii. 
Reagan a dat vina pe copaci, nu pe maşini, pentru ceața de fum 
din Los Angeles. La o întâlnire ulterioară, cineva a pus un semn 
pe copaci pe care se putea citi: „laie-mă înainte să te ucid.” 
Afirma că poluarea aerului se afla sub control, dar cu câteva zile 
înainte, planul său fusese dat peste cap atunci când aeroportul 
din Los Angeles se închisese din pricina norilor de fum. 


Considerat un  privilegat al sortii, Reagan îşi folosea farmecul şi talentele 
actoriceşti deprinse la Hollywood pentru a obţine simpatii la Washington. 

Pe 13 noiembrie 1979, Reagan a apărut la televizor şi i-a spus 
lui Tom Brokaw, care-i lua interviul, că şi la 68 de ani era mai 
tânăr ca mulţi dintre conducătorii cu care avea de a face. 
Brokaw l-a menţionat pe Valery Giscard d'Estaing, pe atunci 
preşedintele Franţei, cu 15 ani mai tânăr ca Reagan. „Cine?” a 
întrebat Reagan. Brokaw a repetat numele şi Reagan a admis: 
„Da, da.“ Era puţin mai în vârstă decât francezul. Reporterii s-au 
mirat de ignoranţa lui, dar secretarul de presă a replicat că 
Reagan nu-l auzise bine pe Brokaw. Reporterul Lou Cannon a 
sugerat: „Am putea face o corectură. Vestea bună este că 
Ronald Reagan ştie cine este preşedintele Franţei. Vestea 
proastă este că nu aude bine.“ Oamenii lui Reagan au spus: 
„Am prefera să fie mai degrabă neştiutor decât prea bătrân." 
Furaseră până şi carneţelul informativ al preşedintelui Jimmy 
Carter, ceea ce însemna că Reagan ştia dinainte care avea să 
fie poziţia preşedintelui asupra fiecărui subiect. 

Surprinzător, publicului nu părea să-i pese că Reagan vorbea 
constant fără să gândească şi, pe 4 noiembrie 1980, l-a învins 
pe preşedintele Carter, cu 489 de voturi ale Colegiului Electoral, 
faţă de 49. Reagan, la 69 de ani şi 349 de zile - cel mai în vârstă 
preşedinte ales, a preluat funcţia pe 20 ianuarie 1981, la orele 
11:57 şi a ţinut un discurs de 20 de minute, vorbind despre „era 


înnoirii naţionale”. Festivitatea a costat 8 milioane dolari şi a 

fost cea mai scumpă din istorie. Pe 6 martie 1981, Reagan şi-a 
ţinut a doua conferinţă de presă şi prima din istorie în care 
numele celor care puneau întrebările au fost trase la sorţi. 
Evenimentul a fost boicotat de principalele reţele de presă şi 
ideea a fost repede abandonată. 


Data şi locul atentatului 
martie 1981, Washington Hilton Hotel, Washington DC, SUA. 
Evenimentul 


John Hinckley a sosit la Washington duminică, 29 martie 
1981, cu autobuzul, şi s-a cazat în camera 312 de la Park 
Central Hotel, la intersecţia dintre 18" Street şi G Street. A doua 
zi, a 70-a de când era preşedinte, Reagan a sosit la Washington 
Hilton Hotel, la o oarecare distanţă de Casa Albă, la ora 13:45, 
pentru a se adresa Federaţiei Americane a Muncii şi Congresului 
Organizaţiilor Industriale, cunoscute mai bine ca AFL-CIO. La ora 
14:25, Reagan a părăsit clădirea printr-o ieşire laterală ce dădea 
în T Street şi a făcut cu mâna unei mici mulţimi de oameni de 
afară. Pe când îi saluta, Hinckley a înaintat spre el şi a tras cu un 
pistol Rohm RG-14, calibru 22, de şase ori în trei secunde. Cele 
şase gloanţe erau tip Devastor, create să explodeze la impact, 
deşi, din fericire, nici unul n-a făcut-o. Primul l-a lovit în cap pe 
secretarul de presă de la Casa Albă, James Brady. Al doilea l-a 
lovit pe polițistul Thomas 
K. Delehanty, de 47 de ani, în spate. Al treilea şi-a ratat ţinta şi 
a atins fereastra unei clădiri de peste drum. Al patrulea l-a 
nimerit în abdomen pe Timothy J. McCarthy, de 33 de ani, 
membru al Serviciilor Secrete. Acesta stătuse, cu îndrăzneală, în 
faţa lui Reagan. Al cincilea a lovit geamul antiglonţ al limuzinei 
prezidenţiale, iar al şaselea a ricoşat din lateralul maşinii, 
pătrunzându-i lui Reagan sub braţul stâng. Agentul Jerry Parr s-a 
aruncat asupra preşedintelui şi l-a împins la pământ, în timp ce 
agentul Ray Shaddick i-a împins pe colegul său şi pe preşedinte 

în automobil. Reagan a strigat, de durere: „Jerry, ticălosule, cred 
că mi-ai rupt o coastă.” Parr i-a spus şoferului, agentul Drew 
Unrue, să se întoarcă la Casa Albă şi a verificat dacă Reagan 
fusese rănit, în clipa aceea, preşedintele a scuipat sânge, iar 
Parr i-a strigat lui Unrue: „Mergi la GW!“ Limuzina a pornit de 
îndată dinspre Casa Albă către Spitalul Universitar George 
Washington, aflat la cinci cvartale distanţă. 

Automobilul a ajuns la GW la 14:35 şi Reagan a mers fără 
ajutor până la spital, dar de îndată ce a intrat s-a prăbuşit. Parr 
şi Shaddick l-au dus la camera de urgenţă 5, unde medicii i-au 
tăiat preşedintelui toate hainele. Reagan zăcea gol, în timp ce 
sângele-i şiroia pe gură, gemând că nu putea respira. Un doctor 
i-a făcut o incizie la gât în care a inserat un tub pentru a-l ajuta 
să respire mai bine, dar acest lucru s-a dovedit inutil. Presiunea 
sângelui lui Reagan a scăzut la 78, iar el şi-a pierdut cunoştinţa. 
Sângele din gura lui arăta că îi cedase unul dintre plămâni. 
Când s-a trezit, o soră îl ţinea de mână. 

Nancy Reagan a sosit la spital şi Reagan i-ar fi spus: „lubito, 
am uitat să mă feresc.” Vicepreşedintele George Bush se afla în 
Texas şi a fost rechemat de Alexander Haig, secretarul de stat. 
La ceasurile 15:24, Reagan a ajuns pe masa de operaţie, pentru 
îndepărtarea glonţului. Doctorul Benjamin Aaron, şeful spitalului 
pentru chirurgie toracică, a condus procedura. A găsit un glonţ 
de aproape trei centimetri sub inima preşedintelui. Cavitatea 
toracică a lui Reagan era plină de sânge. Pierduse jumătate din 
sângele din organism. Doctorul Aaron s-a hotărât să opereze 
fără întârziere plămânul deteriorat. 

La Casa Albă, Al Haig a anunţat corpul de presă că preluase 
toate funcţiile până la sosirea vicepreşedintelui. De fapt, nu era 
aşa. Cel de-al 25-lea Amendament al Constituţiei, ratificat în 
1967, permitea succesiunea, iar ordinea era următoarea: 
vicepreşedintele, purtătorul de cuvânt al Casei Albe (pe atunci 
Tip O'Neill din Massachusetts), apoi preşedintele pro tempore al 
Senatului (Strom Thurmond, din Carolina de Sud), şi în cele din 

urmă secretarul de stat (Haig). Lanţul comenzii militare era: 
preşedintele, vicepreşedintele, secretarul Apărării (pe atunci 
Caspar Weinberger). La 18:20, operaţia chirurgicală a lui Reagan 
se încheia şi zece minute mai târziu, Air Force Two ateriza la 
baza aeriană Andrews şi intra în hangar, astfel ca nimeni, nici 
măcar lunetiştii, să nu-l vadă debarcând pe George Bush. 
Acesta a ajuns în sala specială de sub West Wing la ceasurile 
18:59. Reagan şi-a recuperat cunoştinţa la ora 19:30. 


Atentatorul 


John Warnock Hinckley Jr. s-a născut la Ardmore, în Oklahoma, 
pe 29 mai 1955. Crescut în Texas, a studiat la Highland Park 
High School, apoi la Texas Tech University. În 1976 s-a mutat la 
Los Angeles, din dorinţa de a deveni compozitor, dar, nereuşind, 
a revenit acasă. Pe 8 februarie în acelaşi an, a fost lansat filmul 
Soferul de taxi (vezi caseta de mai jos). Robert de Niro a 
interpretat rolul unui taximetrist de 26 de ani, bolnav mintal, 
Travis Bickle, iar Jodie Foster pe cel al unei prostituate de 13 ani, 
Iris Steensma, pe care Bickle încearcă să o salveze de viaţa de 
pe stradă. Atunci când Bickle nu reuşeşte să obţină ajutorul 
asistentului unui senator, se decide să-l asasineze pe senator. 
Hinckley a văzut filmul de câteva ori şi a devenit obsedat de 
Jodie Foster. 

Când actriţa s-a mutat la Yale, Hinckley s-a dus la rândul său 
la New Haven, Connecticut, unde a început să o hărţuiască, 
strecurându-i poeme pe sub uşa camerei şi telefonându-i. 
Avansurile lui Hinckley au fost respinse. Hinckley s-a hotărât să-i 
atragă atenţia, iar prin minte au început să-i treacă planuri 
bizare, precum deturnarea unui avion, sinuciderea în faţa ei şi 
asasinarea preşedintelui Jimmy Carter. 

L-a urmărit pe preşedinte dintr-un stat în altul, dar a fost 
arestat la Nashville, Tennessee, pentru port ilegal de armă. 
Întors acasă, în ciuda faptului că urma un tratament psihiatric, 
a început să umble după noul preşedinte Reagan. Cu o oră 


158 


înainte de a porni pentru a-şi pune atentatul în aplicare, i-a scris 
lui Foster: 


3/30/81 
12:45 


Dragă Jodie, 


Există posibilitatea să-mi pierd viaţa în tentativa mea de 
a-l ucide pe Reagan. De aceea îţi scriu acum. 

După cum bine ştii, te iubesc foarte mult. În ultimele 
şapte luni ţi-am adus zeci de poeme, scrisori şi mesaje de 
dragoste în slaba speranță că aş putea să te interesez. Deşi 
am vorbit la telefon de câteva ori, niciodată n-am îndrăznit 
măcar să mă apropii de tine şi să mă prezint. Pe lângă 
timiditatea mea, nu doresc să te deranjez cu prezența mea 
constantă. Ştiu că multe dintre mesajele pe care ţi le-am 
strecurat pe sub uşă ori în cutia de scrisori nu erau bune de 
nimic, dar am simţit că era calea cea mai putin dureroasă 
pentru mine de a-mi exprima iubirea ce ţi-o port. 

Mă bucur că măcar ştii cum mă cheamă şi ce simt pentru 
tine. Plimbându-mă prin apropierea dormitorului tău, am 
înțeles că am fost subiectul mai multor conversații, oricât 
de ridicole ar fi acestea. Ştii cel puțin că te voi iubi mereu. 

Jodie, aş abandona ideea de a-l ucide pe Reagan într-o 
secundă dacă ti-aş putea cuceri inima şi mi-aş putea trăi 
restul vieţii alături de tine, oricum ar fi ea. 

Recunosc că motivul pentru care voi duce atentatul la 
bun sfârşit este că nu mai pot aştepta să te impresionez. 
Trebuie să fac ceva acum ca să înţelegi că acţionez numai 
pentru binele tău! Sacrificându-mi libertatea şi poate şi 
viața, sper să-ți schimbi părerea despre mine. Scrisoarea 
aceasta a fost scrisă doar cu o oră inainte să plec spre 
Hilton Hotel. Jodie, te rog să te uiti în inima ta şi cel puțin 

să-mi dai o şansă, prin această faptă istorică, de a-ti 
câștiga respectul şi dragostea. 


Mereu cu dragoste pentru tine, 
John Hinckley 


Urmarea 


Reagan a devenit primul preşedinte care a supravieţuit 
îngrozitorului Factor Zero. A părăsit spitalul pe 11 aprilie 1981. 
Preşedinţia sa a fost una excepţională, de dreapta. Pe 1 martie 
1982, un membru al partidului lui Reagan - senatorul Bob 
Packwood din Oregon - l-a criticat pe preşedinte, susţinând că 
lua în considerare anecdotele fictive ca pe nişte evenimente 
reale. Pe 12 octombrie 1983, înaintea întâlnirii pentru 
decernarea medaliei Societăţii de Onoare, a spus o povestire 
despre eroismul aviatic din al Doilea Război Mondial, care 
dusese la acordarea postum a medaliei de onoare. Cercetarea a 
434 de beneficiari din timpul războiului nu a confirmat 
povestirea lui Reagan. Un jurnalist a raportat că povestirea se 
asemăna foarte mult cu una care apăruse în filmul din 1944 
Wing and a Prayer şi în ediţia din aprilie 1944 a publicaţiei 
Reader's Digest. 

Pe 5 aprilie 1982, Reagan a refuzat să sprijine forţa Marii 
Britanii ce naviga spre Insulele Falkland pentru a alunga 
invadatorii argentinieni. „Suntem prieteni cu ambele părţi” 
spunea el. Zece zile mai târziu, povestea în faţa publicului că: 
„Anglia s-a mânarit dintotdeauna cu faptul că poliţiştii nu erau 
nevoiţi să poarte arme... Dacă în Anglia un criminal purta armă, 
chiar dacă n-o folosea, nu era judecat pentru tâlhărie sau furt 
sau pentru ce anume făcea el, ci pentru crimă de gradul întâi şi 
spânzurat, dacă era găsit vinovat." A doua zi, Larry Speakes, 
secretarul de presă al Casei Albe, admitea că preşedintele 
spunea prostii. Oricât de incredibil ar părea, Reagan a repetat 


născocirea pe 21 mai 1983, cu o noapte înaintea unei întâlniri 

economice din Williamsburg. Reagan nu citise notele briefing- 
ului său, ci se uitase la televizor, la Sunetul muzici). 

Pe 29 iunie 1983, Reagan a pus notele slabe obţinute de elevi 
pe seama eforturilor şcolilor de a respecta desegregaţia rasială. 
Căuta să destabilizeze guvernele cu care nu se înţelegea şi a 
călcat legea trimițând ajutoare rebelilor nicaraguani contras, 
care încercau să răstoarne guvernul sandinist. Reagan nu s-a 
înţeles cu Senatul, care-i dezaproba politica. Pe 1 martie 1985, 
le-a cerut liderilor contras să dea dovadă de „echivalentul moral 
al înaintaşilor noştri întemeietori”, doar că a fost dezaprobat de 
romancierul istoric Howard Fast, care a declarat că respectivele 
cuvinte erau „o explozie a unei ignoranţe incredibile ce... nu se 
potrivea deloc atribuţiilor publice de nici un fel”. Reagan a trimis 
ajutoare în valoare de 155 milioane dolari în mâncare şi arme 
trupelor contras. A negat că ar fi trimis fonduri secrete. „Nimic 
de acest fel n-ar putea avea loc fără aprobarea Congresului.” 
Le-a trimis ajutoare trupelor afgane care se luptau cu cele 
sovietice şi a invadat Granada pe 25 octombrie 1983 fără să o 
informeze pe regina Elisabeta a Il-a, conducătoarea statului. 
Reagan a afirmat că fusese o „misiune de salvare” şi nu o 
invazie. 

În ciuda acestor lucruri, a fost reales în post pe 6 noiembrie 
câştigând 525 de voturi ale Colegiului Electoral, faţă de cele 13 
ale democratului Walter Mondale. A fost cel mai mare număr de 
voturi ale Colegiului Electoral câştigat vreodată. Când anumiţi 
democrați au atras atenţia asupra vârstei lui Reagan, pe 21 
octombrie 1984, el le-a răspuns după cum urmează: „Nu voi 
face din vârstă o temă a acestei campanii. Nu voi exploata în 
scopuri electorale tinereţea şi lipsa de experienţă a oponenților 
mei.“ A doua festivitate de instalare a lui Reagan, de pe 20 
ianuarie a avut loc în foaierul Casei Albe, întrucât afară era prea 
frig pentru preşedinte. A fost anulată şi parada, pentru a doua 
oară în istorie. (Prima oară fusese anulată pentru Andrew 
Jackson, în 1833.) 

Pe 13 noiembrie 1986, Reagan a recunoscut că administraţia 
sa vânduse în secret arme lranului în schimbul eliberării de 
ostatici. Ideea „Arme-contra-ostatici“ contrazicea declaraţiile 
publice ale lui Reagan, în care susţinuse că nu dusese niciodată 
tratative cu teroriştii. Mai târziu, în aceeaşi lună, s-a aflat că 
iranienii plăteau mai mult pentru arme, iar profiturile - între 10 
şi 30 de milioane de dolari - le fuseseră trimise trupelor contras 
prin membri ai Consiliului Securităţii Naţionale (NSC). Reagan a 
afirmat că nu ştia nimic despre aceste înţelegeri. O comisie 
condusă de senatorul John Tower a fost trimisă spre a investiga 
situaţia. S-a descoperit că locotenent-colonelul Oliver North 
condusese un guvern din umbră în interiorul NSC şi îl criticase 
aspru pe Reagan. Când amiralul John Poindexter, şeful NSC, a 
depus mărturie la audierile lran-contras pe 15 iulie 1987, a 
declarat că el fusese cel care luase decizia de a trimite banii şi 
nu l-a blamat pe Reagan. A adăugat însă că, dacă Reagan ar fi 
ştiut, dar, fireşte, nu ştia, ar fi aprobat hotărârea. Timp de cinci 
zile de audieri, Poindexter a spus: „Nu-mi amintesc.” 

În timpul candidaturii sale, Reagan a promis să demisioneze 
la primul semn de senilitate, dar pe 20 februarie 1987 le-a spus 
celor din Comisia Tower că nu-şi amintea dacă autorizase sau nu 
livrarea de materiale. În ciuda pretenţiei că economisise bani, 
Reagan a cheltuit mai mult pe extinderea militară pe timp de 
pace decât în oricare altă perioadă din istoria Americii. Ţara a 
cheltuit 148 milioane dolari în 1980, iar în timpul administraţiei 
Reagan peste 300 milioane dolari. Oricât de incredibil ar părea, 
Reagan credea că banii cheltuiţi cu forţele armate nu se 
adăugau la deficitul naţional, pentru că angajau companii ce 
foloseau muncitori americani, care apoi „plăteau” taxe, înapoind 
banii. În timpul preşedinţiei sale, datoria naţională a luat avânt 
(ca şi în timpul preşedinţiei lui George Bush. Preşedintele 
Clinton a echilibrat bugetul). A sprijinit reduceri de impozite 
pentru bogaţi. După ce s-a retras, Reagan s-a mutat în casa lui 
de pe strada St. Cloud, numărul 668, din Bel Air, cumpărată de 

nişte prieteni buni pentru el şi Nancy Reagan. Se crede că 
Reagan a fost diagnosticat cu boala degenerativă Alzheimer în 
timp ce se afla încă în funcţie, dar diagnosticul a fost ascuns 
până în noiembrie 1994. 

Reagan a murit la ora 13:09, la vârsta de 93 de ani, la el 
acasă, pe 5 iunie 2004. Soţia, fiul său, Ron, şi fiica lui, Patti, i-au 
stat la căpătâi. Fiul său Michael a sosit puţin mai târziu. Reagan 
a fost cel mai longeviv preşedinte american, depăşindu-i pe 
Adams (90) şi pe Herbert Hoover (tot 90). 

John Hinckley a fost judecat pentru încercarea de a-l ucide pe 
preşedinte şi pentru alte 12 capete de acuzare, printre care atac 
armat şi deţinere ilegală de arme de foc. În portofel, avea un 
permis de conducere eliberat în Texas, 129 de dolari, o carte de 
identitate din Colorado, o poză cu Jodie Foster (din Esquire) cu o 
minge de baschet în mână, alte patru poze cu actriţa, o hârtie 
pe care era imprimat Al Doilea Amendament („dreptul de a 
purta armă“) şi o fotografie cu nepotul său. În camera sa de 
hotel, poliţiştii au găsit o scrisoare pentru Jodie Foster, un 
calendar din 1981 cu John Lennon, două valize, o cutie goală de 
gloanţe Devastator, o cutie cu gloanţe normale (neexplozive), 
pilule, printre care Valium, Surmontil şi Drixoral, o cutie 
conţinând o notiţă pentru deturnarea unui avion („Avionul 
acesta a fost deturnat! Am o bombă...”), De veghe în lanul de 
secară de J.D. Salinger, The Skyjacker, de David Hubbard, 
Welcome to Xanadu de Nathaniel Benchley, The Fox is Crazy 
Too, de Eliot Asinof, Romeo şi Julieta, The Fan, de Bob Randall, 
Soferul de taxi, 38 de pagini scrise chiar de Hinckley, o jachetă 
militară, câteva cămăşi de lână şi o ilustrată cu poza lui Reagan 
şi a soţiei sale, Nancy, şi un bileţel pentru Jodie Foster, cu 
întrebarea: „Eşti virgină, nu-i aşa?“ 

Pe 21 iunie 1982, după un proces de şapte săptămâni, 
Hinckley a fost găsit nevinovat din cauza bolii sale mintale şi a 
fost trimis la spitalul St. Elizabeth. Pe 17 decembrie 2003, 
judecătorul Paul Friedman a decis că Hinckley nu mai reprezenta 

un pericol serios pentru el însuşi şi pentru alţii şi a aprobat vizite 
la casa părinţilor săi din zona Washington DC. În prezent, se află 
încă închis la St. Elizabeth. 

Jodie Foster a vorbit public o singură dată despre fascinația lui 
Hinckley pentru ea şi a refuzat orice interviu în care era pomenit 
numele său. 

James Brady a devenit avocat pentru controlul armelor şi, 
împreună cu soţia lui, Sara, a fondat Campania Brady pentru 
Prevenirea Violenţei Armate. Pe 30 noiembrie 1993 a fost votată 
legea care se ocupă de prevenirea violenţei. 

Thomas Delehanty, născut în Pittsburgh, Pennsylvania, care 
lucrase ca poliţist timp de 17 ani, şi-a revenit pe deplin de pe 
urma rănilor, ca mai apoi să se retragă cu o pensie completă pe 
caz de boală. 

Agentul Serviciilor Secrete Tim McCarthy, care a încasat un 
glonţ pentru Reagan, a fost răsplătit de National Collegiate 
Athle- tic Association cu Premiul de Onoare în 1982, 
recunoscându-i-se curajul din acea zi. A primit 50 000 de cărţi 
poştale cu urări de însănătoşire. Inclusiv de la părinţii lui 
Hinckley. Ironia sorții a fost că agentul McCarthy nici măcar nu 
ar fi trebuit să fie de serviciu în acea zi. Echipa ducea lipsă de 
un om, iar McCarthy şi unul dintre colegii săi au dat cu banul. 
McCarthy a pierdut. A petrecut opt ani în divizia pentru 
protejarea preşedintelui şi paisprezece ani ca detectiv în cadrul 
departamentului de investigaţii criminale în Chicago, până în 
1993, când s-a retras. În mai 1994 a devenit şeful poliţiei din 
Orland Park, Illinois. Nu a reuşit să devină secretar de stat 
pentru democrați, în 1998. Este căsătorit şi are trei copii. 


FACTORUL ZERO 
1840 William Henry Harrison 
În 1809, William Henry Harrison, pe atunci guvernatorul teritoriului 
Indiana de la Vincennes, a semnat Tratatul de la Fort Wayne, prin care 
se cumpărau peste 250 000 de acri de pământ de la indieni. Printre 
indigeni începuse o mişcare de rezistență, condusă de frații Shawnee, 

Tecumseh şi Tenskwatawa. Tecumseh i-a cerut lui Harrison să anuleze 
tratatul şi l-a ameninţat cu violențe dacă vreun alb ar fi încercat să se 
stabilească în ținut. Rezultatul a fost Războiul lui Tecumseh din 1811, în 
care acesta a obținut o victorie importantă la Prophetstown. Harrison a 
continuat să învingă în războiul din 1812. Tecumseh a fost ucis în 
bătălia de la Thames, din 5 octombrie 1813. 

Potrivit legendei, Tecumseh l-ar fi blestemat pe Harrison, ca el și 
următorii preşedinţi aleşi în ani care se termină cu cifra zero să moară 
în timpul administraţiei. 

Pe 3 martie 1841, William Henry Harrison şi-a sărbătorit instalarea ca 
cel de-al nouălea preşedinte al SUA. Era o zi friguroasă şi urâtă, dar 
Harrison a insistat să-şi rostească discursul de inaugurare (cu un total 
de 8 445 de cuvinte, a fost cel mai lung discurs de până atunci. Citirea 
sa a durat 2 ore) fără palton. 

A răcit, s-a îmbolnăvit de pleurezie, iar apoi de pneumonie. 
Întorcându-se la Casa Albă, Harrison nu s-a putut odihni, din pricina 
programului încărcat. Starea lui s-a deteriorat şi, la ceasurile 12:30, pe 
4 aprilie 1841, s-a stins din viață, preşedinţia sa fiind cea mai scurtă de 
până atunci: 30 de zile, 11 ore şi 30 minute. Cauza morții a fost 
pneumonia plămânului drept şi septicemia. Se crede că a fost prima 
victimă a blestemului „factorului zero”. 


1860 Abraham Lincoln 


1880 James Garfield 

James Garfield a fost al doilea preşedinte răpus de glonțul unui 
asasin. A avut la rândul său un mandat foarte scurt, depăşindu-l cu 
puțin pe cel al lui Harrison. James Abram Garfield n-a urmărit în mod 
special să ajungă la Casa Albă. Ar fi fost mulțumit să rămână în 
Congres, reprezentând statul Ohio, dar după 16 ani, a fost ales în Senat, 
în 1880. Însă, înainte de a-şi ocupa locul, Garfield s-a trezit nominalizat 
de partidul său pentru preşedinţie, la Convenţia Naţională Republicană. 
A acceptat nominalizarea, iar în alegerile din 1880 l-a învins pe 
generalul Winfield Scott Hancock cu 214 de voturi electorale la 155. 

Garfield a fost instalat în funcţie ca cel de-al 20-lea preşedinte pe 4 
martie 1881 şi a petrecut mare parte din lunile următoare fiind acostat 
de oameni care îi cereau slujbe. În mod bizar, în acele zile preşedintele 
era responsabil pentru majoritatea angajărilor din administraţia sa, căci 
întreg personalul - de la cei din cabinet la funcţionari - erau concediati 
când precedentul titular părăsea funcţia. Unul dintre cei refuzati la 
angajare era dezechilibrat mintal. Avea 37 de ani şi era un fanatic 

religios pe nume Charles Julius Guiteau. Se credea responsabil pentru 
alegerea lui Garfield şi considera că numirea sa drept consul general la 
Paris ar fi însemnat răsplata potrivită pentru eforturile sale. l-a scris un 
mesaj lui Garfield în acest sens, apoi s-a prezentat la Washington DC. 

Securitatea de la Casa Albă era practic inexistentă, iar Guiteau s-a 
dus să-l vadă pe preşedinte. l-a înmânat altă copie a scrisorii sale cu 
„Consulatul din Paris” pe plic. Guiteau a început să creadă că Garfield 
voia să-i blocheze numirea. A început să-l urmărească pe noul şef al 
executivului. Pe 2 iulie 1881, la 09:30 dimineața, Guiteau a profitat de 
ocazie şi l-a împuşcat pe Garfield în timp ce acesta mergea prin staţia 
Sixth Street a căii ferate dintre Baltimore şi Potomac. Un glonț i-a 
străpuns preşedintelui umărul, dar al doilea i s-a oprit în piept. Un 
polițist a pus mâna pe Guiteau. În timp ce mulţimea încerca să-l linşeze, 
Garfield a fost dus la Casa Albă pentru îngrijiri. 

Preşedintele părea să-şi revină şi a fost dus la Elberon, New Jersey, 
spre a fi îngrijit mai bine. Pe 19 septembrie 1881, la ora 22:35, Garfield 
a murit în urma unui atac de cord masiv, la exact două luni după cea 
de-a 50-a sa aniversare. Se crede că dacă îngrijirea medicală pe care a 
primit-o ar fi fost mai competentă, ar fi supravieţuit atentatului. Avocații 
lui Guiteau au pledat pentru pierderea facultăților mintale, dar 
încercarea lor a eşuat şi clientul lor a fost spânzurat pe 30 iunie 1882 la 
Washington Asylum and Jail. În timp ce se îndrepta către spânzurătoare, 
el a recitat un poem pe care-l scrisese în aşteptarea execuţiei. Se 
numea: „Mă duc către Domnul”. 


1900 William McKinley 


1920 Warren Harding 

A devenit nominalizatul republicanilor la preşedinţie în 1920. Lozinca 
sa a fost „Revenirea la normalitate”, prin care Harding reflecta trei 
tendințe ale vremii sale: revenirea la izolare după Primul Război 
Mondial, discriminarea politică între cei născuți în America şi emigranți 
şi respingerea intervențiilor guvernamentale. Campania a devenit 
murdară atunci când s-a răspândit zvonul că stră-străbunicul lui Harding 
fusese negru. La alegerile din 1920, femeile au votat pentru prima oară. 

După festivitatea sa de învestire din 1921, Harding şi-a numit mulți 
prieteni buni - banda din Ohio - în poziții înalte. Unii dintre ei şi-au 
folosit pozițiile în interes personal. Cel mai mare scandal a fost Teapot 
Dome Affair - care a durat şi după moartea lui Harding - în care 
secretarul de interne, Albert Fall, a fost acuzat de luare de mită şi de 
împrumut fără dobândă pentru concesionarea de terenuri petroliere 

colegilor de afaceri. În 1931, el a devenit primul membru al cabinetului 
trimis la închisoare. Şi alţi asociați ai lui Harrison au încălcat legea, 
făcându-l să comenteze: „Dumnezeule, am o slujbă murdară! Nu mă 
supără duşmanii, ci nemernicii mei de prieteni, nişte ticăloşi... Ei mă fac 
să n-am somn noaptea!” Pe 20 iunie 1923, Harding a început turul 
„întrunirilor publice”. În timpul călătoriei la San Francisco, s-a îmbolnăvit 
de pneumonie. La ora 19:35, pe 2 august 1923, Warren Gamaliei 
Harding s-a stins din viată la vârsta de 57 de ani, din cauza unei 
hemoragii cerebrale. 


1940 Franklin D. Roosevelt 

Singurul ales ca preşedinte de patru ori (1932, 1936, 1940 şi 1944), 
FDR a fost cel de-al 48-lea guvernator al New Yorkului înainte de a 
deveni cel de-al 32-lea preşedinte. Ţara se afla în Marea Criză la 
inaugurarea lui, iar Roosevelt a lansat programul New Deal spre a 
combate valul de mizerie cauzat de şomaj şi de sărăcie. S-a folosit de 
radio pentru a-şi expune ideile populației. 

Istoria ar fi putut diferi mult de cea de astăzi dacă atentatul lui 
Giuseppe Zangara la viaţa lui Roosevelt, din 15 februarie 1933, ar fi 
reuşit. Nu s-a întâmplat aşa, iar Roosevelt a fost reales pentru al 
patrulea şi ultimul său mandat, în 1944. Avea doar 62 de ani, dar fusese 
bolnav multă vreme (se crede acum că suferea de sindromul Guillian- 
Barre mai curând decât de poliomelită). Cu Harry S. Truman ca 
vicepreşedinte candidat, Roosevelt a câştigat în 36 de state împotriva 
guvernatorului New  Yorkului, Thomas Dewey, Pe 12 aprilie 1945, 
Roosevelt s-a trezit cu o durere de cap, cauzată de o hemoragie 
cerebrală. A murit în acea zi. 


1960 John F. Kennedy 

JOHN F. KENNEDY 


(1917-1963) 
Victima 


Cel de-al 35-lea preşedinte al SUA - cel mai tânăr preşedinte 
ales şi cel dintâi romano-catolic, primul născut în secolul XX, 
primul a cărui festivitate de inaugurare s-a transmis color la 
televiziune - John Fitzgerald Kennedy s-a născut pe strada 
Beals, la numărul 83, în casa familiei sale, care făcea parte din 
clasa de mijloc, în Brookline, Norfolk County, Massachusetts, la 
ceasurile 15:00, pe 29 mai 1917. A fost al doilea fiu al lui Joseph 
Patrick Kennedy, un afacerist care strânsese mare parte din 
avere prin contrabandă cu băuturi şi servise în calitate de 
ambasador SUA la curtea St. James, şi al lui Rose Elisabeth 
Fitzgerald. Pe 19 iunie 1917, bebeluşul a fost botezat la biserica 
St. Aidan din Brookline. După aceea, Joseph şi Rose au mai avut 
încă şapte copii, în total nouă urmaşi 
direcţi. 


În ciuda bronzului său (datorat unei lămpi 
solare), preşedintele Kennedy avea constant 
Elisabeth Fitzgerald. Pe 19 iunie o stare proastă de 
sănătate. 


În februarie 1920, Jack (aşa cum i 
se spunea uneori lui John), a căzut 
victimă epidemiei de scarlatină ce 
bântuia prin Boston. Jack a fost un copil 
bolnăvicios. A suferit de varicelă, infecții 
la urechi, friguri şi oreion. În septembrie 
1930 a intrat la Canterbury Prep, o 
şcoală catolică, situată pe Aspetuck Avenue, la numărul 101, în 
New Milford, Connecticut. În luna aprilie a anului următor, a 
părăsit şcoala Canterbury, după un atac de apendicită. Pe 2 
octombrie 1931, într-o vineri, i s-a alăturat fratelui său, Joe, la 

Choate Academy de pe strada Christian, de la numărul 333, din 
Wallingford, Connecticut 06492. În iunie 1932, JFK a suportat 
testele clinicii Mayo din Minnesota pentru colită. Pe 23 
septembrie 1935, după mai puţin de o săptămână de şcoală la 
London School of Economics (a plecat suferind de icter), s-a 
înscris la Princeton University. După trei luni, în ianuarie 1936, a 
fost spitalizat pentru o posibilă leucemie, la Peter Bert Brigham 
Hospital din Boston, părăsind Princeton pe 12 decembrie 1935. 

Pe 5 septembrie 1936 a mers la Harvard. JFK şi prietenul său 
apropiat Lem Billings au petrecut vara anului 1937 călătorind 
prin Europa. În decembrie 1937, tatăl său, Joe Kennedy, a fost 
numit ambasador american la Curtea de la St James. John a 
absolvit magna cum laude Harvard-ul, pe 21 iunie 1940. După 
două luni, teza sa, „De ce doarme Anglia?”, a fost tipărită. În 
luna următoare, a intrat la universitatea Stanford. 

În decembrie 1940, JFK a fost tratat de gonoree la clinica 
Lahey. 

Pe 27 octombrie 1941 a intrat la Biroul de Informaţii al 
Marinei din Washington DC, unde a început o relaţie cu o regină 
a frumuseţii pe nume Inga Arvad. Pe 1 octombrie 1942, 
Kennedy s-a apucat de un curs de instruire de opt săptămâni 
pentru a deveni comandantul unei nave de patrulare cu torpile 
(PT). La terminarea instruirii, la data de 25 aprilie 1943, la 
ceasurile 11:00, a fost numit comandant al P7101. După aceea, 
a devenit comandanul navei cu torpile P7109, cu o lungime de 
24 de metri şi o greutate de 38 de tone. Un autor o descrie ca 
pe o navă „veche, cenuşie, cu urme din lupte, plină de şobolani, 
veterană a campaniei din Guadalcanal”. La ora 14:00, luni, 2 
august 1943, Amagiri, un distrugător japonez, care-l avea la 
comandă pe locotenent-comandorul Kouhei Hanami, s-a ciocnit 
intenţionat de P7109 în Strâmtoarea Blackett, între Kolobangara 
şi Arundel din Arhipelagul Solomon, ucigând doi dintre cei 13 
oameni din echipaj. JFK a fost premiat cu Medalia Corpurilor de 
Marină Civilă şi Militară pentru ajutorul dat la salvarea 

supravieţuitorilor din echipajul său. Incidentul a fost apoi 
ecranizat, filmul avându-l în distribuţie pe Cliff Robertson în rolul 
lui JFK. După mai mulţi ani, când JFK a fost întrebat cum a 
devenit erou de război, a răspuns: „A fost ceva involuntar. Ei mi- 
au scufundat nava.” 

Pe 31 mai 1944, Kennedy a fost spitalizat la Chelsea, 
Massachusetts, cu probleme de spate. Între timp, Joe, fratele 
mai mare al lui John, mândria tatălui său, ambasadorul 
Kennedy, a fost convins să intre în cursa pentru Casa Albă. Pe 
12 august 1944, visurile s-au spulberat. Joe a murit când 
aeroplanul i-a explodat pe o suprafaţă de o milă pătrată, în zona 
New Delight Woods, de lângă Blythburg, Suffolk, Anglia, într-o 
misiune cu numele de cod Anvil. Ambiţiile tatălui s-au transferat 
către al doilea fiu al său. „Eu l-am 
băgat pe Jack în politică. l-am spus că 
joe a murit şi că acum era 
responsabilitatea lui să intre în 
Congres. Jack nu voia“, povestea 
ambasadorul Kennedy. „Parcă aş fi fost 
© recrutat. 

& Tata îşi voia fiul mai mare în politică. 
i «Voia» e prea puţin spus. 

«Pretindea» este un cuvânt mai 
potrivit. Doar îl cunoaşteţi", replica JFK. 


Preşedintele şi prima doamnă ajung în Texas la bordul Air Force One, în noiembrie 
1963. 

Între aprilie şi iulie 1945, după demobilizarea sa din marina 
militară, Jack a lucrat ca jurnalist, făcând reportaje de la 
alegerile generale britanice şi de la conferinţa din San Francisco, 
în cadrul căreia a luat naştere ONU. În anul următor, şi-a început 
cariera politică. A fost ales în Congres din al unsprezecelea 
district din Boston pe 5 noiembrie 1946, obţinând 69 093 de 
voturi faţă de Lester Bowen, cu 26 007. JFK şi-a ocupat fotoliul 
din Congres pe 3 ianuarie 1947. În octombrie 1947 

a fost diagnosticat cu boala Addison, în timpul unei excursii la 
Londra. La întoarcerea în SUA, s-a tratat cu injecții cu cortizon şi 
i s-a spus că nu avea să trăiască mai mult de 15 ani. Pe 2 
noiembrie 1948 şi pe 7 noiembrie 1950 a fost reales în Congres. 

Pe 4 noiembrie 1952, a fost ales senator de Massachusetts, 
învingându-şi cu 70 000 de voturi oponentul, pe Harry Cabot 
Lodge Jr., care deținuse funcţia din 1936. JFK arăta atât de 
tânăr, încât, odată, un poliţist nu-l lăsase să folosească telefonul 
din Senat, spunându-i: „Îmi pare rău, domnule, acestea sunt 
rezervate pentru senatori.” Pe 12 septembrie 1953, tânărul 
senator s-a căsătorit cu bogata socialistă Jacqueline Lee Bouvier 
la biserica St. Mary, din Newport, în Rhode Island. 

Pe 21 octombrie 1954, JFK a suferit o operaţie la spate care 
aproape că l-a ucis. Coloana vertebrală i-a fost ruptă şi pusă la 
locul ei, dar el a intrat în comă în urma operaţiei. Un preot i-a 
dat împărtăşania. Pe 11 februarie 1955, aproape că a murit pe 
masa de operaţie, după o altă intervenţie la spate. Pe timpul 
recuperării sale, a scris Profiles în Courage, o carte pentru care 
i-a fost acordat premiul Pulit- zer pe 6 mai 1957. Publicat pe 1 
ianuarie 1956, volumul - un studiu al senatorilor eroi din SUA - a 
provocat nenumărate controverse, întrucât mulţi erudiţi 
considerau că nu era opera lui Kennedy şi că autorul adevărat 
era chiar cel care îi concepea discursurile, „partenerul său de 
cercetare”, Theodore Sorenson. Ziaristul Drew Pearson spunea 
la televizor: „Jack Kennedy este singura persoană din istorie 
care a câştigat premiul Pulitzer pentru o carte scrisă de 
altcineva. 

Pe 17 august 1956, JFK n-a reuşit să devină nominalizatul 
democraţilor la funcţia de vicepreşedinte, pierzând în faţa 
senatorului Estes Kefauver din Tennessee la o diferenţă de doar 
38 de voturi. Şase zile mai târziu, Jackie Kennedy a născut o 
fetiţă, venită pe lume prematur, care nu a supravieţuit (unele 
surse afirmă că se numea Arabella, dar acest lucru rămâne o 
simplă speculație). Doar la un an mai târziu, pe 27 noiembrie 

1957, Caroline Bouvier Kennedy a venit pe lume la spitalul Lying 
de la Cornell University Medical Center, New York. 

În 1958, reporterii l-au tachinat pe Kennedy la o cină de la 
Gridiron Club, prezentându-i o scenetă satirică, în care era 
înfăţişat cântând „Trimite-i nota de plată lui tăticu'“ (pe melodia 
„Inima mea îi aparţine lui tăticu'“). JFK a luat în glumă sceneta 
şi a zis: „Chiar acum am primit o telegramă de la tata. «Dragă 
Jack, nu cumpăra nici un vot în plus peste ceea ce-ţi trebuie. 
Doar n-o să-i plătesc pe toţi cei care te aleg!» “ Pe 4 noiembrie 
1958, JFK a fost reales în Senat, învingându-l pe necunoscutul 
Vincente J. Celeste cu 874 608 voturi. Fratele său mai mic, 
Teddy, a fost numit conducătorul campaniei. Pe 2 ianuarie 1960, 
JFK şi-a anunţat candidatura la preşedinţie. 

Pe 5 aprilie 1960 a câştigat alegerile primare pentru 
democraţii din Wisconsin, apoi pe cele din Virginia de Vest, pe 
11 mai. La cea de-a 33-a convenţie a democratilor, desfăşurată 
în perioada 11-15 iulie 1960, la Memorial Sports Arena şi la 
Coliseum, ambele în Los Angeles, JFK a fost nominalizat de 
partid drept candidatul la preşedinţie. Lyndon B. Johnson urma 
să candideze ca vicepreşedinte. Pe 26 septembrie 1960 a luat 
parte la prima dezbatere prezidenţială televizată din lume, 
alături de oponentul său republican, vicepreşedintele Richard M. 
Nixon. Şaptezeci de milioane de americani au urmărit prima 
dintre cele patru bătălii între gladiatori, difuzată de la Studioul 
Unu al WBBMTV de la North McClurg Court, numărul 630, din 
Chicago, Illinois. Nixon, cu o cămaşă care nu i se potrivea, a 
transpirat sub luminile fierbinţi şi părea schimbat de umbra 
luminii de la ora cinci, spre deosebire de bronzatul Kennedy, 
care a fost declarat învingător de telespectatori. Însă cei care 
ascultaseră înfruntarea la radio considerau că victoria îi 
aparţinea lui Nixon. 

Pe 8 noiembrie 1960, Kennedy l-a învins cu greu pe Nixon şi a 
ajuns preşedinte. A primit 34 227 096 de voturi faţă de cele 
34107 646 obţinute de Nixon. A câştigat 303 voturi ale 

Colegiului Electoral şi în 22 de state, faţă de cele 219 voturi ale 
republicanului, învingător în 26 de state. În ciuda insistenţei 
preşedintelui Eisenhower şi ai altor republicani de frunte, 
vicepreşedintele Nixon nu a cerut renumărarea în Texas şi 
Illinois, chiar dacă se suspecta frauda electorală în ambele 
state. 

Pe 25 noiembrie, John Fitzgerald Kennedy Jr. s-a născut la 
spitalul universităţii din Georgetown, Washington DC. La prânz, 
vineri, 20 ianuarie 1961, JFK depunea jurământul la biroul 
administrat de judecătorul şef Warren şi oferea unul dintre 
marile discursuri politice (de 1 355 de cuvinte), incluzând fraze 
memorabile, precum: 


Să afle fiecare națiune, fie că ne doreşte binele sau răul, 
că vom plăti oricepreţ, vom înfrunta orice greutate, vom 
sprijini orice prieten, ne vom opune oricărui duşman spre a 
asigura supraviețuirea şi reuşita libertății... Dacă o 
societate liberă nu-i poate ajuta pe cei mulți şi săraci, 
atunci nu-i poate salva nici pe puținii bogați... Nu vom 
negocia niciodată pe baza fricii. Să nu ne temem însă 
niciodată de negocieri... În lunga istorie a lumii, doar 
câteva generaţii au avut ocazia să joace rolul de apărători 
ai libertății în ceasuri de maxim pericol. 

Nu mă voi feri de această răspundere - ba chiar o 
doresc. 

Nu cred că vreunii dintre noi ar schimba locurile cu alții 
sau cu altă generație. Energia, credința, devotamentul pe 
care le aducem în această străduință ne vor lumina ţara şi 
pe toți cei ce o servesc - iar strălucirea acestui foc poate 
lumina cu adevărat lumea. Astfel, prieteni americani, nu 
întrebaţi ce poate face tara voastră pentru voi, ci ce puteți 
face voi pentru tara voastră. Prieteni cetăteni ai lumii, nu 
întrebati ce va face America pentru voi, ci ce putem face 
împreună pentru libertate. 

Cinci zile mai târziu, preşedintele lua parte la cea dintâi 
conferinţă de presă difuzată în direct la televiziune, făcând 
prima sa declaraţie Uniunii. Pe 2 februarie a cerut Congresului 
să ridice salariul minim la 1,15 dolari pe oră şi să mărească 
alocaţia socială de la 33 de dolari la 43. Pe 1 martie 1961, JFK a 
creat Corpul de Pace. Dorinţa sa era să păstreze lucrurile în 
familie, de aceea, pe 4 martie, l-a numit pe cumnatul său, 
sergentul Shriver, ca director. Preşedinţia lui JFK a pornit cu mult 
optimism. Apoi, pe 17 aprilie 1961, au început încurcăturile. 

În jur de 1 400 de cubanezi exilați, instruiți şi echipați de CIA, 
au încercat să-şi recupereze ţara de la Fidel Castro, debarcând 
la Bahia de Cochinos (Golful Pocilor). A fost un dezastru - 114 
dintre ei au murit şi 1189 au căzut prizonieri - iar JFK, care 
retrăsese sprijinul militar american în ultima clipă, spre mânia 
elementelor de extremă dreaptă din CIA, a fost găsit vinovat în 
mod public. l-a spus adjunctului său Ted Sorenson: „Cum de am 
putut sta atât de departe de bază? Toată viaţa mea n-am depins 
de experţi. Cum de am fost atât de prost încât să-i las să 
pornească aşa ceva? 

În luna mai a aceluiaşi an, „călăreţii libertăţii” - albi şi negri - 
umblau împreună prin autobuze, arătând că rasismul şi 
bigotismul încă mai dăinuiau în statele sudice. Pe 20 mai, JFK i-a 
ordonat lui Bobby Kennedy, procurorul general, „să facă tot ce 
se poate”, după ce călăreţii libertăţii - inclusiv John 
Seigenthaler, reprezentantul personal al preşedintelui - au fost 
atacați în Montgomery, Alabama. Procurorul general le-a 
ordonat celor 400 de şefi de poliţie din capitala Alabamei să se 
ocupe de cei care tulburau liniştea publică. Pe 25 mai 1961, 
ambasadorul Kennedy a suferit un atac cerebral în urma căruia 
n-a mai putut vorbi în ultimii săi opt ani de viaţă. 

Pe 27 februarie 1962, şeful FBI, J. Edgar Hoover, i-a prevenit 
pe Bobby Kennedy şi pe adjunctul preşedintelui, Kenny 
O'Donnell, că preşedintele avea o relaţie cu Judith Exner (Frank 
Sinatra le făcuse cunoştinţă pe 7 februarie 1960 la Sands Hotel 

174 


din Las Vegas), care se bucura şi de atenţia lui Sam Giancana, 
şeful Mafiei. 

Pe 11 aprilie 1962, Kennedy a denunţat creşterea preţului la 
oţel, iar două zile mai târziu acesta s-a redus. După o lună, pe 
19 mai, actriţa Marilyn Monroe i-a dedicat lui Kennedy, care se 
apropia de vârsta de 45 de ani, cea mai sexy versiune a 
cântecului Happy Birthday, la Madison Square Garden, de la 
intersecţia 50th Street cu Eighth Avenue. (Prima doamnă lipsea 
de la ceremonie, călărind în Virginia. Jackie juca rolul soţiei 
perfecte, dar rareori trecea pe la Casa Albă. Prefera să stea în 
Virginia sau să se plimbe prin Europa cu mai mulţi prieteni de 
sex masculin. Frecventele ei absenţe i-au permis soţului său să 
aibă relaţii extraconjugale, care, deşi cunoscute de presă, nu 
erau prezentate în mass-media.) În ciuda zvonurilor repetate, n- 
a existat nici o orgie între preşedinte şi actriţă la Carlyle Hotel în 
urma evenimentului. Monroe l-a dus pe fostul ei socru, Isadore 
Miller, înapoi în Brooklyn, apoi a plecat la apartamentul ei. 

Pe 14 octombrie 1962, un avion de spionaj U2 a fotografiat 
rachete sovietice în Cuba, impulsionându-l pe preşedintele 
Kennedy să comande o blocadă navală a insulei. Pe 24 
octombrie, două nave sovietice s-au întors în loc să forţeze 
intrarea în zona exclusivă de 805 kilometri din jurul insulei. Trei 
zile mai târziu, un U2 a fost doborât în Cuba şi premierul 
sovietic, Nikita Hruşciov, a cerut SUA să-şi retragă rachetele 
Jupiter din Turcia. În aceeaşi zi, procurorul general Kennedy i-a 
spus ambasadorului sovietic Anatoli Dobrinin că America îşi va 
retrage armele numai în secret şi doar după încheierea crizei, 
un plan aprobat de Hruşciov, în ziua următoare. Blocada Cubei 
s-a ridicat pe 21 noiembrie 1962. În memoriile sale, scoase din 
URSS şi publicate în Vest, Hruşciov îl considera pe Kennedy „un 
adevărat om de stat” şi credea că ei doi puteau aduce pacea în 
lume. Pe 11 septembrie 1971, la mai puţin de un an după 
publicarea cărţii, Hruşciov a murit în urma unui atac de cord. 

Pe 26 iunie 1963, vizitând zidul Berlinului de Vest, 
preşedintele Kennedy anunţa, în faţa primăriei oraşului: „leh bin 
ein Berliner.” A doua zi, a zburat în Irlanda, unde s-a întâlnit cu 
rudele sale mai îndepărtate. Miercuri, 24 iulie 1963, o delegaţie 
a Legiunii Americane a vizitat Casa Albă şi s-a întâlnit cu 
preşedintele la Rose Garden. Printre ei se afla şi un băiat de 16 
ani, din Arkansas, pe nume Bill Clinton. 

Pe 7 august 1963, la 12:52 noaptea, Jackie Kennedy a dat 
naştere celui de-al patrulea lor copil, Patrick Bouvier, la Otis Air 
Force Base din Massachusetts, dar băiatul a murit două zile mai 
târziu, la Boston. Pe 30 august 1963 s-a instalat firul roşu cu 
Moscova. În octombrie, Kennedy a fost de acord cu retragerea a 
1 000 de soldaţi din Vietnam (unde trupele americane staţionau 
de la înfrângerea francezilor, din 1954) până la sfârşitul anului. 
În noiembrie 1963, pregătindu-se pentru lupta electorală, 
pentru a strânge fonduri pentru campanie, Kennedy şi 
vicepreşedintele Johnson s-au decis să facă o vizită în Texas. Au 
câştigat în acest stat doar cu 46 233 de voturi, pierzând 
Dallasul, iar locul din Senat al lui Johnson i-a revenit 
republicanului John Tower. 


Data şi locul asasinării 
22 noiembrie 1963, Dealey Piaza, Dallas, Texas, SUA. 
Evenimentul 


Asasinarea cea mai faimoasă şi cea mai dezbătută din toate 
timpurile are un sâmbure simplu de adevăr. S-au publicat peste 
o mie de cărţi despre evenimentele din Dealey Piaza din acea zi 
însorită de noiembrie. Tot felul de ipoteze privitoare la ceea ce 
s-a întâmplat, de la cea mai plauzibilă la cea mai bizară, au fost 
prezentate de-a lungul vremii. 

Pe 21 noiembrie 1963, Kennedy a plecat într-o vizită de trei 
zile în Texas. În aceeaşi zi, în toate ziarele din Dallas, inclusiv în 
Dallas Times Herald, a fost publicată o hartă a rutei 

prezidenţiale. Drumul planificat era: viraj stânga dinspre capătul 
sudic al Love Field spre West Mockingbird Lane, la dreapta pe 
Lemmon Avenue, drept înainte spre „Y“ de pe Turtle Creek 
Boulevard, în continuare pe Cedar Spring Road, la stânga pe 
North Harwood Street, la dreapta pe Main Street, la dreapta pe 
Houston Street, la stânga pe Elm Street, la dreapta spre North 
Stemmons Freeway, către Dallas Trade Mart de pe North 
Stemmons, numărul 2100. 

Vineri dimineaţa, pe 22 noiembrie, preşedintele a aterizat în 
ploiosul Fort Worth şi s-a adresat Camerei de Comerţ din oraş. 
Pasul următor pe itinerar a fost Dallasul. Air Force One, Boeing- 
ul 707 prezidenţial, a ajuns pe Love Field, de pe Cedar Spring 
Road 8008, Dallas, la 11:38. Soarele strălucea deasupra 
tânărului preşedinte şi a încântătoarei sale soţii. La 11:47, suita 
de automobile a pornit într-o călătorie de 18 kilometri spre 
centrul Dallasului, către Merchandise Mart, unde JFK urma să se 
adreseze unui grup de 2 600 de oameni. Urma să-i denunțe pe 
cei care-i criticaseră convorbirile de pace cu Nikita Hruşciov. Pe 
drum, mulţimea veselă îl saluta pe preşedinte. Suita de 
automobile s-a oprit de două ori, pentru ca preşedintele 
Kennedy să dea mâna cu câteva călugăriţe catolice şi cu câţiva 
elevi. 

La 12:23, convoiul de maşini a intrat în Dealey Piaza, cu 19 
km/h, apropiindu-se de depozitul de carte al Texas School, de pe 
strada Elm, numărul 411. Maşinile au virat apoi la 120 de grade, 
chiar în faţa depozitului, la o distanţă de numai 20 de metri de 
acesta. Convoiul auto a pornit pe strada Elm, iar Nellie Connally, 
soţia guvernatorului, a zis: „Domnule preşedinte, nu puteţi 
spune că Dallasul nu vă iubeşte.” Senatorul Ralph Yarborough, 
un rival politic al vicepreşedintelui Johnson, cu care fusese 
obligat să călătorească, nu era convins de acest lucru. În stradă, 
mulţimea tipa şi striga, în cinstea familiei Kennedy, dar ochii 
senatorului Yarborough erau mereu întorşi către blocurile cu 
birouri de pe drum. La ferestre stăteau afacerişti trişti, cărora li 

se vedea ura din priviri faţă de preşedinte. Senatorul s-a simţit 
uşurat când blocurile au rămas în urmă, lăsând locul spaţiilor 
libere din Dealey Piaza. Credea că erau, în sfârşit, în siguranţă. 


22 NOIEMBRIE 1963 - ORARUL EVENIMENTELOR 

00:07 - Air Force One aterizează la Fort Worth 00:50 - Preşedintele Kennedy 
soseşte la hotelul Texas din Fort Worth 07:23 - Lee Harvey Oswald pleacă la lucru la 
depozitul de cărţi de la Texas School 

07:55 - Oswald vine la depozit 

08:01 - Polițistul JD Tippit din Dallas îşi începe patrularea 

08:45 - Preşedintele a părăsit hotelul din Fort Worth 

08:53 - Preşedintele Kennedy spune celor veniţi să-i aclame că doamna Kennedy 
„se pregătea. Fireşte, îi ia mai mult timp, dar, bineînţeles, arată mai bine ca noi când 
face acest lucru.” 

09:05 - Preşedintele ajunge la micul dejun sponsorizat de Camera de Comerţ din 
Fort Worth 

09:25 - Doamna Kennedy soseşte acolo cu un costum roz şi purtând pălărie 10:00 
- Poliţia din Dallas blochează traficul din Dealey Piaza 

10:10 - Preşedintele şi prima doamnă se întorc la suita lor 

10:30 - Kennedy afirmă că ar fi fost uşor să-l ucidă cineva cu o puşcă de pe o 
clădire înaltă 

11:03 - Avionul cu mai mulţi membri ai cabinetului decolează din Honolulu 11:38 
- Preşedintele şi doamna Kennedy aterizează la Love Field din Dallas, la bordul 
avionului Air Force One 

11:45 - Lee Harvey Oswald rămâne la etajul al şaselea al depozitului de carte de 
la Texas School, în timp ce ceilalţi lucrători coboară la etajul al doilea, pentru a servi 
prânzul. 

11:47 - Convoiul de maşini porneşte dinspre Love Field, cu destinaţia Dallas 

11:55 - Oswald îşi asamblează puşca şi se poziţionează 

12:29 - Limuzina prezidenţială intră în Dealey Piaza 

12:30 - Preşedintele Kennedy este împuşcat de Lee Harvey Oswald 

12:31 - Oswald este oprit în sala de mese de Marrion L. Baker, aflat în patrulă, dar 
administratorul clădirii, Roy Truly, garantează pentru el 

12:33 - Lee Harvey Oswald părăseşte depozitul de carte al Texas School 12:36 - 
Preşedintele ajunge la spitalul Parkland Memorial 

12:39 - Staţia de radio locală KLIF este prima care anunţă că s-a tras asupra 
convoiului de maşini 

12:40 - Oswald a urcat la bordul unui autobuz pentru a se face nevăzut 12:44 - 
Oswald coboară din autobuzul care s-a blocat în trafic 

12:45 - J. Edgar Hoover îi telefonează procurorului general Kennedy pentru a-l 
anunţa despre împuşcături 

12:48 - Oswald opreşte un taxi şi îi spune şoferului să-l ducă pe North Beckley 
Avenue, la numărul 500 

12:54 - Oswald coboară din taxi pe North Beckley Avenue, la numărul 700 şi 
merge pe jos restul drumului, până la numărul 1026, unde locuia 

13:00 - Preşedintele Kennedy este declarat mort la spitalul Parkland de către 
William Kemp Clark, şeful secţiei de neurochirurgie 

13:05 - Procurorul general Kennedy vorbeşte de moartea preşedintelui 

13:13 - Vicepreşedintele Johnson este informat de moartea preşedintelui 

13:15 - JD Tippit este împuşcat de Oswald 

13:22 - Un detectiv din Dallas descoperă arma italiană a lui Oswald, o Mannlicher- 
Carcano 1938, de 6,5 milimetri 

13:33 - Secretarul de presă Malcolm Kilduff de la Casa Albă face anunţul oficial 
referitor la moartea preşedintelui Kennedy 

13:40 - Trupul preşedintelui este învelit în giulgiu şi aşezat într-un coşciug tapetat 
cu satin. Doamna Kennedy îşi pune verigheta pe degetul soţului ei 

13:50 - Lee Harvey Oswald este arestat în cinematograful Texas Theater 

- 14:00 - Toate trei reţelele de televiziune îşi 

întrerup programele pentru a anunţa tragedia 
din Dallas 

14:08 - Trupul preşedintelui este mutat de 
la Parkland de Serviciul Secret, în ciuda 
protestelor personalului spitalului 14:30 - 
Oswald este interogat de poliţia din Dallas 

14:38 - Moartea preşedintelui Kennedy 
este anunţată la televiziune în timp ce 
vicepreşedintele Johnson depunea jurământul 
14:47 - Air Force One decolează spre 
Washington DC 

15:00 - Directorul FBI, J. Edgar Hoover 
redactează un memoriu pentru directorii săi 
adjuncţi: „L-am sunat pe procurorul general la 
domiciliul său şi i-am spus că-l avem în custodie pe cel bănuit că l-a ucis pe 
preşedinte în Dallas.” 

19:05 - Lee Harvey Oswald este acuzat de „uciderea cu premeditare” a 
poliţistului JD Tippit 

20:00 - Autopsia preşedintelui Kennedy este începută la spitalul Bethesda Naval 

23:36 - Oswald este acuzat de uciderea preşedintelui Kennedy 


Dar un singur om era de altă părere. La 12:30, Lee Harvey 
Oswald a tras în preşedintele Kennedy de la etajul al şaselea al 
depozitului, de la o fereastră, cu o puşcă italienească 
Mannlicher-Carcano M91/38, de 6,5x52 mm. Primul glonţ l-a 
lovit pe JFK în partea superioară a spatelui, pătrunzându-i prin 
gât, ieşind pe partea cealaltă şi străpungând spatele 
guvernatorului din Texas, John B. Connally, ieşind prin pieptul 
acestuia şi lovindu-i încheietura mâinii drepte. Nellie Connally a 
strigat: „Dumnezeule, ne ucid pe toți!“ Şi-a salvat soţul. 

Ţinându-l cu fermitate, a blocat gaura din trupul lui. Al doilea 
glonţ şi-a ratat ţinta. Pe când convoiul auto trecea pe lângă 
construcţia din beton a lui John Neely Bryan, s-a auzit a treia 
împuşcătură, iar Kennedy a fost lovit în cap, prăbuşindu-se în 
interiorul maşinii şi stropindu-l cu sânge şi bucăţi din creier pe 
polițistul de pe motocicleta din apropierea sa. Prima doamnă a 
strigat: „Jack! Jack! mi-au ucis soţul! Am bucăţi din creierul lui 
pe mâini!” Doamna Kennedy şi-a amintit mai târziu, pentru 
revista Life: „Ultima imagine cu el mi-a rămas limpede întipărită 
în memorie. Şi-a întins mâinile. Am văzut spulberată o bucată 
din ţeasta lui, împreună cu came închisă la culoare. Îşi ţinea 
mâna în afara maşinii. Parcă văd şi acum bucata aceea care i s- 
a desprins din cap. Apoi, s-a prăbuşit în poala mea.“ 

Agentul special Clint Hill de la Serviciile Secrete, care se afla 
în maşina din urma lor, a alergat şi a sărit în spatele limuzinei 
prezidenţiale (cu numărul de înregistrare GG300), unde doamna 
Kennedy se chinuia (mai târziu ea nu-şi mai amintea acest 
lucru) să găsească bucata din ţeasta preşedintelui. Agentul Hill 
a împins-o pe prima doamnă înapoi în maşină, iar automobilul s- 
a îndepărtat în viteză spre spitalul Parkland Memorial, de pe 
bulevardul Harry Hines, numărul 5201. Doamna 
Kennedy îşi aminteşte: „Nişte texani înalţi spuneau într-una 
«doamnă 
Kennedy, veniţi cu noi». Voiau să mă îndepărteze de el. Dave 
Powers a venit alergând la mine. Picioarele şi mâinile îmi erau 
pline de bucăţi din creierul său. Când Dave m-a văzut în starea 
asta, a izbucnit în plâns. De la frunte în jos, Jack era atât de 
chipeş! Am încercat să-i apăs vârful capului. Ştiam că murise. 
Când l-au adus pe Jack înăuntru, Hill şi-a aruncat haina peste 
capul său.“ 

Preşedintele a fost dus la salonul pentru traume numărul unu, 
unde doctorii au lucrat fără nici o speranţă. Malcolm Perry, 
chirurgul care încerca să-l reînvie pe preşedinte, i-a cerut lui 
Jackie să părăsească încăperea, dar ea a refuzat. Doamna 

Kennedy spunea într-un alt interviu: „Puseseră un cearşaf peste 
Jack, iar picioarele îi ieşeau afară de sub el. l-am atins piciorul şi 
i l-am sărutat. Apoi am tras cearşaful. Gura lui era atât de 
frumoasă, şi avea ochii deschişi. L-am ţinut de mână cât timp 
preotul şi-a spus slujba." George Gregory Burkley, doctorul 
personal al lui JFK, a sosit la Parkland la cinci minute după 
preşedinte. Acesta i-a examinat rănile de la cap şi din spate şi a 
hotărât că cea de la cap îi cauzase moartea. Doctorul Burkley a 
semnat certificatul de deces. La ora 13:00, s-a declarat oficial 
moartea preşedintelui Kennedy. „N-am avut nici o şansă de a-l 
salva", a declarat unul dintre medici. 


Asasinul 


Lee Harvey Oswald s-a născut pe 18 octombrie 1939 la 
Slidell, Louisiana, fiind al treilea fiu al Margueritei Claverie 
(născută la New Orleans pe 19 iulie 1907, decedată de cancer în 
1981). Tatăl său, Robert Edward Lee Oswald Sr., un agent de 
asigurări, murise înainte să se nască Lee, pe 19 august 1939, în 
urma unui atac de cord. Lee a crescut cu fratele său, Robert Jr. 
(născut pe 7 aprilie 1934) şi fratele său vitreg, John Pic (născut 
pe 17 ianuarie 1932, din prima căsătorie a mamei sale cu 
Edward John Pic Jr., la Gulfport, Mississippi, pe 8 august 1929). 
Până la împlinirea vârstei de 18 ani, a locuit în 22 de case 
diferite şi a învăţat într-o duzină de şcoli. Pe 3 ianuarie 1942, 
băieţii mai mari au fost trimişi la casa de copii Bethlehem, dar 
micului Lee nu i s-a permis să meargă acolo din cauza vârstei 
sale, rămânând să stea cu mătuşa sa, Lillian Murret. Abia în a 
doua zi de Crăciun, Oswald li s-a alăturat fraţilor săi, la casa de 
copii. 

În anul următor, Marguerite l-a cunoscut pe Edwin A. Ekdahl, 
un electrician, cu care a început o relaţie. Pe 29 ianuarie 1944, 
mama sa l-a luat pe Oswald de la casa de copii şi s-au mutat în 
Dallas. În iunie, li s-au alăturat şi cei doi fraţi mai mari. În 
februarie 1945, Marguerite a încercat să-i trimită pe John şi pe 

Robert înapoi la orfelinat, dar n-au mai fost primiţi. S-a măritat 
cu Edwin A. Ekdahl pe 5 mai 1945. După patru luni, i-a trimis pe 
John şi pe Robert la Academia Militară Chamberlain-Hunt din 
Mississippi. Pe 31 octombrie 1945, Lee Oswald a intrat la 
Benbrock Elementary, prima dintre cele douăsprezece şcoli prin 
care avea să treacă. În vara anului 1946, mama lui Oswald şi 
tatăl său vitreg s-au despărţit, iar ea s-a mutat în Covington, 
Louisiana. 

Pe 23 ianuarie 1947, cei doi s-au reîmpăcat şi au reînceput să 
locuiască în Fort Worth. Patru zile mai târziu, Oswald a intrat la 
şcoala elementară Lily B. Clayton. 

În aceeaşi vară, soţii s-au despărţit iar. În iunie, Lee l-a 
ameninţat pe fratele său, John, cu un cuţit. 

În septembrie 1949, Oswald a intrat la şcoala elementară 
Ridgelea West, unde a studiat trei ani. În ianuarie 1950, John Pic 
a intrat în Paza de Coastă, iar în iulie 1952, Robert s-a înrolat în 
marina militară. În luna următoare, Oswald şi mama lui s-au 
mutat la New York, unde au locuit cu John Pic şi soţia acestuia, 
până ce Oswald şi-a ameninţat cumnata cu un cuţit. În 
septembrie, familia Oswald s-a mutat în Bronx, pe Sheridan 
Avenue, iar Lee a intrat la şcoala publică 117. Pe 16 aprilie, 
Oswald a fost trimis la Youth House, unde a fost supus unei 
evaluări psihiatrice timp de trei săptămâni. Doctorul Renatus 
Hartogs spunea despre el că „trăia în mijlocul unei fantezii, care 
se desfăşura în jurul puterii şi omnipotenţei, prin care încerca să 
compenseze nereuşitele şi frustrările”, adăugând că băiatul 
avea „o personalitate cu caracteristici schizoide şi tendinţe 
agresive pasive”. Pe 14 septembrie, s-a înscris la Şcoala Publică 
44. 


CONVOIUL PREZIDENŢIAL DIN DALLAS 


Maşina din fruntea convoiului, un Ford alb, fără însemne: 
Şeful poliţiei din Dallas, Jesse Curry (şofer) 

Agentul Winston Lawson de la Serviciile Secrete (dreapta faţă) 
Şeriful Bill Decker (stânga spate) 

Agentul Forrest Sorrels (dreapta spate) 

A doua maşină, un Lincoln Continental din 1961, SS100X: 
Agentul Bill Greer (şofer) 

Agentul Roy Kellerman (dreapta faţă) 

Nellie Connally (stânga mijloc) 

John Connally, guvernatorul Texasului (dreapta mijloc) 
Jacqueline Kennedy, prima doamnă (stânga spate) 

Preşedintele John F. Kennedy (dreapta spate) 


A treia maşină, un Halfback decapotabil 
Agentul Sam Kinney (şofer) 

Agentul Emory Roberts (dreapta faţă) 

Agentul Clint Hill (stânga faţă) 

Agentul Bill Melntyre (stânga spate) 

Agentul John Ready (dreapta faţă) 

Agentul Paul Landis (dreapta spate) 

Adjunctul preşedintelui Kenny O'Donnell (stânga mijloc) 
Adjunctul preşedintelui David Powers (dreapta mijloc) 
Agentul George Hickey (stânga spate) 

Agentul Glen Bennett (dreapta spate) 


A patra maşină, un Lincoln cu patru uşi, decapotabil 
Ofiţerul patrulei pe autostrăzile statului, Hurchel Jacks (şofer) 
Agentul Rufus Youngblood (dreapta faţă) 

Senatorul Ralph Yarborough (stânga spate) 

Doamna Bird Johnson (centru spate) 

Vicepreşedintele Lyndon B. Johnson (dreapta spate) 


A cincea maşină, Varsity 

Un poliţist din statul Texas (şofer) 

Adjunctul viceprezidenţial Cliff Carter (faţă mijloc) 
Agentul Jerry Kivett (dreapta faţă) 

Agentul Woody Taylor (stânga spate) 

Agentul Lem Johns (dreapta spate) 

A şasea maşină, a presei: 

Un funcţionar de la compania de telefoane (şofer) 
Malcolm Kilduff, secretar asistent de presă la Casa Albă (dreapta faţă) 
Merriman Smith (mijloc faţă) 

Jack Bell (stânga spate) 

Robert Baskin, de la Dallas Moming News (mijloc spate) 
Bob Clark, ABC (dreapta spate) 

A şaptea maşină, a presei: 

Bob Jackson, de la Dallas Times Herald 

Tom Dillard, de la Dallas Morning News 

Mal Couch, de la televiziunea WFAA 

În 1954, familia Oswald s-a mutat la New Orleans. Pe 13 
ianuarie, Lee a intrat la liceul Beauregard Junior. Era bun la 
citire, dar slab la matematică. În acea perioadă, Oswald a 
devenit marxist. Scria în jurnalul său: „Căutam ceva de bază în 
mediul meu şi am dat peste literatura socialistă. A trebuit să-mi 
caut cărţile pe rafturile prăfuite, din spate, ale bibliotecilor.” Pe 
27 iulie 1955, Oswald a intrat în Civil Air Patrol, o divizie de civili 
a aviaţiei SUA, unde l-a cunoscut pe căpitanul David Ferrie, 
susţin partizanii teoriei conspirației. Nu există însă dovezi că cei 
doi s-ar fi întâlnit vreodată după aceea. 

Pe 8 septembrie, Lee a fost primit la liceul Warren Easton. Pe 
7 octombrie, a părăsit şcoala şi a încercat să se înroleze în 
marină, dar a fost refuzat. Pe 10 noiembrie 1955 a început să 
lucreze pentru Gerald F. Tujague Inc., apoi, în 1956, la birourile 
firmei J.R. Michels Inc. Cariera sa profesională a suferit multe 
schimbări, aşa cum se întâmplase şi cu şcoala. În iulie, 
Marguerite, Lee şi Robert s-au mutat la Fort Worth, pe strada 
Collinswood. Pe 24 octombrie, Oswald s-a înrolat în corpul de 
marină al SUA, iar după două zile s-a mutat în San Diego. Pe 21 
decembrie, obținea scorul de 212 (trăgător de elită) la un test 
de trageri cu puşcă M-1. (În mai 1959 obținea 191 de puncte la 
un alt test, cu un punct peste scorul minim necesar pentru a fi 
recunoscut ca ţintaş). 

Pe 18 ianuarie 1957 a fost trimis la Camp Pendleton, 
California, în Compania A din Batalionul 1, Regimentul 2 
Infanterie. Pe 1 mai a fost promovat la gradul de soldat clasa |. 
Pe 9 iulie a fost trimis la corpul de marină de la baza aeriană EIl 
Toro, din California, pentru a face parte din Batalionul 4. Pe 12 
septembrie, a ajuns la escadronul marin pentru control aerian 
de la Marine Air Group 11, cu baza la Atsugi, Japonia. Pe 27 
octombrie, s-a împuşcat singur în cot, din greşeală, cu un 
Derringer, şi a rămas internat la spitalul din Yokosuka până pe 
15 noiembrie. 

Pe 11 aprilie 1958 a ajuns în faţa Curţii Marţiale pentru prima 
oară, pentru posesie ilegală de arme de foc. Pe 27 iunie, a fost 
judecat din nou, după ce atacase un sergent care-l învinovăţise 
pentru că ajunsese în faţa Curţii Marţiale. Oswald a fost 
demobilizat şi trimis la închisoarea militară. Pe 13 august a fost 
eliberat, în Taiwan, dar a suferit o cădere nervoasă şi a fost 
retrimis în Japonia. Pe 15 noiembrie, s-a întors la San Francisco. 
Pe 9 martie 1959 a fost promovat din nou la gradul de soldat 
clasa |. Pe 11 septembrie, a fost demobilizat din marină, iar pe 
20 septembrie a plecat în Uniunea Sovietică, ajungând la 
Moscova pe 16 octombrie. S-a cazat la hotelul Berlin şi a avut-o 
ca ghid pe Rima Şirokova. Când a început să se apropie 
expirarea vizei, Oswald a încercat să se sinucidă, tăindu-se la 
încheietura mâinii stângi, şi a fost pus sub control psihiatric la 
spitalul Botkin. După zece zile, s-a hotărât să renunţe la 
cetăţenia americană. Pe 4 ianuarie 1960, a fost trimis la Minsk, 
în Belarus, unde a lucrat la fabrica Gorizont Electronic, care 
producea televizoare, radiouri şi componente electronice pentru 
armată şi nave cosmice. Pe 13 septembrie, a fost dat afară din 
corpul de marină. 

La începutul anului 1961, Oswald a început să se gândească 
să revină în America. Scria că nu avea unde să-şi cheltuiască 
banii pe care-i câştiga, iar munca era grea. Se săturase. Pe 17 
martie, a cunoscut-o pe Marina Prusanova, membră a 
Komsomolului (organizaţia comunistă de tineret) şi nepoata unui 
locotenent-colonel din Ministerul Afacerilor Interne. Pe 30 aprilie 
1961 s-au căsătorit. Pe 15 februarie, ea a născut o fată, June 
Lee. 

La data de 1 iunie, familia Oswald a plecat în America, 
ajungând la Hoboken, New Jersey, pe 13 iunie. A doua zi au 
zburat la Fort Worth şi s-au mutat la Robert Oswald. După doar 
treisprezece zile, FBl-ul l-a chestionat pe Oswald cu privire la 
viaţa sa în URSS şi la motivele pentru care revenise în SUA. Pe 
14 iulie, familia s-a mutat cu Marguerite, tot în Fort Worth. Pe 16 

august, FBl-ul l-a interogat a doua oară pe Oswald. Pe 12 
octombrie, a început lucrul la firma Jaggars-Chiles-Stovall. Pe 28 
ianuarie 1963, Oswald a cumpărat un revolver Smith and 
Wesson, calibrul 38, iar pe 12 martie o puşcă din Chicago, 
Illinois. Pe 31 martie, Marina îl fotografia pe Oswald cu armele, 
în grădina din spatele casei de pe West Neely Street. Pe 1 
aprilie, Oswald era dat afară de la firma la care lucra. 

Pe 10 aprilie, a încercat să-l asasineze pe generalul-maior 
Edwin Walker (Era un extremist de dreapta, născut pe 10 
noiembrie 1909, la Conter Point, Texas. Anticomunist, 
segregaţionist, membru al organizaţiei John Birch Society, de 
extremă dreaptă. Comandase Divizia 24 Infanterie din Germania 
de Vest, dar preşedintele Kennedy îl concediase pentru că 
influenţa trupele cu convingerile sale. A murit pe 1 octombrie 
1993.) Acesta stătea la biroul său din sufragerie şi îşi completa 
declaraţiile de impozit pe venit, când Oswald a tras asupra lui. 
Glonţul a lovit tocul de lemn al ferestrei. Generalul a fost rănit la 
antebraţ de un fragment. După aceea, Oswald a plecat la New 
Orleans şi a locuit cu mătuşa lui, Lillian Murret. 

Pe 10 mai, a început să lucreze la compania Reily Coffee şi s-a 
mutat într-o altă casă, pe Magazine Street, la 4905. În New 
Orleans, Oswald s-a implicat în Fair Play pentru Comitetul 
Cubanez. Pe 3 iunie, a închiriat o cutie poştală pe numele Alek 
James Hidell. Pe 19 iulie, a fost concediat pentru incompetenţă. 
La sfârşitul lunii septembrie, la data de 27, a plecat în Mexic, la 
Mexico City. A vizitat ambasada Cubei, încercând să obţină o 
viză pentru a merge în insulele Caraibe. | s-a spus că îi trebuia şi 
viza rusească. Furios, a revenit în America pe 3 octombrie, la 
13:35, iar la 14:20 după-amiaza a ajuns în Dallas. A folosit 
numele O.H. Lee pentru a evita întrebările FBl-ului. Pe 16 
octombrie, a început să lucreze, completând comenzi pentru 
cărţi, la depozitul de carte de la Texas School. După patru zile, 
Marina a dat naştere unei alte fete, Audrey Marina Rachel. În 
acea perioadă, Oswald stătea la o pensiune, pe North Beckley 

Avenue, numărul 1026, întorcându-se la Marina în weekend-uri. 
Ea locuia la o prietenă, în Irving, la 24 de kilometri de centrul 
Dallasului. Pe 21 noiembrie, Oswald i-a cerut unui coleg de 
muncă să-l lase să plece la Irving pe motiv că trebuia să aducă 
nişte galerii pentru draperii. S-a întors la Dallas cu un pachet 
lung, înfăşurat în hârtie. Pe 22 noiembrie, Oswald s-a trezit la 
06:30 şi a plecat la muncă, la depozitul de carte, la 07:00. La 
11:45, se afla la etajul al şaselea, în timp ce toţi ceilalţi 
coborâseră la etajul al doilea, pentru masa de prânz. 


URMAREA 


În noiembrie 1963, nu exista nici o lege federală împotriva 
asasinării unui preşedinte al Statelor Unite, prin urmare, 
respectiva crimă avea să fie investigată de autorităţile texane. 
însă, după ceasurile 14:00, agenţii Serviciilor Secrete, 
fluturându-şi armele în stânga şi-n dreapta, au ridicat trupul 
preşedintelui ucis de la spitalul Parkland, ignorând protestele 
medicilor. 

În cele 90 de secunde cât duraseră împuşcăturile şi cât se 
îndepărtase maşina, poliţia texană înconjurase depozitul de 
carte. Primul poliţist care a intrat în clădire a fost Marrion L. 
Baker, însotit de Roy Truly, administratorul. 

În timp ce convoiul se apropia de Dealey Piaza, 
mulțimile din stradă ovaţionau, dar, în birourile lor 
de la etajele blocurilor, oamenii de afaceri 
urmăreau încruntaţi procesiunea. 

Clădirea fusese golită mai înainte. 
La etajul al doilea, au dat de un tânăr 
care îşi lua o Coca-Cola de la un 
automat. Truly a garantat pentru el, 
iar Lee Harvey Oswald a putut părăsi 
scena crimei. 

Vicepreşedintele Johnson a depus 


iat jurământul în prezenţa judecătorului 
187 


SUA Sarah Tilghman Hughes, la 14:38 după-amiaza, la bordul 
avionului Air Force One, înainte de a decola de pe Love Field. 
DoamnakKennedy încă mai purta costumul pătat de sânge, pe 
care refuza să-l schimbe. Avionul a plecat spre baza Andrews, cu 
noul şi fostul preşedinte la bord. A aterizat după două ore şi 
jumătate. Trupul lui JFK a fost dus la spitalul naval Bethesda, 
unde s-a făcut autopsia. 

La 13:15, Lee Harvey Oswald l-a împuşcat pe polițistul din 
Dallas, J.D. Tippit. Cu o jumătate de ceas mai înainte, Tippit 
primise ordin să se prezinte la Oak Cliff. La 12:54, a transmis 
prin radio la bază că ajunsese la noua locaţie. Căuta un suspect 
a cărui descriere fusese difuzată prin radioul poliţiei. La 13:11, 
Tippit îşi conducea maşi- na de patrulă spre răsărit, pe East 10" 
Street din Oak Cliff. La 35 de metri de intersecţia dintre 10" 
Street şi Patton Avenue a oprit maşina lângă Lee Harvey 
Oswald. Cei doi au vorbit, apoi Tippit a deschis portiera şi a 
început să meargă prin faţa maşinii sale. Pe când ajunsese în 
dreptul volanului, Oswald a scos o armă şi l-a împuşcat pe Tippit 
de trei ori, în piept. 

Tippit s-a prăbuşit, iar Oswald s-a îndreptat spre el şi l-a 
împuşcat în cap. 12 persoane au fost martore la crimă. 

Oswald s-a îndepărtat în viteză şi a intrat în magazinul Hardy 
Shoe Store, pe West Jefferson Avenue, numărul 213. A plecat de 
acolo urmărit de managerul magazinului de pantofi, Johnny 
Calvin Brewer, şi a intrat în cinematograful Texas Theatre. Acolo 
l-a arestat poliţia la ceasurile 13:50, la indicaţiile domnului 
Brewer. Când polițistul M.N. Medonald s-a apropiat de el, Oswald 
a spus: „lotul s-a terminat acum.“ Oswald l-a lovit şi a scos 
arma. A urmat o luptă, iar în cele din urmă Oswald a fost prins. 

Poliţia a găsit tuburile celor trei cartuşe folosite şi puşca lângă 
o fereastră din depozitul de carte la care lucra Oswald. Pe 22 
noiembrie, la ora 23:36, acesta a fost acuzat de uciderea 
preşedintelui. 

Sâmbătă, 23 noiembrie, Lee Harvey Oswald a apărut în faţa 
presei la subsolul primăriei de pe Commerce Street 2001 din 
Dallas. A negat că ar fi ştiut ceva despre crimă. La 01:30, a fost 
acuzat oficial de uciderea preşedintelui. La 10:25, poliţia a 
început să-l interogheze. La 15:30, Oswald l-a primit în vizită pe 
fratele său, Robert. La 16:35, a fost recunoscut de martora 
Helen Markham drept criminalul ofițerului Tippit. La 09:30, a 
doua zi, Oswald trebuia transferat la închisoarea locală. 
Călătoria a început la 11:15. 

Şase minute mai târziu, Lee Harvey Oswald, cu mâinile 
încătuşate, era transportat la vehiculul care aştepta. Jack Ruby, 
proprietarul unui club de noapte local, l-a împuşcat în stomac, 
strigând: „L-ai omorât pe preşedinte, şobolanule!” Asasinatul a 
putut fi urmărit în direct la televizor. Oswald a murit fără să-şi 
mai recapete cunoştinţa. La 13:07, a fost declarat mort la 
spitalul Parkland. 

Pe 29 noiembrie 1963, preşedintele Johnson i-a cerut 
ministrului Justiţiei, Earl Warren, să deschidă o anchetă pentru 
aflarea adevărului privind cazul Kennedy. Pe 9 decembrie 1963, 
FBl-ul a declarat comisiei înfiinţate în acest scop că Oswald 
trăsese cele trei focuri. Comisia Warren şi-a publicat raportul pe 
24 septembrie 1964. Nu exista nici o dovadă a vreunei 
conspirații autohtone sau străine, iar Oswald era singurul 
trăgător. Un glonţ ratase, dar celelalte două nimeriseră ţinta, 
dintre care unul îl lovise atât pe preşedinte, cât şi pe 
guvernator. Adepții teoriei conspirației numesc acest detaliu 
„teoria glonţului magic”, căci proiectilul, după ce intrase şi 
ieşise din preşedinte, trebuia să fi cotit la stânga pentru a 
pătrunde şi în guvernator. Dar există şi posibilitatea ca aceştia 
să se înşele, căci, dacă guvernatorul stătea în dreptul 
preşedintelui, glonţul putea să-i fi lovit pe amândoi. Într-un 
sondaj recent, 80% dintre americani nu cred rezultatele 
Comisiei Warren. 

Există numeroase teorii despre adevărații asasini ai lui JFK. 
Cei mai mulţi americani nu cred că un singur puşcaş l-a ucis pe 
preşedinte. Pe 19 decembrie 1963, The Guardian, un 
săptămânal naţional de stânga, a publicat primul articol, al unui 
avocat, Mark Lane (născut la New York pe 24 februarie 1927) 
referitor la acest caz. Pe 14 ianuarie 1964, Marguerite Oswald l- 
a angajat pe Lane pentru a-l reprezenta pe fiul ei pro bono în 
faţa Comisiei Warren. Ea credea că fiul ei era spion american şi 
fusese obligat să-şi „asume vina pentru asasinat”. Comisia a 
refuzat să-i permită lui Lane să reprezinte familia Oswald. 

Fostul reporter de la Dallas Morning News, Hugh Aynesworth, 
a declarat că Lane „a inventat de unul singur industria 
fantezistă a conspirației împotriva lui JFK“. Lane a fost cel mai 
volubil susţinător al conspirației, iar KGB-ul i-a donat 2000 de 
dolari drept fonduri, printr-un intermediar, pentru a-l ajuta să 
călătorească în Europa şi să-şi expună ideile. În 1966 a publicat 
bestsellerul Rush to Judgement. Şi Harold Weis- berg a criticat 
Comisia Warren, dar a declarat publicaţiei de stânga Mother 
Jones: „Mi-aş dori ca măcar să fure de la alţii, dar are tendinţa 
asta de a-şi inventa propriile născociri.” În cartea sa, Lane a 
adoptat abordarea cu mai mulţi ţintaşi în asasinat, pornind pe 
nenumărate piste false sau irelevante. A scris 11 pagini despre 
o barmaniţă care lucrase pentru Jack Ruby cu doi ani înaintea 
asasinatului. L-a ignorat pe Johnny Calvin Brewer, cel 
responsabil pentru arestarea lui Oswald. De fapt, nici nu s-a 
referit la capturarea lui Oswald. În timpul depunerii mărturiei 
sale, Jack Ruby i-a zis lui Earl Warren: „Nu vreau altceva decât 
să spun adevărul.” Atât a citat Lane, uitând să treacă şi celelalte 
patru cuvinte ale lui Ruby: „Nu există nici o conspirație.” 

În 1963, procurorul districtului New Orleans, Earing Carothers 
„Jim“ Garrison, a deschis o anchetă privind uciderea 
preşedintelui. Garrison fusese dat afară din armată, în timpul 
Războiului din Coreea, din motive psihiatrice şi intrase în FBI 
după numai patru luni. Fusese ales apoi procuror al districtului. 

În martie 1962 fusese invitat la Casa Albă. Era convins că un 
grup de activişti de dreapta, din care făceau parte David Ferrie, 
William Guy Banister, Carlos Jose Bringuier şi Clay Shaw, era 
implicat într-o conspirație CIA pentru uciderea lui JFK. Garrison 
afirma că asasinatul urmărise anihilarea eforturilor lui Kennedy 
de a face pace cu Cuba şi cu Vietnamul. Banister a murit pe 6 
iunie 1964, în urma unui atac de cord. David Ferrie a devenit 
suspectul principal, dar a fost găsit decedat, la rândul său, în 
propriul apartament. 

Pe 22 martie 1967, Garrison i-a acuzat pe Clay Shaw, David 
Ferrie, Lee Harvey Oswald şi alţii de uciderea lui JFK. Shaw a 
negat că i-ar cunoaşte pe ceilalţi şi că ar fi conspirat cu cineva. 
Garrison credea că existaseră şapte asasini în Dealey Piaza, 
printre care nu se număra şi Oswald. Pe 31 ianuarie 1968, 
Garrison a declarat la televiziune că „elemente” ale CIA 
fuseseră implicate în asasinarea lui JFK. Dar, la proces, Garrison 
n-a oferit nici o dovadă în acest sens, nici legături între Shaw, 
Ferrie sau Oswald cu CIA. Procesul a început pe 29 ianuarie şi a 
durat 34 de zile. Pe 1 martie, juriul a dat verdictul „nevinovat”. 
În 1988, Garrison a publicat volumul On the Trail of the 
Assassins, care a stat la baza filmului JFK (lansat pe 20 
decembrie 1991), cu Kevin Costner în rolul lui Garrison. 
Senatorul Arlen Spector, din Comisia Warren, spunea: „Filmul lui 
Oliver Stone a făcut eforturi să distorsioneze istoria şi munca 
depusă de comisie.” 

Jack Ruby, asasinul lui Lee Harvey Oswald, s-a născut ca 
Jacob Rubenstein, cel mai probabil pe 25 martie 1911, în 

Chicago, Illinois. Comisia Warren 
raporta: „Data naşterii sale rămâne 
Æ învăluită în mister. În registrele 
E § şcolare apare ca 23 iunie, 25 aprilie, 
13 martie şi, posibil, 3 martie 1911. 
Alte registre oficiale specifică ca dată 
de naştere atât 21 aprilie, cât şi 26 

aprilie 1911. De-a lungul vieţii sale, data cel mai des folosită a 
fost 25 martie 1911. Aceasta apărea şi pe permisul de 
conducere obţinut imediat după arest, şi în declaraţiile sale 
către FBI din 24 noiembrie 1963.“ 

Funeralii de stat au fost pregătite pentru preşedintele ucis. Asasinul său a fost 
înmormântat în aceeaşi zi. 

Jacob era al cincilea dintre cei nouă copii ai lui Joseph 
Rubenstein (născut în Polonia, în 1871, decedat la Chicago, în 
1958), un tâmplar alcoolic, şi al lui Fannie Turek Rutkowski 
(născută în Polonia, în 1876, decedată în 1944, în urma unui 
atac de cord şi a unei pneumonii), care suferea de o boală 
mentală. După şcoală, a lucrat, începând din 1937, la Scrap Iron 
şi la Junk Handlers’ Union, denumită apoi Asociaţia 
Internaţională a şoferilor de camion. Pe 8 decembrie 1939, 
preşedintele uniunii, Leon Cooke, a fost împuşcat, murind o lună 
mai târziu. Rubenstein a fost implicat, dar mai târziu a fost găsit 
nevinovat de participare la crimă. A adoptat numele Leon, în 
onoarea lui Cooke. 

S-a înrolat în aviaţie pe 21 mai 1943. După demobilizare, pe 
21 februarie 1946, s-a întors la Chicago şi a vândut diverse 
lucruri, împreună cu fraţii săi, Earl şi Sam. În 1947 s-a mutat la 
Dallas, Texas, ca să o ajute pe sora sa, Eva Grant. Pe 30 
decembrie 1947 şi-a schimbat oficial numele în Jack L. Ruby. A 
devenit proprietarul localului Carousel Club, de pe Commerce 
Street. Patronii şi dansatoarele îşi aduceau aminte de caracterul 
său nestatornic. De asemenea, petrecea o bună parte din timp 
cultivându-şi relaţiile cu poliţia. 

În ciuda eforturilor sale în acest sens, între 1949 şi 24 
noiembrie 1963 a fost arestat de nenumărate ori pentru delicte 
minore. Când a fost acuzat că ar fi pipăit nişte adolescente, a 
afirmat: „Le convingeam doar să vină să lucreze pentru mine!“ 
O acuzaţie mai bizară a avut legătură cu câinele lui Ruby, 
Sheba. Acesta se referea adesea la animal ca la soţia lui, iar 
Societatea pentru Prevenirea Cruzimii faţă de Animale a început 

să suspecteze că Ruby lua apelativul prea ad /itteram. Deşi avea 
de-a face cu lumea interlopă, FBl-ul considera că relaţiile sale 
nu erau utile ca informator. Tony Zoppi, un reporter din Dallas 
care-l cunoştea, considera că Ruby „nu putea păstra un secret 
nici măcar cinci minute. Era unul dintre cei mai vorbăreţi 
oameni pe care-i cunoşteam. Din acest motiv, era imposibil să fi 
făcut parte din vreo conspirație.” 

Pe 24 noiembrie 1963, la 11:17, Ruby se afla în Western 
Union, o clădire aflată vizavi de primărie, unde era ţinut Oswald. 
Ruby a pătruns în subsolul primăriei, unde se găseau 70 de 
poliţişti şi reporteri. La 11:21, şi-a făcut apariţia Oswald, cu 
cătuşe la mâini, însoţit de detectivul James R. Leavelle. Ruby a 
scos o armă Colt Cobra 38 şi l-a împuşcat mortal pe Oswald. 
Dus la închisoare, Ruby a mărturisit că îl ucisese ca să o cruţe 
pe prima doamnă de chinul unui 
proces, l-a zis asistentului D.A. Bill 
Alexander: „Băieţii voştri n-au făcut- 
o. Cineva trebuia s-o facă şi pe asta. 
Ticălosul asta mi-a ucis 
preşedintele.” 

Fotografiile lui Harvey Lee Oswald făcute de 
poliția din Dallas, în ziua de după uciderea 
preşedintelui Kennedy şi cu o zi înainte de 


moartea sa, provocată de proprietarul unui club 
de noapte, pe nume Jack Ruby. 


A fost acuzat de crimă pe 26 noiembrie 1963. Un avocat al 
apărării a susţinut că Ruby suferea de grave probleme 
psihiatrice. A fost judecat pe 14 martie 1964 şi condamnat la 
moarte. Această sentinţă i-a uimit pe mulţi, căci cea obişnuită 
pentru ucidere prin împuşcare era de 8 ani. Pe 5 octombrie 
1966, Curtea din Texas a admis recursul. Un nou proces a 
început în februarie 1967, la Wichita Falls, Texas. Pe 9 
decembrie Ruby s-a îmbolnăvit de pneumonie. Dus la spitalul 
Parkland din Dallas, s-a descoperit că avea cancer avansat la 

ficat, plămâni şi creier. A murit de embolie pulmonară la acelaşi 
spital, pe 3 ianuarie 1967. A fost înmormântat în cimitirul 
Westlawn, din Chicago. 

Imediat după asasinat, Jackie Kennedy a început să-şi dedice 
viaţa menţinerii vii a amintirii şi moştenirii soţului său şi creării 
unei idei de Camelot. Pe 11 decembrie 1963, Congresul a votat 
acordarea unui corp de personal şi a unui birou timp de un an 
văduvei lui JFK, plus cheltuieli de înmormântare. | s-a aprobat, 
de asemenea, o pensie de urmaş de 10 000 de dolari pe an. 
Doamna Kennedy şi copiii ei au primit protecţie din partea 
Serviciilor Secrete pe patru ani. În 1968, după asasinarea 
cumnatului ei, Robert Kennedy, protecţia Serviciilor Secrete 
asupra văduvelor preşedinţilor s-a extins pe întreaga durată a 
vieţii lor sau până la următoarea căsătorie, iar pentru copii, 
până la împlinirea vârstei de 16 ani. 

În capela Mica Fecioară de pe insula Skorpios, din Grecia, pe 
20 octombrie 1968, Jackie s-a măritat cu magnatul grec 
Aristotel Socrates Onassis, în cadrul unei ceremoni de rit 
ortodox. Onassis a murit la Paris, pe 15 martie 1975. Pe 22 
septembrie în acelaşi an, ea a devenit editor la Viking, iar în 
1977 la Doubleday, din New York. Nu s-a mai recăsătorit, dar în 
1982 s-a mutat împreună cu Maurice Templesman. A murit pe 
19 mai 1994, la 22:15, la New York. 

Caroline Kennedy s-a măritat cu designerul Edwin Arthur 
Schlossberg, pe 19 iulie 1986. Au avut trei copii: Rose Kennedy 
(născută la New York, pe 25 iunie 1988), Tatiana Celia Kennedy 
(născută pe 5 mai 1990, la New York) şi John Bouvier Kennedy 
(născut la New York, pe 19 ianuarie 1993). 

John F. Kennedy Jr. A absolvit universitatea Brown pe 6 iunie 
1983. A avut relaţii cu Madonna, cu actrițele Sarah Jessica 
Parker şi Darryl Hannah. Pe 21 septembrie 1996, pe insula 
Cumberland, Georgia, s-a căsătorit cu Carolyn Bessette, agentul 
de publicitate al designerului Calvin Klein. 

Vineri, 16 iulie 1999, John avea să zboare cu avionul personal 
Piper Saratoga la nunta vărului său, Rory. Decolarea urma să 
aibă loc la 19:15. La bord s-au aflat atât soţia sa, cât şi 
cumnata, Lauren Gail Bessette, care ajunseseră târziu la 
aeroportul Essex County din Fairfield, New Jersey. 

Au decolat la 20:38, la 12 minute după apusul soarelui. La 
începutul zborului au evitat ca prin minune un avion al 
American Airlines. La 21:18, vizibilitatea era zero. La bord exista 
un pilot automat care ar fi putut zbura întreaga noapte în locul 
său, dar nimeni nu-i spusese lucrul acesta. La 21:34 a început o 
coborâre accentuată. Din pricina lipsei de experienţă, au urmat 
manevre ce s-au dovedit fatale. Cei trei pasageri s-au prăbuşit 
în Atlantic şi au murit pe loc. John F. Kennedy Jr. Avea 38 de ani, 
soţia 33, iar cumnata 34. Trupurile le-au fost recuperate pe 21 
iulie 1999. 

Edward Kennedy este încă senator de Massachusetts, loc 
moştenit de la fratele său mai mare, preşedintele, în noiembrie 
1962. A supravieţuit prăbuşirii unui avion, în 1964, accident în 
care au pierit doi oameni. A participat la alegerile prezidenţiale 
din 1980 împotriva lui Jimmy Carter, conducătorul propriului său 
partid. N-a fost ales, iar Carter a pierdut în faţa lui Ronald 
Reagan. Senatorul Kennedy a fost căsătorit de două ori. 

Lyndon B. Johnson a fost ales preşedinte pe 3 noiembrie 
1964, învingându-l pe Barry Goldwater. N-a participat la 
alegerile din 1968. A murit la San Antonio, Texas, pe 22 ianuarie 
1973. 

Pe 24 decembrie 1963, Aeroportul Idlewild din New York a fost 
botezat Aeroportul International John F. Kennedy. 

Raportul Comisiei Warren a fost publicat pe 24 decembrie 
1964. Dintre membrii săi, Earl Warren a decedat pe 9 iulie 1974 
la Washington, la Spitalul Universitar din Georgetown; senatorul 
Richard B. Russell (democrat/Georgia) a făcut parte din Senat 
din 1933 până la moartea sa, pe 21 ianuarie 1971; senatorul 
John Sherman Cooper (republican /Kentucky) a declarat: „Acum, 

oamenii zic că cineva le-a spus că a văzut o persoană mişcându- 
se pe terasament, dar nu s-a găsit nici un cartuş, nici un pistol, 
nu s-a descoperit nimic altceva afară de dovezile care-l 
incriminau pe Oswald”. S-a retras din Senat în 1973 şi s-a stins 
din viaţă pe 21 februarie 1991; deputatul Hale Boggs 
(democrat/Louisiana) a dispărut pe 16 octombrie 1972, pe când 
zbura cu un aparat Cessna 310 deasupra statului Alaska; 
membrul Congresului Gerald Ford (republican/ Michigan) l-a 
înlocuit pe Richard Nixon ca preşedinte în august 1974, dar a 
pierdut în faţa lui Jimmy Carter doi ani mai târziu. Preşedintele 
Ford a murit în 2006, de Ziua Cadourilor; Allen Dulles a 
demisionat după opt ani la comanda CIA, în septembrie 1961, 
după fiascoul din Golful Porcilor; 

a murit în urma unei pneumonii pe 29 ianuarie 1969. John M. 
McCloy, consilierul preşedinţilor John F. Kennedy, Jimmy Carter şi 
Ronald Reagan a decedat pe 11 martie 1989. 

Pe 14 mai 1965, regina Elisabeta a ll-a i-a dedicat un 
monument memorial preşedintelui Kennedy la Surrey, Anglia, 
unde, pe o placă de piatră din Portland sunt încrustate cuvintele 
rostite la festivitatea sa de instalare, în apărarea libertăţii. 

În 1965, Marina Oswald s-a măritat cu Kenneth J. Porter, un 
tâmplar din Dallas. Fiul lor, Mark, s-a născut în 1966. 

Duminică, 4 octombrie 1981, la 06:30, trupul lui Lee Harvey 
Oswald a fost exhumat din cimitirul Rose Hill, din Fort Worth, 
Texas. Scriitorul britanic Michael Eddowes devenise convins că 
nu Oswald fusese cel care se întorsese din URSS, ci un impostor. 
Autorul s-a născut la Derby, Anglia, pe 8 octombrie 1903. Era 
restaurator şi designer de maşini. În 1962, după un accident 
auto, a fost tratat la spate la societatea de osteopatie Stephen 
Ward, despre care spunea: „Sălile de consultaţie de la Ward 
erau un centru de spionaj. Am înţeles că nimerisem în ceva 
cumplit." în 1975 a scris cartea Hruşciov l-a ucis pe Kennedy. În 
anul următor, a lansat alt volum, Cum l-au ucis pe Kennedy, 
Susţinându-şi teza, a cerut exhumarea lui Lee Harvey Oswald, 

dar analizele ulterioare au dovedit că trupul respectiv îi 
aparținuse într-adevăr acestuia, lucru ce a dat o lovitură grea 
teoriei sale. A spus: „Deşi surprins, nu sunt foarte dezamăgit de 
aparenta demonstrare a slăbiciunii dovezilor mele privind 
impostura. Mai curând, am reuşit să-mi ating obiectivul, 
deshumarea, şi mă bucur pentru cei care continuă să menţină 
cu hotărâre contrariul rezultatelor, din anumite motive.” 

INDIRA GANDHI 


(1917-1984) 
Victima 


Indira Priyadarshini Gandhi s-a născut pe 19 noiembrie 1917 
la Allahabad, Uttar Pradesh, în India, ca unicul copil al lui 
Jawaharlal Nehru (1889-1964), prim-ministrul Indiei, şi al 
Kamalei (1899-1936), fiica lui Atal Kaul, un afacerist din Delhi. În 
copilărie, ambii săi părinţi şi alţi membri ai familiei au stat o 
vreme în închisoare din cauza opiniilor lor naţionaliste. Indira a 
fost educată în mai multe instituţii din ţară şi din străinătate şi 
æ Şi-a încheiat studiile la So- merville 
College, Oxford. Nu era o intelectuală, 
avea dificultăţi în a păstra relaţii 
strânse cu oame- ni din afara familiei 
sale şi avea tendinţa de a-i învinovăţi 
pe alţii pentru propriile probleme, în 
1941 s-a întors în India şi a intrat în 
partidul naţionalist. 


Tatăl Indirei Ghandi a pus bazele unei dinastii 
2 politice, care este influentă şi în ziua de azi. 

Pe 16 mai 1942 s-a căsătorit, 
împotriva voinţei tatălui său, cu Feroze 
Gandhi (născut pe 12 august 1912), un 
prieten al mamei sale. Au avut doi fii: 
Rajiv, născut pe 20 august 1944 şi Sanjay, născut pe 14 
decembrie 1946, dar cuplul s-a despărţit curând după aceea. 

În septembrie 1942, Indira Gandhi a fost arestată de 
autorităţile britanice pentru participare la revoltă şi închisă, fără 
a fi acuzată, timp de 243 de zile. A fost eliberată pe 13 mai 
1943. În timpul slabei organizări a împărţirii Indiei de către 
lordul Mountbatten, din 1947, ea a ajutat în taberele de 

refugiaţi. Patru ani mai târziu, în timpul primelor alegeri 
generale din ţară, Gandhi a condus campaniile tatălui şi soţului 
ei, din circumscripţia electorală Rae Bareilly. Feroze Gandhi se 
opunea corupţiei, iar investigaţiile sale asupra industriei 
asigurărilor naţionalizate au dus la demisia unuia dintre miniştrii 
socrului său. În 1959, doamna Gandhi a fost aleasă preşedintă a 
Congresului Naţional Indian, în timp ce tatăl ei era prim- 
ministru. Soţul ei, Feroze, a murit pe 8 septembrie 1960, în 
urma unui atac de cord. 

Pe 27 mai 1964 s-a stins din viaţă tatăl ei, care avusese patru 
mandate, iar Lol Bahadur Shastri i-a preluat funcţia. Îndemnată 
de noul premier, Gandhi a participat la alegeri şi a câştigat 
fotoliul de ministru al Informaţiilor şi Propagandei, din cabinetul 
acestuia. Pe 11 ianuarie 1966, la ceasurile 13:32, Shastri a 
murit pe neaşteptate, în urma unui atac de cord, pe când 
definitiva tratatul de pace cu Taşkentul în urma Războiului Indo- 
Pakistanez ce izbucnise în august 1965. Pe 19 ianuarie, Gandhi 
l-a învins pe Morarji Desai cu 355 de voturi la 169 şi a devenit al 
cincilea prim-ministru al Indiei şi prima femeie care să deţină 
această funcţie. Alegerea ei s-a datorat în bună măsură faptului 
că era femeie; era văzută de Sindicat, un grup de puternici 
brokeri regionali, drept o persoană maleabilă, spre deosebire de 
Desai. 

Şi-a preluat funcţia pe 24 ianuarie, înlocuindu-l pe interimarul 
Gulzarilal Nanda (care fusese interimar şi după moartea tatălui 
ei). În dezastruoasele alegeri generale din 1967, Congresul n-a 
mai obţinut, pentru prima oară, o majoritate de două treimi în 
Parlament şi a pierdut puterea în cele mai multe state indiene. 
Doi ani mai târziu, ea a înfruntat Sindicatul, făcând lobby pentru 
un candidat individual, care urmărea să devină preşedintele 
Indiei. A fost alungată din Congres. A devenit şefa unui congres 
rival, care ulterior a devenit partidul ei, denumit Congresul 
Naţional Indian (Indira) sau, pe scurt, Congresul (1). Partidul ei a 
triumfat în alegerile generale din 1971, aşa cum s-a întâmplat şi 

în martie 1972, la alegerile statale. Victoriile i-au permis să se 
impună în politică şi întreaga ţară. 

Pe 16 decembrie 1971, India a învins armata pakistaneză în 
estul Pakistanului şi a adus independenţa noului stat 
Bangladesh. În ciuda alegerii sale triumfale, Gandhi nu s-a simţit 
niciodată sigură în privinţa mandatului ei. Alegerile pentru 
poziţiile de partid din Congresul Naţional au fost oprite, iar 
consilierii ei apropiaţi au făcut numirile cele mai importante în 
partid şi au luat deciziile principale. 

Tot mai mult, Gandhi lua decizii independent de cabinet, 
consultându-se doar cu o şleahtă de birocraţi la nivel înalt care îi 
erau loiali, atât ei, cât şi fiului ei mai mic, Sanjay. Pe 12 iunie 
1975, înalta Curte din Allahabad a invalidat alegerea lui Gandhi 
din 1971, din pricina practicilor de corupţie. Aceasta constituia o 
fraudă electorală şi Curtea a ordonat excluderea ei din 
Parlament şi interdicţia de a mai participa la alegeri în următorii 
şase ani. Întrucât prim-ministrul trebuia să fie membru al Lok 
Sabha (Camera Inferioară) sau al Rajya Sabha (Camera 
Superioară), decizia respectivă avea ca efect îndepărtarea ei din 
această funcţie. 

Gandhi a făcut recurs, dar partidele din opoziţie s-au unit şi i- 
au cerut demisia. Gandhi l-a sfătuit pe preşedintele Fakhrud-din 
Ali Ahmed să declare starea de urgenţă. Acesta a făcut-o, pe 26 
iunie 1975. S-a impus cenzura completă a presei şi s-au anulat 
legile care duseseră la invalidarea alegerii lui Gandhi. Aceasta 
şi-a întărit puterea ca prim-ministru şi a prelungit mandatul 
Parlamentului şi legislaturile statale, anulând şi haheas corpus. 
Şi-a desemnat fiul, Sanjay, să recruteze mii de tineri care să se 
ralieze cauzei sale. Mulţi erau ucigaşi, care-i intimidau pe 
oponenți. Simultan, mii de activişti politici au fost arestaţi şi 
torturați. Sanjay a ordonat dărâmarea mahalalelor din jurul 
oraşului Delhi, ceea ce a făcut ca sute de mii de oameni să 
rămână fără case. Mii de persoane au fost ucise. Ca parte a 

campaniei lui Sanjay de planificare familială, mii de oameni au 
fost sterilizaţi cu forţa. 

În ianuarie 1977, Gandhi a eliberat aproape toţi deţinuţii 
politici şi a organizat alegeri. A fost înfrântă de rivalii din Partidul 
Janata, iar Morarji Desai a devenit prim-ministru pe 24 martie 
1977. Partidul a rămas la putere până pe 14 ianuarie 1980, deşi 
s-a divizat în iulie 1979 din pricina luptelor. Încercările de 
arestare şi condamnare ale Indirei şi ale lui Sanjay Gandhi au 
eşuat. De fapt, Gandhi cucerise simpatia publicului datorită 
felului în care acţionase Partidul Janata, iar pe 14 ianuarie 1980 
doamna Gandhi a revenit la putere. Alegerile locale s-au 
organizat după aceea şi Congresul (|) a câştigat în majoritatea 
statelor. 

Pe 23 iunie 1980, prima tragedie a lovit familia, atunci când 
Sanjay şi-a pierdut viaţa într-un accident de avion. În următorii 
patru ani, Gandhi a condus fără să recurgă la măsuri extreme, 
ca în precedenta sa administraţie. Cu toate acestea, a încercat 
să-şi consolideze puterea, ceea ce a dus la răscoală în nord-est, 
în Kashmir şi în Punjab. În 1983 au reînceput tensiunile dintre 
India şi Pakistan. Adepții sikh din Punjab cereau autonomie, iar 
pe 3 iunie 1984 Gandhi a lansat operaţiunea Bluestar. Au fost 
trimise trupe în Templul de Aur de la Amritsar, locul sfânt al 
religiei sikh, spre a pedepsi revolta şi a-l captura pe Jarnail Singh 
Bhindranwale, conducătorul sikh, care cerea o ţară 
independentă pentru oamenii săi. În loc să fie capturat, el a fost 
ucis de trupele indiene pe 6 iunie. S-au estimat 1 000 de morţi, 
inclusiv 100 de soldaţi. Populaţia sikh s-a înfuriat, unul dintre ei 
ucigând un ofiţer superior, iar altul deturnând un avion. 
„Doamna Gandhi a făcut o greşeală fatală, declara unul dintre 
conducătorii sikh din exil. Orice om care se consideră sikh nu 
poate uita că ea şi-a semnat propria condamnare la moarte.” 
Gărzile de corp ale lui Gandhi au fost concediate, în credinţa că 
acest gest avea să transmită un mesaj pozitiv. Bhindranwale 

rămâne un personaj controversat al istoriei - unii îl consideră un 
adevărat martir, alţii un terorist şi un extremist. 


Data şi locul asasinării 


octombrie 1984, strada Safdarjung numărul 1, New Delhi, 
India. 


Evenimentul 


În dimineaţa acelei zile, Indira Gandhi trebuia să-i acorde un 
interviu actorului Peter Ustinov în biroul ei. A plecat pe jos de la 
reşedinţa ei oficială de pe strada Safdarjung, din Delhi. Pe când 
ieşea pe poartă, i-a salutat pe doi dintre bodyguarzii săi sikh, 
Satwant Singh şi Beant Singh. Ei i-au răspuns deschizând focul 
cu pistoalele lor mitralieră. Gărzile ei de corp au ripostat, 
ucigându-l pe Beant Singh şi rănindu-l pe Satwant Singh. 
Doamna Gandhi a murit pe drum spre spital în maşina sa 
oficială, dar n-a fost declarată decedată decât multe ore mai 
târziu. A fost dusă la Ali India Institute of Medical Sciences, unde 
doctorii au operat-o, extrăgând 31 de gloanţe din trupul ei. 

Asasinii 

Asasinii au fost bodyguarzii ei, Satwant Singh şi Beant Singh. 
Ultimul s-a născut în satul Maloya din Punjab, în 1950. A intrat în 
poliţie în 1975 şi a ajuns la New Delhi în 1980. La scurt timp 
după aceea, a fost remarcat şi indicat Indirei Gandhi pentru 
protecţia personală. A călătorit în străinătate alături de ea şi 
împărtăşeau chiar şi aceeaşi grupă de sânge, 0 negativ, prin 
urmare, putea fi de ajutor pentru transfuzie sanguină, în caz de 
nevoie. A fost ucis la locul asasinatului. 

Satwant Singh s-a născut în 1963 şi a intrat în poliţia din Delhi 
în 1982. A fost arestat la locul crimei. Al treilea sikh, Kehar 
Singh, unchiul lui Beant Singh, a fost arestat mai târziu pentru 
conspirare la asasinare. Cei trei bărbaţi pregătiseră planul 
crimei acasă la Kehar Singh, în New Delhi. Pe 30 octombrie 

1984, Beant Singh l-a întrebat pe un coleg dacă putea să 
lucreze în locul lui. A ocupat locul de la poarta dinspre drumul 
care lega reşedinţa Indirei de biroul său. Satwant Singh fusese 
deja desemnat pentru paza din acea zi, dar trebuia să se 
poziţioneze într-un loc din perimetrul exterior. l-a spus unui 
coleg că îl durea stomacul şi trebuia să stea lângă toaletă, 
având grijă să se poziţioneze chiar lângă poartă. Satwant Singh 
şi Kehar Singh au fost condamnaţi la moarte şi spânzurați la 
închisoarea Tihar din Delhi pe 6 ianuarie 1989. 


Urmarea 


După moartea ei, au avut loc pogromuri antisikh în New Delhi 
şi în întreaga Indie. Mii de oameni au fost ucişi, iar zeci de mii 
au rămas fără locuinţe. Conflictul din Punjab a durat un deceniu 
după atacul armatei. 

Trupul Indirei Gandhi a fost incinerat pe 3 noiembrie lângă 
cele ale tatălui şi fiului ei, de la Raj Ghat din Delphi, iar fiul care- 
i supravieţuise, Rajiv, i-a împrăştiat cenuşa dintr-un avion, 
deasupra munţilor Himalaya. 

Văduva lui Sanjay Gandhi, Maneka, ce se înstrăinase de Indira 
Gandhi după moartea lui Sanjay, a intrat la rândul său în politică 
şi este membru al principalului partid de opoziţie, BJP, alături de 
fiul ei, Varun. 


203 


PAPA IOAN PAUL AL II-LEA 


(1920-2005) 

Victima 

Al 264-lea şi primul papă de altă origine decât cea italiană de 
la Adrian al VI-lea, din 1522, Karol Józef Wojtyla s-a născut pe 18 
mai 1920 la Wadowice, în Polonia, pe strada Koscielna, numărul 
7, fiind al doilea fiu al lui Karol Wojtyla, locotenent în retragere, 
şi al Emiliei Kaczorowska. Fratele său mai mare, Edmund, doctor 
de meserie, a murit de scarlatină la 26 de ani, în 1932. Sora sa 
mai mare, Olga, a murit în copilărie. Viitorul papă a fost botezat 
pe 20 iunie 1920. Mama sa a decedat în 1929, în timpul 
travaliului. 

La 11 ani, Karol era considerat cel mai inteligent elev din 
şcoală şi cel mai bine educat. Era interesat de literatură şi 
teatru. În 1938 s-a înscris la Universitatea Jagiellonian, unde a 
jucat în piese de teatru. Spre deosebire de ceilalţi studenţi, 
care-şi petreceau timpul îmbătându-se şi încercând să 
cucerească femei, viitorul papă şi-a petrecut timpul studiind. Pe 
1 septembrie 1939, Germania a invadat Polonia. Karol şi tatăl 
său au fugit din Cracovia 
spre est, alături de alte mii 
de polonezi. Au fost însă 
obligaţi să revină în oraş. În 
noiembrie, 184 de membri 
ai personalului academic 
din Cracovia au fost 
arestaţi, iar instituţia a fost 
închisă după 575 de ani de 
funcţionare. Karol şi-a găsit 
o slujbă pe post de curier 


pentru un restaurant. 


204 


Deşi nu se aştepta să ajungă papă, loan Paul al Il-lea a devenit unul dintre cei mai 
iubiţi pontifi din istorie. 

Din toamna anului 1940, a lucrat ca muncitor timp de patru 
ani, într-o carieră de calcar. Tatăl său a murit în 1941, în urma 
unui atac de cord. În 1942, Karol s-a alăturat seminarului 
condus de cardinalul Sapieha. A ajutat nenumărați evrei să fugă 
de nazişti. Pe 26 februarie 1944, pe drumul spre casă, a fost 
lovit de un camion nemtesc. A petrecut două săptămâni în 
spital. Pe 1 august 1944, Varşovia s-a răsculat, iar Gestapoul a 
reprimat sângeros oraşul Cracovia, pe 6 august. Karol a scăpat 
ascunzându-se, în timp ce casa lui era scotocită. A stat la 
reşedinţa arhiepiscopală până după război. 

Pe 17 ianuarie 1945, nemţii au părăsit Cracovia. Arhiepiscopul 
din oraş l-a uns preot pe Karol Wojtyla la 1 noiembrie 1946. A 
plecat apoi la Roma şi a studiat pentru doctorat la Ateneul 
Pontifical al Sfântului Toma de Aquino. A locuit timp de doi ani în 
Roma, la Colegiul Belgian. Odată întors în Polonia, în vara lui 
1948, a fost numit preot auxiliar în satul Niegowic, la 24 
kilometri de Cracovia, apoi, în 1949, la Biserica Sfântul Florian 
din oraş. 

În 1953, arhiepiscopul Poloniei, Ştefan Wyszynski, a fost 
arestat la domiciliu din ordinul lui Stalin, emis împotriva 
preoţilor care nu acceptau graniţa oficială a statului. Abia în 
1955, la doi ani de la moartea lui Stalin, lucrurile au început să 
intre pe făgaşul normal. Pe 5 august 1958, părintele Karol a fost 
numit episcop auxiliar de Cracovia. La 38 de ani, era cel mai 
tânăr episcop din Polonia. 

În 1960 a publicat cartea Love and Responsahility, privind 
învăţăturile bisericii tradiţionale referitoare la sex şi căsătorie. 
Pe 16 iulie 1962, episcopul Karol a devenit vicar capitular al 
arhidiocezei, iar pe 5 octombrie a plecat la Roma, pentru a lua 
parte la Conciliul Vatican Il, sub conducerea papei loan al XXIII- 
lea. Pe 30 decembrie 1963, papa Paul al Vl-lea l-a numit 

arhiepiscop metropolitan al Cracoviei. Pe 26 iunie 1967, acelaşi 
papă l-a făcut cardinal. 

Pe 6 august 1978, papa Paul VI a murit, iar cardinalul Karol a 
mers la Roma pentru alegerea noului pontif. La prima votare din 
a treia zi de conclav, a fost ales cardinalul Albino Luciani, 
patriarhul Veneţiei, care a devenit papa loan Paul | („Papa 
zâmbitor”). Cardinalul Karol a primit şapte voturi. Papa Luciani 
avea doar 65 de ani, prin urmare, era de aşteptat să domnească 
multă vreme. Cu toate acestea, pe 28 septembrie 1978, noul 
papă a fost găsit mort în apartamentul său. S-a zvonit că a fost 
ucis şi că nu a murit din cauze naturale. 

În octombrie, cardinalii au revenit la Roma, după două luni. Se 
credea că cei doi favoriţi erau Giuseppe Siri, arhiepiscopul 
Genovei, şi Giovanni Benelli, arhiepiscopul Florenței, dar, după 
mai multe votări, a fost ales, în cele din urmă, cardinalul 
Wojtyla. Coşul Vaticanului a scos fum alb. Mulțimea de afară a 
izbucnit în urale. Vestea cea bună a fost adusă de cardinalul 
Pericle Feliei, care a spus în latineşte: „Vă anunţ o mare bucurie. 
Avem un papă, Carolum Cardinalem Wojtyla, care a primit 
numele de loan Paul al II-lea.“ A doua zi, papa a celebrat messa 
împreună cu Colegiul Cardinalilor, în Capela Sixtină. După 
aceea, a ţinut primul său mesaj Urbi et Orbi, difuzat în toată 
lumea prin radio. Pe 22 octombrie, cardinalul Wojtyla a fost 
celebrat ca papa loan Paul al II-lea. Donald Coggan a fost primul 
Arhiepiscop de Canterbury care a participat la întronarea papală 
de la despărţirea de Roma, din secolul al XVI-lea. În jur de un 
miliard de oameni au urmărit ceremonia la televizor. Messa de 
celebrare a durat 3 ore şi 10 minute. Papa a vorbit în italiană, 
poloneză, franceză, engleză, germană, portugheză, rusă, 
lituaniană, cehă şi ucraineană. 


Data şi locul încercării de asasinare 


mai 1981, Piaţa Sfântul Petru, Roma, Italia. 

Evenimentul 


În primii trei ani ai pontificatului său, loan Paul al Il-lea a 
devenit unul dintre cei mai iubiţi oameni de stat din secolul XX. 
Nu ştia că un turc plănuia să-l asasineze. În august 1980, 
Mehmet Ali Agca a plecat din Sofia, Bulgaria, şi şi-a început 
călătoria prin regiunea Mediteranei, folosindu-se de mai multe 
nume şi documente false. A plecat din Milano şi a ajuns la Roma 
cu trenul, pe 10 mai 1981. Acolo, Agca s-a întâlnit cu trei 
complici de-ai săi, un turc şi doi bulgari, în cadrul operaţiunii 
comandate de Zilo Vassiliev, ataşatul militar bulgar din Italia. 

Pe 13 mai 1981, Agca şi Oral Gelik, pistolarul care-l sprijinea, 
stăteau în Piaţa Sfântul Petru, scriind cărţi poştale şi aşteptând 
sosirea papei. Plănuiau să-l împuşte, apoi să detoneze o mică 
bombă şi, în confuzia creată, să fugă până la ambasada bulgară. 
Papa şi-a făcut apariţia în jeepul său alb, prin mulţimea de 20 
000 de pelerini. Pe când trecea loan Paul, Agca a tras mai multe 
focuri, înainte ca mulţimea să-l imobilizeze. Patru gloanţe l-au 
lovit pe Sfântul Părinte, două dintre acestea ajungând în 
intestin, celelalte nimerindu-l în mâna stângă şi în braţul drept. 

Au fost răniţi şi doi trecători, Çelik a intrat în panică şi a fugit 
fără să mai detoneze bomba sau să tragă. Sfântul Părinte a fost 
dus la policlinica universitară Agostino Gemelli, unde a fost 
supus unei operaţii chirurgicale de urgenţă şi unei transfuzii de 
sânge. 


Atentatorul 


Mehmet Ali Agca s-a născut la Hekimhan, Malatya, în Turcia, 
pe 9 ianuarie 1958. A intrat de mic în conflict cu legea, după ce 
s-a alăturat bandelor din oraşul său de baştină, ajungând 
contrabandist. A devenit membru al grupării teroriste 
ultranaţionaliste Lupii Cenuşii. Pe 1 februarie 1979, din ordinul 
Lupilor Cenuşii, l-a ucis pe Abdi Ipekçi, editorul ziarului moderat 
de stânga Milliyet. A evadat din închisoare, unde executa o 

condamnare pe viaţă, cu ajutorul grupării sale şi a fugit în 
Bulgaria. 


Urmarea 


În iulie 1981, Agca a fost condamnat la închisoare pe viaţă în 
Italia. În noiembrie 1982, Serghei Ivanov Antonov, un bulgar 
care lucra în Roma pentru Balkan Air, a fost arestat, pe baza 
mărturiei lui Agca. A fost acuzat că ar fi fost agentul bulgar care 
pusese la punct complotul. În 1986, după un proces de trei ani, 
a fost găsit nevinovat, din lipsă de dovezi. Serviciile Secrete 
Bulgare au negat că ar fi fost implicate în tentativa de asasinare 
a papei şi au pretins că povestea lui Agca era o dezinformare 
clasică a Seviciilor Secrete Italiene de către gruparea teroristă 
Lupii Cenuşii şi de către CIA. 

Ziarul italian Corriere delict Sera a raportat că fusese 
martorul anumitor dovezi documentare potrivit cărora 
asasinatul fusese ordonat de KGB. Pentru îndeplinirea misiunii, 
se aleseseră agenţi bulgari şi est-germani, din Stasi. Pe 25 
septembrie 1991, fostul analist CIA, Melvin A. Goodman, a 
arătat că şi colegii săi, urmând ordine date de sus, îşi 
falsificaseră analizele spre a sprijini acuzația. A spus Comitetului 
Senatului SUA pentru Informații că „CIA nu avea nici o dovadă” 
privind presupusa conexiune „bulgară” din martie 2006. O 
investigație a senatorului italian Paolo Guzzanti a pretins, de 
asemenea, că „liderii fostei URSS se aflau în spatele 
atentatului”. Rusia şi Bulgaria au condamnat aspru aceste 
rapoarte. 

Papa loan Paul al Il-lea şi-a revenit treptat şi a început să ţină 
cuvântări de la fereastra spitalului, spre bucuria pelerinilor. 
Sfântul Părinte l-a iertat pe Ali Agca pe 27 decembrie 1983. Cei 
doi s-au întâlnit şi au vorbit între patru ochi în închisoare. Papa a 
declarat: „Ceea ce am discutat va trebui să rămână secret. l-am 
vorbit ca unui frate pe care l-am iertat şi în care am deplină 

încredere.” 22 de ani mai târziu, în februarie 2005, Agca i-a 
trimis o scrisoare papei, urându-i însănătoşire grabnică. 

În iunie 2000, la cererea papei, Agca a fost grațiat de 
preşedintele Italiei, Carlo Azeglio Ciampi, şi extrădat în Turcia. A 
fost închis acolo pentru uciderea, în 1979, a ziaristului Abdi 
lpekci şi pentru alte două jafuri bancare din anii '70. În 
noiembrie 2004, un tribunal din Turcia declara că Agca nu va 
putea fi eliberat înainte de 2010. Cu toate acestea, în 12 
ianuarie 2006 a fost eliberat pentru scurt timp, fiind închis din 
nou, după numai opt zile, deoarece tribunalul a considerat că 
timpul petrecut în închisorile din Italia nu putea fi luat în calcul 
la stabilirea perioadei de detenţie. 

Papa loan Paul al II-lea a făcut 104 vizite pastorale în afara 
Italiei şi 146 în această ţară. Ca episcop al Romei, a vizitat 317 
de parohii din cele 333 din oraş. A celebrat 147 de ceremonii de 
beatificare, cu 1 336 de binecuvântări şi 51 de canonizări, 
pentru un total de 482 de sfinţi. A creat 231 de noi cardinali. De 
asemenea, a convocat şase întruniri ale Colegiului Cardinalilor, 
a organizat cincisprezece adunări ale Sinodului Episcopilor - 
şase Adunări Generale (1980, 1983, 1987, 1990, 1994 şi 2001), 
o Adunare Generală Extraordinară (1985) şi opt Adunări 
Speciale (1980,1991,1994,1995,1997,1998 (2) şi 1999). 

Karol Wojtyla a fost cel mai tânăr papă de la alegerea papei 
Pius al IX-lea din 1846 şi încă se mai bucura de unele dintre 
îndeletnicirile care-i făceau plăcere în tinereţe, pe când se afla 

= în Polonia. Cu toate 

T TAPS acestea, după încercarea 
3 A de asasinare din 1981, 
y sănătatea sa a slăbit. A 

$ suferit o operație pentru 
| îndepărtarea unei tumori 
lla colon în 1992, o 
dislocare de umăr în 
__ 1993, o fractură de femur 

în 1994 şi o operaţie de apendicită în 1996. În 2001 a fost 
diagnosticat cu boala Parkinson, confirmată de Vatican în 2003. 

O scurtă eliberare: Ali Agca iese din închisoarea Kartal din Istanbul în ianuarie 
2006, pentru a fi întemnițat iar, opt zile mai târziu. 

La 1 februarie 2005, papa Wojtyla a fost dus la spitalul 
Agostino Gemelli din Roma din cauza unei inflamații acute în 
zona laringelui, cauzată de gripă. A lipsit de la ceremonia de pe 
9 februarie pentru prima dată în cei 26 de ani de pontificat. Pe 
13 martie papa a revenit la Vatican, iar pe 27 martie, de Paşte, 
a salutat credincioşii de la fereastra camerei sale. Angelo 
Sodano a citit în numele lui mesajul Urbi et Orbi, în timp ce papa 
binecuvânta mulţimea. A încercat să vorbească, dar nu a reuşit. 

Pe 31 martie 2005, papa a făcut febră mare, din pricina unei 
infecţii urinare. Potrivit dorinţei sale, n-a fost dus la spital. 
Seara, în acea zi, i s-a dat Sfânta împărtăşanie. A doua zi, starea 
lui s-a înrăutățit. l-au cedat inima şi rinichii. Sfântul părinte a 
murit la 21:37, pe 2 aprilie 2005, cu 46 de zile înainte de a 85-a 
aniversare a zilei de naştere. 

Funeraliile papei loan Paul al Il-lea s-au ţinut pe 8 aprilie. A 
fost înmormântat sub Basilica Sfântul Petru, în mormântul gol al 
papei loan al XXIII-lea. 

Pe 9 mai 2005, succesorul lui loan Paul al Il-lea, papa 
Benedict al XVI-lea, a hotărât să lase să treacă cinci ani până la 
beatificarea înainte-mergătorului său. Cardinalul Camillo Ruini, 
vicarul Romei, a propus, pe 28 iunie 2005, ca loan Paul cel Mare 
să fie sanctificat. 

MALCOLM X 


(1925-1965) 
Victima 


Malcolm X s-a născut pe 19 mai 1925, la Spitalul Universitar 
din Omaha, Nebraska, fiind al patrulea copil al Louisei Helen 
Norton şi a lui Earl Little, un predicator baptist cu un singur ochi, 
susţinător al lui Marcus Garvey, membru al Asociaţiei Universal 
Negro Improvement (trei dintre fraţii lui Earl au suferit morţi 
violente, fiind ucişi de bărbaţi albi, iar unul dintre unchii lui a 
fost linşat). Louise Little s-a născut în La Digne, St Andrew, în 
1897. Tatăl ei era alb, ceea ce însemna că Malcolm Little era 
mulatru, cu părul roşcat. (În autobiografia sa, X susţinea că 
mama sa fusese ameninţată de Ku Klux Klan în timp ce era 
însărcinată cu el, în decembrie 1924.) în 1926, familia Little s-a 
mutat în Milwaukee, Wisconsin, iar apoi în East Lansing, 
Michigan. Pe 28 septembrie 1931, Earl Little a murit, călcat de 
un tramvai. Cercetările au concluzionat că fusese vorba despre 
sinucidere, dar familia şi prietenii săi i-au considerat moartea o 
crimă a Legiunii Negre. În decembrie 1938, Louise Little a fost 
declarată oficial nebună şi internată la spitalul de boli mintale 
din Kalamazoo, Michigan, unde a rămas până în 1963. Copiii săi 
au fost trimişi la diverse case adoptive. 

În ciuda dificultăţilor, Malcolm a fost printre primii din clasă. A 
părăsit şcoala după ce un profesor pe care-l admira i-a spus că 
avocatura era un obiectiv nerealist pentru un negru. A devenit 
un delincvent şi a fost trimis la şcoala de corecție. În 1941 a 
plecat din Michigan la Boston, Massachusetts, cu sora sa 
vitregă, Ella Collins. În Boston, a lucrat ca muncitor, dar a fost 
implicat, de asemenea, şi în traficul de droguri. 

În 1943 s-a mutat la New York şi şi-a găsit de lucru ca 
lustragiu la un club de noapte. A evitat înrolarea în armată 

declarându-se nebun. Medicii au susţinut că era „inapt din punct 
de vedere mental pentru serviciul militar”. Pe 29 noiembrie 
1944 a fost condamnat în Boston pentru furtul unei haine de 
blană şi închis pentru trei luni. Pe 12 ianuarie 1945 a fost 
arestat la Milton, Massachusetts. Spărsese un magazin de 
bijuterii pentru a pune mâna pe un ceas pe care-l furase şi apoi 
îl adusese la reparat. După două zile, a fost arestat pentru port 
ilegal de armă, iar pe 16 ianuarie a fost acuzat de furt şi intrare 
prin efracţie. Pe 27 februarie, a fost condamnat la opt ani în 
închisoarea de stat din Charlestown, Massachusetts. În februarie 
1948 a fost transferat la închisoarea experimentală Concord 
Reformatory, din Norfolk, Massachusetts. 

În timpul detenţiei a citit mult şi, îndemnat de fratele său, 
Reginald, s-a simţit atras de Templul Islamului (Națiunea 
islamică), o organizaţie musulmană care îi considera pe albi 
„demoni”. Pe 7 august 1952, a fost eliberat pe cauţiune şi s-a 
dus să-l întâlnească pe Elijah Muhammad la Chicago. După 
aceea, a preluat numele de Malcolm X, intrând şi în vizorul FBI 
în mai 1953, când s-a stabilit că avea „o personalitate 
antisocială, cu tendinţe de paranoia”. În același an, s-a mutat la 
Chicago, ca preot al Națiunii Templului Islamic Numărul 
Unsprezece. 

În 1954, X devenise preotul Templului Numărul Şapte, pe 
Lenox Avenue din Harlem, New York. A ajutat la ridicarea 
templelor în toate oraşele importante. În anii '50 şi '60 a muncit 
din greu pentru a recruta noi membri, templul ajungând să 
numere 30 000 de fideli în 1963. Unul dintre ei era boxerul 
Cassius Clay, care a intrat în organizaţie în 1964, căpătând 
numele Muhammad Ali. 

Începând din 1959, X a apărut din ce în ce mai mult la 
televizor ca purtător de cuvânt pentru Națiunea Islamului, până 
atunci o grupare puţin cunoscută. Pe 14 ianuarie 1958, X s-a 
însurat cu Betty Jean Sanders, în Lasting, Michigan (au avut 
şase fiice). Doi ani mai târziu, în septembrie 1960, X l-a 

cunoscut pe Fidel Castro, dictatorul cubanez, când acesta a 
călătorit în Statele Unite pentru a vorbi în faţa Adunării Generale 
a Naţiunilor Unite. 
În primăvara anului 1963 a început să colaboreze cu 
r jurnalistul Alex Haley la cartea ce 
avea să devină Autobiografia lui 
Malcolm X. În acest volum, X explica 
ruptura lui de Elijah Muhammad, 
cauzată de legăturile acestuia din 
urmă cu secretare tinere şi cu copiii 
săi nelegitimi. În august 1963, X l-a 
criticat pe Martin Luther King pentru 
| Marşul spre Washington, incapabil să 
înţeleagă de ce negrii dăduseră 
dovadă de entuziasm la un protest 
„condus de albi, în fața statuii unui 
i preşedinte mort de o sută de ani, care 
nu ne-a plăcut nici când trăia”. Trei luni mai târziu, a fost la fel 
de critic şi în privinţa asasinării preşedintelui Kennedy. leşirile 
sale au dus la proteste zgomotoase, iar Elijah Muhammad i-a 
interzis să vorbească în public timp de 90 de zile. 


Malcolm X şi-a dat seama că se înşelase demonizând oamenii albi. 


Pe 8 martie 1964, X a anunţat că părăsise Națiunea Islamică, 
iar patru zile mai târziu a fondat Moscheea Islamică. S-a 
convertit la Islamul Sunnit, iar pe 13 aprilie a plecat în pelerinaj 
la Mecca. După ce i-a văzut pe musulmanii de toate rasele 
rugându-se împreună, a ajuns la opinia că nu toţi albii erau 
oameni răi. A călătorit prin Egipt, Liban, Nigeria, Ghana, Senegal 
şi Maroc. Întors în America, pe 21 mai, a adoptat numele el-Hajj 
Malik el-Shabazz şi a format organizaţia politică Unitatea Afro- 
Americană, pe 24 iunie 1964. 

Pe 9 iulie, a plecat încă o dată în Africa. Pe 17 iulie 1964, Xa 
participat la reuniunea şefilor de stat din Cairo, Egipt. S-a întors 

în America pe 24 noiembrie 1964. Pe 3 decembrie 1964 a luat 
parte la o dezbatere de la Oxford Union. În 1965 a dat un 
interviu în care spunea: 


Am înțeles că rasismul nu este doar o problemă a albilor 
şi a negrilor. A adus băi de sânge fiecărei naţiuni de pe 
pământ, de-a lungul vremii. Frate, aminteşte-ti de vremea 
când fata aceea albă de la colegiu a intrat în restaurant - 
cea care voia să-i ajute pe musulmani şi pe albi laolaltă - şi 
i-am spus că nu are nici o şansă şi a fugit plângând. Ei, 
bine, am ajuns să regret incidentul acela. În multe locuri 
din Africa am văzut cum studentii albi îi ajutau pe negri. 
Așa ceva iți poate schimba convinge- rile. Am făcut multe 
lucruri ca musulman negru şi îmi pare rău acum pentru ele. 

Eram un zombie pe atunci - ca toți musulmanii negri - 
eram hipnotizat. Mi se arătase o direcţie şi mărşăluiam 
înainte. Ei bine, presupun că omul are dreptul să se facă de 
râs atâta timp cât e gata să plătească pentru asta. M-a 
costat 12 ani din viată. Mă bucur că am scăpat de nebunia 
acelor zile. 


Data şi locul asasinării 


februarie 1965, Sala de bal Audubon, Broadway, New York, 
SUA. 


Evenimentul 


În vreme ce tensiunile creşteau între Malcolm X şi Națiunea 
Islamică, a fost programat să ţină o cuvântare la sala de bal 
Audubon din New York. A urcat pe scenă la 15:30, în faţa unei 
mulţimi de 400 de oameni. Pe când îşi începea discursul, cineva 
din public a strigat: „Scoate-ţi mâna din buzunarul meu! Lasă- 
mi buzunarele!” În timp ce bodyguarzii mergeau să calmeze 
lucrurile, X a strigat: „Faceţi linişte acolo!” Un bărbat s-a 
îndreptat în grabă spre scenă cu o puşcă în mână şi a tras, 
lovindu-l în piept pe Malcolm. Încă doi oameni au început să 

tragă. X a fost străpuns de 16 gloanţe. La vârsta de 39 de ani, a 
fost declarat mort la ora 15:30, la spitalul presbiterian 
Columbia, din New York. 

Asasinii 

Trei bărbaţi au fost acuzaţi de crimă şi condamnaţi. Thomas 
Hagan, cunoscut şi ca Thomas Hayer şi Talmadge Hayer, s-a 
născut în 1942 şi, la momentul crimei, locuia pe strada Marshall, 
la numărul 347, în Paterson, New Jersey. Membru al Națiunii 
Islamului, în 1961 a fost arestat pentru tulburarea liniştii publice 
şi, doi ani mai târziu, pentru posesie de arme furate. Pe 30 
aprilie 1966, Hayer a mărturisit în cadrul unei audieri că trăsese 
cu arma, dar a susţinut că ceilalţi doi erau nevinovaţi, în 
schimb, a spus că Leon David şi Wilbur McKinley fuseseră 
complicii săi. Norman 3X Butler, alias Muhammad Abd Al-Aziz, 
şi-a susţinut întotdeauna nevinovăția în asasinarea lui Malcolm 
X. A fost eliberat conditionat în 1985. Încă mai era membru al 
Națiunii Islamului. În 1988 a fost numit la conducerea Moscheii 
Numărul Şapte din Harlem. 


Urmarea 


Sâmbătă, 17 februarie 1965, mai bine de 1 500 de oameni au 
asistat la înmormântarea lui Malcolm X în Harlem, începută la 
Templul Credinței în Hristos şi încheiată la cimitirul Fernciliff, din 
Hartsdale, New York. 

În 1994, văduva lui Malcolm, Betty Shabazz, a vorbit pentru 
prima oară în public împotriva Națiunii Islamice şi a învinovăţit-o 
pentru moartea soţului ei. A afirmat chiar că liderul de la 
vremea aceea, Louis Farrakhan, ar fi fost în spatele asasinatului, 
acuză negată vehement de acesta din urmă. 

Pe 12 ianuarie 1995, Qubilah Shabazz, al doilea copil al lui 
Malcolm X, a fost arestat după ce a încercat să angajeze un 
asasin pentru a-l ucide pe Louis Farrakhan, liderul Națiunii 
Islamice. S-a dovedit că asasinul, Michael K. Fitzpatrick, era 

informator al guvernului, fiind plătit cu suma de 45 000 de 
dolari. Farrakhan a vorbit în apărarea lui Qubilah şi, patru luni 
mai târziu, Betty Shabazz şi Farrakhan îşi dădeau mâna pe 
scena de la Apollo, din Harlem, în cadrul unei strângeri de 
fonduri pentru apărarea lui Qubilah. 

Qubilah Shabazz a trebuit să suporte consiliere psihologică şi 
tratament pentru droguri şi alcool timp de doi ani. Fiul său, 
Malcolm, pe atunci în vârstă de 12 ani, a fost trimis să locuiască 
la bunica sa, în Yonkers, New York. Pe 1 iunie 1977, băiatul a dat 
foc apartamentului bunicii sale. Betty Shabazz, cu arsuri pe 80 
la sută din corp, a murit pe 23 iunie, la 61 de ani. 

În august 1997, Malcolm Shabazz, descris ca psihotic şi 
schizofrenic la procesul său, a fost condamnat la 18 luni de 
şcoală de corecție pentru crimă. În ianuarie 2002, împreună cu 
un băiat de 17 ani, Thomas Carter-Love, a bătut şi a jefuit un 
adolescent în Middletown, New York. Pe 29 august, a fost 
condamnat la trei ani de închisoare. Eliberat condiţionat în 
septembrie 2005, s-a reîntors la închisoare în luna ianuarie a 
anului următor, după ce îşi încălcase termenul de eliberare 
condiţionată, pentru a fi eliberat din nou în mai 2006. Pe 3 
august, a urmat o nouă arestare, de data aceasta pentru 
spargerea ferestrei unui magazin Dunkin' Donuts din Yonkers. 

Sala de bal Audubon a fost demolată în 1992, iar în locul ei a 
fost construit Centrul de afaceri Audubon, ca parte a 
Universităţii Columbia. Începând cu 2005, acesta găzduieşte un 
muzeu dedicat lui Malcom X şi lui Betty Shabazz. 

ROSS MCWHIRTER 


(1925-1975) 

Victima 

Alan Ross McWhirter (cunoscut ca Ross McWhirter) s-a născut 
în Giffnock, pe Branscombe Gardens, la numărul 10, Winchmore 
Hill, în nordul Londrei, la 20:00, pe 12 august 1925, fiind al 
treilea fiu şi cel mai tânăr dintre cei doi băieţi gemeni ai lui 
William Alan McWhirter (1888-1955) şi ai Margaretei Williamson 
(1900-1972). (William Allan era cunoscut ca „Squire“. S-a născut 
în Glasgow pe 14 septembrie 1888, devenind primul om care a 
publicat trei ziare naţionale - Sunday Pictorial, Sunday Despatch 
și Daily Mail -, iar mai târziu a ajuns directorul general al 
Northcliffe Newspapers şi al Associated Newspapers. A murit în 
1955.) 

Fratele geamăn al lui Ross, Norris Dewar, s-a născut cu 20 de 
minute mai devreme. Un frate mai mare, Kennedy Graeme, 
venise pe lume pe 
22 octombrie 1923. 

Deşi Ross McWhirter 

Wa este cunoscut în principal 

i în calitate de cofondator 

şi coeditor al cărţii The 

Guinness Book of 

Records, a fost, de 

É S [M asemenea, un mare atlet 

| / Ai şi un avocat tenace. Cei 

trei fraţi au studiat la 
Marlborough College. 


n IE 
GUINNESS BOOR a 
€ OF RECORpS "É - 
id 


Norris (stânga) şi Ross 
(dreapta) McWhirter, fotografiaţi 
în 1968, cu cartea lor de mare 
succes. 

Gemenii au fost separați doar cât au servit în marina militară 
regală, în cel de-al Doilea Război Mondial. 

În ianuarie 1947, gemenii s-au întors la Trinity College. Cât au 
studiat la Oxford, au făcut parte din echipa de atletism. Norris, 
cel mai rapid dintre cei doi, a participat la concursuri în 
străinătate. După ce şi-au încheiat studiile la Oxford, s-au întors 
la casa părintească. Unul dintre prietenii lor comenta: „Aveau 
minţile iuți ca nişte calculatoare japoneze. Vorbeau unul cu 
celălalt într-un cod pe care numai ei doi îl înțelegeau. Unul 
începea o propoziţie, iar celălalt o termina. Când le telefonai, nu 
erai niciodată absolut sigur cu care dintre ei vorbeai. Mi-aduc 
aminte că, odată, Norris trebuia să dea o fugă până la Paris şi 
nu-şi găsea paşaportul, aşa că l-a luat pe-al lui Ross. Nimeni n-a 
observat diferenţa.” 

Pe 2 martie 1951, Ross şi Norris au format agenţia McWhirter 
Twins Ltd., în Holborn, Londra, care oferea fapte, cifre şi articole 
presei, editorilor şi celor care se ocupau de publicitate. Din 
1951, Norris a lucrat pe post de scriitor liber-profesionist pe 
teme sportive, iar Ross s-a ocupat de rugbi şi tenis pentru 
publicaţia Star (nu Daily Star, ci un ziar londonez), până în 
octombrie 1960, când aceasta şi-a închis porţile. 

În 1951, gemenii şi-au publicat prima carte, Get to your 
marks, despre istoria atletismului. Pe 25 februarie 1954, cei doi 
au devenit singurii directori de companie din ţară care au 
insistat ca numele lor să apară afişate pe registrul electoral al 
tribunalului local. Mai târziu în acel an, în octombrie, Ross a dat 
în judecată Uniunea Naţională a Jurnaliştilor, din care făcea 
parte, după ce un alt membru, J.L. Manning, preşedintele 
sucursalei din Londra, l-a defăimat pe Norris. A câştigat cazul, 
fiind despăgubit atât pentru daune, cât şi pentru costurile 
procesului. 

Sâmbătă, 10 noiembrie 1951, Sir Hugh Beaver, directorul 
general al fabricii de bere Guinness, lua parte la o partidă de 
vânătoare de o zi în Irlanda, pe malul râului Slaney, când a tras 

într-un fluierar, ratându-l. Ajuns înapoi acasă, s-a întrebat care 
era cea mai rapidă pasăre vânată, dar şi-a dat seama cu 
stupoare că nici una dintre enciclopediile costisitoare din 
biblioteca sa nu conţinea răspunsul. Trei ani mai târziu, pe 12 
septembrie 1954, gemenii au fost invitaţi să ia prânzul la Park 
Royal, cartierul general al fabricii de bere Guinness, unde au 
fost intervievaţi în vederea redactării unei cărţi care să pună 
capăt disputelor din cele 81 400 de puburi ale ţării. Au primit 
slujba de îndată ce Norris a menţionat că turca era limba cu cele 
mai puţine verbe neregulate - numai unul, mek, a fi (limba 
engleză conţine în jur de 180 de verbe neregulate.) Gemenii s- 
au pus pe treabă şi, pe 27 august 1955, un volum subţire, de 
198 de pagini, intitulat The Guinness Book of Records (Cartea 
Recordurilor), a apărut pe piaţă. Costa 5 şilingi. 

Doi ani mai târziu, pe 8 mai 1957, Ross s-a însurat cu 
Rosemary Joy Hamilton la Christ Church din Old Southgate, în 
Waterfall Lane. Au avut doi fii: lain (născut la Village Rod, 
numărul 50, în Enfield, Middlesex, pe 17 ianuarie 1959) şi James 
(născut la aceeaşi adresă, în iulie 1960). În cadrul alegerilor 
generale din 16 octombrie 1964, în care Harold Wilson a preluat 
puterea, Ross a fost candidatul conservator pentru Edmonton. A 
pierdut în faţa lui Austen Albu. Ross a acumulat 19 245 de 
voturi, faţă de cele 24 373 ale lui Albu, o majoritate de 10,3%. 

Pe 1 martie 1966, s-a anunţat că toate cele 30 de licee din 
Enfield aveau să fie grupate în 16 şcoli multilaterale. Ross a 
deschis patru procese în 43 de zile pentru a contesta planul şi a 
câştigat hotărârea judecătorească de suspendare împotriva 
consiliului din Enfield şi a secretarului de stat, care a fost obligat 
să se întoarcă în parlament pentru forţe noi. În Daily Mirror 
apărea titlul: „Libertatea încă mai are susţinători curajoşi!” Pe 9 
mai 1968, s-au ţinut alegeri guvernamentale locale în Londra. 
Şase luni mai târziu, Ross s-a luptat cu departamentul 
guvernamental pentru numărătoarea greşită a voturilor din 
Enfield. După ce a pierdut disputa 1 pe august, pe 5 noiembrie a 

înfrânt departamentul guvernamental la Curtea de Justiţie, prin 
care se aproba o recalculare unică a voturilor, care a dovedit că 
Ross nu se înşelase. 

În timpul unei transmisiuni televizate a Partidului Laburist, pe 
8 mai 1970, Autoritatea pentru Televiziune Independentă a 
acţionat ilegal, permiţând difuzarea a trei instantanee, atât pe 
BBC, cât şi pe ITV. Solicitarea originală a lui Ross fusese respinsă 
de Curtea de Justiţie pentru că acesta nu avea status, sau /ocus 
standi, dar Ross a subliniat că, în calitate de contribuabil, se 
bucura de cel mai mare /ocus standi posibil. A mers la Curtea de 
Apel, unde lordul Denning a acceptat pledoaria lui Ross. 
Autoritatea a oferit o declaraţie scrisă în care făgăduia 
retragerea oricăror altor mesaje subliminale. Trei ani mai târziu, 
duminică, 14 ianuarie 1973, ITV a anunţat că avea să transmită 
marţea următoare un documentar despre pictorul Andy Warhol, 
descris ca „ofensiv”. De vreme ce acest lucru se împotrivea 
actului de televiziune din 1964, Ross a deschis un nou proces şi 
a reuşit să obţină amânarea programului până când membrii 
Autorităţii Independente de Radiodifuziune aveau să decidă 
dacă programul putea fi considerat „jignitor pentru public”. Între 
timp, Ross se luptase cu guvernul condus de Ted Heath şi cu 
hotărârea acestuia de a pătrunde pe Piaţa Comună. Ross 
susţinea că, prin semnarea tratatului de adaos, Heath o punea 
pe regină în poziţia de a-şi încălca jurământul făcut la 
încoronare, şi anume de a-şi conduce poporul „în conformitate 
cu legile şi obiceiurile lor”. Pe 30 iunie 1972, judecătorii au făcut 
uz de dreptul lor de a nu face o declaraţie. Pe 15 decembrie 
1972, Norris şi Ross au început să apară la emisiunea de 
televiziune Record Breakers de pe BBC1. Ultimul litigiu a fost 
făcut împotriva feribotului Eagle şi a Sindicatului Naţional al 
Marinarilor care, pe 17 octombrie 1975, sechestrase 40 de 
vehicule în Southhampton, într-o dispută cu privire la 
indemnizaţiile de şomaj. Ross a câştigat cazul la tribunal în doar 
9 minute. 

Data şi locul asasinării 


27 noiembrie 1975, Village Road, numărul 50, Enfield, 
Middlesex, Marea Britanie. 


Evenimentul 


În 1974, bombele IRA făceau ravagii în Anglia, în special la 
Londra. Avuseseră loc 40 de atacuri într-un singur an, cu explozii 
mai ales în localuri, cu zeci de morţi şi sute de răniţi. 
Nenumărate personalităţi, printre care specialistul în cancer 
Gordon Hamilton-Fairey, pieriseră în atentate, alături de soldaţi 
şi civili. Ross i-a criticat pe Secretarul Camerei şi pe consilierii 
săi, încercând să-i impulsioneze să găsească metode potrivite 
de a opri atentatele. McWhirter a oferit 50 000 de lire sterline 
oricui dădea informaţii care ar fi dus la prinderea celor vinovaţi 
de bombardamente. 

Trei săptămâni mai târziu, Ross şi soţia sa, Rosemary, urmau 
să meargă la teatru cu nişte prieteni. Doamna McWhirter s-a 
dus să pună benzină în maşina lor, un Ford Granada albastru. 
Când s-a întors acasă, doi bărbaţi au sărit asupra ei şi i-au luat 
cheile automobilului. A reuşit să fugă spre casă, pentru a-i cere 
ajutor soţului ei, şi a sunat la uşa de la intrare. Când Ross i-a 
deschis, ea a intrat repede pe lângă el. Soţul ei a rămas în 
pragul uşii, iar un membru IRA l-a împuşcat în piept şi în cap. 
Doamna McWhirter a fost informată ulterior că prima 
împuşcătură nu fusese fatală. Ross McWhirter a fost declarat 
mort la sosirea la spitalul Chase Farm, din Enfield. A fost 
îngropat la cimitirul Southgate, din nordul Londrei. 


Asasinii 


Membrii bandei erau Hugh Doherty, fratele vicepreşedintelui 
Sinn Féin, Pat Doherty, Eddie Butler, Harry Duggan şi Martin 
O'Connell. 


Urmarea 

Sâmbătă, 6 decembrie 1975, cei patru terorişti IRA 
responsabili pentru campania de atentate cu bombă şi moartea 
lui Ross McWhirter au dat buzna în casa lui John Matthews, de 
54 de ani, şi a soţiei acestuia, Sheila, de 53. Ceva mai devreme, 
trăseseră cu mitralierele în Scott's Restaurant, Oyster Terrace 
and Bar, de pe strada Mount, numărul 20, din Mayfair, în nordul 
Londrei. În noaptea aceea, 6 000 de poliţişti au fost puşi pe 
urmele lor. Doi ofiţeri în haine civile îi localizaseră pe cei patru, 
care trăseseră în ei, apoi se refugiaseră în apartamentul din 
apropierea pieţei Dorset. 

Astfel a început asediul de pe strada Balcombe, care a durat 
şase zile.  Detectivul-şef Peter lmbert a supravegheat 
operaţiunea poliţiei. După şase zile lungi, asediul continua. Pe 
12 decembrie, la 14:54, după negocierea eliberării doamnei 
Mathews, poliţia a trimis înăuntru cârnaţi calzi, varză de 
Bruxelles şi cartofi, piersici şi smântână, prima mâncare pentru 
terorişti de când începuse lupta. La ceasurile 16:15, au fost de 
acord să se predea. Au ieşit pe rând din apartament, cu mâinile 
sus. Asediul durase 138 de ore. Hugh Doherty, de 27 de ani, 
Eddie Butler, de 26 de ani, Harry Duggan, 25 de ani şi Martin 
O'Connell, de 22, au primit închisoare pe viaţă la Old Bailey, în 
februarie 1977, dar au fost eliberaţi pe 14 aprilie 1999. 

Norris McWhirter a continuat să publice de unul singur The 
Guinness Book Of Records, până la retragerea sa din 1986, 
rămânând doar redactor consultant, până în 1996. A început să 
lucreze la The McWhirter's Book of Millenium Records, publicată 
în octombrie 1999. A murit pe 19 aprilie 2004, la 78 de ani, în 
urma unui atac de cord suferit în timp ce juca tenis acasă, în 
Wiltshire. 

ROBERT F. KENNEDY 


(1925-1968) 

Victima 

Robert Francis Kennedy s-a născut în Brookline, 
Massachusetts, pe 20 noiembrie 1925, fiind al şaptelea copil şi 
cel de-al treilea fiu al lui Joseph Patrick Kennedy şi al lui Rose 
Elizabeth Fitzgerald Kennedy (au avut în total nouă copii). 
înconjurat de atât de mulţi fraţi, Robert a încercat să iasă în 
evidenţă. A învăţat să 
înoate de mic, fără nici 
un ajutor, în râul 
Nantucket Sound, dar nu 
era atât de inteligent 
sau de atletic ca frații 
lui, Joe şi Jack. În 
schimb, era un catolic 

fervent. 

| Antipatie reciprocă: J. Edgar 
Hoover, şeful FBI, şi Bobby se 
detestau reciproc. 

În septembrie 1942 se 
înscrie la Milton 
Academy din 

i Massachusetts, a şaptea 
şcoală frecventată într-o perioadă de un deceniu (inclusiv 
instituţiile din New York şi Londra de pe vremea când tatăl său 
era ambasador la Curtea din St. James). În octombrie 1943, 
trece în rezerva de cadre ale marinei. Este admis la Harvard în 
martie 1944 şi absolvă oficial Milton Academy în iunie. Pe 1 
februarie 1946, se înrolează în marina SUA şi este activ pe USS 
Joseph P. Kennedy Jr., o navă care purta numele fratelui său mai 

mare. Este lăsat la vatră pe 30 mai 1946 şi, patru luni mai 
târziu, Bobby se reîntoarce la Universitatea Harvard, absolvind 
în martie 1948. 

Viitoarea soţie a lui Bobby, Ethel Skakel, s-a născut pe 11 
aprilie 1928, la Lying-ln-Hospital, în Chicago, Illinois. În 
septembrie 1945, s-a înscris la Manhattanville College din New 
York. Colega ei de cameră şi prietena ei cea mai bună era Jean 
Kennedy, sora mai mică a lui Bobby. Ethel l-a întâlnit pe Bobby 
cu ocazia unei excursii la schi în Mont-Tremblant, Quebec, 
Canada, în iarna anului 1945, când acesta se întâlnea cu sora ei 
mai mare, Patricia. Era interesată de fratele lui, Jack. Relaţia 
dintre Bobby şi Patricia a luat sfârşit, iar Ethel a început să se 
întâlnească, în cele din urmă, cu Bobby. A participat la campania 
pentru alegerea lui John F. Kennedy în 1946 şi şi-a luat licenţa cu 
o lucrare bazată pe cartea acestuia, Why England Slept (De ce 
Anglia nu a reacționat). Bobby şi Ethel s-au logodit în februarie 
1950, iar sâmbătă, pe 17 iulie 1950, s-au căsătorit în prezenţa a 
1 500 de invitaţi la biserica catolică Sf. Maria din Greenwich, 
Connecticut. Au avut 11 copii, ultimul venind pe lume după 
moartea tatălui. 

În septembrie 1948, Robert s-a înscris la Universitatea din 
Virginia, urmând Facultatea de Drept, iar în 1951, la absolvire, a 
fost admis în Asociaţia Baroului Massachusetts (a fost al 56-lea 
din 124 de studenţi). În acel an, a intrat în guvern ca avocat, în 
cadrul Departamentului de Justiţie. Pe 6 iunie 1952 a devenit 
directorul de campanie al fratelui său pentru Senatul SUA, cu 
toate că nu ştia aproape nimic despre politica din 
Massachusetts. Kennedy s-a spetit muncind, de la ora 08:00 
până la miezul nopţii pentru a asigura succesul campaniei. În 
1953, a fost numit consilier în cadrul Subcomisiei Permanente 
de Investigaţii a Senatului. După şapte luni, şi-a dat demisia pe 
29 iulie 1953, în urma unei dispute cu preşedintele comisiei, 
senatorul Joseph McCarthy. Pe 23 februarie 1954 s-a alăturat 
încă o dată comitetului, la început în calitate de consilier şi apoi 

pe post de consilier-şef sub preşedinţia senatorului John 
McClellan. În ianuarie 1957, Kennedy ajungea în atenţia publică 
datorită funcţiei sale de consilier-şef pentru comitetul Senatului, 
care investiga activităţile manageriale şi munca în condiţii 
improprii. A dat în vileag legăturile infracţionale ale lui David 
Beck, preşedintele Sindicatului Internaţional al Şoferilor de 
camion, care a fost condamnat la închisoare pentru furt şi 
evaziune fiscală. La televiziunea naţională, Kennedy l-a expus 
public pe Jimmy Hoffa, succesorul lui Beck la preşedinţia 
Sindicatului şoferilor. În aprilie 1959 a părăsit comitetul lui 
McClellan pentru a conduce campania prezidenţială a fratelui 
său, John. Bobby a scris o carte intitulată The Enemy Within 
(1960) despre perioada petrecută în acel comitet. 

Când fratele său a fost ales preşedinte, Bobby Kennedy a fost 
numit procuror general pe 21 ianuarie 1961. A fost singurul 
„Prim Frate” care să deţină o funcţie în consiliul de miniştri. JFK 
glumea, spunând că voia „să-i ofere şansa (lui Bobby) de a 
acumula ceva experienţă înainte de a practica avocatura”. Era, 
de asemenea, o recompensă pentru succesul campaniei şi, 
fireşte, dorința tatălui lor. 
1 Preşedintele Kennedy ar fi vrut 
să-l numească adjunctul 
ministrului Apărării, dar 
ambasadorul Kennedy nici nu a 
! vrut să audă. 

Bobby Kennedy l-a sprijinit pe Martin 


Luther King, dar a permis FBl-ului să-i 
| asculte convorbirile telefonice. 


Bobby a devenit consultantul 
fratelui său în probleme de 
afaceri externe, siguranţă 
naţională, politică internă şi 
management politic. Din 1961, Kennedy a încurajat CIA să 
efectueze misiuni sub acoperire pentru destabilizarea regimului 

Castro, deşi nu există dovezi că ar fi fost la curent cu încercările 
agenţiei de a-l asasina pe liderul cubanez. În 1963, creşterea 
violenţelor mişcării pentru drepturi civile şi a învinuirilor 
privitoare la infiltrarea comunistă l-au determinat pe Kennedy 
să-l apere public pe Martin Luther King, permițându-i în acelaşi 
timp şefului FBI, J. Edgar Hoover, să intercepteze convorbirile 
telefonice ale lui King. Kennedy era convins că nu avea să fie 
descoperit nimic incriminatoriu. 

Kennedy a rămas procuror general în timpul administraţiei 
Johnson zece luni după asasinarea fratelui său. Cu toate 
acestea, pe 2 septembrie 1964 a demisionat, pentru a se înscrie 
în cursa pentru Senat. Şi-a anunţat candidatura cu o săptămână 
înainte, marţi, 25 august. A fost ales senator de New York în 
noiembrie 1964, cu 719 693 voturi. În iunie 1967, Kennedy a 
luat cuvântul la o întâlnire a liderilor sindicali evrei şi, după ce 
şi-a dres glasul, a 
afirmat:  „locmai am 
băut o ceaşcă de cafea 
arabică amară şi n-am 
avut timp să-mi clătesc 
gura“. Remarca a 
stârnit râsul audientei 
semite, dar a ofensat 
lumea arabă, fiind 
privită drept o insultă la 
adresa ospitalităţii 
arabe. Această remarcă 
l-a însoţit de-a lungul întregii sale vieţi şi a fost chiar menţionată 
în necrologul său din ziarele arabe. 


În campania electorală: Kennedy se bucura de sprijinul electoratului în cursa lui 
pentru Casa Albă. 

Era clar că Bobby Kennedy va candida, la un moment dat, 
pentru Casa Albă, dar ezita să-l înfrunte pe preşedintele 


Johnson. În martie 1968, Kennedy a anunţat că urma întrdevăr 

să candideze, după ce senatorul Eugene McCarthy a câştigat 
majoritatea voturilor în întrunirea preelectorală din New 
Hampshire. Bobby Kennedy şi-a făcut anunţul în Senat, în 
aceeaşi încăpere în care John Kennedy îşi anunţase candidatura 
pentru Casa Albă opt ani mai devreme. Ambasadorul Kennedy şi 
fratele mai mic al lui Bobby, Ted Kennedy, nu erau de acord cu 
candidatura, iar Jackie Kennedy se temea să nu sfârşească, la 
rândul său, asasinat. Cincisprezece zile mai târziu, Lyndon 
Johnson, în cadrul unui discurs televizat, a suprins națiunea 
renunțând la politică şi la candidatura pentru al doilea mandat, 
recunoscând că reprezenta simbolul disensiunii care dezbina 
ţara. 

Pe 3 aprilie, preşedintele Johnson şi senatorul Kennedy s-au 
întâlnit pentru ultima oară. Se pare că fusese stabilit un acord. 
Preşedintele avea să-i permită lui Bobby să fie critic la adresa 
lui, acceptând, în schimb, să nu divulge secretele dubioase ale 
lui JFK. Fără prea multă tragere de inimă, Bobby i-a spus lui 
Johnson: „Sunteţi un om curajos şi dedicat.” După aceea, 
Johnson a avut o întrunire cu vicepreşedintele Hubert 
Humphrey, informându-l despre secretul retragerii sale. In 
aceeaşi zi, Johnson l-a întâlnit pe ziaristul specializat în culisele 
politicii, Drew Pearson, şi i-a spus că Bobby era răspunzător 
pentru invazia ratată din sudul Cubei, din Golful Porcilor. 

In mai, Kennedy a câştigat alegerile iniţiale în Indiana şi 


Nebraska, dar pe 28 mai a pierdut în faţa lui McCarthy în 
Oregon, cu 44,7 la 38,8%. Pe 16 mai, în Oregon, Bobby a ţinut 
un discurs pro-lsrael, mai făţiş decât al oricărui alt candidat la 
preşedinţie de până atunci. „SUA trebuie să apere Israelul 
împotriva oricărei agresiuni. Obligaţiile noastre faţă de Israel, 
spre deosebire de obligaţiile noastre faţă de alte ţări, sunt 
evidente şi imperative. Israelul este opusul Vietnamului. 
Guvernul Israelului este democratic, eficient, necorupt şi se 
bucură de susţinerea poporului”, a spus el. Candidatura sa a 
făcut din Kennedy o ţintă nu numai pentru duşmanii săi 
declaraţi (crima organizată, gangsterii Hoffa şi Giancana etc.), 

dar şi pentru orice individ care dorea să rămână în cărţile de 
istorie ca asasin al acestuia. În ciuda acestor pericole, Bobby s-a 
expus fără nici o precauţie în timpul campaniei sale. Unii se 
gândeau chiar că dorea cu orice preţ să se alăture fratelui său 
asasinat, John F. Kennedy. Ceea ce făcea această campanie şi 
mai îndrăzneață era faptul că Bobby era esențialmente un 
timid, care nu era într-adevăr fericit decât în prezenţa 
membrilor familiei sale. Se remarcase că atunci când vorbea în 
public, îi tremurau mâinile. 


Data şi locul asasinării 


5 iunie 1968, hotelul Ambassador, bulevardul Wilshire (între 
strada Cătălină şi bulevardul Mariposa) Los Angeles, California, 
SUA. 


Evenimentul 


Bobby Kennedy şi-a petrecut ziua de marţi, 4 iunie 1968, 
relaxându-se şi distrându-se împreună cu familia în casa de la 
Malibu a regizorului de film John Frankenheimer. A fost la plajă şi 
a servit cina cu Frankenheimer, regizorul şi producătorul Roman 
Polanski şi cu soţia acestuia, Sharon Tate. Campania fusese o 
competiţie foarte obositoare şi nu era dispus să participe la o 
petrecere de sărbătorire în seara respectivă. A fost convins să 
plece la Los Angeles, din cauză că echipele de televiziune nu ar 
fi venit la Malibu pentru a-l intervieva în caz de reuşită. Cu 
reţinere, a fost de acord să-l lase pe Frankenheimer să-l 
conducă la hotelul Ambassador la ora 19:00, acolo unde îşi avea 
sediul de campanie. Numărătoarea voturilor întârzia, prin 
urmare, a urcat în apartamentul său de la etajul al cincilea. La 
ora 23:40, ştirile au anunţat că Robert Kennedy câştigase pe 
neaşteptate în California cu 49,3%, faţă de McCarthy, care 
obținuse 41,8%, şi învingându-l pe vicepreşedintele Hubert 
Humphrey în Dakota de Sud cu 49,5%. Petrecerea a avut loc în 
sala de festivități a Ambasadei, unde Kennedy a ţinut un 

discurs, mulţumind echipei sale de campanie: „Suntem o ţară 
minunată, o ţară mărinimoasă şi plină de compasiune şi 
intenţionez să mă bazez pe acest fapt în lunile următoare... 
Mulţumiri tuturor!” Arborând semnul victoriei a adăugat: „şi 
acum, e timpul să învingem şi la Chicago.” 

Existau foarte puţine forţe pentru asigurarea securităţii 
(Serviciul Secret nu oferea protecţie candidaţilor la preşedinţie 
în 1968), iar echipa de campanie a lui Kennedy a angajat o 
gardă de corp de la Ace Security, o firmă locală. William 
Gardner, şeful pazei hotelului, a spus că nu primise nici o cerere 
pentru a asigura paza pentru Robert Kennedy, dar a anticipat că 
ar putea exista probleme şi a mai angajat opt persoane în plus 
pe lângă personalul hotelului. Kennedy s-a îndreptat către 
încăperea în care trebuia să susţină o conferinţă de presă. Şi-a 
croit drum prin mulţime, până când secretarul său de presă, 
Frank Mankiewicz, a luat iniţiativa şi l-a condus către bucătărie, 
o cale mai puţin aglomerată, care, cu toate acestea, avea să se 
dovedească fatală. Ajutorul  administratorului hotelului, Karl 
Uecker, mergea în faţa lui Kennedy, iar Thane Eugene Cesar, de 
26 de ani, un bodyguard de la Ace Security, îi urma. Kennedy 
dădea mâna cu personalul de la bucătărie în timp ce se deplasa. 
Susţinătoarele sale strigau: „Te iubim!”. Kennedy a dat mâna cu 
nişte bucătari şi cu un picolo de 17 ani, Juan Romero. Deodată, 
un tânăr care se aflase în apropierea maşinii de făcut gheaţă s-a 
îndreptat către locul unde Kennedy îi saluta pe cei prezenţi. În 
acelaşi timp, tânărul a trecut în goană pe lângă fotograful 
Virginia Guy, ciobindu-i un dinte cu arma. La ora 12:15, a scos 
un revolver Iver Johnson, strigând: „Kennedy, ticălosule”, şi a 
tras de opt ori. 

În cădere, Kennedy s-a agăţat de cravata prinsă cu clame a 
gărzii de corp Thane Cesar. Cel care trăsese, Sirhan Sirhan, a 
fost imobilizat de Karl Uecker, de scriitorul George Plimpton, 
medaliatul cu aur la decatlon, Rafer Johnson şi de jucătorul de 
fotbal american profesionist Rosey Grier. Grier a blocat cu 

degetul mare trăgaciul revolverului pentru a preveni alte 
împuşcături. Kennedy şi alte cinci persoane fuseseră lovite de 
gloanţe: William Weisel, de la postul de televiziune ABC, în 
vârstă de 30 de ani; Paul Schrade, de 43 de ani, de la United 
Auto Workers; activistul partidului democrat, Elizabeth Evans, 
43 de ani; reporterul Ira Goldstein, 19 ani şi un voluntar din 
echipa lui Kennedy, Irwin Stroll, în vârstă de numai 17 ani. Juan 
Romero şi-a pus rozariul în mâna lui Kennedy, spunând: 
„Rezistaţi, domnule Kennedy, rezistaţi.” 

Mulțimea s-a dat la o parte pentru a o lăsa pe Ethel să-şi vadă 
soţul. Senatorul zăcea pe podea, sângerând de la cap, privea în 
gol şi murmura ininteligibil. Doamna Kennedy i-a rezemat capul, 
i-a desfăcut nasturii de la cămaşă şi l-a mângâiat pe piept. 
Întrucât cei din jur făceau fotografii, Ethel a strigat: „Înapoi! 
Lăsaţi-i spaţiu să poată respira”, dar un cameraman a replicat: 
„Aceasta este istorie curată, doamnă”. Stephen Smith, căsătorit 
cu cea mai tânără fată Kennedy, Jean, şi directorul de campanie 
a lui Bobby, a folosit centrala telefonică internă a hotelului 
pentru a întreba dacă printre cei cazaţi acolo exista vreun 
medic. Doctorul Stanley Abo, un diagnostician radiolog, a 
răspuns la apelul telefonic şi l-a examinat pe senator. Unul 
dintre ochii lui Bobby era închis, iar celălalt privea în gol. Pulsul 
îi era slab, dar constant. S-a uitat la soţia lui şi i-a rostit numele. 
A ridicat o mână, iar Ethel i-a strâns-o. Poliţiştii şi-au făcut 
apariţia şi l-au arestat pe Sirhan, care striga: „Am făcut-o pentru 
ţara mea!”. În timp ce era condus afară, a sosit şi ambulanţa, 
iar doi infirmieri, Max Berhman şi Robert Hulsman, s-au luptat să 
treacă prin mulţime. L-au acoperit pe Robert cu o pătură. „Nu 
mă ridicaţi”, spunea senatorul, slăbit, „Nu mă ridicaţi”. Ethel i-a 
dat deoparte pe infirmieri, spunându-le: „Nu-l atingeţi. Sunt 
doamna Kennedy”. Echipa medicală, ignorând rugăminţile 
acesteia, l-au ridicat şi l-au întins pe o targă. „Nu, nu, nu... nu 
mă ridicaţi”, spunea Kennedy. Acestea au fost ultimele sale 
cuvinte rostite în public. 

Targa a fost cărată spre ieşire, urmată de suita lui Kennedy. 
Până să ajungă la ascensor, familia Kennedy şi infirmierii de pe 
ambulanţă au început să se certe. Ajunşi în lift, cearta a 
degenerat, iar Ethel a început să tipe la Max Berhman. 

Când au ajuns la ieşire, Berhman a încercat să oprească alte 
persoane să urce în ambulanţă, în afară de doamna Kennedy. 
Drumul către spitalul Central Receiving era doar de un kilometru 
şi şase sute de metri. Max Berhman a vrut să-i pună senatorului 
masca de oxigen, dar Ethel s-a împotrivit. Tulburată peste 
măsură, aceasta i-a aruncat registrul pe geamul ambulanţei. La 
spital, au fost întâmpinați de dr. Vasilius Bazilauskas, care şi-a 
dat seama, după temperatura corpului, că pacientul era în 
moarte clinică. În camera de urgenţă numărul 2, infirmierele au 
început să îndepărteze hainele senatorului, în timp ce doctorul 
Bazilauskas, văzând că inima pacientului nu mai bătea, 
începuse să-i facă masaj cardiac. Cu câteva minute mai înainte, 
doctorul îl pălmuise pe Bobby pentru a vedea cum reacţionează 
la durere, dar Ethel ţipase la el să nu mai fie atât de dur. După o 
injecție cu adrenalină, inima pacientului a început să bată. 
Părintele James Mundell, un prieten de familie, a primit 
permisiunea de a intra în cameră şi a-l binecuvânta pentru 
iertarea păcatelor. Întrucât spitalul Good Samaritan era faimos 
pentru secţia de neurochirurgie, Kennedy a fost transportat în 
grabă şi operat de urgenţă. Doctorii au descoperit că glonţul 
traversase creierul, dar rămăsese acolo, producând daune 
considerabile. Operația a durat 3 ore şi 40 de minute, iar Ethel 
şi-a petrecut acest timp în rugăciune şi lacrimi. La 07:20, Ted 
Kennedy a sosit la spital. Purtătorul de cuvânt al lui Bobby a 
declarat presei: „Următoarele 12 până la 36 ore sunt cruciale”, 
cu toate că ştia că nu mai putea fi făcut nimic. Era doar o 
problemă de timp până la moartea senatorului. 

Robert Francis Kennedy, în vârstă de 42 de ani, s-a stins din 
viaţă la ora 01:44, pe 6 iunie, imediat după ce a fost deconectat 
de la aparatura care îl ţinea în viaţă. Conform autopsiei, 

Kennedy a fost împuşcat de trei ori, iar gloanţele au intrat în 
corp pe o traiectorie ascendentă, de la dreapta la stânga: unul 
în spatele urechii drepte, al doilea lângă subraţul drept, iar al 
treilea la 4 cm de cea de-a doua rană. Jurnalistul liber- 
profesionist şi investigatorul crimei, Mel Ayon, scria despre 
rănile suferite de senator: 1) rană fatală la cap. Glonţul a 
pătruns în creier şi s-a sfărâmat în două bucăţi mari şi mai 
multe fragmente mici. Frânturi din osul mastoidian au fost 
împrăştiate în creier. La radiografii au fost vizibile două urme de 
glonţ. Conform medicului legist Thomas Noguchi, care a făcut 
autopsia, arsurile de praf de puşcă de pe urechea dreaptă 
indicau că senatorul fusese împuşcat de la o distanţă de 3 cm. 
2) rană la umăr. Glonţul a pătruns în subraţul victimei, prin ţesut 
moale, deplasându-se în sus, într-un unghi de 59°. 3) rană la 
gât. Glonţul a pătruns în spatele subraţului victimei, la un unghi 
de 67-70* pe verticală, cu o traiectorie aproape paralelă cu cea 
a glonţului care cauzase cea de-a doua rană. Glonţul a rămas 
înfipt lângă cea de-a şasea vertebră. Conform medicului legist, 
ultimele două răni arătau că focurile fuseseră trase de foarte 
aproape. Un al patrulea glonţ a trecut prin haina lui Kennedy, 
fără să-i cauzeze vreo rană. Ulterior, Noguchi a declarat că era 
imposibil de stabilit care glonţ îşi atinsese primul ţinta. Haina lui 
Kennedy avea cinci urme de gloanţe. În ciuda faptului că totul s- 
a petrecut în prezenţa a 76 de martori şi că scenele au fost 
reluate la televiziune, asasinarea lui Bobby Kennedy pare să fie 
învăluită în mister. Bazându-se pe rezultatele autopsiei 
efectuate, doctorul Noguchi a declarat ulterior: „Până nu aflăm 
mai multe informaţii... existenţa unei a doua persoane înarmate 
rămâne o posibilitate. De aceea, nu am afirmat niciodată că 
Sirhan Sirhan l-a omorât pe Robert Kennedy.” Martorii au 
declarat că Sirhan se afla în faţa lui Kennedy, la aproximativ un 
metru. Pistolul lui nu avea decât opt cartuşe, toate trase în plin, 
lovindu-l pe Kennedy şi pe însoțitorii acestuia. Este cel puţin 
curios faptul că au mai fost găsite urmele a încă două gloanţe, 

ceea ce înseamnă zece în total. Acest lucru presupune existenţa 
a încă unui asasin, situat în spatele senatorului, mai ales că 
gloanţele nu prezentau aceleaşi caracteristici cu primele opt. 

Totuşi, datorită analizelor lui Dan Moldea, multe întrebări îşi 
pot găsi astăzi răspunsul. Motivul pentru care ancheta din 1975 
a găsit urme diferite a fost faptul că arma lui Sirhan fusese 
deteriorată de ancrasarea ţevii, care a deformat rezultatele 
testelor ulterioare. Această ancrasare, a descoperit Moldea, 
fusese cauzată de numeroasele teste de tragere efectuate cu 
arma lui Sirhan de către LAPD (Departamentul de Poliţie Los 
Angeles), ai cărei membri îşi doreau suvenire. 

În 1968, un martor, suporter al campaniei lui Kennedy, 
Sandra Serrano, i-a spus sergentului Paul Scharaga de la poliţia 
din Los Angeles despre o fată drăguță, într-o rochie cu buline, 
care fusese văzută în bucătărie, iar mai târziu părăsind hotelul 
Ambassador, strigând: „L-am împuşcat! L-am împuşcat!” Un alt 
martor ocular, Vincent DiPierro, a confirmat relatarea. DiPierro, 
fiul directorului hotelului, a declarat că a văzut o tânără drăguță 
stând lângă Sirhan cu câteva minute înainte de a se trage. Purta 
o rochie cu buline. Mai târziu, totuşi, DiPierro a identificat-o în 
persoana lui Valerie Schulte. Schulte purtase o rochie cu buline, 
verde-intens cu galben. După spusele lui DiPierro, aceasta era 
drăguță şi blondă, cu un „nas cârn“. Pe 20 iunie a fost supusă 
testului cu detectorul de minciuni. Conform raportului LAPD: 
„Examinarea cu poligraful a arătat că Serrano nu l-a văzut 
niciodată pe Sirhan în persoană; mai mult, se crede că 
domnişoara Serrano a fabricat, din motive necunoscute, 
întreaga poveste despre fata în rochie cu buline!” 

Teoriile conspirației îl indică pe bodyguardul Thane Cesar 
drept cea de-a doua persoană care a tras, de la acesta 
provenind gloanţele fatale. Acesta era angajatul firmei Lockheed 
Corporation. Cesar a admis în mărturia sa că şi-a scos 
revolverul, însă nu a tras nici un foc. A mai confirmat şi faptul că 
deținuse un revolver de acelaşi calibru cu cel al lui Sirhan, dar 

că îl vânduse în februarie 1968, o declaraţie falsă, pentru că s-a 
descoperit că, de fapt, îl vânduse la trei luni după asasinat. 
Cumpărătorul revolverului a raportat ulterior furtul acestuia. 

Dan Moldea l-a supus pe Cesar unui test cu detectorul de 
minciuni, pe care acesta l-a trecut. Mai mult, dacă Cesar ar fi 
fost asasinul, ar fi trebuit să fi acţionat de unul singur, întrucât 
nu ştia că avea să fie de serviciu în acea zi, fiind chemat în 
ultima clipă. O altă posibilitate ar fi ca Sirhan să fi avut mai 
mulţi complici, teorie care nu stă însă în picioare. Moldea a 
explicat, de asemenea, discrepanţa privind apropierea lui Sirhan 
de Kennedy. În urma investigaţiilor, s-a concluzionat că 
senatorul se întorsese spre stânga atunci când a fost tras 
glonţul fatal. Moldea a subliniat că toţi martorii declaraseră că 
distanţa dintre Kennedy şi pistolul lui Sirham fusese de 50-90 
cm. Cu toate acestea, „toate cele douăsprezece declaraţii ale 
martorilor oculari despre distanţa de la gura ţevii până la 
senator se bazează numai pe ceea ce au văzut la prima 
împuşcătură”. Împuşcătura care, susţinea Moldea, nu-l lovise pe 
Kennedy în cap. „După prima împuşcătură, lumea a început să 
fugă, cuprinsă de panică.” în opinia lui Moldea, Kennedy fusese 
după aceea împins accidental înainte, în bătaia pistolului lui 
Sirhan, fiind împuşcat din plin. Această versiune este întărită de 
mărturiile lui Boris Yaro, un fotograf de la The Los Angeles 
Times, şi de martorul-cheie Frank Burns, una dintre persoanele 
cele mai apropiate de senator. 


Asasinul 


Sirhan Bishara Sirhan s-a născut pe 19 mai 1944 la lerusalim, 
în Palestina, al cincilea fiu şi al şaselea din cei şapte copii al lui 
Mary Muzher şi Bishara Sirhan, mecanic. Familia lui devenise 
refugiată, după declararea statului Israel. Cu toate că locuiau în 
SUA, nu se puteau integra în societatea americană. Urau cultura 
americană şi pe majoritatea americanilor, mai ales pentru 
ajutorul acordat de aceştia Israelului. Sirhan afirma: „Numai 

pentru că suntem arabi în această ţară, nu avem nici putere, 
nici prestigiu, nici influenţă, nici bani - de fapt, nimic. Putem fi 
trataţi ca nişte câini.” 

După terminarea liceului, Sirhan a avut probleme cu locurile 
de muncă, fapt ce a alimentat şi mai mult starea de alienare ce- 
i era caracteristică. A fost student la Passadena City College din 
septembrie 1963 până în mai 1965. În această perioadă, existau 
două grupări active în campus - Grupul Internaţional şi 
Organizaţia studenţilor arabi din SUA şi Canada (OAS) - dar nu 
erau recunoscute de Colegiu. Conform spuselor lui Abdul Latif 
Hamzeh, preşedintele OAS, Sirhan se remarca prin disprețul său 
total pentru israeliți. În iunie 1966, Sirhan s-a alăturat Ordinului 
Mistic de rit vechi Rosae Crucis, cunoscut sub numele de 
Rosicrucieni, plătind 20 de dolari cheltuielile de iniţiere. 

Sirhan a fost un suporter al lui John E Kennedy şi era de 
partea lui Bobby Kennedy. Totuşi, în aprilie 1968, i-a mărturisit 
unui angajat de la salubritate, Alvin Clark, că ajunsese să-l 
urască pe Kennedy. Şi-a schimbat atitudinea după vizionarea 
unui film, Povestea lui Robert Kennedy, regizat de evreul John 
Frankenheimer, în care ultimele scene aveau proiectat, pe 
fundal, steagul Israelului, ceea ce, în opinia lui Sirhan, 
demonstra clar simpatiile lui Kennedy, personajul principal. În 
plus, citise că senatorul susţinuse necesitatea trimiterii de 
armament Israelului şi se întâlnise chiar cu prim-ministru, Levi 
Eshkol, în ianuarie 1968, exprimându-şi sprijinul pentru Israel. 

După ce şi-a procurat un revolver şi s-a antrenat trăgând la 
ţintă la o fermă din apropiere, s-a îndreptat către hotelul 
Ambassador. Mai înainte, întâlnise câţiva suporteri de-ai lui 
Bobby şi le spusese: „Nu vă faceţi griji dacă ticălosul ăsta nu va 
câştiga. E milionar şi nu are nevoie să câştige. Vrea numai să 
ajungă la Casa Albă, dar chiar dacă va câştiga nu are intenţia să 
facă nimic pentru voi sau pentru cei săraci.” La ora 23:00 şi-a 
luat arma din maşină. Portofelul şi l-a lăsat în urmă, apoi s-a 
reîntors la hotel, hotărât să comită crima. 

Urmarea 


Sirhan Sirhan a fost inculpat la 07:40, pe 5 iunie, pentru şase 
capete de acuzare şi tentativă de omor. Unii oficiali cred că data 
atentatului este semnificativă. Era aniversarea începutului 
Războiului de Şase Zile între Israel şi vecinii săi arabi, început 
pe 5 iunie 1967. Un ziarist a sugerat că asasinatul poate fi 
considerat primul act terorist care a avut loc pe pământ 
american (atacul de pe 11 septembrie fiind cel mai recent). La 
Sirhan acasă a fost găsit un jurnal în care acesta scrisese: 
„Hotărârea mea de a-l elimina pe RFK a devenit mai mult decât 
o obsesie de nezdruncinat. RFK trebuie să moară. RFK trebuie să 
fie ucis. Robert F. Kennedy trebuie să fie asasinat... Robert F. 
Kennedy trebuie să piară înainte de 5 iunie 1968.“ Pe 7 iunie, 
Sirhan a fost condamnat pentru crimă cu premeditare. Sirhan se 
considera un revoluţionar important. Făcea parte din avangarda 
celor din lumea a treia, după cum a declarat el însuşi. Crezuse 
că senatorul avea să fie „ca fratele lui“, să-i ajute pe arabi, dar: 
„a făcut-o lată! Asta e tot ce a făcut. De parcă o căuta cu 
lumânarea. Ar fi trebuit să fie mai inteligent. Vezi, arabii sunt 
emoţionali. El ştia cum ne manifestăm. Nu trebuia să iasă în 
public exact când a izbucnit conflictul arabo-israelian! Oh, n-am 
putut suporta asta! N-am putut suporta!" 

A mai circulat o teorie potrivit căreia lui Sirhan îi fusese spălat 
creierul. Cu toate acestea, experţii în domeniu resping noţiunea 
că subiecţii pot fi convinşi, sub hipnoză, să comită crime. Când a 
fost întrebat dacă îşi regreta gestul, Sirhan a răspuns: „Pe naiba, 
nu!“ De fapt era mândru de fapta lui şi a doua zi chiar a cerut 
gardienilor ziare pentru a citi ce se scrisese despre el. 

Aşadar, de ce l-a ales Sirhan pe Kennedy? Iniţial, Sirhan 
decisese să omoare oricare politician important al Senatului 
american. Se gândise la vicepreşedintele Humphrey, dar 
ascensiunea lui Kennedy a fost determinantă. După cum afirmă 
reputatul cercetător Mel Ayton: 

Sirhan, de asemenea, dorea să ajungă un personaj 
faimos. Dacă ar fi ucis pe oricare dintre ceilalți candidați, ar 
fi devenit cunoscut doar în lumea arabă. Dar adevărata lui 
țintă genera un adevărat simbolism. Sirhan ar fi ajuns să fie 
numit „Al Doilea Asasin al unui Kennedy". Ştia că 
asasinându-l pe RFK ar fi dobândit un statut special în fata 
lumii întregi, ceea ce nu s-ar fi întâmplat dacă ar fi ales un 
alt candidat care nu era fratele preşedintelui asasinat 
anterior. Nu există probe că Sirhan ar fi luat legătura cu 
reprezentanții vreunui grup terorist, dar comunitatea arabă 
din Los Angeles i-a oferit tot sprijinul, teoretic, pentru 
această soluție violentă la problemele Palestinei. 


Recursul făcut de avocaţi pentru a i se comuta pedeapsa la 
moarte în închisoare pe viaţă a fost respins. Sirhan a fost 
condamnat pe 17 aprilie 1969 şi sentinţa de condamnare la 
moarte a fost dată şase zile mai târziu. Totuşi, aceasta a fost 
comutată în închisoare pe viaţă pe 17 iunie 1972. Senatorul Ted 
Kennedy a fost cel care a cerut îngăduinţă pentru Sirhan. 

Corpul senatorului Kennedy a fost transportat la New York pe 
6 iunie şi depus la catedrala Sf. Patrick, înainte de slujba de 
înmormântare de a doua zi. Senatorul Ted Kennedy a rostit un 
discurs de elogiere a personalităţii fratelui său, sfârşind prin a-l 
parafraza pe Bobby însuşi atunci când acesta îl citase pe 
George Bernard Shaw: „Unii văd lucrurile aşa cum au fost şi 
întreabă: De ce? Eu am visat lucruri care nu au existat niciodată 
şi m-am întrebat: De ce nu?“ 

După slujba religioasă, sicriul a fost transportat cu trenul la 
Washington DC. Senatorul Kennedy a fost înmormântat alături 
de fratele său, preşedintele John F. Kennedy, în cimitirul 
Arlington National, pe 8 iunie 1968. 

Pe 7 iunie, preşedintele Johnson a semnat o lege prin care 
Serviciile Secrete erau obligate să asigure protecţie candidaţilor 

la preşedinţie. După moartea lui Kennedy, data de 9 iunie a fost 
declarată zi de doliu naţional. 

CHE GUEVARA 


(1928-1967) 

Victima 

Probabil că milioane de oameni din toată lumea cunosc chipul 
lui Che Guevara, datorită imaginii de pe tricouri, dar cei mai 
mulţi dintre ei nu au nici cea mai mică idee despre cine a fost în 
realitate. Ernesto Guevara de la Serna s-a născut pe 14 iunie 
1928, în Rosario, Argentina. A fost cel mai mare dintre cei cinci 
copii ai lui Ernesto Guevara Lynch şi ai Celiei de la Serna y 
Edelmira Llosa. Ambii părinţi făceau parte din partidul comunist 
argentinian. 

În copilărie, a început să sufere de astm. Primul său atac a 
avut loc pe 2 mai 1930, la doar şase săptămâni de la cea de-a 
doua sa aniversare, iar boala avea să-l afecteze întreaga viaţă, 
în ciuda bolii sale, a fost un bun jucător de rugbi şi a fost 
poreclit Fuser - o prescurtare de la El Furibundo („furiosul”) şi de 
la numele de familie al mamei sale, Serna - pentru stilul său 
agresiv de joc. O altă poreclă, mai puţin plăcută, a fost Chancho 
- porcul -, primită pentru că nu-i plăceau prea mult apa şi 
săpunul. În copilărie, a fost pasionat de şah, poezie şi fotografie. 

În 1932, familia Guevara s-a mutat în Alta Gracia, Cordoba. în 
1948, Guevara s-a înscris la universitatea din Buenos Aires, 
pentru a studia medicina. În 1951, şi-a petrecut un an călătorind 
cu bunul său prieten, biochimistul Alberto Granado, de 29 de 
ani. Au umblat călare pe o motocicletă Norton 1939, pe care o 
botezaseră Poderosa Il. Guevara a păstrat un jurnal al călătoriei. 
În timpul peregrinărilor sale, sărăcia şi suferinţa la care a fost 
martor l-au dus la concluzia că doar o revoluţie armată ar fi 
putut pune capăt chinurilor. Considera, de asemenea, că 
America Latină era o singură entitate, nu un grup de naţiuni. 

Întors în Argentina, şi-a continuat studiile şi şi-a luat diploma 
în medicină pe 12 iunie 1953. Douăzeci şi cinci de zile mai 
târziu, pe 7 iulie, a pornit într-o călătorie care avea să-l ducă în 
Bolivia, Peru, Ecuador, Panama, Costa Rica, Nicaragua, 
Honduras şi El Salvador. În decembrie, a ajuns în Guatemala, 
unde a decis să devină un revoluţionar adevărat. Acolo, a 
întâlnit-o pe economista Hilda Gadea Acosta. Era membră a 
Alianţei Revoluţionare Populare Americane Socialiste, conduse 
de Victor Raul Haya de la Torre. Prin intermediul ei, a cunoscut 
oficiali guvernamentali de rang înalt şi a reluat comunicarea cu 
un grup de cubanezi exilați care aveau legătură cu Fidel Castro, 
pe care Guevara îl cunoscuse în Costa Rica. În această perioadă, 
a primit vestita sa poreclă Che, datorită frecvenţei cu care 
folosea cuvântul argentinian che, care, în traducere liberă, ar 
însemna „tovarăş”. 

În ciuda calificării sale, i-a fost greu să-şi desfăşoare 
activitatea medicală în Guatemala şi a plecat pentru scurt timp 
în El Salvador, dar s-a întors cu câteva zile înainte de izbucnirea 
loviturii finanţate de CIA şi conduse de Carlos Castillo Armas. 
Guevara a fugit în Mexic. Pe 21 septembrie 1954 a ajuns în 
Mexico City şi s-a întâlnit cu cubanezii exilați, inclusiv cu Nico 
Lopez, pe care-l cunoscuse în Guatemala. În iunie 1955, Lopez |- 
a prezentat lui Raul Castro, 
fratele lui Fidel. În seara de 
8 iulie, Raul i l-a prezentat 
fratelui său pe Guevara. Cei 
doi au discutat întreaga 
noapte şi Che a plecat de 
acolo convins că Fidel 
Castro era liderul 
revoluţionar pe care-l 
căutase. 


Deşi era un revoluționar, Che 
Guevara rostea adesea discursuri în fața diverselor organizații mondiale. 

Guevara s-a alăturat Mişcării din 26 lulie (numită astfel după 
un atac eşuat asupra cazărmii de la Moncada, din Santiago, din 
26 iulie 1953), a cărei ţintă era răsturnarea regimului lui 
Fulgencio Batista. Planul era ca Guevara să lucreze pe post de 
medic al organizaţiei, dar, după ce a luat parte la instrucţia 
militară, era clar că a devenit, de departe, cel mai bun recrut. În 
aceeaşi vară, când Hilda Gadea a rămas însărcinată, cei doi s-au 
căsătorit pe 18 august 1955. Fiica lor, Hilda Beatriz, s-a născut 
pe 15 februarie 1956. 

Nouă luni mai târziu, pe 25 noiembrie 1956, expediţia pentru 
răsturnarea lui Batista a pornit spre Cuba din Tuxpan, Veracruz, 
Mexic, la bordul navei Granma. Guevara era unul dintre cei 
patru pasageri de altă origine decât cea cubaneză care se aflau 
la bord. Călătoria s-a dovedit un coşmar - Guevara a suferit un 
atac de astm şi a descoperit că medicamentele pentru rău de 
mare fuseseră lăsate acasă. Debarcarea din 2 decembrie a fost 
un adevărat fiasco, iar jumătate dintre revoluționari au pierit cu 
acest prilej sau au sfârşit executaţi după capturare. Doar 15 
rebeli, printre care şi Guevara, au supravieţuit şi şi-au găsit 
adăpost în munţii Sierra Maestra, continuând lupta de gherilă cu 
regimul Batista. 

Guevara s-a impus ca lider al rebelilor, ordonând fără milă 
executarea acelora dintre ei pe care-i considera informatori, 
dezertori sau spioni. Pe 21 iulie 1957, Guevara a devenit 
comandante. În decembrie 1957 a fost rănit la un picior în 
timpul luptei de la Altos de Conrado, iar în martie 1958 a 
început să instruiască noi voluntari, stabilind o şcoală militară la 
Minas del Frio, în Sierra Maestra. În această perioadă, a avut o 
relaţie de cinci luni cu Zoila Rodriguez Garcia, fiica de 18 ani a 
unui localnic. 

În iulie 1958 şi-a demonstrat abilităţile militare în bătălia de la 
Las Mercedes, salvându-l pe Castro de la un dezastru iminent. 
Pe 28 decembrie, luptătorii lui Guevara au atacat Santa Clara, 
iar Batista a descoperit că unii dintre generalii săi negociaseră 

în secret un tratat de pace cu rebelii. Liderul cubanez a fugit în 
Republica Dominicană pe 1 ianuarie 1959, la ceasurile 02:00. A 
doua zi, Guevara a fost numit comandantul închisorii La Cabana 
Fortress. Luna următoare, pe 7 februarie, a fost declarat 
„cetăţean cubanez prin naştere”, datorită aportului valoros în 
prăbuşirea lui Batista. Pe 22 mai 1959 a divorţat de soţia sa, iar 
pe 2 iunie 1959 s-a căsătorit cu Aleida March, o membră 
cubaneză a Mişcării din 26 lulie, cu care trăia deja de la sfârşitul 
anului 1958. 

Pe 12 iunie a demisionat din poziţia sa de comandant al 
închisorii. În cele cinci luni de conducere, în jur de 550 de 
persoane fuseseră executate din ordinul său direct. Pe 7 
octombrie a devenit membru oficial al Institutului Naţional 
pentru Reformă Agrară. Din 26 noiembrie 1959 până pe 23 
februarie 1961 a fost preşedintele Băncii Naţionale a Cubei, 
renunțând la numele său şi semnându-se cu „Che“ pe toate 
biletele de bancă. În această perioadă, a refuzat să primească 
un salariu ministerial, preferând, în schimb, să se rezume la 
soldă, ca „exemplu revoluţionar”, însă ceea ce se petrecuse în 
Cuba nu s-a aplicat şi în alte ţări din America Latină. Revoluţiile 
organizate de Guevara în Panama şi 
Republica Dominicană au eşuat. 

Pe 4 martie 1960, la 15:10, cargobotul francez La Coubre a 
explodat în portul Havana, pe când încărcătura sa era 
descărcată. În timp ce ajutoarele încercau să salveze răniții, a 
izbucnit o a doua explozie, ucigând peste 100 de oameni şi 
rănind alte două sute. La slujba organizată în memoria 
victimelor exploziei, la data de 5 martie, Alberto Korda a făcut 
acea fotografie cu Guevara care avea să devină celebră. 

Când cubanezii din exil au încercat să-şi recâştige ţara în 
lovitura din Golful Porcilor, pe 22 aprilie 1961, Guevara nu a luat 
parte la lupte. Castro îl trimisese la Pinar del Rio, unde 
debarcaseră mai multe trupe, pe post de „momeală”. În acest 
timp, a fost împuşcat în faţă, pretinzând însă că îşi descărcase 

accidental propria armă. Guevara a fost implicat şi în Criza 
rachetelor cubaneze, declarând ulterior pentru Daily Worker că, 
dacă rachetele s-ar fi aflat sub controlul cubanez, le-ar fi aţintit 
asupra principalelor oraşe americane. 

Pe 9 decembrie 1964, Che a sosit la New York în calitate de 
lider al delegaţiei cubaneze, pentru a se adresa Naţiunilor Unite. 
A apărut şi la CBS, în emisiunea Face the Nation, alături de 
senatorul Eugene McCarthy, de câţiva asociaţi ai lui Malcolm X 
şi de radicalista de origine canadiană Michelle Duclos. Pe 17 
decembrie a zburat la Paris, pornind într-un turneu de trei luni 
prin R.P. Chineză, Egipt, Algeria, Ghana, Guineea, Mali, 
Dahomey, Congo-Brazaville şi Tanzania, oprindu-se în Irlanda şi 
la Praga. A vizitat, de asemenea, şi Phenianul, numind Coreea 
de Nord idealul la care ar trebui să aspire Cuba. La 24 februarie 
1965 şi-a făcut ultima apariţie publică pe scena internaţională, 
când a ţinut un discurs în cadrul celui de-Al Doilea Seminar 
Economic al Solidarităţii Afro-Asiatice: 

„Nu există limite în această luptă până la moarte. Nu putem 
rămâne indiferenți în faţa 
evenimentelor care se 
petrec în oricare parte a 


lumii. Victoria oricărei 
naţiuni împotriva 
imperialismului este 


victoria noastră, tot aşa 
cum înfrângerea oricărei 
naţiuni reprezintă ŞI 
înfrângerea noastră. Ţările 
socialiste au datoria morală 
de a se debarasa de 
complicitatea lor tacită cu 
ţările  exploatatoare din 
Vest.“ 


243 


Pe 14 martie s-a întors în Cuba, unde a fost întâmpinat la 
aeroportul din Havana de Fidel şi de Raul Castro, Svaldo 
Dorticos și Carlos Rodriguez. La sfârşitul lunii, a dispărut din 
viaţa publică. Motivele dispariţiei sale rămân învăluite în mister, 
dar printre teorii se numără eşecul planului industrial pe care îl 
susţinuse şi diferenţele ideologice dintre el şi Castro. Se mai 
presupune şi că URSS l-ar fi determinat pe Castro să îl 
îndepărteze de la putere. În timp ce apăreau din ce în ce mai 
multe speculaţii cu privire la sănătatea lui, pe 16 iunie 1956 
Castro a făcut un anunţ în care a spus că totul avea să iasă la 
lumină de îndată ce Guevara avea să hotărască lucrul acesta. 
Pe 3 octombrie 1965, Castro a dezvăluit existenţa unei scrisori 
în care Che mărturisea că, în ciuda faptului că îl susţinea în 
totalitate pe Castro şi ideile acestuia, simţea nevoia de a pleca 
să lupte pe „noi câmpuri de bătălie”. În scrisoare, Guevara îşi 
anunţa demisia din toate funcţiile sale de conducere şi 
renunţarea la cetăţenia cubaneză. „Mi-am făcut datoria faţă de 
revoluţia cubaneză... şi vă spun rămas-bun vouă, tovarăşilor, 
poporului cubanez, propriului meu popor.” 

Când Guevara aterizase pe aeroportul din Havana în luna 
martie, participase la o conferinţă cu conducerea cubaneză, în 
cadrul căreia se hotărâse plecarea sa în prima acţiune militară a 
Cubei în Africa. Pe 24 aprilie 1965, Guevara şi comandantul său 
secund, Victor Dreke, împreună cu 12 cubanezi, au ajuns în 
Congo pentru a sprijini mişcarea pro-Patrice Lumumba. În jur de 
100 de cubanezi i s-au alăturat ulterior lui Guevara. Cubanezii 
au colaborat cu liderul de gherilă Laurent-Desire Kabila, însă 
revolta Lumumba a fost înăbuşită în noiembrie de armata 
congoleză. Guevara nu ştiuse că mercenari sud-africani şi 
cubanezi din exil îşi uniseră forţele cu armată congoleză pentru 
a-i dejuca planurile. A părăsit Congo cu doar şase membri 
rămaşi din trupele sale. 

Planul fusese ca Fidel Castro să dezvăluie conţinutul scrisorii 
întocmite de Guevara doar după moartea acestuia din urmă. 

Odată scrisoarea făcută publică, Guevara nu a mai putut să se 
întoarcă în Cuba, petrecând şase luni în secret în Dar-es-Salaam 
şi în Praga. Pe 4 noiembrie 1966, a ajuns în Bolivia, folosindu-se 
de un nume şi de un paşaport false. Trei zile mai târziu, pe 7 
noiembrie, Guevara a ajuns în tabăra rebelă şi a făcut prima 
însemnare din jurnalul său bolivian. După o dispută iniţială de 
pe 23 martie 1967, preşedintele Rene Barrientos a declarat că 
voia să vadă capul lui Guevara tras în ţeapă, în centrul oraşului 
La Paz. Deşi dispunea de doar 50 de oameni, Guevara a ieşit 
victorios la început. Pe 31 august 1967, armata a contraatacat, 
distrugând două grupări de gherilă. Revolta boliviană a eşuat 
atât din pricina orgoliului enorm al lui Che, cât şi a 
incompetenţei celor din jurul său. În Cuba, Castro reuşise să ţină 
în frâu unele dintre planurile vizionare ale lui Guevara - în afara 
Cubei însă, nimeni nu-l putea opri. 


Data şi locul asasinării 
octombrie 1967, La Higuera, Bolivia. 
Evenimentul 


Guevara a fost capturat în cadrul unei operaţiuni la care 
participase şi CIA, pe 8 octombrie 1967, la ceasurile 15:30, în 
timp ce conducea un detaşament alături de Simeon Cuba 
Sarapia în zona râpei Quebrada del Yuro. Forţele speciale 
boliviene i-au înconjurat ascunzătoarea, iar Che s-a predat, 
după ce fusese împuşcat în picioare. Conform personalului 
militar prezent la captură, pe când soldaţii se apropiau de 
Guevara, acesta ar fi strigat: „Nu trageţi! Sunt Che Guevara şi 
valorez mai mult viu decât mort.” A fost luat şi dus într-o şcoală 
cu o singură încăpere din satul apropiat La Higuera, unde a fost 
ţinut prizonier peste noapte, în după-amiaza următoare, a fost 
executat, fiind legat de mâini de o scândură. Călăul său a fost 
Mario Terân, un sergent în armata boliviană, care, după ce se 
trăsese la sorţi, fusese nevoit să-l împuşte pe Guevara. Există 

mai multe versiuni despre ceea ce s-a întâmplat cu adevărat. 
Potrivit uneia dintre ele, călăul era atât de nervos, încât a 
trebuit să părăseacă încăperea şi să fie adus cu forţa înăuntru 
de coloneii Selich şi Zenteno. Conform altei versiuni, era atât de 
nervos, încât a refuzat să se uite la Guevara, împuşcându-l într- 
o parte a gâtului, rană care i-a fost fatală. Varianta cea mai 
acceptată este însă că Guevara a căpătat răni multiple la 
picioare, pentru a se evita mutilarea feţei în vederea identificării 
şi a simula răni primite în luptă, în încercarea de a ascunde 
detaliile asasinării sale. Se presupune că Che ar fi spus: „Ştiu că 
o să mă omori. Trage, laşule, n-o să omori decât un om!” 
Muşcându-şi braţul ca să nu tipe, Che ar fi fost în cele din urmă 
cruțat de mai multă durere şi împuşcat în piept la 13:10, 
plămânii umplându-i-se de sânge. Trupul i-a fost dus cu 
elicopterul în Vallegrande, unde a fost întins şi expus presei în 
spitalul din apropiere. Doctorii Moisés Abraham Baptista şi Jose 
Martinez Cazo de la spitalul Knights of Malta, din Vallegrande, i- 
au semnat certificatul de deces. Ofiţeri din armata boliviană au 
transferat trupul lui Che Guevara într-un loc necunoscut, după 
ce un doctor militar îi amputase mâinile. 

Poveştile despre ce anume s-a întâmplat după aceea sunt 
neclare. Generalul Ovando a susţinut că trupul lui Guevara a 
fost îngropat în Vallegrande, pe 11 octombrie. Preşedintele 
Barrientos a declarat că Guevara fusese incinerat, iar cenuşa îi 
fusese îngropată în Vallegrande. 

Agentul însărcinat cu urmărirea lui Che a fost Felix Rodriguez. 
După moartea lui Guevara, acesta l-a deposedat de Rolex şi de 
alte lucruri personale. În cadrul interviurilor de presă, şi-a expus 
trofeele. O parte dintre ele se găsesc în prezent la sediul CIA din 
Langley, Virginia. 


Asasinul 


Bărbatul care a tras glonţul fatal a fost Mario Terán, un 
sergent în armata boliviană. Terân încă mai este în viaţă şi 

trăieşte în munţii Santa Cruz. De la incident, a acordat 
nenumărate interviuri. 

Urmarea 

Pe 15 octombrie 1967, Fidel Castro a anunţat trei zile de doliu 
în memoria lui Che Guevara. 

În iulie 1997, rămăşiţele trupului lipsit de mâini al lui Che au 
fost exhumate de sub o mică pistă de aterizare din apropierea 
regiunii Vallegrande, identificate cu ajutorul analizelor ADN şi 
trimise în Cuba. Pe 17 octombrie, rămăşiţele pământeşti ale lui 
Ernesto Che Guevara, alături de rămăşiţele a şase dintre 
oamenii săi - printre care Octavio de la Concepcion y de la 
Pedraja, Eliberto Lucio Galvan Hidalgo, Jaime Arana Campero şi 
Francisco Huanca Flores - ucişi în Bolivia, au fost înmormântate 
cu onoruri militare, într-un mausoleu special construit în Santa 
Clara. La ceremonie a participat o mulţime de 100 000 de 
oameni. 

Odată cu trecerea anilor '60, Guevara a ajuns să fie venerat 
ca revoluţionarul ideal, iar Jean Paul Sartre îl descria drept „cea 
mai complexă fiinţă umană din vremea noastră”. 

Poate că ultimele cuvinte ar trebui să fie cele ale ziaristului 
Christopher Hitchens. Acesta spunea: „Figura legendară a lui 
Che a fost asigurată de eşecul său. Povestea sa este una a 
izolării şi a înfrângerii, de aceea este atât de seducătoare. Dacă 
ar fi trăit, mitul său s-ar fi stins de mult.” 


247 


MARTIN LUTHER KING 


(1929-1968) 
Victima 


Martin Louis King (şi-a schimbat numele în 1934) s-a născut în 
Atlanta, Georgia, pe 15 ianuarie 1929, fiind cel mai mare dintre 
cei trei copii ai lui Martin Luther King şi ai Albertei Christina 
Williams. Cunoscut ca „ML“, King era un băiat sensibil. A 
încercat de două ori să se sinucidă sărind de la o fereastră de la 
etajul întâi, prima oară atunci când crezuse că bunica sa murise 
şi a doua oară când aceasta se stinsese într-adevăr din viaţă. 

Crescând într-un mediu cu discriminare rasială, King îşi 
amintea hotărârea lui „de a uri orice persoană albă”. După o 
educaţie „de culoare”, şi-a abandonat planurile de a deveni 
avocat sau doctor, iar în 1947 a fost hirotonisit preot. A devenit 
asistentul pastorului din biserica baptistă Ebenezer din Atlanta. 
Pastorul era însuşi tatăl său. King, înalt de 1,68, afirma că 
slăbiciunile lui erau femeile şi mâncarea. În 1948 a absolvit 
şcoala superioară Morehouse, obţinând o diplomă în sociologie, 
iar trei ani mai târziu a terminat şi Seminarul Teologic Crozer, 
din Chester, Pennsylvania. Acolo, el a devenit adeptul 
învățăturilor lui M.K. Gandhi. În septembrie 1951 s-a înscris la 
universitatea din Boston pentru a-şi lua diploma în teologie 
sistematică. Şi-a dat doctoratul în 1955. 

Pe 18 iunie 1953 s-a însurat cu Corette Scott, o cântăreaţă 
tânără şi promițătoare, cu care a avut doi fii şi două fiice. Mai 
târziu în acelaşi an, cuplul s-a mutat în Montgomery, Alabama, 
unde King a devenit pastorul bisericii baptiste de pe Dexter 
Avenue. Un an mai târziu, pe 1 decembrie 1955, Rosa Parks, o 
croitoreasă, membră a Asociaţiei Naţionale pentru Oamenii de 
Culoare, a refuzat să-şi cedeze locul într-un autobuz din 
Montgomery unei persoane albe, ajungând în arestul poliţiei. 

Martin Luther King a organizat un boicot al transportului în 
comun, care a durat 382 de zile şi a atras atenţia lumii asupra 
discriminării rasiale care încă mai domina în sudul Statelor 
Unite. Pe 13 noiembrie 1956, Curtea Supremă a abrogat legile 
Alabamei care impuneau segregarea rasială în transportul cu 
autobuzul. 

În ianuarie 1957, casa lui King a fost incendiată de către albi. 
În august 1957, Martin Luther King şi alţi 115 lideri negri au 
fondat Adunarea Conducătorilor Creştini din Sud, iar Coretta 
Scott King şi-a folosit talentul artistic pentru a organiza concerte 
pentru libertate, în cadrul cărora poezia şi muzica deveneau 
unelte pentru mişcarea drepturilor civile. În acelaşi an, King a 
călătorit 1 255 285 kilometri, ţinând 208 cuvântări. În 1958 a 
publicat Strides Toward Freedom: The Montgomery Story. În luna 
septembrie a aceluiaşi an, a fost la un pas de moarte la New 
York, când o femeie nebună de culoare l-a înjunghiat în piept cu 
un cuţit pentru scrisori. Chirurgul care l-a operat a declarat că 
un simplu strănut l-ar fi făcut pe King să se înece în propriul 
sânge din pricina aortei secţionate. 

În 1959 a pornit într-un pelerinaj în India, ca discipol al 
principiilor lui Gandhi. Trebuie remarcat faptul că, în ciuda 
dorinţei sale de a-i ajuta pe săraci, King se caza în hoteluri de 
lux, se îmbrăca bine şi accepta cu uşurinţă generozitatea 
membrilor mai bogaţi ai Adunării Conducătorilor Creştini din 
Sud. În 1960 a renunţat la funcţia de pastor, dedicându-se în 
totalitate mişcării pentru drepturile civile ale negrilor. În 
octombrie, a fost arestat în urma unui protest manifestat prin 
ocuparea locurilor dintr-un bufet din Atlanta. A fost eliberat 
după ce John F. Şi Bobby Kennedy au intervenit în favoarea lui. 
În 1961 şi 1962 a făcut presiuni asupra preşedintelui Kennedy 
pentru a susţine un proiect de lege privind drepturile civile ale 
persoanelor de culoare, insistând ca acesta să decreteze o a 
doua Proclamaţie de Emancipare care să desființeze segregarea 
rasială. Când preşedintele a refuzat, King a organizat o serie de 

proteste în masă în sudul Statelor Unite. În 1962, în Albany, 
Georgia, poliţia nu a cedat, tratând protestatarii cu decenţă. „l- 
am omorât cu bunătatea noastră”, declara un oficial al statului. 

În anul următor, în Birmingham, Alabama, lucrurile au luat o 
altă întorsătură, iar şeful poliţiei, Eugene Connor, a făcut 
greşeala de a folosi furtunurile de apă şi câinii împotriva 
protestatarilor, chiar în faţa camerelor de televiziune. Încarcerat 
în timpul manifestaţiei, King a scris celebra sa „Scrisoare din 
închisoarea Birmingham”, considerată poate cea mai elocventă 
expresie a ţelurilor şi filosofiei mişcării sale nonviolente. Pe 28 
august 1963, King şi-a ţinut cel mai vestit discurs, la 
monumentul lui Lincoln din Washington DC, în faţa unei mulţimi 
de 250 000 de oameni, din care 60 000 albi, în cadrul celei mai 
ample manifestații ţinute vreodată pentru drepturile civile. King 
a spus: 


Acest nou şi minunat spirit revoluționar care a cuprins 
comunitatea negrilor nu trebuie să ne facă să ne pierdem 
încrederea în albii de pretutindeni. Pentru că mulţi dintre 
frații noştri albi, şi acest lucru o dovedeşte prezența lor aici, 
şi-au dat seama că viitorul lor este stâns împletit cu al 
nostru. 

Am un vis, şi anume că într-o bună zi această naţiune se 
va ridica şi va trăi conform adevăratului sens al credințelor 
sale: «Acest adevăr este de la sine înțeles pentru noi: toți 
oamenii sunt egali.» Am un vis, şi anume că într-o bună zi, 
pe dealurile roşii din Georgia, fiii foştilor sclavi şi fiii foştilor 
proprietari de sclavi vor putea să se aşeze impreună la 
masa fraternității. Aceasta este credința noastră. Și cu 
această credință mă voi întoarce în Sud. Această credință 
mă va motiva să scot din muntele disperării o piatră a 
speranței. Această credință ne va motiva să transformăm 
inechitățile exagerate din sânul națiunii noastre într-o 
minunată simfonie a fraternității. 

Această credinţă ne va motiva să lucrăm Împreună, să ne 
rugăm împreună, să ne luptăm impreună, să mergem 
împreună la închisoare, să ne ridicăm împreună pentru 
cauza libertății, în conştiinţa că într-o bună zi vom fi liberi. 

Lăsaţi să răsune cântul libertăţii! Pentru că dacă vom 
lăsa să răsune cântul libertătii, dacă îl vom lăsa să răsune 
din fiecare aşezare şi fiecare cătun, din fiecare stat şi din 
fiecare oraş, atunci vom putea trăi mai repede ziua în care 
toți copiii lui Dumnezeu, oameni albi şi negri, evrei şi cei de 
alte neamuri, protestanp şi catolici, îşi vor da mâinile şi vor 
intona versurile vechiului imn al negrilor: «În sfârşit liberi! 
În sfârşit liberi! Doamne Dumnezeule Atotputernic, suntem 
în sfârşit liberi!» " 


28 august 1963: Martin Luther King împărtăşeşte lumii visul său. 


În 1964, Time l-a numit pe King „Omul anului” pe 1963. În 
acelaşi an, papa i-a acordat o audienţă. De asemenea, a ţinut o 
predică la Catedrala Sfântul Petru şi a prezis că Statele Unite vor 
avea un preşedinte negru în cel mult 25 de ani. Pe 10 
decembrie 1964, preşedintele comitetului Nobel, Gunnar Jahn, i- 
a înmânat lui King Premiul Nobel pentru pace. La vârsta de 35 
de ani, King era cel mai tânăr laureat, a treia persoană de 
culoare şi cel de-al paisprezecelea american care primea 
această onoare. La acceptarea premiului, a declarat: „Nu-l 
consider o onoare doar pentru mine, ci un tribut adus disciplinei, 

înţelepciunii, curajului maiestuos al milioanelor de negri şi de 
albi de bună credinţă care au căutat să stabilească fără violenţă 
domnia justiţiei şi a iubirii între naţiunile noastre.” 

Premiul valora 54 123 de dolari, iar King l-a donat Conferinţei 
Conducătorilor Creştini din Sud, care a folosit 12 000 din 
această sumă pentru doamna King, iar 15 000 pe asigurarea de 
viaţă pentru Dr. King. (Prietenul său, cântăreţul Harry Belafonte, 
a făcut la rândul său o asigurare de viaţă pentru King, în valoare 
de 50 000 de dolari.) 

Pe 7 martie 1965, aproape 600 de demonstranți pentru 
drepturile civile, conduşi de John Lewis şi de reverendul Hosea 
Williams, au  mărşăluit din Selma, îndreptându-se spre 
Montgomery, cerând ca negrii să poată vota la alegerile 
generale. Guvernatorul George Wallace a numit demonstraţia 
drept o ameninţare pentru siguranţa publică, declarând că avea 
să ia toate măsurile necesare pentru prevenirea ei. Protestatarii 
au reuşit să ajungă doar până la podul Edmund Pettus, deoarece 
poliţiştii călare şi departamentul de poliţie din Dallas i-au forţat 
să se întoarcă. 

Pe 9 martie, King a organizat un al doilea marş, dar 
judecătorul Curţii Federale, Frank Minis Johnson, a eliberat un 
ordin de restricție, oprind manifestaţia până la sfârşitul 
săptămânii, când aveau loc următoarele audieri. King şi 
demonstranţii au mărşăluit până la podul Edmund Pettus, unde 
au intonat o scurtă rugăciune înainte de a face cale întoarsă, 
fără să încalce astfel ordinul judecătoresc. Un alt treilea marş, 
de data aceasta de proporţii, a fost organizat pe 25 martie, în 
cadrul căruia Willie Ricks a emis celebra lozincă „Putere pentru 
negri”. În 1965 s-a emis legea prin care populaţia de culoare 
primea dreptul de vot. 

Conducerea luptei pentru drepturi civile a reprezentat o 
povară dificilă, făcându-l pe King să sufere atât pe plan 
personal, cât şi pe plan emoţional. Avea dureri de stomac şi 
insomnii. Se culca cu alte femei şi avea remuşcări pentru 

infidelităţile sale. FBl-ul, sub conducerea lui J. Edgar Hoover, i-a 
descoperit indiscreţiile în 1963, când i-a interceptat convorbirile. 
Dovezile adunate de Birou au fost trimise senatorului Strom 
Thurmond, reporterilor, liderilor sindicatelor muncitoreşti şi 
preşedintelui. În 1964, un agent special a trimis Adunării 
Conducătorilor Creştini din Sud o înregistrare care dovedea că 
King întreținea relaţii sexuale, cu un bileţel în care sugera că 
Luther King ar trebui să se sinucidă. Pe 4 aprilie 1967, când King 
a ţinut un discurs în care se opunea Războiului din Vietnam, 
Casa Albă a cooperat cu FBl-ul pentru a-l discredita. În 1966, 
mişcarea pentru drepturile civile ale persoanelor de culoare s-a 
scindat, atunci când tineri militanţi care susțineau mişcarea 
„Black Power” au abandonat învăţăturile lui King. În februarie 
1968, King a lansat Campania pentru săraci. La sfârşitul lunii 
martie, în 1968, a călătorit în Memphis pentru a-i ajuta pe 
gunoierii negri care intraseră în grevă pentru dreptul de a forma 
un sindicat. 


Data şi locul asasinării 


4 aprilie 1968, motelul Lorraine, strada Mulberry numărul 
450, Memphis, Tennessee, SUA. 


Evenimentul 


Miercuri, 3 aprilie 1968, la casa de rugăciune a episcopului 
Charles J. Mason, King şi-a ţinut ultimul discurs public. A 
declarat: 


Nu mai contează cu adevărat ce se întâmplă de acum 
încolo... A început să se vorbească despre ameninţări - ce 
mi s-ar întâmpla dacă unii dintre frații noştri albi, bolnavi, 
mi-ar face rău... Ca toată lumea, mi-aş dori să duc o viață 
lungă. Longevitatea işi are rolul ei, dar nu la asta mă 
gândesc eu acum. Voi împlini voia Domnului. El mi-a permis 
să urc pe munte. El mi-a permis să zăresc Ţinutul 
Făgăduinței. Poate că nu voi ajunge acolo cu voi, dar vom fi 

împreună în Ţinutul Făgăduinţei. De aceea sunt fericit în 
noaptea asta. Nimic nu mă nelinişteşte. Nimeni nu mă 
înfricoşează. Ochii mei au văzut Gloria sosirii Domnului! 


James Earl Ray a petrecut noaptea de 3 aprilie la motelul New 
Rebel. La 13:00 a părăsit motelul, iar la ceasurile 15:00 s-a 
cazat în camera 5B, de la etajul al doilea al unui azil de noapte 
amplasat pe South Main Street, la numărul 422, care-i permitea 
să urmărească îndeaproape motelul Lorraine. (Ulterior, a fost 
identificat de Landlady Bessie Brewer - se folosise de numele 
fals John Willard.) Presa dezvăluise cu exactitate locul în care se 
cazase King, oferind până şi numărul camerei. Ray s-a închis în 
baie, înarmat cu o puşcă. La ceasurile 18:01, King a ieşit în 
balconul camerei sale cu numărul 306 de la motelul Lorraine, 
aştepând să i se aducă haina. A fost împuşcat în gât şi dus de 
urgenţă la spitalul St. Joseph, unde a fost declarat mort la 
19:05. Ray a părăsit azilul de noapte cu arma crimei. Pe când se 
îndrepta spre Mustangul său, a zărit o maşină de poliţie şi şi-a 
aruncat puşca în faţa uşii companiei Canipe Amusement. 


Asasinul 


James Earl Ray s-a născut 10 martie 1928, în Alton Illinois, la 
32 de kilometri de St. Louis, fiind unul dintre cei nouă copii ai lui 
George şi ai Lucillei Ray. Tatăl său avea un trecut încărcat de 
violenţe şi conflicte cu legea, iar străbunicul său fusese 
spânzurat, în timp ce bunicul său făcuse contrabandă cu 
băuturi. 

La mijlocul anilor '40, Ray avea opinii de dreapta şi era 
filogerman, devenind un susţinător înfocat al lui Hitler şi al 
teoriilor ariene. În februarie 1946 s-a înrolat în armată şi a 
solicitat să fie trimis în Germania. În decembrie, a fost transferat 
în batalionul militar polițienesc 382 din Bremen. Dosarul său din 
armată nu a fost lipsit de diverse încălcări. A fost implicat în 
afaceri pe piaţa neagră, frecventa regulat bordelurile locale, s-a 
îmbolnăvit de sifilis şi de gonoree şi a început să bea şi să 

folosească amfetamină. În 1947 s-a alăturat regimentului 18 de 
infanterie, a primei divizii de infanterie. În noiembrie 1948 a fost 
judecat de Curtea Marţială pentru dezertare. | se făcuse rău, 
pierduse tura şi, în loc să aştepte ca problema să dispară de la 
sine, făcuse autostopul până la Nürnberg. Acolo fusese prins de 
poliţia militară. A fost retrogradat până la gradul de soldat, 
amendat cu 45 de dolari şi condamnat la trei luni de muncă 
silnică. 

Pe 23 decembrie, la jumătatea sentinţei, a fost dat afară din 
armată şi declarat „inapt şi neadaptat la serviciul militar”. 

Întors în SUA, a schimbat mai multe locuri de muncă, iar în 
octombrie 1949 a fost arestat în Los Angeles pentru jaf. A 
petrecut o scurtă perioadă de timp la închisoare, iar în 
decembrie a fost eliberat. Înainte de a se întoarce în Quincy, 
Illinois, a fost încarcerat trei luni în penitenciarul din Marion, 
lowa, pentru vagabondaj. A obţinut o slujbă la o fabrică de 
materiale plastice, dar şi-a dat demisia după zece luni, primind 
o nouă condamnare (de această dată de 90 de zile) pentru 
vagabondaj. S-a mutat la Chicago. Pe 6 mai 1952 a fost arestat 
pentru jaful armat al unui taximetrist. A pledat vinovat, 
executându-şi mare parte din condamnare în închisoarea 
Pontiac. A fost eliberat pe 12 martie 1954. Raportul său de 
eliberare condiţionată nota că şansele de readaptare erau 
îndoielnice. Ajuns la Alton, Ray a încercat să îşi îndrepte 
comportamentul, dar în august a jefuit o curăţătorie locală, 
reuşind să fure 28 de dolari. În martie 1955, Ray a străbătut 
America alături de un prieten, Walter Rife, folosindu-se de cecuri 
furate de la un oficiu poştal din Kellerville, Illinois. A fost arestat 
şi condamnat la 45 de luni de închisoare la penitenciarul 
Levenworth. În timpul încarcerării, a refuzat să meargă în ferma 
închisorii, pentru că acolo lucrau şi oameni de culoare. În aprilie 
1958, după doar 33 de luni, a fost eliberat şi şi-a reluat vechile 
obiceiuri, recurgând la jafuri. 

În iulie, împreună cu un infractor recidivist, pe nume Joseph 
Elmer Austin, a jefuit un supermarket, furând 1 200 de dolari. 
Austin a fost prins şi s-a întors la închisoare, dar Ray a rămas în 
libertate. După două luni, a jefuit un alt supermarket, de data 
aceasta împreună cu James Own. Au fost arestaţi, iar în prima zi 
de judecată, pe 15 decembrie 1959, Ray a încercat fără succes 
să evadeze. La proces s-a apărat singur, fără nici un succes. 
Juriul s-a întors cu verdictul vinovat în mai puţin de 20 de 
minute. Pe 17 martie 1960 a ajuns la penitenciarul statului 
Missouri, ca deţinutul numărul 00416), pentru o sentinţă de 20 
de ani. 

În închisoare, a devenit traficant de droguri, vânzând 
amfetamină. Printre deţinuţi devenise cunoscut prin ura pentru 
populaţia de culoare. 

După două încercări nereuşite de evadare, în 1961 şi în 1966, 
sâmbătă, 23 aprilie 1967, Ray a reuşit în cele din urmă să 
scape. După aceea, a reuşit s-o ia înaintea poliţiei, petrecându- 
şi timpul cu fraţii lui, John Larry şi Jerry, înainte de a pleca în 
Canada, pe 16 iulie. A închiriat o cameră în schimbul sumei de 
75 de dolari pe lună în Windsor, Ontario şi şi-a schimbat numele 
în Eric Galt. În Canada, Ray susţinea că l-ar fi întâlnit pe 
bărbatul misterios pe nume Raoul (vezi mai jos). Din august 
până în octombrie 1967, Ray a locuit în Birmingham, Alabama. 
S-a mutat apoi în Mexic, la Puerto Vallerta, până pe 19 
noiembrie 1967, când a plecat în Los Angeles. Pe 15 decembrie 
1967 a mers cu maşina până în New Orleans, unde s-a întâlnit 
cu fratele său, Jerry, cu care a petrecut două nopţi, pe 17 şi 18 
decembrie, la motelul Provincial de pe strada Chartres, din 
cartierul francez. Înapoiat la Los Angeles, folosindu-se încă de 
numele Eric Galt, a locuit în apartamentul numărul şase de pe 
North Serrano Avenue 1535. S-a înscris la un curs pentru 
barmani pe 19 ianuarie 1968, iar pe 5 martie a făcut o operaţie 
de chirurgie plastică la nas, în valoare de 200 de dolari. A urmat 
un curs de corespondenţă de la o şcoală de lăcătuşi şi a dat un 

256 


anunţ matrimonial la ziar: „BĂRBAT SINGUR. Caucazian, 36 de 
ani. Doresc întâlnire discretă cu femeie măritată şi pasională 
pentru plăcere reciprocă.” 

Pe 18 martie, Ray a părăsit oraşul Los Angeles, iar pe 22 
martie şi-a făcut apariţia în Selma, Alabama, folosindu-se de 
numele Eric S. Galt. Din coincidenţă sau nu, Martin Luther King 
a ajuns acolo în aceeaşi zi. Ambii bărbaţi au stat în oraş o 
singură zi, după care Ray a plecat în Atlanta, în oraşul de 
baştină al lui King. Pe 29 martie, a cumpărat o puşcă Remington 
Gamemaster, de calibru 243 şi o cutie de gloanţe 20 Norma. A 
folosit pentru prima şi ultima dată numele Harvey Lohmeyer. 
Mai târziu în aceeaşi zi, Ray şi-a schimbat puşca pe o armă mai 
puternică, de calibru 30,06 şi a cumpărat gloanţe noi. Pe 3 
aprilie s-a îndreptat spre Memphis, iar la ora 19:00 s-a cazat la 
motelul New Rebel, folosindu-se de numele Eric Galt. 


Urmarea 


James Earl Ray a mers cu maşina până la Alabama şi de acolo 
a luat autobuzul spre Canada. Puşca pe care o abandonase cu 
neglijenţă pusese însă FBl-ul pe urmele sale. A stat în Canada o 
lună, la Grey Rocks, unde a avut o scurtă aventură cu Claire 
Keating. 

James Earl Ray a hotărât apoi că viitorul său era în Rhodesia 
sau în Africa de Sud, unde considera că opiniile sale rasiale ar fi 
făcut din el un adevărat erou. Nu avea însă destui bani pentru 
biletul de avion. A ajuns până la Londra, unde numele folosit de 
el în acte, Ramon George Sneyd, a alertat Scotland Yardul. Pe 8 
iunie, la 65 de zile de la uciderea lui King, a fost prins la 
aeroport, pe când încerca să plece spre Bruxelles, unde plănuia 
să se înroleze ca mercenar. A fost extrădat în Tennessee, unde a 
fost acuzat de uciderea lui King. 

Doctorul McCarthy Demere l-a examinat pe James Earl Ray în 
penitenciarul din Shelby şi i-a pus întrebarea care se afla pe 
buzele tuturor: „Chiar ai făcut-o?“. Ray a replicat: „Păi, ca să-ţi 

răspund cu alte cuvinte: Nu am făcut-o singur”. Pe 10 
decembrie 1968, la doar două zile până la începerea procesului, 
Ray şi-a concediat avocatul, pe Arthur Haynes, care pledase 
deja nevinovat în numele clientului său. Fratele lui, Jerry, l-a 
convins că celebrul Percy Foreman (care fusese avocatul lui 
Charles Harrelson, tatăl actorului din Cheers) ar fi putut să facă 
o treabă mai bună. 

Procurorul i-a propus un târg: dacă pleda vinovat, statul nu 
avea să ceară pedeapsa capitală. Foreman, avocatul său, i-a 
explicat că juraţii din Tennessee erau duri în privinţa criminalilor. 
Pe 6 martie 1969, cu patru zile înainte de a împlini 41 de ani, 
Ray a recunoscut asasinatul într-un document de 55 de 
paragrafe. Acuzarea a prezentat dovada, iar judecătorul, W. 
Preston Battle, a dat sentinţa. Trei zile mai târziu, a respins 
confesiunea, susţinând că avocatul său îl presase să 
mărturisească. Judecătorul procesului, domnul Battle, a murit pe 
31 martie, iar Ray a început să-şi declare nevinovăția. A dat zeci 
de interviuri şi a scris două cărţi. 

În toate povestirile sale, susţinea că adevăratul ucigaş era un 
bărbat misterios, pe nume Raoul, pe care-l cunoscuse prima 
dată în Canada. Admitea că el fusese cel care cumpărase arma 
crimei şi închiriase camera, dar continua să afirme că Raoul 
dusese asasinatul până la capăt. Ray părăsise clădirea înainte 
ca misteriosul Raoul să tragă. S-au făcut multe investigaţii pe 
această temă, dar nu s-a găsit nimic. Era vorba doar de 
imaginaţia lui Ray. Singurul care fusese alături de James în 
multe dintre evenimentele ce precedaseră asasinatul fusese 
fratele său, Jerry, care lipsise însă în clipele în care se trăsese 
asupra lui King. 

Doar familia lui Martin Luther a crezut povestea lui Ray. În 
1997, Dexter King s-a întâlnit cu el şi l-a susţinut în încercarea 
de a deschide un nou proces. Pe 10 iunie 1977, Ray a evadat 
din penitenciarul din Petros, Tennessee, pentru trei zile, alături 
de alţi şase puşcăriaşi. În 1978 s-a căsătorit cu artista Anna 

Sandhu, iar un prieten de-al lui Martin Luther King a oficiat 
ceremonia. 

În 1979, Camera Reprezentanţilor din SUA a prezentat 
investigaţiile în cazul asasinării lui King. Trei lucruri demonstrau 
vinovăția lui Ray, dar exista şi posibilitatea unei conspirații 
plănuite de un grup de sudişti de dreapta. Nu s-au putut găsi 
însă dovezi în acest sens. Doi afacerişti din St. Louis, John 
Sutherland şi John Kauffmann, încă se mai aflau pe lista 
suspecţilor. Ei muriseră însă din cauze naturale la începutul 
anilor '70. Cei doi erau rasişti şi puseseră o recompensă pe 
capul lui King. lată ce scria în raport domnul G. Robert Blackey: 
„Am descoperit posibilitatea unei conspirații rasiale din St. 
Louis, unde doi indivizi, Sutherland şi Kauffmann, au oferit o 
recompensă de 50 000 de dolari pe capul doctorului King. Este 
doar o posibilitate, pe care nu am putut-o dovedi, iar cei doi au 
murit înainte de începerea investigaţiilor noastre." 

În ciuda lipsei de dovezi, se pare însă că James Earl Ray ştia 
că anumite grupuri din sud ofereau bani celui care l-ar fi ucis pe 
Martin Luther King. Se poate şi ca unul dintre fraţii săi să-l fi 
ajutat în comiterea crimei. 

Dacă a existat o recompensă, aceasta nu a fost însă primită 
de nimeni. Pe când Ray se afla în închisoare, fratele său, Jerry, i- 
a cerut fonduri lui Kent Courtney, liderul unei grupări politice de 
dreapta. Dacă Jerry ar fi avut bani din recompensa pusă pe 
capul lui King, de ce i-ar mai fi cerut lui Kent? Pe puşca găsită se 
aflaseră amprentele lui Ray, dar glonţul care ucisese victima 
provenea de la altă armă. În 1997 s-a demonstrat că puşca 
respectivă nu putea să fie arma crimei. De asemenea, gloanţele 
nu păstrează întotdeauna amprenta armei cu care s-a tras. 

În 1995, avocatul lui Ray, William F. Pepper, de la Londra, a 
declarat că guvernul american se aflase în spatele asasinatului. 
Potrivit lui, guvernul luase legătura cu mafia din Memphis, care-l 
angajase pe Loyd Jowers, care conducea un local de lângă 
clădirea din care se trăsese. Pepper afirma că exista şi un 

lunetist din armata americană, care trebuia să termine treaba, 
în cazul în care planul mafiei ar fi eşuat. Avocatul considera că 
FBl-ul, CIA-ul, presa, serviciile secrete militare şi anumiţi 
funcţionari de stat ajutaseră la comiterea asasinatului. lată 
replica ziaristului Mei Ayton, care încearcă să ridiculizeze 
această teorie: 


Ray a proclamat existența unei conspirații în timpul 
procesului său, dar aceasta i-ar fi permis să rămână viu încă 
trei decenii, cât a stat în închisoare? Dacă respectivii 
conspiratori, criminali ai guvernului, l-ar fi ucis pe cel mai 
important lider american al luptei pentru drepturile civile şi 
ar fi ascuns urmele asasinatului, l-ar fi eliminat cu uşurinţă şi 
pe Ray, Dacă ei l-ar fi ajutat pe Ray în comiterea crimei, 
atunci l-ar fi ascuns imediat după asasinat. N-ar fi îngăduit 
ca el să se expună de atâtea ori în lunile ce au urmat. 
Conspiratorii n-ar fi riscat ca Ray să-l identifice pe vreunul 
dintre ei. Dacă preşedintele Johnson ar fi vrut să-l elimine pe 
King, nu avea decât să ceară directorului CIA sau unor 
agenți particulari să rezolve problema. King era o țintă 
uşoară pentru orice ucigaş. Nu fusese niciodată păzit de 
paznici înarmaţi, pleca adesea de acasă pe jos, iar călătoriile 
sale erau intens mediatizate. Dacă ar fi vrut, guvernul l-ar fi 
putut distruge cu ajutorul înregistrărilor telefonice sau al 
oricăror altor metode specifice CIA. 


În iunie 2000, ancheta Departamentului de Justiţie, condusă 
de procurorul general janet Reno, a respins afirmaţiile lui 
Pepper. Se baza pe dovezile strânse de FBI de la unchiul lui Ray 
şi de la prieteni ai acestuia, care mărturisiseră ura lui faţă de 
negri şi de politicieni. 

J. Edgar Hoover, şeful FBI, scria: „l-am zis (procurorului 
general Ramsay Clark) că se vor depune eforturi să-l ucidă (pe 
James Earl Ray) dacă ar exista o conspirație. lar dacă nu există, 
susţinătorii lui King vor urmări să-l ucidă.” 

James Earl Ray a murit în închisoare, pe 23 aprilie 1998, în 
urma unei crize de rinichi, susţinându-şi vinovăția până în ultima 
clipă. 

Pe 9 aprilie 1968, la funeraliile lui King, preşedintele Johnson 
a proclamat zi de doliu naţional. Trei sute de mii de oameni au 
participat la ceremonie, iar vicepreşedintele Hubert Humphrey a 
reprezentat Casa Albă. 

Asasinatul a dus la revolte în peste 60 de oraşe. 

Greva gunoierilor, motivul pentru care King se afla în 
Memphis, s-a încheiat foarte repede, după asasinat. 

BENAZIR BHUTTO 


(1953-2007) 

Victima 

Benazir Bhutto s-a născut la Karachi, pe 21 iunie 1953. Era 
cea mai mare dintre cei patru copii ai familiei: Murtaza (născut 
pe 18 septembrie 1954), Sanam (născută în 1957) şi 
Shahnawaz (născut în 1958). Benazir a fost nepoata lui Sir 
Shahnawaz Bhutto (1888-1957), fondatorul dinastiei Bhutto, 
care a dominat provincia Sind mai bine de un secol. Tatăl ei, 
Zulfikar Ali Bhutto (născut la Larkana, pe 5 ianuarie 1928), s-a 
căsătorit cu o verişoară primară, la doar 13 ani. A doua lui soţie, 
mama lui Benazir, cu care s-a însurat pe 8 septembrie 1951, 
Nusrat Sabunchi (născută în Kurdistan, pe 21 septembrie 1929), 
este fiica unui iranian. Benazir şi-a căpătat numele după o 
mătuşă, în traducere însemnând „unica”, „neegalata”. A fost o 
copilă timidă, supusă, pe care tatăl ei, la întoarcerea din 
misiunile oficiale, o răsfăţa cu daruri, ciocolată şi haine 
frumoase, din magazinele de pe Fifth Avenue. La 16 ani, a fost 
trimisă la şcoală în SUA. „Nu mi-a plăcut”, îşi amintea ea. „A 
fost greu, dar m-a ajutat să mă maturizez.” Educaţia sa în 
străinătate a durat până în 1977 şi s-a încheiat în sala Lady 
Margaret, din Oxford, unde a obţinut diploma în Filosofie, 
politică şi economie. 

Benazir, care avea 1,70 în înălţime, îl diviniza pe tatăl ei, iar 
până la moarte a refuzat să asculte vreo vorbă urâtă la adresa 
lui. Cu toate acestea, administraţia lui nu s-a bucurat de prea 
multă apreciere, mai ales în străinătate. Şi-a bătut adversarii 
politici (pe unii chiar i-a asasinat, conform duşmanilor săi), a 
falsificat alegerile şi a fost parţial responsabil pentru Războiul 
Civil din Bangladesh, dar şi pentru continuarea „Războiului de 1 
000 de ani“ cu India. În iulie 1972, după întoarcerea lui Benazir 

în Pakistan, armata l-a înlăturat pe Zulfikar Ali Bhutto din funcţia 
de prim-ministru, aruncându-l după gratii. Noul conducător, 
generalul Zia ul-Hag, l-a acuzat de conspirație şi crimă 
împotriva unui adversar politic. Ironia sorții era că Bhutto îl 
promovase pe Zia ca şef de personal, considerându-l maleabil. 
Bhutto a fost judecat şi condamnat la moarte în martie 1976, 
apoi spânzurat în primele ore ale zilei de 4 aprilie 1979, la 
închisoarea centrală din Rawalpindi. Fiica lui şi-a petrecut 
următorii şase ani în arest la domiciliu. La scurtă vreme după 
moartea tatălui lor, Shahnawaz şi Murtaza Bhutto au fondat o 
organizaţie teroristă, al-Zulfikar, cu baza în Afganistan. În 1981, 
gruparea a deturnat un avion de pasageri din Pakistan, iar 
generalul Zia a fost obligat să elibereze mai mulţi susţinători ai 
lui Bhutto. Incidentul a dăunat numelui Bhutto în Pakistan, iar 
cei doi fraţi au fost nevoiţi să părăsească organizaţia. 

Pe 18 iulie 1985, Shahnawaz a murit, la 27 de ani, în 
împrejurări misterioase, în apartamentul său din Nisa, Franţa. 
Fusese otrăvit. A avut parte de o moarte lentă şi dureroasă. 
Soţia sa din Afganistan, Rehana, a fost arestată de către poliţia 
franceză, apoi eliberată. El a fost 
înmormântat lângă tatăl său, în 
Larkana, în prezenţa unei mari 
mulţimi de oameni, aproximativ 
25 000 de persoane. 

Benazir Bhutto a scăpat nevătămată în 
urma primului atentat care a avut loc la scurt 
timp după întoarcerea ei în Pakistan, pe 18 
octombrie 2007, dar cea de-a doua tentativă 
s-a dovedit fatală. 

În aprilie 1986, Benazir Bhutto 
s-a întors în Pakistan. În 
decembrie 1987 s-a căsătorit cu 
Asif Zardari. Se cunoscuseră pe 22 iulie 1987, iar după şapte 
zile, pe 29 iulie, ea fusese de acord cu cununia. În autobiografia 

sa, a atacat căsătoriile aranjate încă de la naşterea copiilor. 
Întreaga ei viaţă, Benazir Bhutto a încercat să-şi ascundă 
disprețul faţă de fundamentaliştii musulmani. 

În 1988, generalul Zia a murit după ce avionul său s-a 
prăbuşit, iar în timpul campaniei electorale care a urmat, 
Benazir Bhutto a născut un fiu, Bilawal, pe 21 septembrie 
(cuplul avea să aibă încă doi copii). Proaspăta mamă a fost 
aleasă prim-ministru al Pakistanului pe 17 noiembrie 1988. În 
această funcţie, a eliberat deţinuţi politici, a liberalizat presa şi 
a sprijinit sindicatele şi mişcările studenţeşti. Însă, în ţară mai 
existau încă anumiţi oponenți implacabili. În propria sa provincie 
de baştină, Sind, Partidul Poporului din Pakistan (fondat de tatăl 
ei în 1967), ajunsese la putere doar la limită. Pe 6 august 1990, 
preşedintele Ghulam Ishaq Khan a îndepărtat-o pe Benazir din 
funcţia de prim-ministru pe motiv de corupţie (au existat 19 
capete de acuzare de corupţie, inclusiv folosirea băncilor 
elveţiene pentru spălări de bani). Soţul ei a primit porecla 
„Domnul 10%“, în urma zvonurilor că ar fi profitat procentual 
din înțelegerile guvernamentale. 

Pe 19 octombrie 1993, Benazir şi-a recăpătat titlul de prim- 
ministru, dar pe 5 noiembrie 1996 a fost din nou îndepărtată din 
funcţie pentru corupţie, de către preşedintele Farooq Leghari. În 
1998 a plecat în exil în Dubai. 

Pe 20 septembrie, Murtaza Bhutto a fost împuşcat mortal, 
împreună cu şase susţinători de-ai săi, în apropierea locuinţei 
lui, de la Clifton Road 70, din Karachi. Moartea sa a rămas până 
azi învăluită în mister, ca şi cea a fratelui său, deşi se presupune 
că fusese ucis la ordinul poliţiei. 


Data şi locul asasinării 
27 decembrie 2007, Rawalpindi, Pakistan. 
Evenimentul 

Pe 18 octombrie 2007, Benazir Bhutto a aterizat pe 
Aeroportul Internaţional Quaid-e-Azam, din Karachi, în vederea 
contestării alegerilor generale care urmau. Preşedintele Pervez 
Musharraf îi oferise amnistie, iar toate acuzaţiile de corupţie 
fuseseră retrase. În ziua sosirii sale, a existat o tentativă de 
asasinare, care i-a ucis pe 179 dintre susţinători, rănind alţi 600. 
Cu toate acestea, ea a scăpat cu viaţă, rămânând însă cu un 
timpan perforat. Printre morţi s-au numărat 50 de membri ai 
gărzii sale de securitate, ce formaseră un lanţ uman în jurul 
vehiculului ei, fără să poată preveni însă atentatul cu bombă 
sinucigaş, înțelegând că viaţa îi era în primejdie, ea i-a cerut 
preşedintelui Musharraf măsuri de siguranţă speciale. Înainte de 
sosirea ei, Musharraf îi mărturisise că îl îngrijora siguranţa ei, 
dar, aşa cum nota chiar ea în autobiografia publicată post- 
mortem „susţinătorii lui nu au făcut mare lucru pentru a oferi 
protecţia necesară, respectiv dispozitive care să împiedice 
detonarea bombelor prin telefonul mobil, străzi luminate pe 
unde să se deplaseze, eliberarea căilor rutiere de maşini goale 
ce puteau transporta dispozitive explozive improvizate, 
protecţie la care aveam dreptul ca prim-ministru". Benazir a fost 
informată că cel puţin patru echipe sinucigaşe, inclusiv una 
trimisă de Hamza bin Laden, fiul lui Osama, intenționau să o 
ucidă. l-a scris lui Musharraf, spunându-i că „dacă aş fi fost 
asasinată de militanţi, acest lucru s-ar fi întâmplat din pricina 
simpatizanţilor regimului său, ce doreau să mă elimine şi să 
îndepărteze ameninţarea pe care o reprezentam pentru putere". 

Două luni mai târziu, în timpul campaniei din Rawalpindi, o 
altă tentativă şi-a atins însă ţinta. Benazir avusese o întâlnire cu 
simpatizanţii Partidului Poporului din Pakistan la Liaquat 
National Bagh. Pe când se îndepărta, a salutat lumea din Toyota 
sa albă, blindată. Nu se ştie exact, dar se crede că a fost 
împuşcată în gât şi în piept înainte ca un sinucigaş să detoneze 
o bombă. În ciuda anunţurilor purtătorului său de cuvânt, care 
susţinuse că se afla în afara oricărui pericol, Benazir Bhutto a 

fost declarată moartă la 18:16, la spitalul general din 
Rawalpindi. Peste douăzeci şi cinci de oameni au murit în urma 
atentatului. A doua zi, guvernul a anunţat că Bhutto murise în 
urma unei fracturi craniene. Explozia o aruncase în interiorul 
vehiculului, izbind-o de pereţii acestuia. Nu s-a efectuat nici o 
autopsie înainte de înmormântarea ei, pe 28 decembrie 2007. A 
fost depusă lângă tatăl ei, în cripta familiei. 


Asasinul 
Necunoscut, în momentul scrierii volumului. 
Urmarea 


După moartea sa, în Pakistan au izbucnit revolte, iar 
susţinătorii ei l-au acuzat pe preşedintele Musharraf că s-ar afla 
în spatele crimei. Peste 50 de oameni şi-au pierdut viaţa în 
timpul acestor acţiuni. 176 de bănci, 34 de benzinării, 72 de 
vagoane de tren şi 18 gări, sute de maşini şi de magazine au 
fost distruse. 

Pe 30 decembrie 2007, fiul ei, Bilawal Zardawi, student la 
Oxford, a devenit copreşedinte (alături de tatăl lui) al Partidului 
Poporului din Pakistan. Se crede că protecţia sa, până la 
momentul absolvirii facultăţii, îi va costa pe britanici un milion 
de lire sterline pe an. 

ANEXĂ 
ALTE ASASINATE ŞI ATENTATE CELEBRE 


Regele Ananda Mahidol 

(1925-1946) 

Pe 9 iunie 1946, la ceasurile 06:00, regele Ananda a fost trezit 
de mama lui. Se găsea în dormitorul său din Marela Palat din 
Thailanda. După o oră şi jumătate, servitorul său, But 
Pathamasarin, s-a prezentat la datorie şi a început să prepare 
micul-dejun pentru stăpânul său. La 08:30, i-a adus o sticlă cu 
suc de portocale, dar regele a refuzat-o şi s-a întors în pat. La 
09:20, tânărul rege a fost împuşcat în frunte. A fost descoperit 
mort în pat de către mama sa şi de către un alt servitor, Chit 
Singhaseni. 

Secretarul regelui, senatorul Chaleo Patoomros şi cei doi 
servitori au fost condamnaţi pentru conspirație şi crimă, în 
1951. Au fost executaţi. Astăzi se consideră că nu existaseră 
suficiente dovezi împotriva lor. Asasinarea regelui rămâne 
învăluită în mister. 


Charles de Gaulle 

(1890-1970) 

Preşedintele Franţei a supravieţuit cu bine mai multor 
atentate. Cel mai serios, al 22-lea, a avut loc pe 22 august 
1962. De Gaulle, soţia sa, ginerele său şi şoferul lor se aflau într- 
un Citroen DS obişnuit şi se deplasau prin suburbia Petit Clamart 
din Paris, când asupra vehiculului s-a tras cu mitraliera. 
Ocupanţii maşinii au scăpat nevătămaţi, cu toate că în interiorul 
vehiculului au fost descoperite 14 găuri de gloanţe. Alte două au 
lovit cauciucurile. 

Cafeneaua Trianon din apropiere a fost atinsă de 20 de 
gloanţe, iar alte 187 au ciuruit pavajul. Asasinii acţionaseră sub 
comanda colonelului Jean Bastien-Thiry (născut la Luneville, pe 

19 octombrie 1927), care nu luase însă parte la atentat. Fusese 
decorat de preşedinte, iar tatăl său era prieten apropiat cu de 
Gaulle. A fost arestat pe 15 septembrie. Procesul a început pe 
28 ianuarie 1963. Considera că de Gaulle trebuia să moară, 
întrucât era responsabil pentru genocidul din Algeria. A fost 
executat prin împuşcare pe 11 martie 1963. 


Gerald Ford 

(1913-2006) 

A fost singurul preşedinte şi vicepreşedinte american care nu 
a fost ales prin vot în nici una dintre aceste funcţii. În dimineaţa 
zilei de 5 septembrie 1975, Lynette „Squeaky” Fromme (născută 
la Santa Monica, California, pe 22 octombrie 1948), membră a 
familiei Manşon, s-a prezentat în parcul Capitoliului din 
Sacramento, îmbrăcată în călugăriţă, cu un Colt de calibrul 45 
ascuns sub haine, şi a tras asupra lui Ford pe când acesta ieşea 
din hotelul Senator. Pistolul s-a blocat însă şi nici un glonţ nu a 
părăsit ţeava. Lynette a fost arestată şi, după un lung proces, 
condamnată la închisoare pe viaţă. A fost încarcerată la Centrul 
Medical Federal din Carswell, Texas. 


Mahatma Gandhi 

(1869-1948) 

Liderul spiritual indian a supravieţuit mai multor atentate 
înainte de a fi asasinat, vineri, 30 ianuarie 1948, la ora 15:10. 
Pe 29 iunie 1946, trenul în care se afla a fost deraiat lângă 
Pune, dar Gandhi a scăpat nevătămat. Pe 20 ianuarie 1948, într- 
un alt atentat, un grup de şapte asasini a cerut să-l fotografieze 
pe Gandhi. În loc de camere de fotografiat, aveau asupra lor o 
bombă, a cărei explozie nu s-a soldat însă cu nici o victimă. 
Zece zile mai târziu, pe când Gandhi se îndrepta pe jos către un 
loc de rugăciune, Nathuram Godse l-a împuşcat mortal în 
grădina de la Birla House, din Delhi. Cele trei gloanţe trase cu 
un pistol Beretta l-au lovit din plin în piept şi în stomac. Gandhi 
a murit fără să rostească vreun ultim cuvânt. Nathuram Godse 

şi complicele său, Narayan Apte, au fost spânzurați la 
închisoarea Ambala, pe 15 noiembrie 1949. 


Regele George al Ili-lea 

(1738-1820) 

„Fermierul George” a scăpat cu viaţă ca prin minune de două 
ori în aceeaşi zi, pe 15 mai 1800. Prima dată, pe când regele 
trecea în revistă Garda Grenadierilor în Hyde Park, din Londra. 
Omul de lângă el a fost împuşcat în picior, dar glonţul îi era, în 
mod evident, destinat regelui. În aceeaşi noapte, a fost prezent 
la Teatrul Regal de pe Drury Lane şi, când mulţimea s-a ridicat 
pentru imnul naţional, alte două gloanţe i-au şuierat pe lângă 
ureche. 

Asasinul bănuit era James Hadfield (născut în 1771), veteran 
de război şi maniac religios. Credea că avea să aibă loc a doua 
venire a lui lisus Hristos dacă guvernul avea să-l ucidă. Ca 
urmare, a complotat cu Bannister Truelock (numele său este 
singurul detaliu care se cunoaşte despre el) să-l asasineze pe 
rege, pentru ca el (Hadfield) să fie condamnat la moarte. A tras 
de două ori, apoi a strigat: 


„Dumnezeu să vă binecuvânteze, înălțime! Ţin mult la 
dumneavoastră, sunteți un om bun.“ 


Hadfield a fost judecat pentru înaltă trădare, dar achitat pe 
motiv de boală mintală. Se obişnuia ca nebunii să fie lăsaţi în 
îngrijirea familiilor lor, dar Hadfield a fost trimis la Spitalul Regal 
Bethlem, unde a rămas tot restul vieţii. A murit de tuberculoză 
pe 23 ianuarie 1841, la vârsta de 69 de ani. Ca urmare a 
acţiunilor lui Hadfield, Parlamentul a aprobat Legea criminalilor 
suferinzi de boli mintale din 1800. 


lacob | 
(1566-1625) 
lacob | al Angliei (şi lacob al VI-lea al Scoției) s-a confruntat cu 
mai multe comploturi menite să-l ucidă. Complotul prafului de 

puşcă a fost cel mai celebru atentat ratat din lume. Complotiştii 
plănuiseră să arunce în aer Camera Lorzilor la deschiderea 
Parlamentului din 1604. După aceasta, avea să urmeze o 
insurecție care să reinstaureze monarhia catolică în ţară. 
Complotiştii, conduşi de Robert Catesby, îi includeau pe Thomas 
Winter, Robert Winter, Christopher Wright, Thomas Percy, John 
Wright, Ambrose Rokewood, Robert Keyes, sir Everard Digby, 
Thomas Bates, servitorul lui Catesby şi pe Guy Fawkes, care se 
ocupa cu explozibilii. Planul consta în săparea unui tunel pe sub 
clădire, în care să se instaleze explozibilul. Casa lui Catesby din 
Lambeth a fost utilizată pentru depozitarea prafului de puşcă. 

Deschiderea Parlamentului s-a amânat până în 1605 din 
pricina ciumei care bântuia prin Londra. Conspiratorii au mutat 
praful de puşcă la Percy acasă, apoi au aflat că pivniţa de sub 
Camera Lorzilor se putea închiria. Au închiriat-o şi au umplut-o 
cu 816,5 kilograme de praf de puşcă, depozitate în 36 de 
butoiaşe. Deschiderea Parlamentului s-a amânat iar şi iar, 
complotiştii au fost nevoiţi să se întoarcă la casele lor din ţară, 
ca să nu provoace suspiciuni stând la un loc prea mult timp. 

Conspiratorii aveau nevoie de bani şi materiale, aşa că i-au 
cerut lui Francis Tresham, care moştenise recent o mare 
proprietate, să li se alăture. Nu a fost o decizie înţeleaptă. 
Sâmbătă, pe 26 octombrie 1605, lordul Monteagle a primit o 
scrisoare anonimă care-l prevenea să lipsească de la 
deschiderea Parlamentului. Se spune că i-a fost trimisă de 
Tresham. lată ce conţinea: 


Din dragostea pe care v-o poartă unii dintre prietenii 
dumneavoastră, v-aş ruga să prezentați scuze şi să nu vă 
riscati viața luând parte la şedinţa Parlamentului, căci 
Dumnezeu şi oamenii s-au unit spre a pedepsi ticăloşia 
acestor vremuri. Retrăgeți-vă deci ín ținutul 
dumneavoastră, de unde veţi urmări evenimentul în 
siguranță, căci Parlamentul se va zgudui teribil şi nu se vor 

vedea cei care-l lovesc. Nu trebuie să-i condamnați, căci s- 
ar putea să vă facă bine şi nu vă vor vătăma. După trecerea 
primejdiei şi după ce veţi arde scrisoarea, sper ca 
Dumnezeu să vă binecuvânteze şi să vă protejeze. 


Monteagle i-a arătat scrisoarea secretarului de stat Robert 
Cecil, Primul Conte de Salisbury. Miercuri, 5 noiembrie 1605, la 
miezul nopţii, Guy Fawkes a fost descoperit păzind mai multe 
legături de lemne, nu departe de butoiaşele cu praf de puşcă. 
Nu şi-a negat scopul, ci a admis acuzaţia, fiind dus în Turnul 
Londrei unde, la ordinul regelui, a fost torturat. Conspiratorii au 
fugit, dar au fost prinşi şi judecaţi pe 26 ianuarie 1606 la 
Westminster Hali, în faţa unei mulţimi care a plătit câte zece 
şilingi de persoană ca să asiste. Sir Everard Digby a fost 
singurul care a pledat nevinovat. Au fost găsiţi vinovaţi. 

Patru dintre ei au fost executaţi în curtea catedralei St. Paul, 
pe 30 ianuarie. A soua zi, Fawkes, Winter şi câţiva dintre ceilalţi 
implicaţi în conspirație au fost duşi în curtea Palatului Vechi din 
Westminster, la locul faptei pe care intenţionaseră să o comită, 
unde au fost spânzurați. 


Airey Neave 

(1916-1979) 

După Eton şi Oxford, Airey Middleton Sheffield Neave a intrat 
în armată la începutul celui de-al Doilea Război Mondial. A fost 
rănit şi a căzut prizonier în mai 1940, iar în mai 1941 a fost 
trimis la Colditz. A încercat să evadeze pe 28 august 1941. A 
reuşit abia pe 5 ianuarie 1942. După război a intrat în MI9. În 
iulie 1953 a fost ales conducător al conservatorilor pentru 
divizia Abingdon din Berkshire, iar în 1975 a devenit managerul 
de campanie al lui Margaret Thatcher. Aceasta l-a desemnat 
secretar pentru Irlanda de Nord. 

Pe 30 martie 1979, la ora 14:58, ieşea cu maşina din parcul 
Palatului Westminster, când a explodat o bombă. Ambele 
picioare i-au fost lovite de suflul exploziei. După o oră, Neave 

murea la spital. Armata Naţională de Eliberare Irlandeză şi-a 
asumat răspunderea pentru asasinat. Nimeni n-a fost 
condamnat pentru moartea lui. 


Olof Palme 

(1927-1986) 

A devenit prim-ministru al Suediei pe 1 octombrie 1969, dar a 
pierdut puterea în 1975, când a încercat să mărească 
impozitele. A revenit în funcţie în 1982. 

Pe 28 februarie 1986, el şi soţia sa, Lisbet, ieşeau de la 
cinematograf, îndreptându-se către casă. Palme nu era 
niciodată însoţit de gărzi de corp, nici ziua, nici noaptea. La 
23:21, în Stockholm, cineva l-a împuşcat în apropierea unui 
magazin. Prim-ministrul a fost dus la spital, unde, pe 1 martie 
1986, a fost declarat mort. Doamna Palme şi-a revenit de pe 
urma rănilor. 

În decembrie 1988, un alcoolic pe nume Christer Pettersson 
(născut la Solna pe 23 aprilie 1947, decedat în spitalul 
universităţii Karolinska din Stockholm în 2004, pe 29 
septembrie, după o hemoragie cerebrală), a fost arestat pentru 
crimă şi recunoscut de doamna Palme. A fost condamnat la 
închisoare pe viaţă, dar eliberat în 1989, pe motiv de nebunie. A 
recunoscut crima, apoi a negat-o. Arma asasinatului n-a fost 
găsită niciodată, prin urmare, cazul a rămas nerezolvat. 


Park Chung Hee 

(1917-1979) 

Generalul a condus o lovitură de stat sângeroasă prin care a 
devenit preşedintele Coreei de Sud pe 16 mai 1961. Încheierea 
alianţei cu Japonia, duşmanul de veacuri al ţării sale, a avut ca 
urmare o scădere drastică a popularității sale. Park a 
supravieţuit mai multor atentate ale soldaţilor nord-coreeni, 
precum cel din 15 august 1974, când Mun Segwang (născut în 
Japonia, în 1951), agent nord-coreean, l-a împuşcat la finalul 

unei cuvântări. Generalul a scăpat nevătămat. Soţia lui Park, 
împuşcată în cap, şi-a pierdut viaţa, iar Mun a fost executat 
patru luni mai târziu. 

Pe 26 octombrie 1979, generalul Park a fost împuşcat mortal 
de Kin Jaeguy (născut pe 6 martie 1926), şeful serviciului său de 
securitate, după o ceartă. Pe 24 mai 1980, Kim a fost executat. 


Spencer Perceval 

(1762-1812) 

Singurul prim-ministru britanic asasinat a preluat această 
funcţie pe 4 octombrie 1809, după ce ducele de Portland a 
suferit un atac de cord. Educat la Cambridge, s-a căsătorit cu 
sora mai mare a cumnatei sale şi a avut 12 copii. Pe 11 mai 
1812, Perceval a fost împuşcat mortal în holul Camerei 
Comunelor de către John Bellington (născut la St Neots, 
Huntingdonshire, în 1770), un vânzător dezechilibrat mintal. Pe 
16 mai, Perceval a fost îngropat în cripta familiei sale din St. 
Luke, Charlton. Bellingham a fost judecat şi condamnat la 
moarte, iar pe 18 mai a fost executat. 


Yitzhak Rabin 

(1922-1995) 

Al cincilea prim-ministru al Israelului, Rabin a activat în 
Palmach, armata subterană a evreilor, în anii '40. A devenit 
şeful de stat-major al Apărării şi a fost privit ca un erou pentru 
rolul pe care l-a jucat în războiul cu arabii din 1967. 

Pe 3 iunie 1974, a devenit prim-ministru. A demisionat în 
iunie 1977, după un scandal financiar în care fusese implicată 
soţia sa. După 15 ani a revenit în post şi a început să lucreze la 
un plan de pace cu arabii, pentru care a primit Premiul Nobel. Pe 
4 noiembrie 1995, pe când pleca la Tel Aviv pentru a participa la 
o întrunire pe acest subiect, Yigal Amir (născut la Herzliya, pe 
23 mai 1970), un evreu ortodox de extremă dreapta, l-a 

împuşcat cu un Beretta semiautomat. Rabin a fost dus la 
spitalul Ichilov, dar a murit pe masa de operaţie. 

Amir a fost condamnat la închisoare pe viaţă. În timpul 
detenţiei, s-a căsătorit cu Larisa Trembovler, care şi-a părăsit 
soţul pentru ucigaşul condamnat. 


Anwar al Sadat 

(1918-1981) 

Muhammad Anwar Al Sadat a devenit preşedintele Egiptului 
pe 17 octombrie 1971, înlocuindu-l în funcţie pe colonelul 
Nasser. A căutat să restabilească pacea cu evreii, în 1979 fiind 
onorat pentru eforturile sale cu Premiul Nobel pentru Pace. 

Pe 6 octombrie 1981, Sadat se afla în Cairo, urmărind o 
paradă militară, când mai mulţi membri ai Jihadului Islamic au 
deschis focul asupra sa şi au aruncat cu grenade. Trupele sale 
loiale au ripostat. Alte şapte persoane au fost rănite, printre 
care şi ambasadorul Cubei. Sadat a fost dus fără întârziere la 
spital, dar nu a mai putut fi salvat. Şeful asasinilor fusese 
locotenentul Khalid Ahmed Showky el-lslambuli. A fost arestat, 
judecat, condamnat şi executat pe 15 aprilie 1982. Patru 
preşedinţi americani - Reagan, Carter, Ford şi Nixon - au 
participat la funeraliile lui Sadat. 


Regele Umberto | al Italiei 

(1844-1900) 

În 1878, Umberto a făcut un turneu prin ţara sa, împreună cu 
prim-ministrul său, Benedetto Cairoli. La parada din Napoli, de 
pe 17 noiembrie, monarhul a fost atacat de anarhistul Giovanni 
Passannante. Umberto s-a apărat cu sabia, dar prim-ministrul a 
fost înjunghiat în picior. Passannante a fost condamnat la 
moarte, însă regele l-a grațiat, transformându-i condamnarea în 
închisoare pe viaţă. 

Pe 29 iulie 1900, Umberto a fost asasinat de Gaetano Bresci 
(născut în Coiano, Prato, Toscana, pe 11 noiembrie 1869), un alt 

anarhist, pe când înmâna premiile la un eveniment sportiv, în 
Monza, la 16 kilometri nord de Milano. Bresci îl învinovăţea pe 
rege pentru moartea a sute de persoane din timpul unei 
demonstraţii din 6 mai 1898. Pe 29 august, Bresci a fost 
condamnat pe viaţă la muncă silnică pe insula Santo Stefano, 
dar pe 22 mai 1901 a fost găsit spânzurat în celula sa. Se pare 
că paznicii l-au ucis. 


Hendrik Verwoerd 

(1901-1966) 

Născut la Weesp, în Olanda, Hendrik Frensch Verwoerd a avut 
şansa de a studia la Oxford, dar a refuzat-o, întrucât el şi familia 
sa nu aveau deloc încredere în britanici. În 1927 a devenit 
profesor de sociologie la universitatea Stellenbosch, din Africa 
de Sud. Milita pentru ca ţara lui să devină republică. După ce a 
ajuns editor la ziarul Die Transvaler, a scris articole criticând 
amestecul raselor şi a promovat politica hitleristă. 

În timpul celui de-al Doilea Război Mondial, animozitatea sa 
faţă de britanici a crescut. Când regele George al VI-lea şi regina 
Elisabeta au vizitat Africa de Sud, ziarul său nu a pomenit de 
vizita lor. A intrat în guvern în 1950. A devenit prim-ministru pe 
2 septembrie 1958. Sub conducerea lui s-a implementat 
apartheidul. Pe timpul său, regimul din Africa de Sud a devenit 
cel mai brutal din lume. Verwoerd a declarat ilegal Congresul 
Naţional African şi l-a închis pe liderul acestuia, Nelson Mandela. 

Pe 21 martie 1960, poliţia a deschis focul asupra 
protestanților, în timpul Masacrului de la Shapeville. Pe 16 
aprilie 1960, David Pratt (născut în 1908), fermier şi tatăl a trei 
copii, l-a împuşcat pe Verwoerd de două ori în faţă, în timp ce 
acesta asista la inaugurarea de la Rand Easter Show, din Milner 
Park, Johannesburg. Un glonţ i-a pătruns prin obrazul drept, iar 
celălalt prin urechea dreaptă, dar rănile nu au fost grave, spre 
uimirea tuturor. 

Pratt a fost declarat nebun şi trimis la institutul de boli 
mintale din Bloemfontein, unde s-a spânzurat în octombrie 
1961. 

Pe 31 mai 1961, Africa de Sud a devenit republică, după un 
vot al albilor. Pe 6 septembrie 1966, Verwoerd a fost înjunghiat 
de patru ori pe când se afla în Camera Inferioară. Asasinul era 
Dimitri Tsafendas (născut în Maputo, Mozambic, pe 14 ianuarie 
1918). Verwoerd a fost dus la spitalul Groote Schuur, dar la 
scurt timp a fost declarat decedat. Tsafendas, un schizofrenic 
paranoic, a scăpat de pedeapsa cu moartea, susţinând că avea 
o tenie în el, care îl devora din interior şi care-i vorbise, 
spunându-i să comită asasinatul. A rămas în spitalul de boli 
mintale până la moartea sa, pe 7 octombrie 1999. 


Pancho Villa 

(1878-1923) 

Revoluţionarul mexican Jose Doroteo Arango Arámbula s-a 
născut lângă San Juan del Rio, în Durango. Multe dintre detaliile 
referitoare la viaţa lui rămân controversate. Se spune că la 
vârsta de 16 ani l-ar fi descoperit pe un fermier local violându-i 
sora mai mică, de numai 12 ani. După ce l-a urmărit pe bărbat 
şi l-a împuşcat, a furat un cal şi s-a făcut nevăzut, schimbându- 
şi numele în Francisco Villa şi angajându-se ca miner. Curând, 
din pricina condiţiilor grele de muncă, s-a apucat să jefuiască 
bănci. Când a început să-şi împartă prada cu localnicii, a 
căpătat reputaţia unui adevărat Robin Hood. 

În noiembrie 1910, populaţia s-a ridicat împotriva dictatorului 
Porfirio Diaz (1830-1915), iar Villa, împreună cu banda lui, l-a 
ajutat pe liderul Francisco Madero să răstoarne guvernul. Noua 
rânduire s-a prăbuşit pe 18 februarie 1913, când Madero a fost 
asasinat. După venirea la putere a lui Victoriano Huerta, Villa a 
refuzat să-l recunoască pe acesta drept preşedinte. Villa a 
condus Chihuahua şi nordul Mexicului. Reputația lui a început să 
crească, în Statele Unite fiind privit ca un adevărat erou. A 

apărut până şi în filme, bucurându-se de un adevărat succes 
printre femei: se spune că a fost însurat de 26 de ori. Cu toate 
acestea, avea nenumărați oponenți, pe care-i asasina fără să 
stea prea mult pe gânduri. În cele din urmă, tovarăşii săi 
revoluționari l-au forţat să se retragă. S-a mutat în Durango. 

Pe 20 iulie 1923, pe când se întorcea din Parral, Chihuahua, a 
fost ucis din motive încă necunoscute. În 1926, mormântul său 
a fost prădat şi i s-a furat capul, care nu a fost recuperat nici 
până în ziua de azi. 


Sir Henry Wilson 

(1864-1922) 

Născut la Currygrane, Ballinalee, în comitatul Longford din 
Irlanda, Henry Hughes Wilson s-a înrolat în armata britanică şi a 
luptat în războaiele duse cu burii. În 1910, a devenit director de 
operaţiuni militare în cadrul Departamentului de Război. În 
februarie 1918 a fost promovat la rangul de şef al statului-major 
general. Şaptesprezece luni mai târziu, pe 3 iulie 1919, a ajuns 
mareşal şi i-a fost acordată suma de 10 000 £ din partea 
Parlamentului. În timpul conferinţei de pace de după război, a 
intrat în conflict cu prim-ministrul Lloyd George, ajungând să se 
retragă din armată în 1922 şi ocupând un loc în Parlament. 

Pe 22 iunie 1922 a dedicat un monument memorial celor 
căzuţi în Primul Război Mondial, la Londra, în gara Liverpool. La 
întoarcere, el şi doamna Wilson au luat un taxi. Pe când sir 
Henry îi plătea şoferului, Regin Dunne şi Joseph O'Sullivan, doi 
membri IRA, l-au împuşcat mortal în spate, de patru ori. Asasinii 
au fugit, fiind urmăriţi de sergenţii de poliţie March, pe care l-au 
împuşcat în stomac, şi Sayer, pe care au reuşit să-l împuşte în 
picior. Când au fost în cele din urmă încolţiţi, cei doi au fost 
salvaţi de poliţie din mâinile mulţimii hotărâte să-i linşeze. Au 
fost judecaţi şi spânzurați pe 10 august 1922, la închisoarea 
Wandsworth. Asasinarea lui sir Henry fusese comandată de 

Michael Collins. Sir Henry a fost îngropat în cripta catedralei St 
Paul, pe 26 iunie 1922. 

